
Palūkininkės sūnus 


Rais. prieš daugelį metų, Normandijos pajūryje, mažame 
Honflero miestelyje gyveno labai negraži moteris. Ji buvo tokia 
bjauri, kad žmonės, sutikę ją gatvėje, dažnai sustodavo žvelgdami 
jai įkandin - į jos kaktą, pamėlusį veidą, karpas, lyg pakulų kuokštai 
plaukus ir storą it rąstas kaklą. Ji buvo baisaus didumo, kiek pari- 
tus, tiek pastačius. Todėl dažnam sunku buvo patikėti tuo, ką ma- 
to savo akimis. Moters figūra jiems priminė ne žmogaus kūną, o 
kažką išsigimėliška ir fantastiška. Atvykėliams ji buvo šlykščiausia 
moteris visoje Prancūzijoje, o miestelio prekiautojos šnabždėjosi, 
kad ši moteris velnio veidu atsiųsta iš paties pragaro. Turbūt vel- 
niški ir josios sapnai? Moters išvaizda buvo tokia stulbinanti, jog 
žmonės žvelgdavo į ją tarsi pakerėti. Stovėdavo lyg įbesti ir spok- 
sodavo. Stebeilydavo iki akims įskaustant. Tai bent reginys! Tary- 
tum koks bjaurasties šedevras. Nenusakoma traukos jėga apdova- 
notą moterį vadino Bu-Bu Kiros. Nepaprasta buvo ir jos istorija. 

Valdant Liudvikui XV, Prancūzijoje visko buvo apsčiai: triufe- 
lių, levandų vandens, puikybės, karų, skolų ir raupų. Taip pat 
pamestinukų, paliekamų bažnyčių šventoriuose ir nesavais bal- 
sais klykiančių, sakytum norinčių išrėkti pasauliui seniai žino- 
mą skundą: „Ei, velniai, nepalikite manęs čia vieno!“ Iaip pra- 
sidėjo ir Bu-Bu gyvenimas. Ją paliko. Ji buvo alkana. Gyvenimas 
nežadėjo nieko geresnio už varganą vaikystę moterų vienuoly- 
ne, darbą popieriaus fabrike arba aukle, keletą sunkių gimdymų 
ir ankstyvą mirtį nuo maro ar dizenterijos. Būkime gailestingi, 
leiskime jai pagyventi nors keturiasdešimt metų pradvisusiame 


pramoniniame Ruane, skirkime vietą vargšų kapinėse papras- 

čiausiam kryželiui su jos inicialais. Taip atrodė 1728 metais gi- 
musios negražios, storos našlaitės ateitis. Tačiau jai nusišypsos 
laimė. Neįtikėtina. Kodėl jai? Vienuolės ir našlaitės, augančios 
vienuolyne, pasipiktino. Tai prieštaravo visuomenės dėsniams 
ir tarsi priminė, jog gyvenimas nenuspėjamas ir dar nežinia ko- 
kių staigmenų gali pateikti ateityje. 

Šiaip ar taip, pasiturinti bevaikė pora, atsitiktinai ėjusi taku 
netoli vienuolyno, pastebėjo vešlioje žolėje stovinčią mergaitę. Mo- 
teris stabtelėjo. Pasuko iš takelio, priėjo prie tvorelės ir pamatė 
murziną Bu-Bu veidelį. Pajutusi moters žvilgsnį, Bu-Bu pravirko. 
Ji buvo įsitikinusi, jog ir vėl padarė ką nors negera ir ši moteris 
ims ją barti. Verčiau verkti iš anksto, pamanė Bu-Bu ir ėmė dar 
graudžiau lieti ašaras. Moteris žengė artyn. Kodėl gi vaikas verkia? 
Trisdešimtmetė daktaro Kiroso žmona buvo bevaikė ir, pasak vy- 
ro, labai jautri. Ji stovėjo persisvėrusi per žemutę tvorelę, sujau- 
dinta skausmo vaiko veidelyje. Staiga moteris pajuto, kad praran- 
da pusiausvyrą, ir nugriuvo lyg kažkokio sūkurio įtraukta. Pasta- 
ruoju metu panašūs priepuoliai kartojosi vis dažniau, ir ji netgi 
išmoko su jais tvarkytis. Šįkart buvo visai kitaip. Kai moteris vėl 
atsimerkė, mergaitės išgąstis jai priminė žvakės liepsną. Negra- 
žiame vaiko veidelyje atsispindėjo jos pačios sielvartas, ir ją užlie- 
jo švelnumas. Nuo šiol viskas bus kitaip. Ji pasiims šį vaiką. Mote- 
ris perlipo tvorelę, paėmė mergaitę ant rankų ir nuskubėjo prie 
vienuolyno durų. 

Meilė. Kalbėdama apie Bu-Bu, moteris tardavo šį žodį jau be 
drovumo ir nuogąstavimų. Ji skyrė visą savo laiką mergaitei iš vie- 
nuolyno. Švariai išpraustas ir išbučiuotas beformis Bu-Bu kūnelis 
buvo padabintas šilkiniais rūbais. Tylūs vienskiemeniai žodeliai, 
kuriuos ji ištardavo, būdavo sutinkami su didžiausiu džiaugsmu, 
o pati Bu-Bu tapo laimingiausia būtybe žemėje. Ji vaikštinėdavo 
po mišką, skindavo gėles pievose ir žvairomis akimis markstyda- 
vosi prieš saulę. 

Daktaras Kirosas padarė stulbinamą chirurgo karjerą. Jis buvo 
mažas ir storas. Trumpi putlūs jo pirštai, regis, netiko gydytojo 
amato subtilybėms. Tačiau dar vaikystėje suaugusiųjų paklaustas, 
kuo norėtų būti užaugęs, užsispyrusiai mestelėdavo vienintelį žodį 

„daktaru“. Jis buvo tvirtai apsisprendęs ir dėl savo atkaklumo su- 
gebėdavo išsiprašyti tėvų, kad šie leistų jam kartu su dėde keliauti 
po muges, kur šarlatanai ir chirurgai mėgėjai rodydavo savo suge- 
bėjimus. Dėdė ir pats buvo labai išradingas žmogus, darydavo gy- 
vulinį aliejų, anot jo paties, iš jaučio ragų. Kalbėta, kad šis oleum 
animale galįs pailginti žmogaus gyvenimą šimtu ar net dviem šim- 
tais metų. Tačiau dėdė mirė sulaukęs vos šešiasdešimt vienų. Na, 
bet mažasis Kirosas kartu su dėde aplankė daugybę mugių šiaurės 
Prancūzijoje. Degančiomis akimis jis sekdavo chirurgų rankų mik- 
lumą. Vėliau ir pats tapo šlapimo pūslės akmenų šalinimo specia- 
listu. Anuomet tai buvo labai skausminga operacija. Dar studijuo- 
damas sykį jis stebėjo, kaip chirurgas Anglijoje, Šv. Tomo ligoninė- 
je, pašalino akmenį per šešiasdešimt sekundžių. Neįtikėtina! Šitokia 
paprasta operacija reiškė, jog Kirosas galėtų išoperuoti dešimte- 
riopai daugiau ligonių ir gerokai padidinti savo turtą. Iš įvairiausių 
Normandijos kampelių žmonės plūste plūdo pas jį norėdami atsi- 
kratyti savo bėdų. Daktaras Kirosas jau galėjo pasirinkti ligonius ir 
visai nesidrovėjo kelti kainos. Juk turėjo mokėti sodininkui. Taip 
pat tarnaitėms. Žmonai reikėjo suknelių iš Paryžiaus, o Bu-Bu — 
guvernantės. Tai, kad Bu-Bu figūra, nepaisant vargingų vienuolyno 
sąlygų, susiformavo tokia baisi, daktaras aiškino veikiau Dievo va- 
lia nei sutrikusia medžiagų apykaita. Kai sunerimusi žmona pasi- 
teiravo apie vaiko kūno formos ir mitybos ryšį, jis ėmė postrin- 
gauti apie gamtoje vyraujančią formų įvairovę: argi žuvis nesiskiria 
nuo dramblio, o tigras nuo vištos? Žmona pritariamai linksėjo. 
Vėliau jis išaiškino Bu-Bu, jog žmonės iš prigimties yra geri. O 
jeigu kas nors atsilieptų apie ją blogai, ji turinti apsimesti neišgir- 
dusi. Taigi viskas buvo daroma vaiko labui. Ji išmoko siūti ir šokti, 
mokėjo deramai elgtis kultūringoje draugijoje, pažino Perigoro triu- 
felių skonį. Guvernantė buvo įpareigota auklėti mergaitę Švietimo 
epochos dvasia. Įvaikė privalėjo išmokti skaityti, rašyti, skaičiuoti, 
tarytum būtų berniukas. Bu-Bu ypač gerai sekėsi skaičiuoti, skaitė 
ji ir Monteskjė, ir Rasiną. Ji tapo išsilavinusia mergaite. Tėvų meilė 
padėjo jai pamiršti kilmę. Tėvas jau kūrė jai ateities planus: ji tap- 
sianti jo asistente ir padėsianti senstančiam tėvui svarbiame darbe 
šalinant akmenis iš visų šlapimtakių pasaulyje. 

Argi pasaulis ne žiaurus? Kodėl visa buvo atimta iš jos? Kodėl 
jai buvo lemta pajusti laimės skonį, jeigu vis tiek buvo išplėšta, 
liko tik praradimo skausmas širdyje? 

Bu-Bu buvo keturiolika. Stovėjo ji prie tėvų namo degėsių su 
metaline dėžute rankose ir mąstė: Dievas viską iš manęs atėmė. 
Apmaudžiausia, jog paliko mane gyvą, tarsi jam reikėtų liudininkės. 
Jis paliko man ir skrynutę, kad galėčiau gyventi toliau, tačiau nie- 
kad neužsimirščiau. Tai išbandymas, galvojo ji. Jei neišgyvensiu, bus 
teisūs tie, kurie kalbėjo, kad mano kūnas sukurtas paties šėtono ir 
kad širdyje nešioju velnio sėklą. Žvelgdama į skrynutę, Bu-Bu su- 
vokė, jog vienintelis dalykas, likęs jai po tėvų mirties, o tėvams kita- 
dos leidęs ją priglausti ir išgelbėti nuo vargo — Pinigai. Čia pat, 
gaisravietėje, ji apsisprendė savo gyvenimą paskirti pinigams. 

Ji iškeliavo iš Ruano ir nusipirko namelį pačioje kalno, iškilu- 
sio virš Honflero uosto, viršūnėje. Žydinčios obelys. Žaliuojan- 
čios lygumos. Laivai juodame jūros vandeny. Jai čia buvo pasakiš- 
kai gražu. Ji tebebuvo vaikas, nors ir labai stambus, tačiau žmo- 
nėms atrodė suaugusi moteris. Ponas Gupilis, kuprotas garbėtroška 
advokatas, priėmė ją savo neseniai mirusio tėvo kontoroje. Kaip 
sublizgo jo akys, kai mergaitė atidarė skrynutę su aukso moneto- 
mis, — nagi, pažiūrėsim! Pinigus mėgstąs advokatas greit sumetė, 
jog užtektų namui geriausiame Paryžiaus rajone. Ir užsisvajojo. 

— Norėčiau paprasto namo, kuriame pragyvenčiau visą gyveni- 
mą. Juk suprantate, privalau taupyti, kitaip neužteks. 

Žemas mergaitės balsas grąžino Gupilį į kuklių poreikių Hon- 
fHlero pasaulį. Kurgi tie idealai ir svajonės, kurios turėtų pakeisti 
pasaulį? Jis gūžtelėjo savo kuprotais pečiais ir pasiūlė jai vieninte- 
lę turimą trobelę. Namelis beveik metus prastovėjo tuščias, nie- 
kas nesiryžo jo pirkti dėl juokingai žemos kainos. Žmonės netgi 
kalbėjo, kad jame apsigyvenę laukiniai žvėrys. 

— Kaip tik tai, ko jums reikia, panele, — įtikinėjo Gupilis. 

Bu-Bu nusprendė, kad namas jai tinka. 

Paprasta akmeninė troba stovėjo aukštai virš miesto. Pro lan- 
gus matėsi Honflero kontūrai ir Senos žiotys. Rytų pusėje driekė- 
si obelų sodas. Pavasarį, stovėdama kiemo gale, ji grožėsis balta 
obelų žiedų jūra. Iki miestelio buvo tik valanda kelio takeliais, 

vingiuojančiais žemyn, tačiau Bu-Bu eidavo į savo sodą nenorė- 
dama obuolių rinkėjams duoti progos šaipytis už akių jai užsima- 
nius kibirėlio vaisių. Ji godžiai šlamšdavo saldžius obuolius. Jų 
skonis priminė įmotę ir didžiulį sodą šalia buvusių namų. Bu-Bu 
beviltiškai stengėsi numalšinti alkį, nuolat graužiantį jai pilvą. 

Ji nesijuto vieniša. Ją slėgė tik tyla. Niekada nebuvo gyvenusi 
tokioje tykioje vietoje. Tik prabudusią ją nuolat apsupdavo ne- 
matoma jėga, nelyginant mirtis. Prislėgdavo kaip sunkus drabu- 
žis, ir ji tarsi apmirdavo. Sėdėdavo prie lango ir kaip senutė žvelg- 
davo į tolį. Į žiedadulkių debesis. Į jūros bangas. Į pamiškėje šmės- 
čiojančių žvėrių blizgius kūnus. Jai rodės, kad kada nors iš miško 
vis tiek kas nors ateis. Ir vieną kartą po nesibaigiančių bergždžio 
laukimo dienų iš miško tikrai išlindo žmogus. Tamsiu apsiaustu ir 
šilkinėmis kelnėmis iki kelių. Ponas Gupilis. Bu-Bu nusivylė. 

— Galvojau apie jus, panele, apie jūsų gerovę. 

Jo balsas buvo baisiai plonas ir priminė vienos senos vienuolės 
balsą. Jis dairėsi aplinkui atvirai smalsaudamas. Plikos sienos. Du- 
buo su obuoliais. Ką tik iškeptas didžiulis kepalas kaimiškos duo- 
nos. Bu-Bu nežinojo, apie ką šnekėti. 

— Man patinka šis namas. 

Kvailai pasakyta? Ji sugavo jo žvilgsnį, klaidžiojantį tuščiomis 
sienomis. Gupilis atsitiesė. Jis nužvelgė jos veidą, kūną, krūtinę ir 
pilvą be jokios gėdos ar drovumo. Ar tik nesublizgo jo akys? Ar tai 
panieka, ar smalsumas? Ji girdėjo jį šnopuojant. 

— Galėtume pradėti verslą, Bu-Bu. Jūs ir aš. Verslą, kuris jus 
aprūpintų. Namuose laikote daug pinigų. Gyvenate viena. Kas nors 
gali sužinoti. Būtų negerai. 

Bu-Bu žiūrėjo į savo kojas. Ji nenorėjo parodyti, kad ją erzina 
prastai jo žodžiuose užslėptas grasinimas. Jis pakeitė toną, ir ji vėl 
pakėlė akis. 

— Atėjo sunkūs laikai, Bu-Bu. Valstiečiai, Žvejai, laivų statytojai 
priversti skolintis pinigų. Kodėl gi jums nepaskolinus žmonėms, 
kuriems jų trūksta. Ir nesusigrąžinus trigubai. 

Aiškiai savimi patenkintas, jis plačiai išsišiepė. 

Bu-Bu taip pat norėjosi nusišypsoti, nes mėgo šnekėti apie pi- 
nigus, tačiau suvokė, jog dabar tai būtų taktinė klaida. Papūtusi 
lūpas, ji nužvelgė advokatą. 

Vis dėlto nesutramdžiusi šypsenos tarė: 

— O kiek komisinių norėtumėt, pone? 

Gupilis trūktelėjo kuprą, buvo matyti, jog jam nesmagu. 

— Bu-Bu, esu kuklus žmogus. O kalbant apie jus, mano santū- 
rumas išties nenusakomas. Tik dešimt procentų nuo paskolos su- 
mos ir trisdešimt penki procentai nuo jūsų metinių pajamų. Ką 
pasakytumėte, mieloji? 

Ji rūgščiai nusikvatojo gėrėdamasi savo juoku. Advokatas manė 
ją esant kvailesnę, negu yra iš tikrųjų. Ir dėl to pasirodė esąs tikras 
kvailys. Bu-Bu džiūgavo — koks jis vis dėlto juokdarys! — ir lėtai 
purtydama galvą, kaip paprastai darydavo jos įtėvis, norėdamas 
pabrėžti savo žodžių svarbą, tarė: 

— Dešimt procentų nuo grąžinamos skolos, ir nė su daugiau. O 
jeigu jums tokios sąlygos nepriimtinos, susirasiu kitą advokatą, 
kuris su tuo sutiks. Tai mano galutinis žodis, pone. 

Taip Bu-Bu pradėjo pelningą ir neskrupulingą palūkininkės kar- 
jerą Honflere ir jo apylinkėse. Neišvengiamas blogis, kalbėjo žmo- 
nės apie jos užsiėmimą. Šėtono palūkininkė žemėje, taip jie atsi- 
liepdavo apie ją pačią. Ir vėl ją lydėjo velnio vardas. Tačiau ji ne- 
paisė tų šnekų. 

Bu-Bu gyvenimas pasikeitė iš esmės. Ji rado užsiėmimą. Stalas 
lūžo nuo skolos raštų. Paskolos sąlygos. Procentai. Parašai. Laikas 
ir sąskaitų tikslumas. Pelno pagrindai. Dažnai ji kartu su Gupiliu 
iki išnaktų sėdėdavo prie sąskaitų. Tyla jos daugiau nebeslėgė. Kai 
pagalvodavo apie užsidirbtus pinigus, ją apimdavo palaima. Skoli- 
ninkai jai nerūpėjo. Jų sunki padėtis jos nejaudino. Bu-Bu visuo- 
met jautėsi atskirta nuo viso pasaulio, o skolininkų nepritekliai jai 
tebuvo priemonė geismui skatinti — ji mėgavosi semdama pinigus 
rieškučiomis. Mergina skolino pinigus, nes Dievas nusprendęs pa- 
likti ją gyvą. Ir dar todėl, kad tiesiog jai patiko. Ne, viskas klostėsi 
per daug gerai, kad patikėtum. Ji mėgo mąstyti, kad turtas išaugo 
du kartus. Penkis kartus. Dešimt kartų. Ji džiaugėsi kas savaitę 
tikrindama sąskaitas. Tikslūs skaičiai. Dalykiški vertinimai. Rei- 
kalavimai išpildyti numatytas sąlygas. Tokia buvo jos kasdienybė. 

— Negailestinga! Beširdė! — murmėjo skolininkai. 

Geniali, mąstė Gupilis, gana supratingai pasirinkęs tarpininko 
vaidmenį. Pačiai Bu-Bu jos veiklos vizija buvo aiški lyg papras- 

čiausi aritmetiniai veiksmai. Jai net nešaudavo į galvą, kad jos veik- 
loje galėtų atsirasti vietos užuojautai. Bu-Bu visiškai nejaudino, 
kad žmonės nukamuoti feodalų, kad pavydi dvasininkams ir ne- 
apkenčia kraugerių ir palūkininkų kaip ji. Pasaulis neteisingas, liau- 
dis alksta, tačiau juk ne jos kaltė. Tiesa, vaikantis pelno neišvengi 
ir šiokios tokios neteisybės. Bet kodėl ji turėtų jaudintis? Antra 
vertus, ji visuomet sumaniai tvarkė savo piniginius reikalus. Ne- 
didino procentų. Nesukčiavo sudarinėdama paskolų sutartis ir 
ėmė ne daugiau nei kiti palūkininkai Ruane ir Lizjė. Svarbiausia, 
kad sąskaitos būtų nepriekaištingos. 

Visos Bu-Bu mintys sukosi apie pinigus. Skaičius. Sutartis. Auk- 
so monetas. Ji perdėm domėjosi monetomis — lyg kolekcininkė. 
Ji tiesiog mėgo monetas ir nejautė jokio noro jų leisti. 

Ir tuomet atsitiko kai kas keista. Kai palūkininkės gyvenimas 
virto rutina, jos kūnas tarytum prabudo ir ėmė alsuoti taip, kad 
jai pačiai pasirodė nepadoru. Sakytum monetos, paskolų sutartys 
ir sąskaitos būtų paslaptingai pabudinusios odą — it Žvėrį iš žie- 
mos miego. Oda gludo prie drabužių atsiverdama atsitiktiniams 
prisilietimams. Kaskart jai prie ko nors prisilietus eilėje turguje 
ar Gupiliui tvirtai spustelėjus ranką, ji pajusdavo bemaž skaus- 
mingą jaudulį. 

Lovoje krūtys liulėjo kaip savarankiškos gyvos būtybės, kėlė spe- 
nelius aukštyn ir trynėsi viena į kitą. Šlaunys, sėdmenys ir tarp- 
vietė elgėsi dar begėdiškiau. Galiausiai ji duodavo valią rankoms, 
kol pasitenkinusi užsnūsdavo. Susigėdusi šaukdavo iš aistros. Ir 
kuo skubiau stengdavosi viską užmiršti. Tačiau tai ją persekiojo 
nelyginant niežulys. 


Žmogus ilgai bėgo skindamasis kelią per miško brūzgynus ir 
būgštaudamas, kad nepavyks išvengti mirties. Veidas buvo apžėlęs 
penkias dienas neskusta barzda, o basos kojos pajuodusios nuo 
sukepusio kraujo. Iš karto matyti, kad jis pabėgo iš kalėjimo. Vy- 
riškis nesiryžo kelti kojos pajūrio miestelin, neturėjo jokių planų, 


o juo labiau — jėgų. Jam labiausiai norėjosi griūti į samanas ir 

nepastebėtam išnykti. Mintis apie mirtį jo nebaugino. Geriau mirti 
nei stumti dienas drėgnoje kameroje. Tačiau tam neužteko ryžto. 
Jis užsimerkė ir brovėsi toliau nekreipdamas dėmesio į šakas, brai- 
žančias veidą. 

Pajutęs, kad išėjo iš miško tankynės, žmogus atsimerkė ir sustojo 
it įbestas. Priešais ant kalno keteros stūksojo akmeninė trobelė. 
Praviros durys. Tamsus langas. Jis apsižvalgė. Ir pagalvojo: visą naktį 
bėgau. Vyras ėmė atsargiai kopti namelio link. Buvo mirtina tyla, ir 
kuo labiau jis artinosi prie trobelės, tuo stipriau tikėjo, kad joje 
niekas negyvena. Jis stumtelėjo duris ir žengė į tamsą. Aplink susi- 
glaudė sienos. Maisto kvapas. Kodėl anksčiau jo neužuodė — juk 
viduje taip kvepia? Bėglys susijuokė. Paskutinįsyk keptos mėsos valgė 
prieš penkerius metus, todėl ir neatpažino jos kvapo; o kalėjime 
mokėdavo atspėti pagal kvapą, dar prieš valgį atnešant, ar bus skysta 
košė, ar sriuba, pagardinta kruopele kiaulienos taukų, o gal be jų. 
Jis taip įsitempęs klausėsi, jog nepajuto kvapo, kutenančio šnerves. 
Dabar nejudėdamas stovėjo tamsoje suvokdamas, kad per vėlu ap- 
sisukti, kad nepavyks atsispirti šiam kvapui. Jis atsargiai perėjo kam- 
barį, nusigavo prie virtuvinio stalo ir pagal kvapą susirado dubenį su 
mėsa. Jame buvo sultingi jautienos gabalai, iškepti gerame svieste ir 
pagardinti petražolėmis. Bėglys puolė godžiai kimšti mėsos didžiau- 
siais kąsniais, vos įstengdamas juos nuryti. Ryji kaip gyvulys, tarė 
sau, esi blogesnis už tuos laukinius žvėris, tarp kurių praleidai pas- 
tarąsias penketą dienų. Tačiau negalėjo liautis, kimšo tol, kol susi- 
rietė nuo skausmo skrandyje; ir susivėmė. Vos susilaikė neišgraibęs 
mėsos iš vėmalų. 

Ankstyva aštri pavasario saulės šviesa krinta pro langą ir užtin- 
ka žmogų, klūpantį prie savo vėmalų. Ir tada išgirsta miegančios 
moters skleidžiamus garsus. Jis nė akimirkos nedvejoja, kad tikrai 
moteris, be to, pagal virtuvės apstatymą suvokia, kad ji gyvena 
viena. Jis stojasi ir įsiklauso. Šluostosi veidą. Miegančios moters 
alsavimas. Bėglys užsimerkia ir įsivaizduoja matąs moterį. Ant pirš- 
tų galų nucimpina į miegamąjį. Geismas jį jau užvaldė. Rankos 
taip dreba, kad jis vos įstengia atverti duris. 

Antklodė buvo nutraukta, šiltas vėjelis perėjo per Bu-Bu kū- 
ną. Ji visiškai nesipriešino, tik įsikibo į kažką nepažįstamą ir reik- 

lų. Įsčios liepsnojo užliedamos ją drėgme. Nuo skausmo ją tai 
mušė karštis, tai krėtė šaltis, ji sustenėdavo tokiu keistu nesavu 
balsu. Kai nepažįstamas vyriškis užgriuvo ant jos ir pasitenkinęs 
atsiduso, ją lyg kas būtų supurtęs, tačiau ne iš baimės, o iš aist- 
ros. Vėliau ji snūduriavo tyloje ir jautėsi laiminga. Nekreipė dė- 
mesio į nepažįstamąjį, kalbantį ir kalbantį, pasakojantį apie ka- 
lėjimą ir savo nusikaltimus, tarsi tikintį, kad ši išpažintis kažką 
jo gyvenime prašviesins ir pakeis. O ji regėjo vienuolikmetę mer- 
gaitę bukų giraitėje, pasipuošusią suknele siuvinėtomis ranko- 
vėmis. Vaikštinėdama tarp medžių, ji priėjo laukymę. Prisėdo 
ant kelmo, aukštai pasikėlė sijoną. Pavasario saulė sušildė jos 
įsčias. Bu-Bu užmigo įsivaizduodama save tokią, o šalia gulintis 
vyras be paliovos šnekėjo. Sapne laikas grįžo atgal, įtėviai pavir- 
to auklėmis vienuolyne, galiausiai ji vėl gulėjo susukta į antklo- 
dę ant bažnyčios laiptų. 

Pabudo nuo savo šauksmo. Įdėmiai apžvelgė kambarį. Vyriškio 
šalia nebebuvo. Tik keli juodi plaukeliai ant antklodės ir įduba 
nuo jo kūno. Ji pakilo ir kruopščiai išpurtė patalus. Išvėdino kam- 
barį. Kaip reikiant išplovė. Pirmąsias dienas po to netikėto įvykio 
Bu- Bu vaikščiojo nustėrusi, baiminosi, kad jis sugrįš. Tačiau nie- 
ko panašaus neatsitiko, o susijaudinimą pakeitė šiltas jausmas. Ji 
mėgino prisiminti, ką tasai vyras pasakojo ir kas jis. Prisiminė tik 
vardą, tačiau nežinojo, ar tai iš tiesų to vyro vardas, ar tik atskiras 
žodis jo žodžių sraute — Laturas. 


* 


Gimdyvei klykiant, nuo grindų pakilo dulkės, pribuvėjai neliko 
nieko kita, kaip įgrūsti į burną kurpę, kad tik ji užsičiauptų. Ga- 
liausiai vaisius buvo ištrauktas ir paguldytas verkiančiai motinai 
glėbin. Naujagimis sukrutėjo, pramerkė akis ir įsmeigė jas į mo- 
tiną. Bu-Bu nustebino gudrus jo akių spindesys. Jis tarytum žiū- 
rėjo norėdamas išsiaiškinti, kas jį pagimdė ir į kokį pasaulį jis 
pakliuvo. Bu-Bu pabučiavo gleivėtą vaikelio veidą. Lyg užburta 
žvelgė į jo žydras akis. Į mažą kreivą noselę ir išsitaršiusius juodus 
plaukelius. Ji jau mylėjo jį. Berniukas klykė. 

Pribuvėja atsinešė dubenį vandens ir paėmė berniuką. Atskir- 
tas nuo motinos, naujagimis spirtelėjo kojele pribuvėjai, tarsi bū- 
tų supratęs, kad tikėtis ko nors gera iš kitų, išskyrus motiną, ne- 
verta. Įgudusiais judesiais pribuvėja nuplovė nuo vaikelio gleives 
ir kraują. Ji susiraukė apžiūrinėdama šią naują būtybę. Vaikas bu- 
vo pernelyg mažas gimti iš Bu-Bu. Apvalus besmakris veidelis, 
odelė susiraukšlėjusi lyg senuko. Noselė atrodė taip, tarsi būtų 
sulaužyta. Stipriai atsikišęs žandikaulis priminė graužiką. Berniu- 
kas bjaurus, jokių abejonių, mąstė pribuvėja, visiškai tuo nesiste- 
bėdama. Tvirtai laikydama spurdantį kūnelį, ji nuplovė kraują nuo 
juodų šiurkštokų plaukų. Moteris kruopščiai prausė vaiką, su kiek- 
vienu plaušinės judesiu vis geriau įsižiūrėdama. Ir kuo ilgiau žiū- 
rėjo, tuo labiau baiminosi. Per savo gyvenimą moteris priėmė dau- 
gybę negražių kūdikių, tačiau šis berniukas buvo tiesiog velniškai 
bjaurus. Ji perbraukė plaušine per galvą ir vėl įsistebeilijo į vaiko 
veidą. Naujagimis prasižiojo ir sušnypštė. Išsigandusi pribuvėja pa- 
leido mažylį iš rankų į dubenį su vandeniu ir atšoko. Tas šnypšti- 
mas buvo toks baisus, jog net šiurpas perėjo kūnu... Bu-Bu staiga 
atsisėdo ir ėmė šaukti, kad moteris greičiau trauktų vaiką iš van- 
dens. Ji šaukė taip grėsmingai, jog pribuvėja akimirkai užmiršo 
išgąstį, puolė prie dubens ir ištraukė vaiką. Bu-Bu sekė ją žvilgs- 
niu, nieko gera nežadančiu, jei tik kas panašaus pasikartotų. Dre- 
banti pribuvėja laikė vaiką ištiestomis rankomis. Baisu buvo jį pri- 
glausti, nenorėjo į jį žiūrėti. Tačiau buvo smalsi: nors ir užsimer- 
kusi, kad nematytų velnio išperos, — buvo pasižadėjusi 
neatsimerkti, kol neišeis iš šių namų, — vis dėlto vieną akį pra- 
merkė ir žvilgtelėjo į mažylį. Jis spoksojo tiesiai į ją. Iš pradžių — 
pykčio ir neapykantos kupinu suaugusiojo žvilgsniu. Kiek vėliau 
mažas besmakris veidelis pakeitė išraišką, nusišypsojo ir žavingai 
sumirksėjo. Žydros akelės tarytum pažvelgė moteriai į širdį. Nu- 
stebusi pribuvėja plačiai atsimerkė. Ji negalėjo patikėti, kad kūdi- 
kis jai meilikautų, nors taip ir atrodė. Ji nustojo drebėti. Kaip 
keista, pamanė moteris. Iš tiesų šitos akys gražios, netgi labai gra- 
žios. Joms ne vieta šiame bjauriame snukelyje, joms nėra ko veik- 
ti su šiuo siaubingu vaiku. Tačiau kuo ji dėta? Moteris nusišypsojo 
kūdikiui ir atsargiai priglaudė jį prie savęs. Bu-Bu, įstengusi pa- 

kilti iš kruvinos lovos, pripuolė prie jos ir nepasitikėjimo per- 
kreiptu veidu atėmė kūdikį. Pribuvėja aiktelėjo. Ji ėmė lėtai ran- 
kiotis savo daiktus. Įtaraus Bu-Bu žvilgsnio lydima išėjo iš gimdy- 
vės namų. Vėliau, eidama Šv. Leonardo gatve pro laivų statyklas 
savo namų priemiestyje link, moteris prisiminė vaiko išvaizdą, 
prasiveržusį šnypštimą ir vėl apmirė iš baimės. 

Visiems pažįstamiems pribuvėja papasakojo apie Bu-Bu gim- 
dymą, žmonės šią istoriją perdavinėjo iš lūpų į lūpas, gandai po 
miestelį plito kaip epidemija. Greitai visas Honfleras žinojo apie 
siaubingą berniuką žydromis akimis, žmonės prakalbo apie mali- 
ficarum ir šėtono kėslus. Net kunigas susirūpino. Gupilis vieninte- 
lis netikėjo gandais. Jis neabejojo, kad tai melas ir apkalbos, tad 
po keleto dienų pats išsiruošė pas Bu-Bu. 

Gupilis atėjo pasikalbėti apie reikalus ir visiems laikams išsklai- 
dyti gandus. Į akis krito pavyzdinga tvarka. Bu-Bu buvo laiminga, 
kūdikis jautėsi visiškai normaliai, vis dėlto Gupilis turėjo pripa- 
žinti, kad bjauresnio už jį padaro nebuvo matęs. Norėdamas ga- 
lutinai įsitikinti, kad žmonių plepalai yra visiškas absurdas, Gupi- 
lis priėjo prie mažylio ir paglostė. Berniukas sugugavo kaip ir kiti 
kūdikiai. Nieko baisaus vyriškis nepastebėjo. Gupilis tik vyptelėjo 
ir su panieka pamanė, kokia vis dėlto patikli yra liaudis. Kaip go- 
džiai žmonės praryja kiekvieną gandą neįsiklausydami į sveiką pro- 
tą, kuriuo gamta juos vis dėlto apdovanojo. Jis pabučiavo Bu-Bu į 
abu skruostus, palinkėjo sėkmės. Gupilis jau buvo besilenkiąs prie 
kūdikio norėdamas ir jį pabučiuoti. Tačiau žvilgtelėjęs į šaltas mė- 
lynas vaiko akis pajuto jam antipatiją ir skubiai išėjo. 

Prabėgo šiek tiek laiko, kol Bu-Bu suvokė, kad kūdikis nejau- 
čia skausmo. Ji tai suprato tada, kai pirmą kartą turėjo nukarpyti 
jam nagelius. Mažutėlius vaiko nagučius buvo sunku nukirpti di- 
delėmis žirklėmis, ir nors Bu-Bu stengėsi karpyti ypač atsargiai, 
geležtė brūkštelėjo pirštelį, pasirodė kraujas. Bu-Bu išsigando, ėmė 
aikčioti, o Laturas žvelgė į ją nieko nesuprantančiu žvilgsniu. Jis 
žiūrėjo į kruviną pirštelį nekeisdamas išraiškos. Motina nustebo. 
Nejaugi tėvai turėtų sakyti vaikams, kad reikia verkti iš skausmo? 
Ji prisiminė savo vaikystę ir kad skausmo bijodavo labiausiai. Ji 
bandė raminti save, kad kūdikis išmoks verkti; dar pamanė — na, 
ir gerai, jeigu neverkia, vadinasi, jam neskauda. 

Kai pirmąsyk Bu-Bu pasirodė su vaiku Honflere, žmonės bai- 
mingai, tačiau smalsiai apspito berniuką. Motiniškos meilės apa- 
kinta, Bu-Bu manė, jog žmonės nori pasigrožėti jos mažyliu, to- 
dėl išdidžiai jį rodė. Turgaus moterys žiūrėjo į jo veidelį taip pa- 
garbiai, kad Bu-Bu pagalvojo apie kūdikėlį Jėzų. Jos tik užmesdavo 
akį į jo veidelį ir sprukdavo šalin. Bu-Bu juokėsi ir pasakojo vi- 
siems apie įprastas mažyliams išdaigas, kurios motinai atrodė ypa- 
tingos, o kitiems — nuobodžios. Aišku, jos pasakojimas moterų 
nesudomino ir jos išsivaikščiojo. Vis dėlto ne velnio kūdikis, gal- 
vojo moterys. Vienos paskalos. Tiesiog siaubas, koks tas vaikas 
bjaurus ir atstumiantis, tačiau kažko turi. Kažkas tose dangaus 
žydrumo akyse kelia... lyg ir pagarbą. Nepaneigsi, Laturo-Marti- 
no Kiroso, kaip vėliau jį pakrikštijo, akys buvo tokios kaip ir vaikų 
didžiojo meistro Grezo portretuose. Jos buvo gražios ir veikė žmo- 
nes raminamai. Kaskart Bu-Bu su vaiku apsilankius Honflere, žmo- 
nės prieidavo ir žiūrėdavo į vaiko veidelį tarsi norėdami įsitikinti, 
kad berniukas iš tiesų bjaurus. Tik jo akys — iš Dievo. 

Kai kunigas ant vaiko galvutės vangiai šliukštelėjo vandens iš 
bažnyčios gale stovinčios krikštinės, murmėdamas palaiminimo 
žodžius, berniukas švystelėjo koja tiesiai jam į veidą. Kunigas su- 
sverdėjo su kūdikiu ant rankų. Susirūpinęs ir neramus, jis grąžino 
vaiką motinai. Susijaudinusi Bu-Bu iškeliavo namo. Dar švento- 
riuje ji patampė vaikui už ausies ir išbarė, kam įspyrė kunigui. 
Tačiau Laturas tik šypsojosi žvelgdamas jai tiesiai į veidą. Ir nors ji 
tampė ausį tol, kol pačiai pavargo pirštai, vaikas tarytum nejuto. 
Pasukusi trumpiausiu keliu per tankų mišką namų link, Bu-Bu 
mąstė, jog neturi nė menkiausio supratimo, kaip elgtis motinai, 
kaip jį auklėti, kaip pakankamai atseikėti ir meilės, ir griežtumo. 
Kaip iš tiesų motinai auginti vaiką, nejaučiantį skausmo? 

Nėštumo metu Bu-Bu įsivaizdavo esanti apsupta veidrodžių. 
Balutėse, ramiame tvenkinio vandeny, blizgančiame obuolio pa- 
viršiuje ji matė save. Tiksliau, savo pilvą. Visur atsispindėjo jos 
dar negimęs kūdikis, pasaulis tarytum laukėsi. Ji įsivaizdavo esan- 
ti dvigubai pastorėjusi ir pirmą kartą ėmė didžiuotis savo storu- 
mu, nes tai liudijo, jog kūdikiui gera joje. Iš tiesų ji ne tiek daug ir 
išstorėjo, tik pilvas suapvalėjo, tapo kietesnis. Kas vakarą nusi- 

rengusi ji sėsdavosi į lovą ir įdėmiai žvelgdavo į savo bambą. Jai 
atrodė, kad pilvas auga tiesiog bežiūrint. Vėliau ėmė girdėtis gar- 
sai. Lyg drugelių plazdenimas. Gurgėjimas. Iratėjimas. Galiausiai 
mažylio kumšteliai iš visų jėgų ėmė trankyti pertvarą, skiriančią jį 
nuo pasaulio. Jis kumščiavo vis stipriau ir stipriau, ir jai atrodė, 
kad tie smūgiai kambaryje aidi lyg muzika. Ji išsigando. Susiran- 
giusi po antklode mėgindavo atsikratyti minčių, jog yra netikusi 
motina ir kad tik padarytų paslaugą pasauliui bei kūdikiui nedel- 
siant atimdama jam gyvybę. Mintys skausmingai plaukė viena po 
kitos, tačiau greitai palengvėdavo, o pasaulis ir vėl nušvisdavo ro- 
žine spalva. Ji krypuodavo į Honflero turgų pirkti aštuonkojų, 
kurių niekados nebuvo valgiusi. Dabar atėjo jų eilė. Aštuonkojai 
sūdyti, aštuonkojai kepti, aštuonkojų sriuba. Bu-Bu valgė ir nie- 
kaip negalėjo atsivalgyti. Visas namas prisigėrė aštuonkojų kvapo. 
Kas savaitę čia apsilankantis Gupilis nosį prisidengdavo nosine. 
Nepaisant jos keisto elgesio ir švytinčio žvilgsnio, niekas neįtarė, 
kad Bu-Bu laukiasi. Jos figūra nesikeitė, o džiaugsmas, kuriuo ji 
švytėjo, buvo laikomas begėdiška puikybe. Kraugerė, ji džiūgauja 
ir dar drįsta rodytis žmonėmsi 

Laukdamasi ji nekreipė dėmesio į šnabždesius ir paniekos žvilgs- 
nius, tačiau susilaukusi kūdikio žmonių pyktyje įžvelgė grėsmę. 
Bu-Bu retai išeidavo iš namų. Rūpinimasis vaiku jai tapo savotiš- 
ku meilės ritualu; ji pasiguldydavo kūdikį šalia savęs ir leisdavo 
užmigti su speneliu burnoje. Krūtys buvo skausmingos nuo go- 
daus žindimo, po gimdymo ji tebekraujavo ir juto skausmus. 'Ta- 
čiau visus nemalonumus nustelbė palaimingi motiniškos meilės 
džiaugsmai. Bu-Bu niekuomet nesitikėjo tapti motina, tarsi tai jai 
būtų buvę nepasiekiama. Kaip tik dėl to jautėsi išrinktąja ir svaigo 
iš pasididžiavimo. Kaskart kūdikiui naktį pabudus ir ėmus verkti 
ar sukosėjus, ji su siaubu pašokdavo įsivaizduodama, jog jis mirš- 
ta. Ji jautėsi taip, lyg būtų pasisavinusi dovaną, priklausiusią kil- 
mingam žmogui, ir baiminosi, kad kas nors, išsiaiškinęs klaidą, 
nepanorėtų jos susigrąžinti. 

Kai nepasisekdavo mažylio nuraminti, Bu-Bu pati apsiverkda- 
vo manydama, kad nesugebės tinkamai juo pasirūpinti. Tada ją 
apnikdavo siaubingos mintys apie savo bejėgiškumą ir vaikažu- 

dystę. Ji uždarydavo kambario, kuriame gulėdavo vaikas, duris, o 
pati slėpdavosi kitame namo gale. Susirangydavo po suolu virtu- 
vėje arba bėgdavo į mišką pabūti viena. Kartais reikėdavo ne vie- 
nos valandos, kad nusiramintų ir vėl sugrįžtų pas vaiką. Jo antklo- 
dėlė būdavo šlapia nuo ašarų ir vėmalų. Bu-Bu save už tai bausda- 
vo visą dieną nevalgydama. Labiausiai troško būti gera motina 
Laturui. Ji troško sūnų apsupti meile, didesne už ją pačią. 

Laturas sėdėjo po stalu ir ramiai žaidė. Dar mažiukas būdamas 
jis pasižymėjo miklumu ir dėmesiu smulkmenoms. Kartą sugavo 
du žiogus, atsargiai prispaudė jų užpakalines kojeles ir sparnelius 
prie kūnų, o priekines nutraukė. Vabzdžiai tapo nejudrūs, negalė- 
jo nei skraidyti, nei šokinėti. Žiogeliai tik šliaužė ratu ant akme- 
ninės aslos palikdami žalių gleivių juostelę, tarytum iš jų būtų 
sunkęsi žali dažai. Laturas sėdėjo nekrutėdamas ir stebėjo vabz- 
džius. Klausėsi tykios jų dainos. Nuščiuvęs ir susikaupęs sekė vabz- 
džių judesius. Vaiko veidelis nušvito, kai žiogelis, sukaupęs jėgas, 
beviltiškai mėgino pašokti užpakalinėmis kojomis, suplasnojo spar- 
neliais ir nukrito atgal atkišęs ūsus lyg rankas. Laturo veidas pasi- 
keitė, žvilgsnis prisipildė užuojautos. Jis pasilenkė prie žiogelio 
akių, bet jos atrodė kaip mirusios. Vaikas sprigtelėjo žiogui, ir tas 
vėl šoko į priekį. Laturas patenkintas nusišypsojo. 

Jis išlindo iš po stalo. Labai atsargiai, kad nenubaidytų džiaugs- 
mo. Alpdamas iš juoko pažvelgė motinai į veidą. Ji padėjo į šalį 
sąskaitas bei popierius, paėmė jį ant rankų, o jis užsimerkė ir įspraudė 
nosį tarp didžiulių krūtų, dvelkiančių alyvų aliejumi ir prakaitu. Pa- 
laimos viršūnė. Mažylis karštai išbučiavo motiną. Kai ji užsidarė mie- 
gamajame, berniukas ėmė klebinti durų rankeną, tačiau į vidų pa- 
tekti negalėjo. Jis žinojo, kad mama ten, nors ir neatsiliepia. Dar 
ilgai Laturas stovėjo prie durų ir klausėsi. Buvo labai tylu, ir jis įsi- 
vaizdavo, kad tyla reiškia, jog mamos tenai nėra. O kai ji sugrįžo, jis 
ją taip stipriai apkabino, jog Bu-Bu net susigėdo. 

Žmonėms Bu-Bu buvo lupikautoja ir šliundra, tarpstanti iš pro- 
centų bei paskolų, godi ir stačiokiška. Jos namuose viešpatavo tyla, 
nuo kurios viskas aplinkui skambėdavo: keptuvės, puodai, monetos 
ir net paskolų raštus kurpiančios plunksnos; prabėgo nemažai lai- 
ko, kol Laturas suvokė, kad motina gali teikti ne vien palaimą. 

Kai susitvėrę už rankų motina ir sūnus keliaudavo į miestelį, iš 
diu Piuji gatvės tarpuvarčių į juos rūsčiai šnairuodavo moterys. 
Jos plūsdavosi ir spjaudydavo jiems pavymui. Bu-Bu apsimesdavo 
jų nei matanti, nei girdinti, o berniukas atsigręžęs spoksodavo į 
jas, ir jo tiesus žvilgsnis jas trikdydavo. Jos užsičiaupdavo. Tačiau 
jų apkalbos vešėjo. Panelė Kiros susilaukė atpildo pagimdydama 
paršelį, tačiau vaikas vis dėlto turi kažko nepaprasta. O kas gi jo 
tėvas? Niekas nėra jos matęs kokio nors vyriškio draugijoje. Ket- 
verius metus ji gyveno viena savo paprastame akmeniniame na- 
mely, todėl negalėjai patikėti, kad kas nors iš miestelio jaunuolių 
būtų sukęs ratus apie namą ir rėžęs sparną apie jo šeimininkę. O 
gal koks aklys, išėjęs iš miško? Ar tik Bu-Bu nesusiporavo su ožiu 
ar eržilu? Arba jūreiviu, taip išsiilgusiu moters kūno, kad nematė, 
su kuo eina į lovą? Senyvos moterys šnibždėjosi, kad greičiausiai 
pats šėtonas įsirangęs jai tarp kojų, idant paliktų žemėje savo pra- 
gaištingą sėklą. Tačiau kai niekas nieko nematė, nesugebėjo nieko 
įrodyti, apkalbos aptilo, o moterys nusprendė įvykį užmiršti ir 
elgtis taip, tarsi berniuko nebūtų. Tačiau nebuvo taip lengva. Ma- 
žasis Laturas itin domino miestelio kūmutes. Jos vogčiomis žvilg- 
čiodavo į jį, o neretai ir apsupdavo tykiose gatvelėse. Apžiūrinė- 
davo jį su neslepiamu smalsumu, ieškodamos dingsties paliesti 
raukšlėtą veidelį. Jos kikendavo ir visko klausinėdavo. Vieną rytą 
dvasininko žmona tiesiog apstulbo išvydusi tris jaunas moteris kartu 
su Laturu prie druskos sandėlių. 

— Atstokit nuo jo! Šalin! Argi nematote, kad jame tūno velnias, 
gyvatė ir riaumojantis liūtas? 

Ji bedė smiliumi tiesiai į Laturą, o moterys geriau įsižiūrėjo į jį. 
Į besmakrę galvą, odą, piktą veidą didžiulėmis šaltomis akimis, ir 
jų kūnus užliejo džiaugsmingas virpulys. Jos pakėlė akis į dvasi- 
ninko žmoną ir sutartinai sulinksėjo. Visa įsitempusi, toji panėšė- 
jo į skeletą. 

— Kekšės! Norite degti pragare? Ar nematote, kad jis jau Žai- 
džia jumis? 

Ir ji ėmė postringauti apie pagundas ir nuodėmes. 

— Įspėsiu vyrą, kad jis tuo susirūpintų, — tarė baigdama ir 


nuėjo. 

Po šio atsitikimo Honflero moterys tapo atsargesnės ir vengė 
artintis prie Laturo. Kiekvieną sekmadienį dvasininkas, skatina- 
mas žmonos, įspėdavo bendruomenę neleisti smalsumui ir troš- 
kimams užgožti dorybės, sveiko proto bei tikėjimo. Tačiau pa- 
slapčia moterys vis tebežvilgčiodavo į Laturą ir artindavosi apsi- 
metusios, kad turi visiškai kitokių reikalų. 


k 


Kai Bu-Bu retkarčiais išeidavo iš namų su švelniais šešėliais, 
namų, kurie tapo jos kūno, organų, įsčių ir kvapų tąsa, ir takeliu 
nukrypuodavo žemyn į turgavietę, miestelio moterys nusisukda- 
vo nuo jos. Išgąstis ir neapykanta jai, susidomėjimas jos išvaizda 
Laturui gimus virto abejingumu. Atrodė, tartum Honfleras būtų 
užmiršęs Bu-Bu, pamažu ir ji pati pamiršo jį. Juk nė sykio niekas 
iš miestelio gyventojų nei ten atvykstančių prekijų ar nuolat trak- 
tieriuose girtaujančių jūreivių — joks žmogus nėra pasakęs jai gero 
žodžio. Tik vyras, kartą atėjęs pas ją nakčia, ir Laturas. Ji nustojo 
nerimauti dėl Honflero, pamiršo maniusi esanti bloga motina. 
Knygoje ji perskaitė sakinį, kuris jai taip patiko, kad ji galėjo sė- 
dėti ir skaityti daugybę kartų. „Ir tuomet ji pasiekė savo gyveni- 
mo ekvilibriumą“. Ekvilibriumas — pusiausvyra. Šis žodis skam- 
bėjo pagarbiai, vertė laikytis atokiau, ir Bu-Bu nutarė tai ir pasie- 
kusi. Savo gyvenimo ekvilibriumą. Ji įsijautė į tą žodį ir mintį, jog 
gyvena harmoningai. Tačiau nepaisant neseniai įsivyravusios har- 
monijos pasitaikydavo, kad ankstesnė baimė prasiverždavo joje 
kaip tų užmirštų laikų vaiduoklis. Tada įtikinėdavo save, jog tai tik 
atsitiktinumas. Juk ji „ekvilibristė“. Kaskart baimei išvijus ją iš 
namų, privertus pasislėpti už užrakintų durų ar šešėlių pilnuose 
kampuose, ji jausdavosi kaip išdavikė. Apimta įniršio apmėtydavo 
berniuką po ranka pakliuvusiais daiktais. Sutemus susirasdavo kny- 
gą, atsiguldavo ir prie mirkčiojančios spingsulės skaitydavo nusi- 
raminimą teikiančias mintis. 

Prabėgo keletas metų, kol Bu-Bu pagaliau suvokė, kad Laturas 
gali būti ir piktavalis. Ji mėgino kantriai kalbėtis su juo, nes prita- 


rė įtėvių požiūriui, kad iš prigimties visi žmonės geri, ir tuo ne- 

abejojo. Laturas buvo smalsus vaikas. Sode po nudžiūvusia obeli- 
mi jis rengdavo vabzdžių nutrauktomis kojomis ar sparneliais pa- 
sirodymus. Mėgo stebėti peteliškes, būriais užplūstančias sodą į 
obelų žiedus krauti kiaušinėlių. Garsiai šūkalodamas, jis drąsin- 
davo debesis skraiduolių neapsakomai erzindamas prievaizdą, 
bergždžiai mėginantį susidoroti su kenkėjais. Laturas bėginėdavo 
aplinkui tamsoje ir mėtydavo akmenis į žvaigždes. 

— Kitąsyk tikrai pataikysiu! 

Aplink namą jis vejodavosi katę, o vieną rytą Bu-Bu surado 
gyvulėlį pakabintą medyje. Laturas neigė turįs su tuo ką nors ben- 
dra, tvirtino matęs keletą jaunuolių, slankiojančių prietemoje apie 
namą, ir pats tikėjo tuo, ką sakė. Bu-Bu suprato, kad sūnus me- 
luoja, tačiau ir šįkart tepasakė, kad negerai skriausti gyvulėlius ir 
kad šitaip elgtis nedera. Jei barsiesi ant jo su meile balse, jis paga- 
liau ims skirti gėrį nuo blogio, mąstė ji ir stengėsi užmiršti jo 
piktadarystes. 

Laturas tik šypsodavosi svajingai žvelgdamas į šalį. Kartais pra- 
trūkdavo juokais klausydamasis Bu-Bu priekaištų. Jam buvo sve- 
timi jausmai, kurių, matyt, iš jo tikimasi ir kuriuos jis būtų ne- 
sunkiai suvaidinęs, tačiau jie jam seniai atrodė juokingi ir bepras- 
miški. Ir kodėl jam reikėtų atgailauti? Nugalabijo katę. Na, ir kas? 
Juk katė gaudo paukščius. O paukščiai lesa vabalus. Kodėl jam 
reikėtų atgailauti? Laturas nesuvokė, ko Bu-Bu kremtasi. 

Laikant rankose mažą gyvulėlį ir mąstant, ką su juo daryti to- 
liau, jį apimdavo ypatingos stiprybės ir pasitenkinimo jausmas. 
Gyvulėlis gulėdavo priešais jį negalėdamas pajudėti. Spengianti 
tyla užvaldydavo Laturą. Galėdavo sėdėti nekrutėdamas ir įsivaiz- 
duoti, kaip skausmas perveria gyvūno kūną. Jausdavo ledines ada- 
tėles krūtinėje. Lengvumą galvoje. Maudulį po krūtine. Laturas 
pasijusdavo lyg apsvaigęs, lyg neblaivus. Kartkartėmis mąstydavo 
apie šį aktą kaip apie jausmų išlaisvinimą. Kai gyvulėlis pagaliau 
nugaišdavo, Laturas užsimerkdavo. Akimirką nuliūsdavo. Tačiau 
tuoj pat nurimdavo. 

L aturas suvokė, kad, kitaip nei visi kiti, jis nejaučia skausmo. 
Su didžiausia nuostaba stebėdavo motinos veidą, kai ji įsipjauda- 


vo ar kūną jai nusmelkdavo skausmas. Ji dažnai nusitrindavo ko- 

jas, o jis mėgdavo jas plauti, tepti žaizdas tepalu ir smalsiai stebėti 
skausmo perkreiptą veidą. 

Galbūt berniukas trokšta išgyventi kito skausmą, galvodavo Bu- 
Bu, mėgindama atsikratyti nemalonaus jausmo, kurį pajusdavo 
nuo jo tiriamo žvilgsnio. 

Jo vaizduotė buvo tokia laki, jis taip įsijautęs žaisdavo plėšikus, 
apie kuriuos prieš miegą jam pasakodavo Bu-Bu, kad motinai da- 
rėsi baisu. Jis gąsdindavo ją apsirengdamas tamsiais apsiaustais ir 
kalbėdamas įvairiais balsais. Tiesiog šiaip sau, motinos atlaidu- 
mui ir kantrybei patikrinti. Begalinei josios kantrybei. Tačiau La- 
turas žinojo, kad kažkokia riba vis dėlto turėtų būti, todėl nu- 
sprendė ją pasiekti. Ką ji darys, kai jos kantrybė baigsis? Ar ji jam 
suduos žinodama, kad sūnus nejaučia skausmo? Gal ji nubaus 
neduodama valgyt, nors puikiai žino, kad jis tik pasilps, bet alkio, 
kaip kiti žmonės, nejaus. Tad ką ji vis dėlto darys? Laturas erzino, 
pykdė, grasino. Jis meistriškai mokėjo surasti jos silpnąsias vietas, 
žinojo, ką kada pasakyti, kad ją išmuštų iš pusiausvyros. Tačiau 
Bu-Bu vis tvardėsi, tvardėsi. Iš tiesų po kurio laiko jis pasiekė tą 
ribą, tačiau Bu-Bu jį apstulbino. Nustojo su juo kalbėtis. Apsi- 
metė jo nepastebinti. Tai ir buvo bausmė: apsimetė, tarytum jo 
visiškai nėra. Tai buvo kur kas nemaloniau, nei Laturas galėjo įsi- 
vaizduoti, ir tiesiog nepakeliama. Jis suko ratus aplink motiną zyz- 
damas ir vis siūlėsi padėti. Tačiau Bu-Bu veidas buvo nelyginant 
kaukė. Kol nebuvo pasibaigęs bausmės laikas, Laturas kankinosi 
negalėdamas užmigti ir prisiekė sau daugiau niekada nebeerzinti 
motinos. Tačiau po to atsitikimo ir Bu-Bu nebebuvo tokia kantri. 
Kartais jos įniršis prasiverždavo taip ūmiai, kad visa virtuvė atro- 
dydavo kaip po karo Laturui net nespėjus suvokti motinos pykčio 
priežasties. Tuomet ir vėl keletą dienų su juo nesišnekėdavo. La- 
turas niršdavo nuo jos tylėjimo. Sėdėdavo ir klausydavosi, kaip 
motina virtuvėje kažką sau niurna, žvelgdavo į dangų bei jūrą ir 
apie nieką negalvodavo. Jausdavosi lyg tuščias popieriaus lapas. 
Dar nenubrėžta linija. Ir tik kai motina jam atleisdavo ir jie susi- 
taikydavo, Laturas vėl pasijusdavo savimi. 

Man nieko netrūksta, sakydavau sau Bu-Bu. Geriau nė būti 
negali, galvojo moteris. Juk ji pasiekusi savo gyvenimo ekvilibriu- 

mą. Pirmąsyk Bu-Bu jautėsi viskuo patenkinta. Tačiau ta mintis ją 
išgąsdino. Prisiminė, kaip kažkada irgi buvo pasijutusi nerūpes- 
tinga ir laiminga, tačiau netrukus jau stovėjo prie gaisravietės. Kai 
verslo reikalai ėmė prastėti, pasidarė ramiau. Vienas valstietis už- 
sispyrė ir atsisakė mokėti procentus. Keletą vakarų Gupilis ir Bu- 
Bu tarėsi, ką daryti. Pagaliau Bu-Bu prireikė Gupilio pagalbos, jo 
sumanumo bei pažinčių. Bu-Bu būtų numojusi į tą vienintelį at- 
sisakymą mokėti procentus, tačiau žinojo nenuginčijamą Gupilio 
logiką: jeigu leisi nemokėti vienam, niekas nebemokės. Patyliu- 
kais Gupilis pasišnekėjo su vienu bedarbiu kalviu bei dviem dar- 
bininkais iš Lizjė. Naktį jie sužalojo valstiečiui kelių girneles. Iy- 
lėdami, įsižeidę žmonės vėl mokėjo procentus. 

Kartą vėlai vakare Gupilis atnešė jai pistoletą. Buvo prisiklau- 
sęs įvairiausių gandų apie varguomenės nepasitenkinimą; geriau 
būsią apsisaugoti. Nors ir nustebinta Gupilio netikėto rūpestin- 
gumo, Bu-Bu padėkojo. Tai buvo pirmas kartas, kai ji jam dėko- 
jo, ir jo berniukiškas šypsnys ją sutrikdė. 

Vieną naktį prie Bu-Bu namų pasirodė du įtūžę jaunuoliai. 

— Lupikautoja atima iš mūsų paskutinį duonos kąsnį! 

Jie buvo prisigėrę sidro ir mojuodami peiliais šaukė vienas per 
kitą: 

— Einam pas ją ir iš jos padarykim triufelius! 

Alkoholis dar labiau įkaitino jų neapykantą. Jie išlaužė duris ir 
atkišę peilius puolė prie jos miegamojo. Tačiau Bu-Bu jau stovėjo 
su pistoletu. Ji dar bandė sušukti atbėgančiam vaikinui. Nedvip- 
rasmiškai perspėti. Tačiau kai jaunuolis nesustojo ir puolė moterį 
su peiliu, ji peršovė jam galvą. Taiklus šūvis. Jis loštelėjo, užgriuvo 
ant draugo ir abu nusirito laiptais žemyn. Bu-Bu buvo įsitikinusi, 
kad jie kėsinosi į jos ir vaiko gyvybę, todėl nulipo, nusitaikė pisto- 
letą tiesiai į jaunuolį, prispaustą mirusio draugo kūno ir drebantį 
iš baimės. 

— Jėzau... Marija... Švenčiausioji Dievo Motina... Gelbėk 
mane... 

Ji įdėjo į pistoletą šovinį ir šūviu į krūtinę jį nužudė. 

Laturas stovėjo laiptų viršuje tirtėdamas iš baimės. Neabejojo, 
kad rėkė Bu-Bu ir kad ji negyva. Kūnelis virpėjo, negelbėjo netgi 

tai, kad motina užbėgo laiptais aukštyn ir stipriai prispaudė jį prie 
savęs. Keletą minučių jis manė, kad motina jau mirusi, tad netgi 
jos kūno šiluma negalėjo išsklaidyti to įsitikinimo. Tą valandėlę, 
kai manė netekęs motinos, sienos tarytum užgriuvo jį ir viską ap- 
linkui užliejo tamsa. Dar ilgai po to įvykio vis prisimindavo tąkart 
jį apgaubusią tamsą. O po daugelio metų Paryžiuje kartą jis pašo- 
ko iš miegų nuo riksmo ir išgąsčio, mat susapnavo tą baisiąją nak- 
tį. Kai galų gale suvokė, kad mama nemirė, — gulėjo įsikniaubęs 
jai į pažastį ir klausėsi jos raminančio šnabždesio, — užsimanė žvilg- 
telėti į negyvėlius. 

Kai ji įmigo, Laturas išsilaisvino iš jos glėbio ir nulipo žemyn. 
Vienas jaunuolis gulėjo užvirtęs ant kito ir atrodė, tarytum jie 
būtų pargriuvę bekovodami ir niekaip negalėtų atsikelti. Laturas 
atsargiai prisiartino ir pasilenkė prie sustingusių veidų. Vaikinai 
buvo aukšti, šviesiomis akimis, kaštoniniais plaukais. Turbūt bro- 
liai, pamanė Laturas ir pasilenkęs įsižiūrėjo į jų akis. Buvo girdė- 
jęs, kad mirusiesiems reikia jas užspausti, kad jie paliktų žemę 
žvelgdami į amžinybę. Ar tai reiškia, kad mirusieji tebemato, mąstė 
Laturas, gal todėl jų akys atrodo tokios liūdnos? Jis užspaudė akis 
aukščiau gulėjusiam jaunuoliui ir jau lenkėsi ketindamas užspausti 
akis tam, kuris buvo nušautas pirmas ir gulėjo brolio prispaustas. 
Visas jo veidas buvo kruvinas. Kai Laturas jau buvo beuždedąs 
pirštus ant vokų, jaunuolis pasuko galvą į kitą pusę. Gęstančiu 
žvilgsniu pažvelgė į Laturą; jame teberuseno gyvybė. Laturas nė 
nekrustelėjo. Vaikinas prasižiojo mėgindamas kažką sakyti. Ta- 
čiau nepajėgė. Laturas ilgai gulėjo ir žiūrėjo į vaikino veidą. O jis 
buvo toks ramus. Galbūt skausmas jį taip nuramino? Laturui no- 
rėjosi patirti nors lašelį to jaunuolio skausmo, gal tuomet jie būtų 
galėję tapti draugais. Galiausiai jaunuolis kažką išlemeno. Tačiau 
Laturas nebesiklausė. Buvo per vėlu ką nors sakyti. Šypsena nu- 
slinko Laturo veidu, o jaunuolis užsimerkė. Ir Laturas suvokė, 
kad vaikinas mirė. Bet jis nesikėlė, stebėjo taikius, blyškius miru- 
siųjų veidus, ir jį vėl užliejo lengvumas kaip pamačius žiogą, ku- 
riam pavyko pasislėpti žolėje. 

Po šito įvykio Bu-Bu netapo populiaresnė Honflere. Tačiau Gu- 
pilį ir Bu-Bu vėl imta gerbti. Jųdviejų bendradarbiavimas pasiekė 

naują tarpsnį. Gupilis atsisakė nepraktiško derybininko vaidmens, 
o Bu-Bu pripažino jo teisę gauti 35 procentus nuo visų pajamų. 
Jie tapo Honflero blogio dvyniais, kurie žarstė pinigus rieškučio- 
mis. Gupilis vis dažniau pas ją užsukdavo, ir retsykiais jiedu pra- 
sėdėdavo per naktį šnekučiuodami apie sąskaitas ir skolininkų 
patikimumą. Bu-Bu prisipažino sau, kad patinka jo apsilankymai, 
mandagus dėmesys jai, jo talentas skaičiams. Galiausiai, savo di- 
džiai nuostabai, ji ėmė ilgėtis jo. Bu-Bu imdavo puoštis, šukuotis, 
pudruotis žandus. Ir nors piktadarių atėjimas ir jų „nužudymas 
būtinosios ginties metu“ (taip lakoniškai pasakė policijos leite- 
nantas) nepakeitė Bu-Bu gyvenimo, ji tapo baikštesnė. Įtikinėjo 
Gupilį sumažinti palūkanų procentus, ir jis tam pritarė manyda- 
mas, kad pagerės jų santykiai su miestelėnais. 

Gupilis pats tuojau išplatino šią naujieną. 

— Pas mus mažiausios Normandijoje palūkanos, — gyrėsi jis 
traktieriuje. 

Tačiau lynininkai, odminiai ir vietiniai laivų statyklų darbinin- 
kai nedžiūgavo. Visa tai dvelkė papirkinėjimu. Žmonės jautė pa- 
žeminimą dėl to, kad jų palankumą norima gauti mainais už pa- 
čių kruvinu prakaitu uždirbtus pinigus. Žmonės kalbėjosi, kad 
vien dėl išdidumo ir principų vertėtų pereiti pas brangesnius pa- 
lūkininkus Lizjė. Ir nors dauguma mokėjo mažesnes palūkanas 
Gupilio kontorai, atsirado keletas tokių, kurie su juo atsisveikino 
ir niekada pas jį nebegrįžo. Vargšų išdidumas. Gupiliui tai buvo 
tarsi antausis, jis suvokė, kad reikėjo šitai numatyti. Nuo tada jis 
mažiau rodėsi mieste ir vis daugiau laiko praleisdavo Bu-Bu na- 
muose. Štai kur pinigai ir ateitis, mąstė advokatas, negalėdamas 
paneigti, kad ilgisi jos apvalių formų. Ar tai buvo pinigų troški- 
mas, ar meilė, nesuprato nė pats Gupilis, tačiau nematė reikalo 
gilintis į nemalonius klausimus. 

Naujas Honflero gyventojų atšiaurumas Bu-Bu neturėjo jo- 
kios reikšmės. Ji buvo įsitikinusi, kad sumažinusi palūkanas susil- 
pnino neapykantą sau, nesvarbu, ar tai priimama kaip geros valios 
ženklas, ar ne. Jos spėjimai pasitvirtino. Nekviesti svečiai nakti- 
mis nebesiartino prie jos namų. Bu-Bu vėl ramiai miegodavo. 
Laturas turėjo atskirą kambarį, todėl kartą ji įsidrąsino ir pasi- 

kvietė nakvoti Gupilį. Ji gėrėjosi jo berniukišku šypsniu tarp krū- 
tų, o trūkčiojantis jo kvėpavimas leido jai pasijusti tobulai. 

Laturui vienintelis dalykas buvo tikrai aiškus. Gupilis kaltas, 
kad motina nustojo juo domėtis. Bu-Bu visiškai pametė galvą dėl 
ją užplūdusių jausmų. Ji didžiavosi, kad Gupilis uostinėja jos sijo- 
nus nelyginant šunėkas, ieškantis kalės. Buvo neįmanoma su ja 
pasikalbėti. Laturas žinojo, kad ji labai užpyks, jei jis pamėgins 
atverti jai akis išvardydamas akivaizdžius Gupilio trūkumus: go- 
dumą ir bailumą, negarbingumą ir veidmainystę, jau nekalbant 
apie begėdiškumą ir smulkmeniškumą. Jei jis būtų motinai tai 
pasakęs, ji būtų maniusi, kad sūnus nori sugriauti jai gyvenimą. 
Tai pavojinga. 

Laturas naktimis gulėdavo ir kurdavo veiksmų planus. Nemie- 
godavo, klausydavosi šios kokčios meilės garsų, sklindančių per 
gretimo kambario sieną. Galvodavo apie laimingą Gupilio veidą. 
Apie būdus, kaip jį nužudyti. Turėjo gausybę minčių. Gal nunuo- 
dyti šitą begėdišką šliužą, o gal surengti jam mirtiną pasalą? Įsi- 
ropšti į medį šalia keliuko ir paleisti didžiulį akmenį Gupiliui į 
galvą, kai jos pro šalį arkliu, juokais mamos garbei pavadintu Bu. 
Tuomet atitemptų advokato kūną prie namų ir raudodamas ban- 
dytų pasakoti apie akmenį, atskilusį nuo uolų. Kokia nelaimė! 
Laturas kietai užmerkė akis ir mėgino galvoti apie ką nors, kas 
padėtų užmigti. Ankstyvą rytmetį jis buvo taip pritvinkęs neapy- 
kantos, kad net nepastebėjo, kaip nugrimzdo į miegą. 

Pabudęs sukūrė planą. Kol Gupilis tebemiegojo Bu-Bu glė- 
byje, jis išslinko iš namų nešinas kastuvu. Šalia akmenuoto skar- 
džio, kur keliukas pasuka į Honflerą, nuokalnėje jis iškasė duo- 
bę, apkrovė šakelėmis ir lapais. Tada įlipo į artimiausią medį ir 
ėmė laukti. Sėdėjo medžio viršūnėje, į veidą nuo jūros pūtė at- 
šiaurus rytmečio vėjas, kūnas buvo apsunkęs nuo miego sty- 
giaus ir jam atrodė, kad keliuką jis mato iš tolimos žvaigždės. 
Viskas taip nutolo, net medis, už kurio šakų laikėsi. Jis žvilgtelė- 
jo į savo rankas ir pamanė, kad jos svetimos. Visiškai nepanašios 
į jo rankas. Buvo malonu taip manyti. Neapykanta išgaravo, ir 
kai jis žiūrėjo į kelią mėgindamas įsivaizduoti, kas jame tuoj pat 
turi nutikti, mintys buvo visiškai aiškios. Gupilis visad jodavo 


DVIDEŠIMTO AMŽIAUS AUKSO FONDAS 29 


šiuo keliu į Honflerą ir mėgdavo apie kelionę pasakoti Bu-Bu. 
Šįryt jo laukia staigmena. Viskas turėtų vykti taip: Bu išlįs iš už 
posūkio ir įgrius į duobę, Gupilis nuvirs nuo arklio ir nuriedės 
nuo skardžio. Laturas liks medyje ir tylutėliai stebės jo kovą su 
mirtimi. Reikia tik sugalvoti, ką daryti po to ir kokią istoriją 
papasakoti motinai. Tačiau kai iš miško išjojęs Gupilis artėjo 
prie skardžio, Laturas suvokė, kad jo planas pasmerktas žlugti. 
Jis jojo per lėtai. Arklys vos vilko kojas, o Gupilis visiškai nesi- 
skubino. Jis šypsojosi, jo veide švietė pasitenkinimas ir ramybė. 
Laturas prispaudė kaktą prie medžio kamieno. Jis pajuto, kaip 
krūtinėje kažkas užsiveržė, ėmė svaigti galva. Kai arklys žengė 
ant lapų ir įslydo į duobę kartu su balne sėdinčiu Gupiliu, o 
aštrūs akmenys duobės kraštuose jam nė neįbrėžė, Laturas taip 
išsigando, jog rankos pačios atsigniaužė ir jis keikdamasis nusi- 
rito žemyn. Gupilis išsiropštė net neįsidrėskęs ir ramiai priėjo 
prie jo. Laturas spoksojo į advokato batų nosis, paskui užsimer- 
kė tikėdamasis smūgių. Tačiau jų nesulaukė. Gupilis nuėjo prie 
duobės, išsitraukė pistoletą, nusitaikė ir nušovė besigaluojantį 
gyvulį. Tada grįžo prie Laturo ir liepė eiti kartu. Kol jie tylėdami 
žygiavo namo, Laturas bandė įtikinti save, kad Gupilis jį kaip 
reikiant išpers. Ir manys sau: „Aš išmokysiu šitą vaiką pajusti 
skausmą“. Laturas nesibaimino lazdos. Vienintelis dalykas, apie 
ką nenorėjo net galvoti — kiekgi dienų turės praeiti, kol mama 
vėl ims su juo kalbėtis. 

Gupilis nusivedė jį į sodo galą ir pavadžiu pririšo prie obels. 
Pats grįžo į namą. Laturas girdėjo jųdviejų su motina balsus, ta- 
čiau žodžių nesuprato. Jiedu kalbėjosi labai tyliai. Laturas ramino 
save, kad greitai sulauks bausmės, Gupilis jį taip stipriai pripluks, 
jog jis pagaliau pajus skausmą, o motina jam atleis matydama, 
kaip sūnus kankinasi. Taip praėjo keletas valandų, tačiau nieko 
neįvyko. Laturas išstovėjo pririštas prie obels visą dieną, visą va- 
karą, visą naktį. Jis klausėsi neaiškių garsų namo viduje, žiūrėjo į 
silpną lempos šviesą ir galiausiai tetroško vieno — kad kas nors 
išeitų pro duris ir jį priluptų. Tik kitą dieną sode pasirodė Gupilis 
ir jį atrišo. Laturas puolė ant kelių priešais advokatą. Verkė ir pra- 
šėsi nubaudžiamas. Tačiau Gupilis nuėjo šalin. Po keleto dienų jis 

atjojo kitu arkliu, kuris kaip du vandens lašai buvo panašus į nu- 
šautąjį. Ir šis taip pat vadinosi Bu. 


* 


„Kas yra skausmas?“ 

Laturas manė, kad vra keturios skausmo rūšys. Įprastas skaus- 
mas. Sielos skausmas. Pilvo ar širdies skausmas. Ir skausmas nuo 
perdėm didelio mąstymo. Jis negalėdavo atsistebėti motinos iš- 
raiška, kai jai skaudėdavo pritrintas pūsles. Kadangi Laturas pats 
nieko nejuto, retsykiais suabejodavo, ar iš tiesų yra gyvas žmogus. 
Sielos skausmas jam buvo pats mįslingiausias. Galima jam prie- 
šintis, mąstė jis, tačiau tuomet skausmas tik stiprėja. Arba galima 
jam pasiduoti ir net jį įsimylėti. Sielos skausmas, kurį Laturas 
išgyveno tuomet, kai Gupilis pririšo jį sode prie obels, privertė 
stovėti ir beviltiškai laukti bausmės, jam atrodė netikras ir bjau- 
rus. Jo neįmanoma valdyti, jis vertė trokšti mirties. Laturas ne- 
drįso pakelti akių į Gupilį, jam rodėsi, tarsi jiedu su advokatu 
būtų sudarę sutartį, kurios neįmanoma nutraukti: Gupilis atsi- 
skaitė su Laturu jo net nebausdamas, o tik priversdamas trokšti 
bausmės bei skausmo. Todėl Gupilis tapo visagalis, o Laturas — 
silpnas ir apgailėtinas. Kitokį sielos skausmą jis juto sėdėdamas 
miške ir mąstydamas apie Hontlerą, miestelėnes ir keistą neapy- 
kantą nepažįstamų žmonių veiduose. Apie kunigo valdžią ir Gu- 
pilio planus. Tokį skausmą žmogus pajunta būdamas priklauso- 
mas nuo kažko, kas sunkiai suvokiama. 

Nors tebegyveno apsuptas motinos begalinės meilės, Bu-Bu ir 
Gupilio reikalų bei virtuvės kvapų, jis įsivaizdavo, kad visa tai bai- 
gėsi. Nuslinko į praeitį. Laturas išeidavo iš namų. Žaisdavo su 
sodų prižiūrėtojo Renjo dukterimis. Jos buvo tokios mielos, su 
apvaliais pilvukais ir apgamėliu ant nosies. Jis nusiviliodavo jas į 
miško slėptuvę — paties susiręstą pašiūrę. Abi mergaites pakerė- 
davo jo pasakos apie Miško Karalių, kuris galėtų padaryti įvai- 
riausių stebuklų, jeigu jos pasirodytų jam nuogos. Apsimetęs vi- 
sažiniu, Laturas dalyvaudavo pasirodyme — sekdavo, kad viskas 
būtų daroma pagal Miško Karaliaus norus. Gležnos mergytės sto- 

vėdavo slėptuvėje nuogutėlės, drebėdamos nuo įtampos ir šalčio, 
tuo tarpu Laturas eidavo ratu aplink jas šnairuodamas, kasyda- 
masis kaktą: dar negana, Miško Karalius dar nepatenkintas. Jos 
turi atsigulti ir iškelti kojas kaip galima aukščiau, kad jo didenybė 
galėtų gerai jas apžiūrėti. Mergytės susižvelgė. Tačiau mėlynas La- 
turo akių žvilgsnis jas įtikino ir jos pakluso. Jis patenkino savo 
smalsumą ir drebančiu balsu paskelbė, kad Miško Karalius lai- 
mingas. Fu, koks keistas mergaičių kūnas! Grįžęs namo pas Bu- 
Bu susirangė jai po pažastimi, ko seniai nebuvo daręs. 

Laturas susirado naują pomėgį. Obelų sodas ir žalios Honflero 
kalvos viliojo drugelius. Čia augo įvairiausios gėlės, usnys, čiobre- 
liai, virš kurių jie plazdeno, o Laturas mėgo juos stebėti. Akina- 
mai mėlyni ar ryškiai raudoni, jie fantastiškai mirguliavo vienti- 
soje žalumoje tarsi dėmės. Laturas mokėsi juos atskirti, iškalė jų 
pavadinimus. Admirolas juodo aksomo sparnais, išpuoštais bal- 
tomis dėmelėmis ir oranžiniais dryžiais. Raudonai ruda, dieną 
skraidanti spungė su violetine akele ant abiejų sparnelių. Jis regė- 
jo margus ugniukus, machaonus, buriuotojus. Citrinos geltonu- 
mo ir gaižaus žalumo, žydrus ir baltus drugius. Laturas ieškodavo 
ryškiausių, mėgo stovėti ir stebėti miegančius medžiuose ar lapų 
apačioje. Grakštus drugelių skrydis jį suvirpindavo, tačiau apim- 
davo ilgesys pamačius, kaip jie pranyksta už medžių viršūnių ir 
nežinia, ar dar kada nors teks juos išvysti, todėl ėmė juos gaudyti. 
Iš pradžių iškart paleisdavo, tačiau vėliau suprato, kad galima juos 
užmušti ir sudžiovinti, tada jie visą laiką bus tokie pat gražūs. Jis 
rinko juos į dėžę, stovinčią daržinėje sodo pakrašty. Retsykiais 
išimdavo iš dėžės numarintus drugelius, įsivaizduodavo, kad jie 
gyvi ir lengvai plevena jam virš galvos. Daržinė jam tapo darbo 
kambariu, ir Laturas mieliau leisdavo laiką su savo drugeliais užuot 
klausęsis tuščių Gupilio plepalų. 

Vieną dieną Bu-Bu užsimanė, kad sūnus imtų lankyti katalikiš- 
ką Honflero pradžios mokyklą. Pasiūlymu Laturas išsyk pasibjau- 
rėjo. Jis visiškai nenorėjo sėdėti su kitais Honflero vaikėzais ir 
klausytis kunigo pamokymų. Tačiau Bu-Bu laikėsi savo. 

I aturas su siaubu žiūrėjo į teisuoliškus mokinių veidus ir klau- 


sėsi monotoniškų tėvo Martino maldų. Jis, žinoma, nė nesvajojo, 


32 NIKOLAJ FROBENIUS 


kad tėvas Martinas arba vaikai bus jam labai draugiški. Tėvas Mar- 
tinas buvo griežtas ir reikalavo iš mokinių nepriekaištingo elge- 
sio. Kultūringa kalba ir taisyklinga laikysena pamažėl padėdavo 
užsitarnauti jo palankumą. Jis buvo labai karšto būdo, o mokinių 
išsiauklėjimo spragos jį greitai suerzindavo. Jie privalėjo be kalbų 
paklusti mokytojui, Bažnyčiai, religijai ir gerbti vienas kitą. Auk- 
lėjimas per se. Jo lazda buvo kieta, ją paleisdavo į darbą matyda- 
mas, kad mokiniai nesilaiko jo reikalavimų. Laturui tėvo Martino 
tvarka patiko kur kas labiau, nei tikėjosi. Jis klausė mokytojo ir 
mėgo griežtą jo išraišką. 

Po pamokų Laturas nugirsdavo puse lūpų ištariamų sakinių nuo- 
trupas, atskirus žodžius, pastabas. Apie jo motiną. Vaikai kitaip ją 
piešė. Tarytum jis būtų susipažinęs su josios dvyne seserimi, apie 
kurios egzistavimą neįsivaizdavo. Dvynė tikra begėdė ir godi. Ji at- 
ima maistą iš mažų vaikų, leidžia vargšams mirti iš bado vien dėl 
naudos sau. Berniukai skersakiuodavo į jį, o jų žvilgsnis sakė: „Mes 
žinome, kas tu esi, mes nenorim su tavim draugauti, nes tu — palū- 
kininkės sūnus“. Pravardžiuodavo jį „žalčiu“. Visur girdėdavo pa- 
šnibždomis pravardžiuojant: aikštėje priešais bažnyčią, klasėje — ty- 
lutėliai, vos girdimai. Jam atrodė, kad dabar jau ir vėjas, upokšniai 
bei medžiai ėmė šnabždėti „žžžŽ“, tarytum visa gamta būtų atsisu- 
kusi prieš jį jo neapkęsdama. Vieną dieną keturi berniukai mėgino 
nuskandinti jį tvenkinyje. Jie apmėtė Laturą akmenimis ir manyda- 
mi, kad jis nebegyvas, nubėgo. Iš pradžių jis žvelgė į vaikus su nuo- 
staba, tačiau greitai įsiplieskė neapykanta jiems. Jis prisiekė jiems 
atkeršyti. Laturas buvo įpratęs Žaisti vienas, todėl jam visiškai ne- 
trūko jų draugijos. O jų panieka jį tik dar labiau įtikino, kad jis už 
juos geresnis ir stipresnis. Vaikai nemokėjo mąstyti savarankiškai, 
jiems buvo pasakyta, kas jis toks, uždrausta prie jo artintis, ir jie 
kaip avinų banda pakluso. Paslapčia Laturas verkdavo, nes niekaip 
negalėjo sugalvoti, kaip jiems atkeršyti. 

Jis sėdėdavo atsukęs jiems nugarą, įsmeigęs žvilgsnį į tėvą Mar- 
tiną ir įsivaizduodavo esąs vienintelis riteris žemėje. Pasaulis pil- 
nas neapykantos, tačiau jis neturi pasiduoti šiam užkratui, siau- 
čiančiam tarp žmonių. Jis privalo atsilaikyti, iškilti virš viso to. 
Tačiau toks elgesys nepasiteisino, nepadarė berniukams jokio įspū- 

džio. Pamažėl jis ėmė žiūrėti jiems į akis ir nusprendė, kad jo 
veide turi būti rašyte užrašyta: „Aš — Laturas, mandagus ir teisin- 
gas, ir paslaugus“. Nelengva užduotis. Be galo sunku atrodyti ge- 
ram. Tačiau kaukė pasitarnavo. Šių avinų akys įgavo žmogiškesnę 
išraišką, o kai jie išsižiodavo, pasigirsdavo garsai, panašūs į pro- 
tingą kalbą. Greitai Laturas pasijuto gana saugus, kad iškrėstų vie- 
ną kitą šunybę: ką nors nugvelbtų, pameluotų. Aikštė priešais baž- 
nyčią buvo puiki vieta žabangoms spęsti. Jis niekados neįkliuvo, ir 
jam jau patiko eiti į mokyklą. Gal pasaulyje neapykantos nėra tiek 
daug, kaip manė anksčiau? Tėvo Martino klasėje jis iš tiesų kai ko 
išmoko: kad sėkmę lemia veidmainystė, o pasaulis sutvarkytas taip, 
jog bausmės galima išvengti, kad ir koks būtų nusikaltimas — svar- 
bu jį padaryti patyliukais. 

Bu-Bu turėjo įprotį skaityti. Dabar, kai gyveno pasiturimai ir 
manė, kad yra gerokai iškilusi virš minios, nusprendė, jog Laturas 
turi gauti jo padėčiai tinkamą išsilavinimą. Jis neturi panėšėti į 
Honflero žvejų vaikus. Be to, tai nesikirto su tėvo Martino peda- 
gogika. Bu-Bu įsigijo La Salio ir Kaljero knygas apie gerą elgesį, 
įvairių kitų raštų auklėjimo tema. Apie mandagų kreipimąsi ir 
elgesį prie stalo, apie vyrų ir moterų santykius, apie kūno higieną 
ir tinkamus drabužius. Laturas dėjosi į galvą, kad nemandagu ger- 
ti sriubą iš dubens, imti mėsą pirštais, kąsti duoną nepaleidžiant 
iš rankų peilio. Opi tema, kaip šnypštis nosį, Laturui irgi buvo 
išsamiai išaiškinta. Bu-Bu valdingai jį mokė: 

— Šnypštis reikia į nosinę, pasukus galvą į šoną. Ir kad nė garso, 
Laturai, nes tas, kuris šnypščia nosį garsiai, prastai išauklėtas. No- 
sinę iš kišenės traukdamas negaišk, nepagarbu. Kai jau išsipūtei 
nosį, gink Dieve, nežiūrėk, o kuo greičiau sulankstyk nosinę ir 
įsidėk į kišenę. 

Laturas tik linksėjo ir linksėjo matydamas rūstų motinos veidą. 
Kadangi dabar ji daug laiko praleisdavo šnekučiuodama su ke- 
liaujančiais po šalį knygų prekeiviais, greitai įsitikino, kad berniu- 
kui reikalingos ir pamokančios istorijos apie geradarius bei did- 
vyrius, reikalingos knygos, sergstinčios jaunuolius nuo pasileidi- 
mo ir vedančios teisingu keliu. Bu-Bu ir pati ėmė skaityti 
dorovingus pasakojimus, taip pat liepdavo Laturui kuo greičiau 

juos perskaityti, kai tik ji užversianti paskutinį puslapį. Sėdėdami 
krėsluose ir skaitydami, jie užmiršdavo net pavalgyti. Skyrėsi tik 
tai, kad Bu-Bu apsiverkdavo skaitydama apie doros mergaitės tra- 
gišką likimą, patirtas patyčias ir gėdą, o Laturui patikdavo žmo- 
nės be skrupulų, niekšai ir apgavikai. Jų veiksmus jis aiškino užsi- 
spyrimu, niekšybę vadino pasipriešinimu, išniekinimą — viltimi. 

Mokykloje tėvas Martinas pradėjo dėstyti anatomiją. Tai buvo 
vienas jo mėgstamiausių dalykų. Įžangoje jis išsamiai pristatė še- 
šis anatomijos skyrius, jausmingai kalbėjo apie kaulų sandarą, raiš- 
čius, raumenis ir smegenis. Laturui atrodė, kad mokytojo akys 
spindi kaip ir jo. Anatomija mokiniams buvo kelionė į žmogaus 
vidų. Žaisline lėle tėvas Martinas rodė, kaip buvo padaryti didieji 
atradimai. Kai kuriuos berniukus gąsdino tėvo Martino įkarštis, 
bet Laturas godžiai klausydavosi jo. 

Laturas buvo vienas geriausių tėvo Martino mokinių. Gabus 
prancūzų ir lotynų kalboms, be jokio vargo skaitydavo Cicerono 
kūrinių ištraukas ir Fedro pasakėčias. Istorijos pamokose berniu- 
kas žavėjo puikia atmintimi detalėms. Patiko jam ir geografija. 
Tačiau kai tik tėvas Martinas prabildavo teologijos ar dorovės klau- 
simais, Laturo žvilgsnis kaipmat apsiblausdavo. 

Kartą tėvą Martiną taip suerzino klajojantis jo blyškių akių žvilgs- 
nis, kad jis nubaudė Laturą penkiolika rykštės kirčių. Vaikas ne- 
pajuto skausmo, tačiau berniukų žvilgsniai jį ne juokais išgąsdino. 
Jų akys degė kerštu ir neapykanta. Nuo to laiko Laturas apsimes- 
davo, kad klausosi mokytojo. 

Apskritai tėvas Martinas buvo įsitikinęs savąja teorija, kad ne- 
priekaištingas elgesys padeda įveikti visus sunkumus, todėl nepa- 
sidavė visuotiniam nusistatymui prieš Laturą vien dėl to, kad jis — 
palūkininkės sūnus. Jis netgi girdavo Laturo elgesį. Kaip tik todėl 
vieną dieną po pamokų pasivedė Laturą šonan ir paprašė nedide- 
lės paslaugos. 

— Žinoma, pone. 

— Mano dėdė Leopoldas gyvena namelyje į rytus nuo Renjo 
sodo. Reikia jam perduoti ryšulėlį. Nueik pas jį po pietų. Tai 
silpnas senukas, turintis kiek neįprastų pomėgių. Kreipkis į jį vien 
„ponu Leopoldu“ ir mandagiai atsisakyk, jei pasiūlytų tau užeiti į 
vidų. Ar galėsi tai padaryti, berniuk? 

Laturas nusilenkė ir paėmė ryšulį, įvyniotą į storą pilkšvai rudą 
popierių. Tėvas Martinas buvo surišęs jį virvute ir viršuje tvarkin- 
gai užrašęs dėdės vardą. Iš ryšulio sklido stiprus salsvas kvapas. 

Pono Leopoldo namelio nuo keliuko nesimatė, tad jei Laturas 
būtų buvęs žioplesnis, nebūtų pastebėjęs siauručio takelio. Jis pra- 
sibrovė pro šakas ir krūmokšnius ir su ryšuliu po pažastimi išėjo į 
nedidelę aikštelę, kurioje mėtėsi įvairūs instrumentai ir medinės 
dėžės. Laturas stabtelėjo. Dulkė lietus, varvėjo jo veidu, sudrėko 
lūpos. Žaliai dažytas namelis tarytum suaugęs su mišku, pamanė 
Laturas. Kaip keista, kad gaunantis paslaptingus paketus ir gyve- 
nantis šioje žalioje miško trobelėje žmogus iš tiesų yra tėvo Mar- 
tino dėdė. Ant priebučio iškėlęs snapą stovėjo kiras. Žiūrėjo tie- 
siai į jį tarsi stebėdamasis, ko jam čia reikia. Paukštis buvo pakėlęs 
sparnus. Turbūt skris. Tačiau paukštis stovėjo ramiai, it ko lauk- 
damas. Laturas atsargiai žengė artyn. Paukštis tebespoksojo į jį. 
Laturas žengė dar žingsnį. Ir tuomet pastebėjo, kad paukštis stovi 
ant lentutės ir žvelgia nebe į jį, o tolyn, į medžių viršūnes. Laturas 
niekada nebuvo matęs paukščio iškamšos. Prisėdo ant suolelio ir 
ėmė tyrinėti negyvą kirą. Jis apžiūrėjo pilkšvai rudas juostas spar- 
nuose, raudoną dėmelę snapo apačioje. Pakišo kirą po lietumi. 
Smiliumi perbraukė per pilkšvai raudonas kojeles, tvirtai prikli- 
juotas prie medžio. Pasižiūrėjo į akis. Atmerktas. Šaltas. Tačiau 
kaip gyvas. Atrodė, tarytum kiras būtų sustingęs tuo metu, kai 
mėgino pakilti. Laturas išgirdo garsus. Kažin kas subildėjo. Jis pri- 
spaudė ryšulį prie krūtinės. Priėjo prie durų laukdamas, kol baig- 
sis bildesys. Tuomet ir pats tarsi aidas pabeldė į duris. Akimirksnį 
buvo tylu. Po to iš namo pasigirdo balsas. 

— Gana stovėti ir belstis. Užeik! 

Laturas prisiminė, kad tėvas Martinas jam buvo prisakęs neiti į 
vidų. Tačiau negalėjo nepaklusti tam balsui. 

— Įeik. 

Laturas pravėrė duris ir žengė porą neryžtingų žingsnių. Na- 
melyje tvyrojo aštrokas kvapas. Vaikas atsargiai apsižvalgė. Pačia- 
me viduryje prie didžiulio darbo stalo nusisukęs sėdėjo žmogus. 
Tolėliau jis įžiūrėjo virtuvės kampą su krosnimi, miegamąjį, eiles 
knygų lentynų. Priešais jį stovintis darbo stalas buvo apkrautas 

peiliais, žnyplėmis, pincetais, lentutėmis, paukščių kūno dalimis 
ir kažkuo panašiu į didžiulį geltoną šunį. Kas per keistenybės? 
Žmogus prie stalo atsigręžė ir prisimerkęs pažiūrėjo į Laturą. 

— Ą! 

Jis čiupo lazdą sidabriniu bumbulu ir puolė prie Laturo. Vaikas 
prisispaudė prie sienos. Nepažįstamasis jį išgąsdino. Nejaugi iš 
tiesų jis yra tėvo Martino dėdė? Baltas susivėlęs perukas, raukšlė- 
tas veidas, drabužiai apibirę baltais milteliais. Tačiau senukas bu- 
vo savaip prakilnus. Jis mirktelėjo pamatęs ryšulį Laturo rankose. 

— Tabakas! 

Laturas spoksojo į jį nieko nesuvokdamas. Vadinasi, ryšulyje 
tabakas? Nejau jis tiek daug rūko? 

— Nestovėk čia kaip kvailys. Prieik prie stalo ir atsargiai iš- 
vyniok... 

Senukas dingo už durų. Laturas paklusniai priėjo prie darbo 
stalo, pasidėjo ryšulį. Girdėjo senuką kažko ieškant. Silpną lie- 
taus šnarėjimą lapuose. Jis užmetė akį į instrumentus: peilius, 
keisčiausias žnyples. Geltonojo šuns letenos buvo nukarusios nuo 
stalo. Neįtikėtinai didžiulis, mąstė Laturas, su juodais dryžiais. 
Nejaugi Honflere yra tokių šunų? Labai atsargiai berniukas atrišo 
virvutę ir pradėjo vynioti popierių. 

Sunkiai šlepsėdamas, ponas Leopoldas priėjo iš už nugaros ne- 
šinas dubeniu po pažastimi. Laturas nesusilaikė: 

— Atleiskite už smalsumą, pone Leopoldai, bet iš kur gavote 
tokį šunį? 

Leopoldas piktai dėbtelėjo į Laturą, veidu nuslydo grimasa ir 
jis ėmė juoktis. 

— Tai ne šuo, mažas neišmanėli. Indiška katė, vadinama tigru. 
Matai, ką šiandien sužinojai, niekuomet neužmirši. Aš teisus? 

Laturas linktelėjo. 

— Gerai. O dabar išvyniok tabaką. Mūsų laukia didžiulis 
darbas. 

Vaikas kostelėjo ir išlemeno: 

— Bet tėvas Martinas sakė, kad aš ne... 

— "Tai istorinis įvykis, berniuk. Ir aš džiaugiuosi, kad atsitiktinu- 


mas, kaip kad būna visomis didžiomis istorinėmis akimirkomis, 

nusprendė suvaidinti savo vaidmenį atsiųsdamas man pagalbą. Pir- 
mąją Normandijoje tigro iškamšą padarys Leopoldas Alfonsas Fi- 
lipas Martinas. Didis meistras. Taigi pradėkime. Mūsų laukia di- 
džiulis darbas. 

Laturas žiūrėjo į priešais jį gulintį tigrą. Juto puvėsių kvapą ir 
mąstė, kad jis salsvas ir aštrus, primenantis motinos kvėpavimą 
rytais. 

Tigrą sugavo vieno karališkojo laivo kapitonas, kai jie stovėjo 
uoste Kambėjaus įlankoje. Tai buvo trijų metrų ilgio trumpaplau- 
kis patinas, karališkasis tigras, Felis tigris, plačia galva ir šviesia barz- 
da, kuri jiems suželia sulaukus tam tikro amžiaus. Kapitonas džiū- 
gavo sugavęs šitokį egzotišką gyvūną, todėl uždarė jį į narvą triu- 
me norėdamas parsigabenti namo. Tačiau kelionėje tigras susirgo, 
o kai laivas atplaukė į Šerburą, teko jį nušauti. Kapitonas užsigei- 
dė tigro iškamšos, norėjo trofėjų pasilikti. Vienas kolekcininkas iš 
Havro pasiūlė Leopoldą, dvidešimt metų dirbusį anatomu ir chi- 
rurgu Paryžiuje ir turintį gerą vardą bei nemenką iškamšų dary- 
tojo patirtį, nors ir gana solidaus amžiaus bei ekscentriško elge- 
sio. Buvo kalbama, kad jis geriausias krašte, o gal net visoje Pran- 
cūzijoje. Leopoldas entuziastingai priėmė užsakymą, tučtuojau 
atidėjo visus kitus darbus. Gyvūnas nuostabus, ir nors viena jo 
letena buvo sužalota, meistras tikėjo, kad rezultatas pradžiugins 
kapitoną. Jis pasigamino druskos bei spirito tirpalą ir paprašė sū- 
nėną parūpinti iškamšai tabako ir bitkrėslių. 

Leopoldas užrišo tigrui ant kaklo virvę ir pakabino jį ant kablio 
lubose. Priekinė gyvūno kūno dalis kabėjo virš stalo, jis tarsi plau- 
kė oru. Laturas žvelgė į kabantį tigrą, gražuolį padarą, tikrų tik- 
riausią katę, žiopsojo į didžiulį liežuvį, karantį iš nasrų, ir stengėsi 
nuryti šleikštulį. Nejaugi teks padėti jį prikimšti? Niūniuodamas 
dainelę, Leopoldas dubenyje nusiplovė rankas. Vis dirsčiodamas į 
gyvūną, tarsi kviesdamas į dvikovą. Lauke lijo dar smarkiau. Latu- 
rui atrodė keista, kad žmogus gali daryti gyvūnų iškamšas. 

Nuo staliuko palangėje Leopoldas paprašė paduoti ilgiausią peilį. 
Rankena tamsaus medžio, ilga geležtė žvilga. Paduodamas meist- 
rui peilį, Laturas suvokė išeiti nebegalėsiąs, tad reikia atsikratyti 
šleikštulio. Ant krūtinės sukryžiavęs rankas, nutaisęs abejingą veidą 

įsivaizdavo esąs mylimiausias pono Leopoldo giminaitis, kuriam 
senasis meistras rodo ypatingą dėmesį. 

Leopoldo rankose peilis įgudusiai nuslydo geltonu kūnu. Per- 
pjovė nuo kaklo iki išangės, dar sykį — nuo pažasties iki pažasties. 
Po kailiu pasirodė rožinė oda, prasivėrė audiniai, apnuogindami 
keistus vidaus organus. Laturas įdėmiai stebėjo, kaip meistras di- 
ria tigrui kailį. Nors ir raukydamasis, jis nenorėjo atitraukti akių. 
Tik stovėjo ir dėbsojo tarsi bijodamas praleisti ką svarbaus. Buvo 
gera įsivaizduoti, kad esi mylimiausias meistro giminaitis, stovėti 
šalia jo ir mokytis šio amato subtilybių, tigro kūno sandaros, nau- 
dojimosi instrumentais paslapčių, kai už lango lyja, o kiti vaikai 
nuobodžiauja arba nešioja savo motinoms vandenį. 

Letenos buvo atskirtos nuo kūno, uodega — taip pat, pasirodė 
sausgyslės ir kaulai, o Leopoldas ir toliau tiksliais judesiais dyrė 
kailį. Jis nustojo niūniuoti ir labai susikaupė. Kartkartėmis žvilg- 
telėdavo į Laturą tarsi norėdamas įsitikinti, ar berniukas seka kiek- 
vieną jo judesį. Pamažu oda atsiskyrė nuo kraujuje telkšančios 
mėsos ant stalo. Liekanos stipriai dvokė, bet Laturas įtikino save, 
kad smarvės nejaučia, tiksliau — ją netgi mėgsta. 

Meistras patenkintas triumfavo. Pirmąją kovą su negyvu žvėri- 
mi jis laimėjo. Laturas įveikė šleikštulį. Kailio dyrimas, toks krau- 
juotas ir netvarkingas, jo nebetrikdė. Kai pjūvis po pjūvio tigras 
nustojo būti tigru, tapo beforme raudona mase, dingo bet kokia 
užuojauta gyvūnui ir jam pasidarė smalsu, kaip iš viso to bus pa- 
daryta kažkas panašaus į tikrą žvėrį. Jie nunešė kailį prie dubens, 
stovinčio kambario gale, ir pamerkė į druskos, spirito ir alūno 
tirpalą. Prisigėrusi tirpalo, oda nugrimzdo į dugną. Tada Leopol- 
das užkėlė maitą ant audeklo ir ėmė ruoštis sudėtingiausiai da- 
liai — nudirti galvos odą. 

Nuo stalo Laturas švariai nuvalė kraują. Ponas Leopoldas staiga 
nutraukė pasiruošimą. Tiesus kaip lenta, primerkęs vieną akį, jis 
susimąstė; pašiauštas perukas nuslydo ant šono. Galbūt jis regėjo 
šį tigrą džiunglėse, girdėjo jį staugiant, matė jį šuoliuojant per 
lygumą. Laturas taip pat nuščiuvo ir užsisvajojo, kad vieną dieną 
jis tai pakartos ir netgi pranoks senuko meistriškumą. Paskui po- 
nas Leopoldas krestelėjo galvą nuvydamas mintis šalin. Pažvelgė į 

Laturą ir patenkintas atsiduso. Jis laimingas, pamanė Laturas. Prie 
kojų gulėjo tigro liekanos. Siauri rausvo skysčio upeliai sruvo kaklu, 
pilvu ir kojomis. Laturas pajuto, kaip jį vėl apima šleikštulys, ir 
pasižiūrėjo pro langą. Lauke ant medžių lapų tebekapsėjo lietus, 
takelį užklojo šešėliai, tolumoje klykavo kirai. Pasaulis toks pats, 
jo visiškai nepalietė tai, kas vyko viduje. 

— Nagi, berniuk, nušveisk stalą, nėra laiko stoviniuoti ir svajoti. 

Laturas pakluso, nieko kita jam neliko. Stalas buvo švarutėlis. 

Tigro galvą atskyrė nuo kūno ties pirmuoju stuburo slankste- 
liu. Tai buvo vienintelis būdas. 

— Jei galvos neatskirsi, vėliau sunku bus tvarkyti raumeningą 
pasmakrę, — aiškino Leopoldas, žvelgdamas į berniuką. Laturui 
dingtelėjo, kad jo akys aštrios kaip saulė. 

— Atsargiai, dabar ypač atsargiai. 

Laturas padavė jam mažą peiliuką, ir meistras įpjovė pakaušį. 
Peilis apsisuko kiaušu ir sustingo tarp akių. Leopoldas stabtelėjo, 
padėjo peilį. Atsargiai pakišo pirštus po oda ir ėmė braukti ratu. 
Oda pamažėl atsiskyrė nuo akiduobių. Jis nieku būdu nenorėjo 
pažeisti kailio. Peilis perrėžė mėlyną raumens dryželį aplink akies 
obuolį. Kai tai padarė abiejose pusėse, oda atsiskyrė. Ji nuslydo 
atidengdama akiduobes. 

— Pagaliau. 

Laturas vėpsojo tai į tigrą, tai į Leopoldą. Negyvas žvėris liko 
be snukio. Vien mėsa, riebalai ir akiduobės. Tamsi masė. Laturas 
pamanė, kad ir žmonės iš tikrųjų atrodo lygiai taip pat. Po gražia 
oda slypi tikrasis abatas, dvasininko žmona yra ne kas kita, kaip 
žiojinti ertmė ir juoda masė, už nekaltų seserų Renjo veidelių — ta 
pati tamsi masė. Tėvas Martinas — tai skeletas, kurio viduje dau- 
gybė sausgyslių ir organų. Ramūs Leopoldo judesiai peiliu grąži- 
no Laturą prie stalo. Plėšrūnui buvo nupjautos lūpos, peilio aš- 
menys apsisuko aplink šnerves, ir netrukus Laturas jau žvelgė tig- 
rui į nasrus. Leopoldas darbavosi lėtai ir susikaupęs. 

Akys, lūpos, šnervės, vokai — viskas buvo atskirta ir padėta. 

Smegenis jie virė ant nedidelės ugnies apie valandą. 

— Išvengsime nereikalingo darbo. Kaukolė liks švari, be riebalų. 

Leopoldas atsisėdo į krėslą ir užsirūkė molinę pypkę. Pirmą- 
syk Laturas matė jį sėdint. Jis giliai traukė dūmą į plaučius, o 

Laturas vis laukė, kada dūmai išsiverš jam iš burnos, tačiau nieko 
panašaus neįvyko, jie pradingo senuko kūne. 

— Argi ne pasakiškas žvėris? Argi ne nuostabus? 

Žalios akys stebėjo Laturą, ir jam pasirodė, kad meistras su- 
pranta jo mintis ir jausmus. Laturas linktelėjo, jis jautėsi išdidus. 

Ponas Leopoldas išvirė sriubos, ir kai jie tylėdami pavalgė, meist- 
ras atsilošė krėsle ir vėl užsirūkė. Jis žiūrėjo į tigrą, jo skvarbus 
žvilgsnis tapo liūdnas. Jis pasisuko į Laturą. 

— Atvykau į Paryžių su broliu būdamas dvidešimt dvejų. 

Laturas krūptelėjo: pirmąkart suaugęs žmogus kažką jam pati- 
ki. Kodėl taip su juo kalba? Ko jis nori? Tačiau iš Leopoldo žvilgs- 
nio, jo balso Laturas nusprendė, kad senukas pasakoja pats sau ir 
kad Laturas — tik dingstis tai šnekai. 

— Tėvas, tuomet dar pasiturintis, išrūpino man vietą universi- 
tete. Supranti, gyvenau Sen Žako gatvėje, visai šalia medicinos 
fakulteto ir prozektoriumo. Buvau apsėstas troškimo kuo dau- 
giau sužinoti apie žmogaus kūno sandarą. Kas slepiasi po plona 
mūsų oda? Skaičiau viską, ką tik pagriebdavau. Išsiaiškinau, kad ir 
renesanso dailininkai domėjosi skrodimais. Ar esi girdėjęs, kad 
Mikelandželas dvylika metų anatomijos laboratorijoje studijavo 
žmogaus kūną? Jis žinojo, kur kokio organo vieta, tarsi juto kiek- 
vieną gyslą žmogaus rankose. 

Leopoldas sugriebė Laturui ranką ir stipriai suspaudė pirštus pa- 
brėždamas savo žodžius. Laturas pažvelgė į jo susijaudinusį veidą. 

— Pasakokit toliau. 

— Prozektoriume mums dėstė karaliaus asmeninis chirurgas, 
rodydavo skrodimus. Dirbau dieną naktį norėdamas tapti geriau- 
siu šio reiklaus, tikslumą mėgstančio žmogaus mokiniu. Ir taip 
atėjo diena, kai pirmą sykį atvėriau mirusiojo kūną. Tai buvo se- 
nuko kūnas. Jis mirė nuo smegenų auglio. Ketinau tirti jo smege- 
nis itin sudėtingu metodu. Norėjau pasekti smegenų nervines skai- 
dulas, kad suprasčiau, kur jos eina ir kur baigiasi. Tačiau smege- 
nys buvo tokios minkštos, o skaidulos tokios plonytės, kad netyčia 
jas perpjoviau. Skrodimas nepasisekė. Vėliau Paryžiuje dirbau gy- 
dytoju tarp tų, kurie turėjo sočiai pinigų, kad nelaikytų savęs varg- 


šais. Operavau, nuleisdavau kraują. Vakarais grįždavau į prozekto- 

riumą. Turėjau tikslą, troškau tapti garsiu anatomu ir padaryti 
didį atradimą. Tačiau tuomet buvo labai sunku gauti šiam darbui 
reikalingų lavonų. Ir tada kai ką sumaniau. Nors neturėjau daryti. 

— Ką gi jūs padarėte, pone? 

— Kai ką, kas palengvino man darbą. 

— O vis dėlto? 

Meistras patylėjo. 

— Anatomija man buvo svarbiau už viską pasaulyje. Iki šiol 
regiu naktį apšviestą prozektoriumą. Lempų atspindžius lange- 
liuose. Viduje paprastai būdavau vienas. Snūduriuodavau ant suo- 
lo ir mėgindavau mokytis iš atlasų, nes lavonų trūko. Nė neži- 
nau, kaip kartą atsidūriau Nekaltųjų kapinėse, kur vargšus lai- 
dodavo bendroje duobėje. Naktimis ėmiau tempti iš ten lavonus 
į prozektoriumą, berniuk. Mėnesių mėnesiais tyrinėjau juos, ste- 
buklas, kad neapsirgau. Skaičiau mokslinius pranešimus, man 
buvo žadama puiki ateitis. Staiga vieną naktį preparuoju vienos 
moters smegenis, žvilgteliu į skalpelį ir į atsivėrusią pilkšvai bal- 
tą masę; mano žvilgsnis nuslysta moters kūnu, ir ant jos odos 
pastebiu ją numarinusios ligos žymes. Padėjau skalpelį ir išėjau. 
Buvo naktis, ir kol ėjau į savo kambarėlį, taip pat visą tą naktį, 
kai nesudėjau bluosto, jutau praradęs save, savo vaikišką tikėji- 
mą, įskiepytą tėvo. Tikėjimą Dievo gailestingumu. Tuomet ir 
nustojau domėtis žmogaus kūnu. 

Už lango jau buvo beveik sutemę, ir Laturas pamanė, kad Bu- 
Bu greičiausiai nerimauja. Leopoldas taipgi pažvelgė į tamsą ir 
nedrąsiai šyptelėjo. Laturas jautėsi sujaudintas, bet susigėdęs, lyg 
būtų išgirdęs, ko jam nederėjo žinoti. Atsargiai jis pakilo nuo sta- 
lo. Leopoldas pasirąžė tarsi atsikratydamas šios istorijos. 

— Ko stoviniuoji, berniuk, keliauk namo, — nusijuokė jis. 

Vaikas linktelėjo. Tačiau negalėjo pajudėti iš vietos. 

— Ar galėčiau ateiti dar kartą? 

— Aš tikiuosi tave pamatyti rytoj, berniuk, iškart po pamokų. 

Laturas išėjo iš Leopoldo namelio visiškai sutemus. Prasibrovė 
per krūmokšnius, juosiančius namelį. Gaiviai kvepėjo mišku ir 
jūra. Jis leidosi bėgti ir bėgo per mišką visą kelią. Prie namų su- 


stojo ir pasižiūrėjo į akmeninio namelio kontūrus, į gelsvai mėly- 

ną šviesą Bu-Bu lange. Vėl prisiminė beodį tigro snukį ir pagalvo- 
jo, kad jis pats, Laturas, bjauriausias vaikas visoje Prancūzijoje, po 
plonu odos sluoksniu nėra bjauresnis už kitus. 

Pravėrė duris tikėdamasis pamatyti sunerimusį Bu-Bu veidą. 
Tačiau kambaryje buvo tamsu. Jis ėmė lipti laiptais, ir kuo aukš- 
čiau, tuo garsiau girdėjo, kas vyksta motinos miegamajame. Gu- 
pilio šnopavimą. Meilius Bu-Bu žodelius. 

— Mano viščiuk. 

— Paukšteli. 

Ji papiktino toks elgesys. Kaip jie gali — šitokią dieną, kaip tik 
dabar, kai ponas Leopoldas pradėjo daryti pirmąją Normandijoje 
tigro iškamšą. Laturas stabtelėjo laiptų vidury. Mintis, kaip galėtų 
būti daroma žmogaus iškamša, kaip atrodytų, pavyzdžiui, Gupilio, 
nustūmė tuos garsus, ir kai jis atsigulė, girdėjo tik tylų jūros ošimą. 


Porą gerų savaičių Laturas ir Leopoldas darbavosi prie tigro. 
Išvalė odą. Sutepė aršeniko ir rūgščių mišiniu. Pasigaminę moli- 
nę kūno atlieją, pradėjo kruopštų ir daug laiko reikalaujantį dar- 
bą figūrai, ant kurios vėliau bus užtemptas kailis, suformuoti. Jie 
užpildė tigro kailį bitkrėslėmis ir tabaku iš tėvo Martino paslap- 
tingojo paketo. Paskui kailį užmovė ant molinės formos ir ištem- 
pė naudodamiesi įvairaus dydžio pincetais ir žnyplėmis, nuolat 
garino ir drėkino, kol galiausiai Leopoldas ėmė pagarbiai jį siūti. 
Išplėtęs akis, Laturas stebėjo, kaip kailis priglunda prie savo nau- 
jojo molinio kūno. Kai tigras pagaliau buvo užbaigtas, Laturą už- 
valdė nerealumo jausmas. Kaip tik šitokio įspūdžio jie ir troško 
visą tą laiką darbuodamiesi prie gyvūno, tačiau kai žvėries iškam- 
ša jau stovėjo priešais Laturą, jis negalėjo patikėti tuo, ką mato. 

Tigrą pastatė viduryje kambario, kad kapitonas, tik įžengęs pro 
duris, iškart jį pamatytų.Vos pastovėdami ant kojų, Leopoldas ir 
Laturas žavėjosi iškamša. Ausys, lūpos, akys, grakšti kaukolės for- 
ma. Tiesios letenos. Išskėsti nagai. Tikras, netikras. Natūralus, 
dirbtinis. Leopoldo namelyje tvyrojo tyla. Savo nejudrumu tigras 
juos tarytum užbūrė, su ašaromis akyse jie žvelgė į geltonąjį gro- 
buonį. Jie pasiekė tikslą. Dingo maitos smarvė ir kaulų kratinys. 
Kailis švarus. Kūno forma tobula. Viena letena pakelta, tarsi norėtų 

priploti musę. Galva irgi pakelta. Žvėris atgijo. Laturui atrodė, 
kad nėra matęs gražesnio padaro. 


* 


Laturas taip užsidegęs darbavosi prie tigro, kad kai vėl atsidūrė 
namuose, staiga suvokė, jog nėra motinos. Lyg per sapną paste- 
bėjo, kad ji viena kažkur išvyko ir jau kelios dienos jos nėra. Jai 
sugrįžus, Laturas pamatė spindinčias akis, skaistalus ant skruos- 
tų, tačiau dėl to nesuko sau galvos. Net neklausinėjo motinos, ką 
ji veikė, kur buvo ir apskritai kas vyksta. Tik po poros dienų, kai ji 
sėdėjo virtuvėje ir visiškai abejingu veidu mirkė į kavą duonos 
kąsnelius, jis sustojo tarpduryje ir suaugusiojo balsu pasiteiravo, 
kur ji buvusi. Jis žiūrėjo į raudonų skaistalų dėmes ant jos žandų, 
išsileidusį baltą peruką, susipynusį su jos pačios pilkšvai rudų plau- 
kų kuokštais, ir pirmąkart sunerimo dėl motinos. Vien mintis, 
kad Bu-Bu galėjo išsipuošti kaip aukštuomenės dama, apsirengti 
brangiais drabužiais, nešioti peruką ir tapti tikra ponia, atrodė 
netikra, įtartina ir atgrasi. Jis norėjo pulti prie jos, apšaukti ir 
išvadinti melage. Tačiau tepaklausė: 

— Kur buvai? 

— Niekur. 

— Kur nors juk turėjai būti. 

— Paryžiuje. 

— Ir ką gi ten veikei? 

— Nieko. 

— Ką nors vis dėlto veikei. 

— Nieko, sakau tau. Palik mane ramybėje. 

— Kuo ten užsiėmei? 

— Reikalais. Reikalais. Reikalais. 

Prasispraudusi pro jį išlėkė pro duris, ir jis pajuto nekenčiamą 


kvepalų kvapą. 


Tėvas Martinas buvo smarkus žmogus. Degančiomis akimis jis 
pasakodavo apie anatomijos raidą, ir Laturas klausydavosi sulai- 

kęs kvėpavimą. Tėvas Martinas niekino graikus ir romėnus už šu- 
nų ir beždžionių preparavimą, o Hipokrato aiškinimus laikė klai- 
dinančiais: jis painiojęs sausgysles su nervais, o venas — su arteri- 
jomis! Tėvas Martinas pasakojo apie Ptolemėjo Pirmojo Alek- 
sandrijoje įkurtą medicinos mokyklą, kurioje šauniai darbavosi 
romėnas Galenas. Tačiau iki XIV amžiaus didžių atradimų medi- 
cinoje dar nebuvo. Mondinas dei Lučis savo veikale „Anathomia“ 
rėmėsi vien žmonių lavonų tyrinėjimais. Kaipgi galima pažinti žmo- 
gaus vidaus sandarą tyrinėjant šuns maitą? Ar tai nereiškia, kad 
žmogus paverčiamas šunimi, o šuo — žmogumi? Ir asilo smegenys 
sudėtingos, tačiau dėl to jis nepasidaro didžiu mąstytoju. Moki- 
niai ėmė juoktis. Tėvas Martinas pakėlė balsą, ir visi nutilo. 

— Kitokie buvo Dievo ketinimai. 

Tėvas Martinas trumpam nutilo, stovėjo susimąstęs ir žvelgė į 
klasę. Jis puikiai žinojo, kad Katalikų bažnyčia jau keletą šimtme- 
čių draudžia skrosti žmonių lavonus ir kad iki šiol tai jautri tema. 
Tačiau jis mąstė blaiviai ir pasikliovė Švietimo, Tikėjimo ir Dievo 
vienove. Pagaliau paklausė: 

— Kam reikalingi anatomai? Laturai! 

Laturas linktelėjo ir atsistojo pasiruošęs atsakyti į klausimą. Jis 
pakėlė akis į spindintį tėvo Martino žvilgsnį. Ir staiga sutriko, nors 
puikiausiai žinojo, kam reikalingi anatomai. Tėvo Martino žvilgs- 
nyje lyg veidrodyje atsispindėjo Laturo suglumimas, tačiau jis įsi- 
drąsino ir atsakė: 

— Galbūt todėl, kad sužinotume, kas slypi po oda. 


Klausantis tėvo Martino pamokų, nutiko kai kas siaubinga. Įvykis 
buvo beprasmiškas ir kartu skaudžiai juokingas. 

Tai atsitiko vieną pavasario rytą. 

Serganti musė nutupia ant Bu-Bu lūpos. Moteris stovi palin- 
kusi prie žuvų prekystalio ir svarsto, kokią žuvį išsirinkti: aštuon- 
kojį, šviežią menkę, jūros lydeką, o gal pasiteirauti pardavėjos apie 
silkę, nors žino, kad dabar ne silkių metas ir jas gaudyti draudžia- 
ma. Ji taip pat žino, kad daugybė įstatymo nepaisančių žvejų iš- 
parduoda sugautas silkes dar iki saulėtekio ir kad pardavėja turi 
užslėpusi kilogramą kitą, garantuotai. Bu-Bu pajunta šviežios sil- 

kės skonį ir prasižioja tarsi skonėdamasi. Kaip tik tuomet serganti 
musė atsitupia ant apatinės Bu-Bu lūpos, apkvaitusi ilsisi ir, atro- 
do, tuojau įkris į prasižiojusios moters burną. Tačiau išdidumas, 
pardavėjos burbtelėtas „ne“ nuveja šalin mintis apie silkę, Bu-Bu 
išspjauna musę ir paprašo penkių menkių. Musės bučinys. Ir to 
pakanka. Violetinė karštligė. Ją ima pykinti, darosi silpna. Kaklą 
išberia violetiniais taškeliais. Jos didžiulis kūnas dar labiau išpurs- 
ta, žandai pamėlsta, viena akis užsimerkia. Laturas lekia į Honfle- 
rą. Spyriu atidaro Gupilio kontoros duris ir šaukia jam, kad rastų 
daktarą, geriausią daktarą visoje Normandijoje, ir kuo skubiau, 
nedelsdamas nė minutės. Gupilio žvilgsnis šokinėja nuo Laturo 
prie išsižiojusio kliento, vėl prie Laturo. Kodėl? Kam? Laturas 
nesupranta klausimų. Kam reikia daktaro? Kas atsitiko? Bu-Bu 
serga, sumikčioja jis. O kas jai? Išbėrimas. Koks išbėrimas? Vio- 
letiniais taškeliais po visą kūną. Merde, velnias, sušnibžda Gupilis 
ir palinksta prie Laturo. Jis atsiprašo kliento, ir sūnus su myli- 
muoju išbėga. Kas juos vijo? Gal baimė ar gailestis, gal mintis 
apie gerovės pabaigą, vienatvę ir našlaičio dalią, o gal pati mirtis 
verčia juodu blaškytis Honflero gatvėmis, paklaikus užkimusiais 
balsais šaukti vienas kitam daktarų adresus ir vardus, kol galiau- 
siai pasiseka atitraukti daktarą Mezaną nuo sergančiojo raupais ir 
atsitempti į Gupilio karietą. 

Daktaras Mezanas dirsteli į ligonę. Pasiima lagaminėlį ir išeina. 
Sūnus ir mylimasis skuba iš paskos. Nejaugi nieko nebegalima 
padaryti? Daktaras purto galvą. Violetinė karštligė, sako. Rimtai, 
pabrėžtinai, ir abu vyrai priešais jį sutartinai linguoja galvomis ir 
vėl klausia, kodėl jis nieko nedarąs. Violetinė karštligė, kartoja 
daktaras. Niekuo negalima padėti. Prašom man atleisti. Jai jau 
paskutinė ligos stadija, coma vigil, ir medicinos mokslas bejėgis, 
sako daktaras. Iškalbingai linksi. Ligonė gali mirti per artimiau- 
sias valandas. Jei norite, pakviesiu dvasininką. 

Nesuprasdami jie palinksėjo ir grįžo pas ligonę. Bu-Bu gulėjo 
vieną akį įsmeigusi į lubas. Nejudėjo. Kvėpavo sunkiai. Krutėjo 
tik lūpos, tiksliau — trūkčiojo, todėl atrodė, kad ji tuoj pasakys ką 
nors labai svarbaus. Jie stovėjo palinkę prie jos, veikiau pritrenkti 


nei apimti nevilties, moteris lovoje jau nebepanėšėjo į Bu-Bu: 

milžiniškas kūnas buvo ištinęs ir įgavęs melsvai juodą atspalvį. Iš 
užmerktosios akies upeliais tekėjo ašaros. 

Laturas žiūrėjo į motiną. Buvo aišku — jai skauda, ir jis įtikinėja 
save, kad nesuvokęs, ką ji jaučia dabar, niekados vėliau nesupras, 
jog jos nebėra. 

Laturas sugriebė jos ranką, ištinusią ir sunkią. Vien tik nagai 
priminė gyvąją Bu-Bu. Jis suspaudė šaltus jos pirštus. Pasilen- 
kęs prie motinos pamanė, kad po mėlynu tyniu ji graži ir kad 
jam norėtųsi atsigulti šalia ir prisiglausti prie jos. Gupilis koste- 
lėjo. Tarytum pamėgdžiodama sukosėjo ir mirštančioji, paskui 
prasižiojo ir drebančiomis lūpomis garsiai bei aiškiai prieš mir- 
dama ištarė: 

— Sūnau! 

Tai galėjo nuskambėti tarsi meilės prisipažinimas, tačiau Latu- 
rui pasirodė, jog ji norėjo jį sunaikinti. Antraip nebūtų šitaip nu- 
mirusi. Gupilis ant jos užtempė antklodę ir ėmė melstis, Laturas 
stovėjo sustingęs, įbedęs akis į lovą. Kodėl ji jam šitaip padarė? 

Aplinkui skamba balsai. 

— Aš suprantu, kaip tai baisu. 

— Man labai gaila. 

— Žinau, kaip tu jautiesi, berniuk. 

Jis stovėjo visiškai ramus, puikiai suprasdamas, kad visiškai nieko 
nejaučia. 

Ir staiga jam viskas paaiškėjo. Priežastis. Ir pasekmė. Kelionė į 
Paryžių. Liga. Jokios abejonės — ji nunuodyta. Laturas užsimerkė. 
Nejaugi nepaliks jo ramybėje? Ar ir toliau kažkas jį vėl šnekins ir 
kankins? Jis nebeišlaikė. Pažvelgė į motiną, pasidarė bloga. Jis griu- 
vo ant lovos, ant antklodės, kuria ji buvo apklota, ir apsivėmė. 
Gulėjo ant jos raudodamas ir tąsydamasis. Įsikniaubęs į antklodę, 
pažino salsvą jos kūno kvapą. Suvokė, kad verkia, tačiau galvoja 
tik apie tai, kad visiškai nieko nejaučia. 


Atsisveikinimas su Honfleru 


As suneriu rankas ant krūtinės. Užsimerkiu. Maloni tamsa. 
Mano mentikauliai remiasi į šaltas grindis. Stengiuosi apie nie- 
ką negalvoti, nevalgau, negeriu. Tik guliu visiškoje tyloje, tarsi 
miegu. Maloni tamsa. Esu labai alkanas, tačiau valgyti nenoriu. 
Pabundu nuo traukulių. Tarytum mane kas pjaustytų į gabalus, 
tačiau skausmo nejuntu. Tik tai, kad esu pjaustomas. Neatsi- 
merkiu. Guliu ramiai. Esu bejausmis. Maloni tamsa. Ji guli lovo- 
je šalimais, ant manęs, ir aš manau, kad esame panašūs. Aš 
fantazuoju. Ji serga. 

— Kaip tau? - klausiu. 

Ji neatsako, tačiau uždeda savo didžiulius delnus man ant 
veido. Glamonėjamės. Prisispaudžiu veidu jai prie pilvo. Apka- 
binu ją. Mes bučiuojamės. Jos lūpos kruta. Atsargiai liečiu jos 
lytį, gakta plaukuota, po jais glotni oda. Prisispaudžiu prie jos. 
Ji serga. 

Girdžiu žingsnius. Jie nutyla. Mano akys užmerktos. Dvasi- 
ninkas klausia: | 

— Kas vaikinui? 

Duobkasio balsas švokščia: 

— Nekaip atrodo. 

— Ar jis mirė? 

— Panašu, kad taip. Manau, kad vaikis pasimirė... 

Jie atsargiai prieina prie manęs. Užuodžiu duobkasio kvapą. 
Pajuntu ant kaklo šaltą dvasininko ranką. Nusivylęs duobkasys 
taria: 

— Jis gyvas. 

Naktį atsigulu į jos lovą. 

Nenorėjau, kad jie ją išneštų. Neverkiau. Tačiau dvasininkas 
mane guodė. Aš prisiverčiau pasakyti jiems, kad ją paimtų. Va- 
karop jie ją išvežė. Buvo nepaprastai sunku išnešti stambų Bu- 
Bu kūną iš namo ir paguldyti į ratus. Ji tokia stora. Duobkasys 
skundėsi ir reikalavo už darbą daugiau pinigų. Staigiuose posū- 
kiuose ratai krypo tai į vieną, tai į kitą pusę, 0 aš stovėjau ir 
galvojau, kad jie ją išmes. 

Atsiguliau į jos lovą. Pilna galva įvairiausių vaizdų. Viskas su- 
stojo. Laivai jūroje. Danguje pradingo debesys. Išnyko spalvos. 
Žmonėms nuslinko plaukai. Apsivertė akmenys. Žemė nusidažė 
geltonai. Namai susitraukė, visa aplinkui sumažėjo. Viskas pasi- 
keitė. Vien didžiulė geltono smėlio plynė. Dykuma. Veidu jutau 
vėją, smėlio dulkes. Nebuvo matyti nei žvėries, nei medžio, nei 
žmogaus. Dangus susiliejo su viesulu. Nieko aplinkui neliko. Sto- 
vėjau vidury dykumos siaučiant viesului ir galvojau: ji nunuody- 
ta. Bu-Bu buvo nunuodyta. Ji keliavo į Paryžių, ir ją nunuodijo. 
Nuo minčių apie viesulą išalkau ir ėmiau degti kerštu. 


Murzinas ir sulysęs nukėblinau į Honflerą pirkti žuvies. Žmo- 
nės manęs nepažino. Tačiau man tai nerūpėjo. Buvo vis viena. 
Honfleras dvokė pašvinkusiais aštuonkojais ir odos dirbtuvių šar- 
mu. Visur velniškai dvokia, salsva smarvė tarytum įsismelkusi į 
kiekvieną daiktą. Stovėjau eilėje prie žuvų prekystalio, išalkęs 
spoksojau į blizgančias žuvis, bet galvojau tik apie tą visur tvy- 
rantį kokčiai salsvą dvoką. Eilė vinguriavo pro prekystalius tarp 
aštuonkojų čiuptuvų ir rausvutėlių menkių pilvų. Pasisukęs pa- 
mačiau paleistuvę. Išsišovusiais skruostikauliais ir atsikišusia Žiau- 
na. Tikrą baidyklę. Ji metė į mane niekinantį žvilgsnį. Nusibrau- 
kė nuo nosies pudrą tarsi norėdama parodyti man, kad sklei- 
džiu nekokį kvapą, ir sušnypštė: 

— Taip? 

Aš nesitraukiau. Ramiai stovėjau bandydamas ką nors įžvelgti 
jos veide. O jis tikrai kažką slėpė. Tačiau ką? Buvau matęs ją, šitą 
pasileidėlę, anksčiau, tikrai buvau matęs. Stovinčią priešais smuklę 
Oto gatvėje, apsuptą jaunų vyrų. Mačiau įžūliai šlitinėjančią palei 
miesto tvenkinį. Buvau matęs jos aukštą apavą. Drabužiai buvo 
gražesni už daugelio Honflero ponių: skrybėlės, perukai ir nėri- 
niai, nugaroje - sidabrinė sagtis. Ji buvo vardu Valeri. 

Dabar stovėjau taip arti jos, kad užuodžiau nuodėmingo ir 
ištvirkusio gyvenimo kvapą, gyvenimo, apie kurį tiek buvo kal- 
bėjęs tėvas Martinas. Ji suraukė nosį, papūtė storas lūpas. Šlykšti 
grimasa. Skrybėlės segtuko veidrodėlyje pamačiau save, pana- 
šų į elgetą. Ėmiau kvatoti ir negalėjau liautis, juokas kuteno visą 
kūną, aš susigūžiau ir stovėdamas purve kvatojau taip, kaip nie- 
kad nebuvau kvatojęs. 

Prekyba liovėsi. Pasileidėlė nubėgo. 

Meistras Leopoldas buvo piktas, kai pas jį sugrįžau. Priekaiš- 
tavo, kad anksčiau nepasirodžiau, kurgi buvau prapuolęs, ne- 
padėjau jam, o aš tik troškau, kad jis mane primuštų. Tačiau to 
nesulaukiau. 

Niekados nepasakojau Leopoldui apie Bu-Bu, taigi lyg ir ne- 
buvo prasmės pasakoti jam apie jos mirtj. Aš nutylėjau. Padėjau 
jam padaryti kelių paukštelių iškamšas. Dirbau greitai ir tiksliai. 

— Šaunu, - murmėjo Leopoldas, siūdamas iškamšą. Ir pakė- 
lė balsą: - Pažvelk į šį gražuolį paukštį, pasižiūrėk į jį, berniuk, 
argi ne nuostabu, kad mes išsaugosime šį grožį dar kokiam 
šimtui metų? 

Menkas paukščio kūnelis priminė man karste gulinčią moti- 
ną, pamaniau, kad ir iš jos galėjo būti padaryta iškamša, juk 
žemėje, karste ji taps bjauri, kūnas ims irti ir pūti, kol sudūlės. 
Kėliausi eiti. Meistras ir vėl mane pabarė ir paprašė ateiti kitą 
dieną. 

Tačiau kitą rytą aš susirgau. Gulėjau ant akmenų priešais 
namą ir vėmiau. Nieko neskaudėjo, veidą maloniai glostė vė- 
jas, prakaitavau ir jaučiau, kad netenku jėgų. Visiškai nebeliko 
jėgų. 

Užsimerkiau. 

Skridau virš miško. Pro medžių lapiją pamačiau meistro tro- 
belę. Nusileidau kiemelyje. Stovėjau ir žiūrėjau į lange besišyp- 
santį meistro veidą. Jis suplojo delnais ir atvėrė man duris. Mos- 
telėjo kviesdamas įeiti. 

— Matai kirą ant apatinės lentynos? - paklausė. 

Šiandien jo akys buvo ne žalios, o mėlynos kaip mano. 

— Noriu tau dovanoti. Atsidėkodamas. 

Priėjau prie kiro. Paėmiau. Šyptelėjau meistrui. Jo veidas bu- 
vo aukštai virš manęs. Vis dar jaučiau silpnumą, nors ir atskri- 

dau čia. Jis paėmė man už rankos ir nuvedė per kambarį į mie- 
gamąjį. 

— Šiandien esu dosnus, - tarė atidarydamas duris. 

Tamsiame kambaryje pamačiau knygas. Sukrautos šūsnimis 
iki lubų, paskleistos ant grindų, sudėtos ant palangės. Net vie- 
nintelė kambaryje kėdė ir lova buvo apkrautos knygomis. 

— Aha, tuoj pažiūrėsim, - sučepsėjo Leopoldas. Meistras ap- 
sidairė, ir jo akys tarytum nušvito sielos džiaugsmu. Priėjęs prie 
lentynos pasistiebė ir ištraukė storą knygą. - Gavau ją Paryžiuje 
iš asmeninio karaliaus gydytojo. 

Senukas vartinėjo ją it myluodamas. Tada paglostė man gal- 
vą, ir sunkioji knyga atsidūrė mano rankose. Aš ją vartinėjau 
taip pat kaip meistras, žiūrėjau į viršelį. Andrėjas Vezalijus. De 
humani corporis fabrica, „Žmogaus kūno sandara“. 

— Pasiimk ją, vaike. 

Meistro veidas švytėjo tamsoje. 

— Ir šitą, sūnau. 

Raimonas de Vjesanas, Neurographia universalis, „Bendroji 
neurografija“ . Pasikišau knygas po pažastimi. Valandėlę stovė- 
jome tarp knygų nejaukiai tylėdami. Po to sugrįžome į dirbtuvę, 
aš išėjau iš meistro namelio su tomis knygomis vienoje rankoje, 
kiru - kitoje. 

Man už nugaros ponas Leopoldas kietai miegojo savo siau- 
roje lovoje. 

Pakeliui į namus stabtelėjau miško tankmėje ir pasižiūrėjau 
kirui į akis. Jis atrodė kaip gyvas, tik nejudrus, amžinai įkalintas 
paukščio kūne. 

Žinojau, kad niekuomet nebesugrįšiu į meistro namelį. 


Visą pavasarį pragulėjau lovoje žiūrėdamas į kirą, kurį pava- 
dinau Cezariu. Čia juokdavausi, čia tylėdavau. Taip išgulėjau 
visą pavasarį. Galvoje kirbėjo viskas, ką kalbėjo Žmonės ir ką 
pats prisiminiau. Tačiau visa greitai išsisklaidydavo. Ir niekas ne- 
turėjo prasmės. Nebuvo liūdna. Nebuvo ir linksma. Galbūt keis- 
ta, tačiau atrodė, lyg būčiau miręs. 

Žvelgiau į Cezarj. Dabar kiro žvilgsnis buvo kitoks. Tarytum 
skrisaamas virš jūros būtų ieškojęs vandeny silkės. Ilgai žiūrėjau 
Į tas mažas akis, ir man atrodė, jog matau jose smurtą. Ar Ce- 

zaris buvo nušautas tuomet, kai jau taikėsi sučiupti silkę? Ne- 
davė ramybės ta mintis. Dažnai miegodavau su Cezariu ant krū- 
tinės. Vieną naktį sapnavau, kad pabudęs negaliu pajudėti. Sap- 
ne sužinojau, kad negalėsiu pasijudinti tol, kol neištarsiu vieno 
man nežinomo žodžio. Tas vienintelis žodis būtų mane išgelbė- 
jęs, tačiau jo niekaip neradau. 

Vezalijaus knyga buvo pilna nuostabiausių paveikslėlių. Tarsi 
žiūrėtum per odą. Mačiau visus žmogaus kūno raumenis ir krau- 
jagysles. Sudėtingai susipynusius. Sėdėjau it paralyžiuotas ir spok- 
sojau į tuos smulkius piešinius. Žmonės be odos. Po gražia oda 
visi žmonės tebuvo vienodos neįtikėtinai sudėtingos mašinos. 
Piešiniai tiesiog gąsdino tikslumu. Nejaugi galėčiau vėl žvelgti į 
Žmogų neprisimindamas šių piešinių, negalvodamas apie kūno 
sandarą po oda? 

Tik tiek ir teliko iš Bu-Bu. 

Kaulai, raumenys, kraujagyslės, nervai, vidaus organai. Visa 
tai ir aprašė Vezalijus. Jis atmetė ankstesnę anatomijos teoriją. 
Vis dėlto jo knygoje įdomiausi buvo paveikslėliai. 

Smegenys Vezalijui buvo mįslė. Jis išmanė žmogaus kūno san- 
darą. Tačiau rašydamas apie smegenis, jis tik uždavinėjo klausi- 
mus. Teigė, kad senoji teorija apie smegenų ertmes klaidinga. 
Jis nesutiko, kad jose slypi siela ir kad jausmai, protas bei atmin- 
tis glūdi šiose skysčiu užpildytose ertmėse. Tiek ir teparašė. Ar 
daugiau nieko nežinojo apie smegenis? Knygoje buvo pirmasis 
smegenų pagrindo paveikslas - vingių ir nervų raizgalynė. Keis- 
ta, kad šitokia sudėtinga gali būti sielos buveinė. 

Ar skausmas priklauso jausmams? Kaip jis pajuntamas? 

Visą pavasarį išgulėjau skaitydamas storąją didžiojo Vezali- 
jaus knygą. Naktį sapnuodavau jo piešinius. 

Kai pagaliau išėjau iš namų, baiminausi ką nors sutikti, bijo- 
jau, kad žmonės nepradėtų kalbėti apie Bu-Bu. Ką turėčiau jiems 
atsakyti? Jei žmonės imtų reikšti užuojautą ar kalbėti ką nors 
panašaus, kaip turėčiau elgtis, puikiai žinodamas, kad jie visiš- 
kai nenuoširdūs? Arba pradėtų reikalauti pinigų? Bu-Bu nebu- 
vo skolinga nė su, tačiau aš buvau įsitikinęs, kad daugelis norė- 
tų pasinaudoti proga. Gal jiems pasakyti, kad ji visai nenumirė? 
Gal paaiškinti, kad ji nemirė, nes aš visiškai nejaučiu, jog ji būtų 
mirusi? Ar jie suprastų ? 

Gupilis pats atėjo pas mane. Jis nežiūrėjo į akis kalbėdamas 
apie reikalus, todėl aš nustojau klausytis, ką jis kalba. Atsisėdau 
ir klausiausi vien jo balso, tarytum kokio pašalinio garso - veži- 
mo dardėjimo ar jūros ošimo rytais. Tačiau šį tą nugirdau. Padė- 
tis maždaug tokia: motina nepalikusi testamento. Todėl pagal 
judviejų su Bu-Bu pasirašytą susitarimą visas verslas ir turtas ati- 
tenkąs Gupiliui. Jis kyštelėjo man baltą popieriaus lapą su para- 
šu, tačiau aš jo neskaičiau, tik žvilgtelėjau. Raidės jau nebepa- 
nėšėjo į raides. Jos lipo viena ant kitos. Ir priminė taškuotą pa- 
viršių, lyg raštą, lietaus paliktą smėlyje. 

— Tačiau jaučiuosi atsakingas už tave, Laturai, ir neketinu elg- 
tis negarbingai. 

Taigi jis pasižadėjo neliesti namuose esančio turto. Aš kreivai 
šyptelėjau. Po pasikėsinimo Bu-Bu stengėsi nelaikyti namuose 
nieko vertingo, tad mudu su Gupiliu puikiai žinojom, kad vie- 
nintelis namuose esantis turtas - sena skrynutė, kurią Bu-Bu 
buvo paveldėjusi iš tėvų. 

Stovėjau ir akimis lydėjau Gupilį, einantį vingiuotu takeliu 
žemyn. Priėjęs mišką, jis grįžtelėjo į namų puse. Manęs grei- 
čiausiai nepastebėjo, nes stovėjo ilgai, tarytum stengdamasis 
kažką įžiūrėti. O aš prisiminiau tą dieną, kai už bausmę jis 
pririšo Mane sode prie obels, ir tai buvo vienintelis kartas, kai 
jutau jo galią. Dabar, iš tolo stebėdamas Gupilį, suvokiau, kad 
jo nebėra. 

Kartą priešais Šv. Kotrynos bažnyčią mačiau jauną tarnaitę, 
rykštėmis plakamą už tai, kad vogė maistą. Ji buvo nuplakta 
taip Žiauriai, kad nugaroje išvirto mėsos. Mergina rėkė siaubin- 
gai. Apimtas šleikštulio ir sujaudintas reginio nusisukau. 

Negi ir aš norėčiau šitaip rėkti iš skausmo? 

Atėjus vasarai, vėl pradėjau gaudyti drugius. Suradau keletą 
ypač gražių ir uždengiau stikliniu indu, kad nugaištų. Miške ne- 
tikėtai susidūriau su meistru, dar bandžiau pabėgti, tačiau jis 
mane pastebėjo. Pašaukė vardu, ir aš nebegalėjau pasislėpti. 
Sustojau. Meistras priėjo, uždėjo ranką man ant sprando, ir aš 
pajutau per plaukus jo šiurkštų delną. Jis nebuvo piktas. Kodėl 
gi nepyko? Nežinau. Tik paglostė man galvą. Paklausinėjo apie 
drugelius. Nuėjome prie jo namelio. Negalėjau atitraukti akių 
nuo tuščios vietos ant lentynos, kur anksčiau stovėjo Cezaris, ir 

pravirų durų į miegamąjį. Aš paslapčia žvilgčiojau į Leopoldą, ar 
jis tikrai nepastebėjo, kad nebėra kiro. Maniau, jog nuo šiol 
viskas bus kitaip, tačiau Leopoldas nepasikeitė. 

Jis padėjo man katalogizuoti drugelius ir prismeigti adatėlė- 
mis prie lentelių. Vieną rytą pastebėjau admirolą, miegantį ant 
medžio žievės. Drugelis buvo suglaudęs sparnus. Apatinė spar- 
nelių pusė ir medžio žievė buvo tos pačios spalvos, kokia laimė, 
kad jį pastebėjau. Keletą minučių stovėjau nekvėpuodamas, ste- 
bėdamasis medžio žievės ir drugelio panašumu. Buvo labai keis- 
ta. Sugavęs admirolą, nusprendžiau jo nenumarinti. Grįžau pas 
Leopoldą, ir jis man davė kolibrio narvelį. Admirolą uždariau į 
narvelį, ir jis plazdėjo jame savo nuostabiais sparneliais. Stebė- 
jau drugelį susižavėjęs, O jis pamažėl apsiprato būti nelaisvėje. 
Admirolas nutūpė ant narvelio dugne gulinčio apipuvusio obuo- 
lio. Aš stovėjau ir spoksojau į jj. Įsivaizdavau, kad jis maldauja- 
mai žvelgia į mane mažomis lyg taškučiai akelėmis, tarsi suvok- 
damas, kad aš - jo šeimininkas ir viešpats. 

Vieną vakarą Leopoldas, gerdamas kalvadosą su cukrumi, pa- 
sakojo man apie Honflero pasileidėles, taigi ir apie Valeri. Šlykš- 
čią paleistuvę, iš kurios juokiausi. Tą, dėl kurios keistai elgiausi. 
Meistras daug kalbėjo apie ją, jos kūną, apie klubus, alkūnes, 
bambą, skruostikaulius. Apie stuburo linkį. Apie pėdos keltį ir 
spenelius. Apie raumenų ilgį, blauzdas, sausgyslės. Gyvai gesti- 
kuliuodamas. 

— Prisiekiu, sūnau, kokios šlaunys! O koks užpakaliukas! O 
krūtys, o pilvas! Jos kūnas tobulas. 

Leopoldas vėl kietai sučiaupė lūpas. Aš norėjau, kad jis dar 
pasakotų, todėl šliūkštelėjau į puodelį šlakelį kalvadoso. 

— Tačiau žmogus labai greit pavargsta nuo puikaus gamto- 
vaizdžio, - kiek suirzęs tarė meistras, dėdamas puodelį ant 
stalo. - Po akimirkos jau liūdnai žvelgi į medžius ir pievas ir tik 
prisimeni, jog kažkada tas peizažas tau teikė palaimą. Ir kas- 
kart išgirdęs nepažįstamąjį aikčiojant iš susižavėjimo tais pa- 
čiais vaizdais, Žiūri į jį nustebęs, gūžčioji, sumurmi „taip“, „ne- 
jaugi“ ir sliūkini pavargęs namo. Tik tuomet, kai trenkia žai- 
bas, palikdamas gamtoje juodą žymę, prabunda senoji aistra 
ir užlieja pykčiu. Kaip drįso šita bjaurybė įsibrauti šičia? Tačiau 
iš tiesų pats jauti slaptą trauką atsiradusiai netvarkai ir bjau- 

rasčiai, nes ji išmokė tave branginti, ką turėjai. Taigi panašiai 
yra ir su Valeri. Gali gėrėtis ovaliu jos pilvu ir auksiniais gaktos 
plaukais, gali leisti žvilgsniui slysti stangriomis šlaunimis ir šno- 
puodamas iš pasitenkinimo grožėtis blauzdomis ir kulkšnimis. 
Tačiau po akimirkos jautiesi išvargęs. Na, ir kas, sau manai. 
Žiovauji, rąžaisi ir nori, kad viskas greičiau baigtųsi. Ji palinks- 
ta artyn, ir tu užuodi jos krūtų kvapą, ji prikiša savo bjaurų 
snukį prie tavo veido, sušnibžda kažką, kas tave ir suerzina, ir 
sujaudina. Tuomet tu pakyli ir vediesi ją į lovą. O kai apkvaitęs 
nuo aistros ją paimi, suvoki, kad ji tave vėl apkvailino ir tu 
tapai jos dvigubo žavesio vergu. 

Kol meistras kalbėjo, pabudo vaizduotė. Išvydau Valeri, o kai 
užsimerkiau, įsivaizdavau, kad pakabinau ją palubėj ant kablio 
ir plunksna paišau jai ant kūno. Valeri inkščia, plunksna drasko 
švelnią pilvo odą. Ji kabo visiškai bejėgė. Atsimerkęs suvokiau, 
kad Leopoldas nustojo kalbėti, sėdi ir žiūri į mane. 

Naktį į mano sapnus sugrįžo kabančios moters paveikslas. 
Pabudau nuo svaigulio. Sergantis ir laimingas. Tokio jausmo dar 
nebuvau patyręs, jis mane neramino taip pat stipriai, kaip ir 
džiugino. 

Stovėjau prisispaudęs žandu prie medžio kamieno ir spokso- 
jau į smuklę Oto gatvėje. Čia užėjo ji, paleistuvė Valeri. Jos vei- 
das buvo iš tiesų bjauriausias visame Hontlere. Tačiau figūra 
tobula - daili ir aukšta. Norėjau perbėgti kelią, dirstelėti į ją ir 
pasigauti lyg drugelį. Tačiau negalėjau pasijudinti. Buvau kaip 
nesavas. Jaučiausi lyg vaikas, dar neišmokęs vaikščioti. Tad ir 
toliau spoksojau mėgindamas pamiršti, koks dar mažas tebesi- 
jaučiu. 

Mačiau kekšes, vaikštinėjančias Dafnės gatve. Mačiau jau- 
nuolius, bučiuojančius jas tarpuvartėse ir dainuojančius joms 
serenadas, o vedusieji vyrai auštant sliūkindavo iš jų pasieniais, 
slėpdami veidus po apsiaustais. Ir tik dabar supratau, ką jie ten 
veikdavo. Bu-Bu knygose buvau skaitęs apie puolusias moteris, 
tačiau atrodė neįtikėtina, kad jų būtų čia, Honflero centre. 

Man pasirodė, kad užuodžiu Valeri kvapą. Deginto cukraus 
kvapą. Jaučiau, jog reikia apsisukti ir eiti šalin, jog tasai kirbėji- 
mas krūtinėje yra pavojingas ir kad tėvas Martinas supyktų su- 
žinojęs, ką aš veikiu. Tačiau tebestovėjau ir tebespoksojau, kol 

akys tapo nejudrios. O ji abejingai mindžikavo prie vartų, dairė- 
si po gatvę. Privažiavo karieta. Ji įlipo ir nuvažiavo. Pasijutau 
visiškas geltonsnapis. Užsiglaudžiau už medžio. Ir laukiau. 


* 


Dusliai pabeldžiau į duris. Tik keletas centimetrų tamsaus me- 
džio mane skyrė nuo jos. Išgirdau kaukšint kulniukus. Iš tarpdu- 
rio į Mane pažvelgė susiraukęs, užsimiegojęs veidas. Atsistojau 
kuo tiesiau. (Buvau apsirengęs senu Gupilio surdutu, kelnėmis 
iki kelių ir truputį per dideliais batais su sidabrinėmis sagtelė- 
mis.) Krenkštelėjęs parodžiau jai odos piniginę su aukso mone- 
tomis iš senosios Bu-Bu skrynelės. Viltingai Žiūrėjau į pavargusį 
veidą. Pilkas akis. Laikrodis jau buvo išmušęs vidurdienį, tačiau 
ji dėbtelėjo į mane taip, tarsi tebebūtų vidurnaktis. Tuomet lėtai 
pravėrė duris ir įsileido mane vidun. Kambaryje buvo tuščia. 
Atsidavė muilu ir vyrišku prakaitu. 

Stovėjome vienas priešais kitą šiame tuščiame kambaryje. Ant 
sienos kabojo gyvūnų ir žmonių paveikslai. Nejau pati juos pie- 
šė? Kampe krėsle snaudė trys katinai. Valeri stovėjo ir žiūrėjo į 
mane, jos peniuaras plaikstėsi. Raukiniai apsivijo kūną it ne- 
nuoramos debesėliai. Apsinuogino dalis krūties. Pamačiau stang- 
rią, įtemptais raumenimis šlaunį. Valeri atrodė liūdna. Ji šypte- 
lėjo, tačiau šypsnys neišsklaidė liūdesio. 

Kam buvo skirta ši šypsena? 

Ji paglostė man ranką, nagais švelniai grybštelėdama odą. 
Po to pasodino mane ant kėdės šalia lovos, aš sėdėjau ir žiūrė- 
jau, kaip smulkūs pirštai atriša peniuaro kaspinėlius, ir man at- 
rodė, kad jau juntu karamelinį jos lyties kvapą. Žvilgsnis slydo 
aukštyn jos pilvu, rudais speneliais, kaklu; prisiminiau susijaudi- 
nusį Leopoldo balsą ir pajutau, kad mano ne pagal amžių su- 
brendęs organas tarsi drėgnas sliekas užšliaužė ant šlaunies. 
Tiriamas žvilgsnis sustojo ant Valeri veido. Jos apvalūs skruostai 
buvo ypatingos spalvos, kokios paprastai būna sugedusi Žu- 
vis, tarp rožinės ir mėlynos spalvų. Jos balsas buvo stebėtinai 
žemas. 

— Kuo tu vardu? 

Žiūrėjau į ją netardamas nė žodžio. 

— Aš esu Valeri Sevran, - pasakė ji, tarytum patikėdama man 
paslaptį. 

Ir toliau lėtai atsirišinėjo drabužį. 

— Mane atsiuntė ponas Leopoldas, - išlemenau. Pažvelgęs į 
ją supratau, kad raustu ir kalbu nesuprantamai. - Jis jau per 
senas, kad ateitų pats, tačiau norėtų išmatuoti gražios moters 
figūrą, reikalingą anatomijos studijoms. Jums tereikės ramiai 
pagulėti, lyg būtumėt mirusi. Už tai gausite dvi aukso monetas. 

Ji prunkštelėjo - su panieka ar pritariamai? - ir atsukusi nu- 
garą nuo pečių nusimetė peniuarą. Valeri nusirengė lėtai, vei- 
kiausiai tai buvo jos profesinė gudrybė: vilkinti laiką, gluminti 
vyrus, versti juos trypčioti iš nekantrumo, ir aš mąsčiau, jog tai 
turbūt vienintelė galia, kurią ji jiems turi. 

Pamačiau ją iš užpakalio - tamsų griovelį tarp dviejų tobulų 
pusrutulių; ji atsigulė ant lovos. Žvelgiau į jos kojų pirštus, į 
išlenktą mažąjį pirštelį, į ruoželį auksaspalvių gyvaplaukių, ei- 
nančių nuo kulkšnies iki kelio, mačiau nepriekaištingos for- 
mos kelių girneles, šlaunų raumenis. Ji užsimerkė. Paniekina- 
mai šyptelėjo. Kokia ji graži! Jos ilgi nagai grybštelėjo man per 
kelį, prisitraukė mane, mano vyriškasis organas virptelėjo. Ji 
kvepėjo miegu. Aš susiradau metrą, pasilenkiau prie jos ir tiksliai 
išmatavau trikampio tarp spenelių ir burnos kraštus. Pažiūrė- 
jau į padalas: 16, 19, 22. Ištempdamas metrą nuo rusvo spe- 
nelio iki lūpų, pastebėjau, kaip ramiai ji guli, tarytum skrajotų 
toli toli, giliausiame sapne. Išmatavau šlaunis, kelius. Pilvą ir 
klubus. Atstumą tarp burnos ir lyties organų. 34. Išmatavęs 
viską, surašiau skaičius sąsiuvinyje. Užduotis atlikta. Vėl atsi- 
sėdau ant kėdės sunkiai alsuodamas. Ji atsimerkė ir nusišyp- 
sojo. Vargu ar patikėjo mano istorija, mąsčiau aš, tikriausiai 
nepatikėjo. Nuo jos žvilgsnio kūnu perbėgo malonus šaltukas. 
Aš irgi šyptelėjau jai. Pamaniau, kad jos burna panaši į drugelį 
išskleistais sparnais. 

Tada ji pasilenkė, įkišo savo ranką su ilgais nagais man į kel- 
nes, draskė, maigė, nagai smigo į mane, bet neskaudėjo, jutau 
vien malonų kutenimą. Paskui praradau sąmonę. 


Pėdinau namo. Kaip visuomet, turgaus moterys Žiopsojo į 
"ne. Žinojau, ką jos galvoja: „Prakeiktas lupikautojos sūnus“. 

— Rukna! - sugergždė man pavymui laivadirbio balsas. Bet 
apsimečiau neišgirdęs. Iš aukšto žvelgiau į turgaus prekeives ir 
laivadirbius. Kopdamas takeliu į Bu-Bu namelį mačiau save ka- 
rietoje, vežančioje į Paryžių. Ir mąsčiau: čia nepasilik. Honfleras 
tegul eina po velnių. 


Jeinu į namą. Į Bu-Bu namą. Stoviu priešais Bu-Bu drabužių 
skrynią. Atvožiu dangtį, ir į mane plūsteli salsvas jos kūno kva- 
pas. Aš traukiu jos drabužius ir kloju ant grindų. Priešais mane 
guli išsiuvinėta suknelė suglamžytais kaspinais, toji, kuria ji vil- 
kėjo, kai keliavo į Paryžių. Pakeliu suknelę. Prie nugaros siūlės 
prismeigtas sulankstytas popieriaus lapelis. Suknelę numetu, iš- 
vynioju popierėlį. 

Perskaitau aštuonis vardus, aštuonis vyrų ir moterų vardus, ir 
skaitant kiekvieną vardą vis stiprėja įsitikinimas, kad jie yra kalti 
dėl Bu-Bu mirties. Sunkiai įskaitoma Bu-Bu rašysena vardai su- 
rašyti stulpeliu ir su tarpais, tarytum stengiantis pabrėžti, kad 
šie vardai ne šiaip sau čia atsidaro. 


La Bulė, operos dainininkė. 

Ponas Žakas, tekstilės fabriko savininkas. 

Deni Filipas Moetas, gamtininkas ir enciklopedininkas. 
Grafas Rošetas. 

Tėvas Nuarkiuilis, benediktinų vienuolis. 

Ponia Arno, siuvėja. 

Žanas Fuberas, odininkas. 


Prezidentas de Kiurvalis. 


Ir vėl susitikau ją turguje, šalia prekystalių. Jos veidą iškrei- 
pė grimasa ir ji atsuko man nugarą. Atrodė, jog pakilau virš 
gatvės ir nukritau už jos. Skersgatvyje, vedančiame į jos kam- 
barėlį, mėlyname varpinės bokšto šešėlyje, krentančiame ant 
senos trobelės, Valeri sustojo ir leido man prieiti. Ji buvo pikta. 

Ką aš sau manąs sekdamas paskui ją, kodėl negrįžtąs namo 
pas mamą, ar jau visiškai neturįs gėdos? Pasistiebiau ir su- 
šnibždėjau: 

— Jūs teisi, panele. Aš iš tiesų esu stuobrys ir nenaudėlis, visiš- 
kai neturintis gėdos. Tačiau, panele, aš jus dievinu ir turiu porą 
įdomių pasiūlymų. 

Liežuvis sunkiai manęs klausė, todėl nežinau, ar ji girdėjo, ką 
jai kalbėjau. Nusišypsojau, norėjau pasakyti dar kažką, tačiau 
nebegalėjau išlementi nė žodžio. Iš kelnių išsitraukiau odinę pi- 
niginę ir jai parodžiau. Tylomis ji dėbtelėjo į mane. Po to ėmė 
juoktis. 

Naktimis fantazuodavau. Netgi susigalvojau savitą kalbą. 

— Noriu piešti ant tavo kūno. 

Jos kreivas veidas klausiamai pažvelgė į mane. 

Ji leido man piešti ant jos kūno. Kol už tai mokėjau. 

Valeri gulėjo lovoje, o aš aštria plunksna piešiau jai ant kūno 
žymėdamas krūtų bei klubų iškilumus, įsivaizduodamas, kad ją 
pjaustau, ir tikindamas save, jog girdžiu jos klyksmą. Žvelgiau į 
jos pilkas akis, ir jos man atrodė tuščios. Šis tuščias žvilgsnis 
mane jaudrino. Kūnu perbėgo šaltukas. Sliekas šliaužė mano 
šlaunimi palikdamas slidų pėdsaką. Man buvo malonu jausti šį 
šaltuką. Beveik kaip skausmą. 

Kai baigiau piešti, ji nutraukė man kelnes ir ėmė draskyti ma- 
ne iki kraujų, kol ištryškusi čiurkšlė pliūptelėjo jai į veidą. 

Vėliau sėdėjome vienas priešais kitą prie didžiulio stalo virtu- 
vėje ir gėrėme kavą su pienu. 

— Šitaip įpratau Paryžiuje. 

Valeri taip pat patiko piešti. Skubiomis storomis linijomis, iš 
pradžių kiek primenančiomis raizgalynę. Tačiau greitai popie- 
riaus lape išryškėjo veidas. Man atrodė, kad jai patinka mano 
bjauri marmūzė, nes piešdavo mane visais įmanomais kampais. 

Aš piešdavau ant jos kūno, o ji piešdavo mane. Jai paišant, aš 
pasakodavau istorijas. Istorijas, girdėtas iš Leopoldo, apie Žvė- 
ris, kurių iškamšas jis darydavo, apie keliones į Afriką ir Toli- 
muosius Rytus. Ji gyrė mano pasakojimus. Tačiau tai buvo meistro 
žodžiai, ne mano. Kartkartėmis net pats nesuprasdavau, ką kal- 
bu, tik stropiai mėgdžiodavau meistrą. Valeri klausydavosi kar- 
tais juokdamasi, kartais liūdėdama. Tarytum žodžiais aš būčiau 

ją lipdęs. Prieš man išeinant ji tardavo „iki pasimatymo“. Ir vėl 
sugrįždavau. Viskas, ką Valeri darė ar sakė - žvilgsniais, mano 
marmūzės piešiniais, bylojo apie tai, jog greitai išvyksime iš Hon- 
flero ir aš pradėsiu naują gyvenimą. 

Valeri pasakojo man apie praeitį. Apie Paryžių. Apie viešna- 
mius ir aristokratus, ir viską, ko išmoko ir ką regėjo. Apie turgų, 
Palė Rojal ir Djė viešbutį. Kai kalbėdavo apie Paryžių, pasikeis- 
davo veido atspalvis, skruostus nuplieksdavo raudonis. Ji iškel- 
davo galvą. Valeri mėgo eiti pasivaikščioti, pasiimdavo ir mane 
drauge į virš miesto iškilusias kalvas. 

— Pažvelk į jūrą! 

Eidavau kartu, nors reginys manęs nežavėjo. Tačiau man pa- 
tikdavo klausytis Valeri pasakojimų apie Paryžių. 

Žmonės skersakiavo į mus. Užkimusiais balsais moterys šū- 
kalojo Valeri įkandin „ragana“ ir „velnio akie“ . Ji stengėsi ne- 
sirodyti žmonėse. Eidavo į žuvų turgų dar neišaušus. Prašyda- 
vo manęs nupirkti jai duonos ir daržovių. Ji pradėjo bijoti mo- 
terų. Sakydavo, kad sapnuoja baisius sapnus ir nujaučia 
nelaimę. 


Greitai išleidau visus pinigus iš Bu-Bu skrynelės. Tiek daug 
piešiau ant Valeri kūno, kad ji nebegalėdavo priimti kitų klien- 
tų. Raižiau apskritimus jai apie spenelius, kol ji imdavo rėkti; 
man patiko girdėti jos riksmą. Ji darydavo su manimi, ką norė- 
jo: draskydavo nagais, paskui bučiuodavo į veidą sakydama, 
kad aš jai patinku, nors aš tuo netikėjau. Gulėdavau prisiglau- 
dęs skruostu prie jos šilto pilvo, žvelgdavau į debesis ir kalvas. Ir 
jau buvau labai arti to, kad pajusčiau skausmą. 

Stoviu vienas Bu-Bu namelyje. Naktis, aš užsimerkiu. Bandau 
prisiminti kadaise čia stovėjusius baldus, Bu-Bu drabužius, jos 
sąskaitas. Vaizdas labai neryškus. Nieko neprisimenu. Nieko ne- 
jaučiu. Stoviu apsuptas savo paties tamsos, galvoje - vienui vie- 
na aiški mintis. 

Vyksiu į Paryžių. Ten pažinsiu, kas yra skausmas. 


* 


Tačiau iš Honflero mane išvijo Gupilis, tas bjaurus niekšas. 

Jis nepakentė gandų apie mudu su Valeri, taigi nusprendė 
vienąsyk visa tai užbaigti. Mes kenkėme jo geram vardui. Gupi- 
lis buvo išnuomojęs kambarį ir Valeri, tad vieną vakarą jis atla- 
pojo duris, įžengė į kambarį ir pareiškė, kad reikalai klostosi 
prastai ir, deja, turįs jai atsakyti, nes šioje patalpoje būsiąs įrengtas 
maisto prekių sandėlis. 

— Keletą dienų dar galite pasilikti prieš išvažiuodama į 
Paryžių. 

Ir išėjo mandagiai uždarydamas duris. 

Snūduriavau Bu-Bu namelyje ir fantazavau apie Gupilį. Jis - 
karalius. Jo karieta pakinkyta dvylika žirgų. Kas rytą jis apva- 
Žiuoja savo valdas ir mąsto apie savo turtus. Kas rytą jis atsitu- 
pia ir kvėpina savo žolę. Trina pirštais savo žemę. Dangus virš jo 
laukų irgi priklauso jam. Savo valdose jis mėgsta vaikštinėti nuo- 
gas. Aš esu vaikas, turintis didelių svajonių. Sėdžiu medyje už 
diržo prisikaišiojęs peilių. Miegu medyje ir sapnuoju, kaip jais 
darbuojuosi. Kaipgi su juo susidoroti? Kuo lėčiau, manau sau. 
Vieną rytą liokajai suranda karalių laukuose. Supjaustytą į ga- 
balėlius. Prabundu medyje, peiliai žvilga, ir dar niekad nesu jau- 
tęs tokios tuštumos. 

Vieną saulėtą rytą atsiradau pas Valeri. Turėjau daug gerų 
pasiūlymų. Gal apiplėšti Gupilį? Ir išdumti į Paryžių? Ką? Ką? 
Valeri žinojo, kur jis slepia savo brangenybes. Ji prasitarė, kad 
tokiam lieknam kaip aš nebūtų sunku įlįsti pro vieną jo langų. O 
aš pritariau: 

— Žinoma. 


Tūnau pasislėpęs už tuščių vyno statinių ir stebiu Gupilio na- 
mą. Lange šviesa. Jis apsirengęs karnavaliniu kostiumu. Šįvakar 
ponios Plesir namuose karnavalas. Po ištaigingų vaišių ir pui- 
kaus vyno, patlirtavęs su Honflero panelėmis, pagraibstęs joms 
krūtis, jis jau ketino eiti pas kokią nors kekšę ir, kaip įprasta, 
praleisti su ja naktį. Galvoju apie Gupilio kūną, jo varganą penį 
ir ką jis darys su ta pasileidėle. Temsta. Nuo rūgštaus vyno kva- 
po užmiegu. Kai prabundu, jau naktis. Pereinu aikštę ir pasie- 
niais nuslenku į užpakalinį kiemą. Peiliu atkeliu lango kabliuką. 
Raudonais laiptais užlipu į viršų. Įeinu į prabangų Gupilio mie- 
gamąjį. 

„Žmonės kalba, kad Gupilis, tas šykštuolis, brangenybių dė- 
žę laiko po lova prikaltą vinimis. Už vieną tokį daikčiuką galėtu- 
me nukakti į Paryžių.“ 

Taip sakė Valeri. 

Praveriu duris. Lovoje kažkas guli. 

Tyliai stoviu prie lovos. Gupilis miega, mėlynas šešėlis kren- 
ta jam ant veido. Sena naktinė kepuraitė ant plonų plaukelių. 
Nejaugi jis grįžo, kol aš, pasislėpęs už statinių, užsnūdau ir 
ėmiau sapnuoti? Laukiu. Rankoje laikau peilį ir laukiu. Įsivaiz- 
duoju, kad advokatas budinasi, o peilis artėja prie Gupilio vei- 
do ir atveria įj lyg duris. Šąlu belaukdamas. Tuomet Gupilis 
atsimerkia. Tačiau nesisėda. Lėtai pažvelgia į mane, tarsi neži- 
nodamas, kad jau atsibudo. Kambaryje mirtina tyla. Trokštu 
pasijudinti, ką nors pasakyti, ką nors daryti. Tačiau kažkas ma- 
ne sulaiko. Tyla. Karalius lovoje ją sukūrė. Jis - jos valdovas. Tai 
jo nuosavybė. Mane tvirtai laiko jo apsiblausęs žvilgsnis. Sulai- 
kau kvėpavimą. Karalius sumirksi. Ir vėl užsimerkia. Stoviu ir 
spoksau į Gupilį belaukdamas, kad jis pakiltų, ką nors pasaky- 
tų, kas duotų man dingstį panaudoti peilį ir pamatyti jo skaus- 
mą. Tačiau jis nekrutėdamas guli lovoje ir miega. Jam pasiro- 
dė, kad mane susapnavo. 

Aš pašliaužiu po lova ir išties surandu brangenybes. Žiūriu į 
Gupilį lovoje, į jo kvailą naktinę kepuraitę, į miegantį veidą. 

Nulipu raudonais laiptais žemyn, į Gupilio kontorą. Kai pri- 
kišu ugnį prie jo popierių, mano surdutą irgi pagauna liepsna. 
Žiūriu, kaip ji laižo man ranką. Jaučiu šilumą, šliaužiančią nuo 
riešo aukštyn. Ar dabar jau pajusiu skausmą? Užsiliepsnoja 
rašomasis stalas ir buhalterinės knygos. Visa aplinkui dega, 
mane supa ugnis. Pro degančio drabužio skylutę pamatau sa- 
vo odą. Ji raitosi, čirška, paraudonuoja. Tačiau nejaučiu nieko, 
vien šilumą. Įsiutęs nusiplėšiu drabužį, metu į ugnį ir išbėgu iš 
kontoros. 

Išlendu pro langą. Sustoju po medžiu, žiūriu į liepsnas, be- 
sibraunančias prie langų. Burnoje jaučiu geležies skonį ir tik 
po keleto sekundžių suvokiu, kad kontoroje įsikandau liežuvį. 
Kvėpuoju greitai ir sunkiai. Mąstau, jog dabar galėsiu daryti, 
ką užsimanysiu, norisi piešti ant žemės batelio kulnu, tuomet 


64 NIKOLAJ FROBENIUS 


gal kas nors susivoks, kas čia įvyko. Tačiau išgirstu viršuje trenks- 
mą, kažkas griūva. Kitame namo gale Gupilis rėkia. 

— Gelbėkit! Gaisras! 

Aš šnibždu sau panosėje: 

— Gelbėkit! Pono Gupilio namas dega! 

Tuomet apsisuku ir ramiai nueinu gatve Oras pilnas suodžių 
ir obelų žiedlapių. 


Paryžius 


Kailiai tuo metu buvo prasti. Karieta, kuria Valeri ir Laturas vyko 
Paryžiun, dardėjo vidutiniškai penkių kilometrų per valandą grei- 
čiu. Kelias, tiksliau — molėtas keliukas, vinguriuojantis laukais, 
buvo duobėtas, ratai klimpo į purvą, o pėstieji ir naminiai gyvu- 
liai mieliau judėjo šalikele. Daugeliui šitokia kelionė buvo tikras 
kantrybės išbandymas. 

Karietoje Laturas buvo suspaustas tarp storulės kepėjo žmo- 
nos ir keliaujančiojo pamokslininko. Kepėjo žmona garsiai knar- 
kė, o pamokslininkas be perstojo pusbalsiu giedojo iš savo ranka 
persirašyto psalmyno. Jo balsas panėšėjo į opšraus šnypštimą. Prie- 
šais sėdėjusi Valeri murmėjo per miegus. Tačiau tie garsai Laturui 
netrukdė, jis neleido sau erzintis ir dėl lėtos kelionės. Raukšlėtas 
jo veidas buvo ramus. Žydros akys žaibiškai viską fiksavo. Jis buvo 
susikaupęs. 

Laturas žvelgė į gulinčią ant kelių knygą. Į Vjesano Neurographia 
universalis pastraipą. Ji reikalavo ypatingo dėmesio. Jis jau nebe- 
galvojo apie Hontlerą ar degantį Gupilio namą. Nebuvo jokio ne- 
rimo. Daugiau nebesijuto vaiku. Su suodinu švarku Laturas pri- 
minė kaminkrėtį. Skaitydamas jautėsi apgirtęs nuo savo paties jė- 
gos ir laisvės. 

Vjesanas rašė apie baltąją smegenų medžiagą ir nervines skai- 
dulas. Nurodė skirtumus tarp baltosios ir pilkosios medžiagos gal- 
vos smegenyse. Baltąją medžiagą greičiausiai sudaro įvairios for- 
mos ilgos skaidulos. Jos panašios į akytą kūną, kuriuo nepaaiški- 
namais būdais juda dvasia. Šitaip rašė knygoje. Žmogaus kūnas 


tarsi sumazgytas iš ilgiausių siūlų, mąstė Laturas. O smegenyse 

visi tie siūlai supinti į didžiulį mazgą. Jam buvo įdomu, kaip skaus- 
mas iš įvairių kūno vietų pasiekia smegenis. Laturas jau buvo pa- 
stebėjęs, jog, pavyzdžiui, po smūgio žmonės ne iš karto pajunta 
skausmą. Kas gi vyksta nuo to momento, kai tėvas Martinas lazda 
tvoja vaikui per užpakalį, iki tol, kol pasigirsta riksmas? Laturas 
skaitė toliau. 

Galų gale jam įskaudo akis, ėmė lietis raidės. Jis atitraukė žvilgsnį 
nuo knygos. Jau beveik vakaras. Kepėjo žmona knarkė ramiau, 
net ir pamokslininkas užsnūdo. Karieta judėjo greičiau. 

La Bulė. Operos dainininkė. Operos dainininkė? Kas ta operos daini- 
ninkė? Ką reiškia opera? La Bulė. Jau pats vardas tarytum dainavo gerklė- 
je. La Bulė. Laaaaa Buuuulėčėė. 

Laturas patogiau įsitaisė kietoje sėdynėje. Jis pasilenkė į priekį 
ir pasižiūrėjo į susikūprinusią vežiko nugarą, į skrybėlę, klostėmis 
gulančią ant jo pakaušio. Laturas keliavo nusiteikęs visiems lai- 
kams dingti iš Honflero. Karietai dardant keliu nebegalvojo nei 
apie Bu-Bu, nei apie Gupilį ar žuvų turgų. Mąstė apie nepažįsta- 
mų žmonių kūnus. Matė jų odą, galvas, atviras smegenis. 

Šalia Laturo ant sėdynės stovėjo Cezaris — senasis kiras. Odi- 
niame krepšyje ant grindų jis buvo susikrovęs svarbiausius daik- 
tus: dėžutę su medicinos instrumentais, anatomijos vadovėlius, 
Gupilio brangenybes, keletą drabužių. Ir Bu-Bu sąrašą su aštuo- 
niais vardais. Tai ir viskas, ką pasiėmė. Bu-Bu namelyje liko gau- 
sybė daiktų, tačiau jie jam nereikalingi. Pasiėmė viską, ko galėjo 
prireikti. 

Laturas žvalgėsi į šešėlius, krintančius nuo tekstilės fabrikų, į 
sidro statinaičių eiles, daržines ir lūšnas, feodalų pilis. Jis išva- 
žiuoja — iš Honflero ir iš Normandijos, ir atrodė, tarytum šios 
akimirkos būtų laukęs visą gyvenimą. Tačiau kai užsimerkė mie- 
goti, neatstojo neramios mintys. 

La Bulė. Reikės susirasti jos adresą. Gatvė... tokia ir tokia... numeris... 
toks ir toks... Įsibraus į jos puikų sodą. Išgirs jos dainavimą. Išvys jos žavią 


figūrą. Graži moteris. Puikus balsas. Jis neskubės, turės gražaus laiko. 


Laturas siejo dideles viltis su Paryžiumi. Rotušė, Sitė sala ir 
baisioji Bastilija. Skamba išdidžiai ir prabangiai, mąstė jis. Kai ki- 

tą rytą Laturas atvėrė karietos duris į savo naująjį gyvenimą, jo 
veidas buvo bejausmis. Aušo rytas. Girdėjosi žmonių balsai, gie- 
dojo gaidys, kvepėjo miestu, suodžiais, žmonėmis ir daržovėmis. 
Laturas apsižvalgė. Halių turgus. Visų turgų turgus. Laturas su- 
stingo. Kurgi išsipustę pirkliai ir dailiosios damos? Nepakartoja- 
masis Paryžius, apie kurį pasakojo Valeri? Kur Volteras, karaliaus 
dvariškiai, išdidūs valstiečiai su ką tik papjautais ėriukais? Laturas 
žvelgė į molingą žemę. 

— Šviežios menkės iš Honflero! Menkės! Šviežios menkės! — 
šaukė prekiautojas žuvimi. Šuo gulėjo po vežimu ir rijo žuvų vidu- 
rius, rūko debesėliai plaukė tarp suolų. 

— Menkės iš Honflero! Menkės! 

Laturas paėjėjo šalin nuo šito riksmo, jo žvilgsnis klaidžiojo. 
Rusva šviesa gaubė vargingas krautuvėlių prekes, išdėliotas ant me- 
dinių stalų. Prekeiviai išvargusiais veidais. Kurgi tikrasis turgus? 

— Šviežios menkės iš Honflero, po velnių! 

Laturas žiūrėjo į plyšaujančią burną. Aplink jį susispietę pre- 
kiautojai plėšė gerkles taip, tarsi pirkėjai dar nebūtų atėję. Ir visa 
tai — platūs žabtai, riksmai, purvynė, smarvė ir sumaištis — paliko 
Laturui atvirkščią Paryžiaus vaizdą. Apversto pasaulio. 

Laturas nuščiuvęs spoksojo į knibždantį miestą. Jo veidą iš- 
kreipė vaikiška grimasa. Žydrose akyse sustingo nuostaba. Kas tai? 
Valeri turėjo jį tempte nusitempti. 


Valeri ir Laturas atvyko į Paryžių ankstyvą pavasarį. Jiedu vie- 
ningai sutarė neužstatyti Gupilio brangenybių, kol nesusiras būs- 
to ir darbo. Toks buvo sprendimas. Tai turėjo juos apsaugoti. Va- 
leri prisiekinėjo, kad Paryžiuje turinti daug pažinčių ir kad jiems 
nebūsią sunku susirasti darbo. Tačiau kai dar vieno viešnamio šei- 
mininkė milžinišku peruku į juos vos žvilgtelėjo, Laturas suvokė, 
jog jie niekam nereikalingi. 

Tris naktis abudu miegojo po krūmais ir kapinėse, o už pasku- 
tinius grašius maitinosi daržovėmis. Odinis krepšys su Gupilio 
brangenybėmis taikiai tebestovėjo tarp jų. Tačiau po pirmos nak- 
ties, kai abu pabudo nuo košmarų, Laturas daugiau nebeužmigo. 
Jis gulėjo ir žiūrėjo į odinį krepšį tarsi tikėdamasis, kad tas ims 

judėti. Trečią naktį Valeri pasiūlė pasidalyti brangenybes ir savąją 
dalį užsikasti kur patinka. 

Kitą rytą jiems pasisekė. Taip sakant. Jie gavo darbą madam 
Beson viešnamyje. Liaudis jį vadino „Išganinga vietele“, ir Valeri 
visaip stengėsi nuo jos išsisukti. O Laturas jautėsi patenkintas. 

— Kas gi čia bloga? 

— Yra kai kas. 

— Tai kas gi bloga? 

— Tikrai kai kas bloga. 

Madam Beson viešnamis buvo įsispraudęs senų namų eilėje už 
Grevo aikštės, vos už kelių šimtų metrų nuo smėlėtos krantinės. 
Pastatas buvo nutriušęs ir toks senas, kad atrodė, jog aukštai tuo- 
jau susmuks. Madam Beson perėmė namą iš bankrutavusio por- 
tugalo parfumerininko Manuelio Koronos ir netgi buvo labai tuo 
patenkinta, kol pastebėjo, kad namas prisigėręs pigaus jazminų 
aliejaus kvapo. Net ir po penkiolikos metų patalpose tebesijautė 
nenusisekusio Manuelio Koronos verslo aromatas. 

Viduje viskas buvo vargana, baldai nesuderinti, sienos apsilu- 
pinėjusios, tačiau Laturas į tai nekreipė dėmesio. Juk turėjo stogą 
virš galvos. Jie buvo pavalgydinti. Kai madam Beson pakvietė juos 
į savo kambarį, pavaišino arbata ir šypsodamasi pasiūlė darbą, 
Laturas tai palaikė nuoširdaus draugiškumo ženklu. Ir visą tą lai- 
ką, kol gyveno pas madam Beson, mintis apie tą malonų priėmi- 
mą padėjo jam nepastebėti kai kurių pažeminimų. Jis nebuvo pra- 
tęs sulaukti panašaus dėmesio. Pati madam buvo stambi raukšlė- 
ta moteris, apsirengusi kreminiais apdarais. Apvalus jos veidas 
visuomet būdavo nupudruotas. Sklido gandai, kad madam jau 
aštuoniasdešimtmetė ir kad tik vieno austrų žiniuonies dėka ji vis 
dar gyva. Stebuklas įvyko greičiausiai skaistuolėms kvėpuojant Her- 
mipo* metodu. Valeri gavo kambarį trečiame aukšte, Laturas 
turėjo tenkintis mediniu suolu koridoriuje ir į rankas įbrukta vil- 
none antklode. Tačiau jam ir to užteko. Jis džiaugėsi, kad madam 
tokia jam gera. Ir teisinga. Laturas prisimindavo jos šypseną ir 
nusiramindavo. 

* 1744 m. gydytojas ir alchemikas I. C. Kohauzenas (1665—1750) išleido 


knygą „Hermippus redivivus“, kurioje aprašoma, kaip prailginti gyvenimą. 

Madam Beson viešnamyje gyveno trylika prostitučių. Jauniausia 
tebuvo keturiolikos, o vyriausia — keturiasdešimt šešerių. Laturą 
šios vargšės merginos nepaprastai domino. Jis negalėjo atitraukti 
akių nuo jų išpuoštų figūrų. Pudra, perukai, klostės, iškirptės, kor- 
setai, sijonai, apavas. Visa tai išryškino kūno linijas. Krūtys veržėsi iš 
korsetų. Kurpaitės pabrėžė blauzdų raumenis. Pudra žymėjo kaklo 
raumenis. Laturas tylutėliai slankiodavo koridoriais ir žvilgčiodavo 
pro durų plyšius. Trylika porų nepanašių spenelių. Įvairaus dydžio. 
Įvairiausių rudumo atspalvių — nuo tamsaus iki gelsvo. Trylika pil- 
vų. Trylika kuo įvairiausių užpakalių. Trylika bambų. 

Jis mėgo jas stebėti. Šitiek judesių. Jam patiko žiūrėti, kaip juda pilvai 
ir kaklai. Stovėdavo ant laiptų ir žiūrėdavo į apačioje, svetainėje esančias 
moteris. Klausydavosi jų šiurkščių kalbų. Matė pasibjaurėjimą jų veiduose, 
juoką. Jos nėrėsi iš kailio. Jų kūnai buvo sudribę ir nesveiki. Slaunys. 
Rankos. Sprandai ir smakrai. O iš arti netgi viešnamio šešėliuose buvo 
matyti išsiveržusios venos ir raukšlės. Kretėjimas. Laturą visa tai jaudino. 
Jis jautėsi toks mažas. Tokiomis didelėmis akimis. 

Madam turėjo verslo uoslę, ji surado būdą, kaip prisivilioti tur- 
tuolius. Čia klientų ištvirkavimams nebuvo jokių ribų. Už pinigus 
madam Beson tenkindavo visus norus. Aristokratai tepliodavosi 
džemu. Jie išdidžiai vaikštinėdavo apsirėdę moteriškais drabužiais, 
į užpakalį įsikišę plunksnas. Prisigerdavo iki sąmonės netekimo 
arba persirengdavo dvasininkais. Šlapimas tekėdavo į puikiausias 
vyno taures. Klientai prašydavosi, kad juos pakabintų palubėje. 
Jie kvatodavo, kai merginos pagadindavo orą, tada jas bausdavo 
versdami atlikti tam tikrus ritualus iš madam Beson knygelės 
„Skausmas ir palaima“. Turtuoliai nervingai ir kartu juokingai ba- 
lansavo tarp gėdos ir aistros, nesijaudindami dėl šalies finansinių 
sunkumų ir jų pačių šeimų garbės. 

Madam Beson viešnamis buvo ypatingas. Ar iš tiesų kuo tur- 
tingesnis klientas, tuo sunkiau suvokiami jo norai? Laturas dėl to 
laužė sau galvą, tačiau Valeri viskas buvo aišku kaip dieną. Aris- 
tokratams ji jautė didžiausią panieką. 

— Prisimink kalbas apie karalių ir berniukus. Ir apie grafą de 
Šarlua, kuris degino žvake nėščią moterį... Ir namelius, kur tur- 
tuoliai valgo iš lėkščių, ant kurių pavaizduotos moterų ir ožių pora- 

vimosi scenos... Prisimink baisųjį markizą de Sadą, kuris vargšę 
Žaną Testar nuplakė iki kraujo, tuo paniekindamas Visagalį... Tik 
prisimink... 

Valeri buvo reikli ir pati sau, tad be jokios veidmainystės smer- 
kė tai, prie ko pati prisidėdavo. Atrodė, tarytum kalbėtų jos ant- 
rasis „aš“. Laturas matydavo krutančias Valeri lūpas, pilkas akis. 
Ar ji suvokia, kad atrodo kaip komediantė? Laturas negalėdavo į 
ją žiūrėti. Tik sėdėdavo ir nuobodžiaudamas klausydavosi žemo 
jos balso, tačiau nemalonus jausmas pamažėl nykdavo. Kai kurie 
sakiniai tapdavo beprasmiai. Jis pakeldavo į ją akis. Bet nesiklau- 
sydavo. Vien stebėdavo lūpas. Negirdint balso atrodydavo, lyg ji 
šaukiasi pagalbos. Jis pagalvodavo: kažkas bado adatomis jai sielą. 

Vieną rytą madam pasikvietė Laturą. Palinkusi į priekį, mote- 
ris smalsiai jį nužvelgė. Nuo jos sklido saldaus vyno kvapas. Kam- 
barys buvo išdažytas šviesiai kremine spalva. Balta jos suknelė su- 
siliejo su aplinka, ir madam atrodė gerokai stambesnė. 

— Pasiturintys mūsų miesto vyrai, aristokratai, teisėjai, muiti- 
ninkai ir dvariškiai, ponai, turintys valdžią ir pinigų, ateina Čia 
trokšdami pakeliauti po fantazijų šalį ir atitrūkti nuo viso, ko ne- 
benori matyti, — lėtai aiškino ji kiek šnarpšdama ir gestikuliuoda- 
ma, tarytum norėdama apibrėžti viešnamio paskirtį. —- Mano na- 
muose leidžiama viskas. Čia nėra jokių ribų. Jokių draudimų. Jo- 
kio pasmerkimo. Jie pamiršta savo pareigas. Ir už nieką neatsako. 
Jie neatsakingi nei įstatymui, nei liaudžiai ar karaliui. Pažvelk — 
čia, šioje pusėje, — parodė ji į svetainę, — visi pasaulio malonu- 
mai. O kitoje pusėje, — kilstelėjo ji rankas prie krūtinės, — nerašy- 
tos taisyklės. Be taisyklių nėra laisvės bei fantazijos. Tavo darbas, 
Laturai, bus padėti Alfonsui, kad durys čia visuomet būtų atviros. 

Ji pažvelgė į Laturą, pasilenkė prie jo ir drėgnomis lūpomis 
pabučiavo į veidą. Rauplėtasis jos sūnėnas Alfonsas buvo atsakin- 
gas už tai, kad viešnamio durys būtų atviros visiems. Jis vaikštinė- 
davo koridoriais kaukšėdamas sunkiais auliniais batais. 

— Kas tas vaikinas? — kaskart pastebėjęs Laturą bambėdavo Al- 
fonsas. 

— Laturas. Pati madam jį priėmė, — atsakydavo merginos. 

Suglumęs jis nužvelgdavo Laturą nuo galvos iki kojų, kažką su- 
murmėdavo ir eidavo sau. Laturas linkčiodavo ir lankstydavosi, 

mėgindavo šypsotis. Tačiau Alfonsas į jį nebežiūrėdavo. Jis atkreip- 
davo dėmesį į vaikiną tik tada, kai Laturas padarydavo ką nors ne 
taip, nepaisydavo draudimų ar pažeisdavo nerašytą taisyklę. Tuo- 
met jo blausus žvilgsnis nušvisdavo ir jis bausdavo Laturą plonu 
botagu iš veršio odos. Ir nors Alfonso protiniai gebėjimai buvo 
riboti, puikiai jautė bausmių poveikį, tad kaipmat perprato, kad 
jaunuolis skausmo nejaučia. Alfonsas pakeitė taktiką ir meistriš- 
kai pasirinko kitokią bausmę: Laturas turėdavo nulaižyti jo batus. 
Ir padus, ir aulus. 

Laturo pareiga buvo padėti Alfonsui. Jis turėdavo pagelbėti jam 
valyti ir puošti patalpas, vesti ūkį ir palaikyti tvarką. Jei lankytojai 
nebesitvardydavo, nebesuvaldydavo geismo ar imdavo mušti mer- 
ginas, rėkauti ir lakstyti vazomis prisidengę savo pasididžiavimą, 
Laturui būdavo liepiama užimti juokdarį kitokiais žaidimais. Iš 
po laiptų jis išsitraukdavo kuoką ir tvodavo vyriškiui per galvą. 
Tuomet nelaimėlį išvilkdavo į užpakalinį kiemą, įgrūsdavo į karie- 
tą ir nuveždavo į vargšų kapines. Kai nelaimingasis nuotykių ieš- 
kotojas atsigaudavo tarp maišų su lavonais bei kūnų liekanomis 
viename didžiuliame atvirame kape, savaime suprantama, kuriam 
laikui prarasdavo potenciją. Laturas nejautė jokio sąžinės grauži- 
mo. Tai tebuvo darbas, ir, galima sakyti, vienas įdomiausių šiame 


viešnamyje. 


Laturas gulėjo koridoriuje ant suolo ir spoksojo į lubas niekaip 
negalėdamas užmigti. Jis ėmė ieškoti būdo, kuris padėtų jam su- 
sikaupti. Stebeilijo į apsilaupiusias sienas ir lubas virš galvos tol, 
kol lentelės ėmė lietis. Jis užsnūdo, o kai prabudo vidurnaktį, 
pajuto nerimą, kūną kuteno nemalonus jausmas. Galvoje buvo 
tuščia. Jis žinojo, kad jeigu jam nepavyks rasti, į ką nukreipti savo 
mintis, gali atsitikti taip, kad išėjęs į gatvę sustos ir nebepajudės iš 
vietos. Jis pakilo nuo suolo. 

Ėmė krėsti savo krepšį, kol surado vardų sąrašą. Šviesoje, sklin- 
dančioje iš liuko lubose, jis keletą kartų persiskaitė visus vardus ir 
vieną po kito juos kartojo tol, kol išmoko atmintinai. Tada suplė- 
šė raštelį į skutelius, susikišo į burną ir prarijo. Kai vėl atsigulė 
ant suolo, pamanė, kad paskutinis Bu-Bu troškimas tikriausiai 

buvo kerštas. Tačiau toji mintis kažin kur dingo nespėjusi išryškė- 
ti, tarytum smegenys staiga būtų nustojusios dirbti, ir Laturas 
paniro į gilų, palaimingą miegą. 

Iš knygų prekeivio Monmartre Laturas įsigijo keletą įdomių 
knygų. Nusipirko Mondino dei Lučio Anathomia vertimą, apie kurį 
kartą Honflere pasakojo tėvas Martinas. Nusipirko ir Rikardijaus 
„Mažąją anatomiją“, keletą danų anatomo Vinsliovo traktatų. 
Meistras Leopoldas pagarbiai atsiliepdavo apie daną, todėl Latu- 
ras atidžiai studijavo jo darbus. Jam patiko manyti, kad išmoko šį 
tą anatomijos, kad gavo bent trupinėlį žinių apie raumenis ir ner- 
vus, pojūčius, kraują ir smegenis. Nuo ilgų posakių bei lotyniškų 
pavadinimų Laturas maloniai apsnūsdavo. Dažnai gulėdavo ant 
medinio suolo prisimerkęs nuo menkos pro liuką lubose sklin- 
dančios šviesos, kol galiausiai užmigdavo su knyga ant veido. 

Valeri gavo geresnį kambarį, nes dėl savo bjauraus veido ir pui- 
kaus kūno susilaukė sėkmės. Jame buvo ir užuolaidos, ir kilimai 
ant grindų. Turėjo ir nuosavą bidė. Kartkartėmis Laturui būdavo 
leidžiama apsilankyti jos kambaryje. Jam patiko gulėti jos lovoje 
ir svajoti. Apie katalogą, gimstantį galvoje. Apie kūnus, slypinčius 
už vardų. Apie kūnų ertmes. Skausmo paslaptį. 

Laturas vergavo Alfonsui. Jis turėjo klausytis jo bambėjimo, 
blizginti jam batus ir ieškoti utėlių galvoje. Alfonsas niekino visus. 
Jis niekino nimfomanę karalienę, godžius dvasininkus, niekino 
aristokratus, feodalus, policijos šnipus ir net madam Beson, taip 
pat jos viešnamį su merginomis ir savo darbą. Laturas nepakentė 
jo pliurpalų. Jis mėgdžiodavo Alfonso šneką, kartodavo ilgas sen- 
tencijas mėgindamas išmokti paniekos kupinas intonacijas. Kai 
Alfonsas išeidavo gerti į smuklę, Laturas prisistatydavo svečiams 
ponu Alfonsu. Kalbėdavo ausį rėžiančiu Alfonso balsu, pasipūtęs 
sukinėdavosi apsivilkęs jo surdutu ir nepaprastai panašiai regzda- 
vo nebūtas istorijas. Merginos juokdavosi. Jos praminė jį Papūga. 

Kai tik pasitaikydavo proga, Laturas vaikštinėdavo po Paryžių. 
Žingsniuodavo dideliais žingsniais ir akylai dairydavosi. Žiūrėda- 
vo, žiūrėdavo, bet niekas iš viso to, ką jis matė — bulvarų, gėlynų, 
laikrodininkų ir parfumerininkų — nepadarė jam didelio įspū- 
džio. Laturas tarytum pasižymėdavo pastatus bei žmones savo at- 

mintyje abejingai gūžčiodamas. Lyg žinodamas, kad Paryžius jam 
niekados nieko nereikš. Praėjo gana daug laiko, kol jis suvokė, 
kad viskas labai paprasta. Jis ieško Bu-Bu skolininkų. Jos mirties 
kaltininkų. Pirmojo tame sąraše. Moters. Operos dainininkės. Ad- 
reso. Namo. La Bulė. Operos dainininkė. Balsas. Graži moteris. 
Jis klausinėjo viešnamyje. Uždavinėjo naivius, nemokšiškus klau- 
simus: 

— Kas yra opera? 

— Kur gyvena dainininkė? 

Visi iš jo juokdavosi, tačiau jis visiškai neužsigaudavo. Jis bandė 
įsivaizduoti dainininkę. Jos kaklą ir burną, ir balsą. Neaiškiai re- 
gėjo gražų veidą. Jam vaidenosi puikus jos balsas. Laturas toliau 
tebevaikštinėdavo po Paryžių, jei tik turėdavo galimybę. Dabar jį 
erzino tokia gausybė žmonių, susiliejančių į beformę masę. Latu- 
ras baiminosi žmonių, jų veidų jūros. Jam atrodė, kad miniai bū- 
dinga griaunamoji jėga ir kad tiek daug žmonių vienoje vietoje 
neturėtų rinktis. 

Panašiai jį veikė ir viešnamis. Pilnas moterų, moteriškų daiktų, 
moteriškų plepalų, moteriškų kvapų. Iš pradžių jam patiko kve- 
palų dvelksmas, vulgari merginų šneka, korsetai su raišteliais, gi- 
lios iškirptės ir pudruoti perukai. Tačiau po kurio laiko visi šie 
dalykai neteko žavesio ir visos moterų figūros Laturui atrodė vie- 
nodos. Jis manė, kad viešnamiui trūksta stiliaus, savitumo. Be- 
rankiodamas utėles Alfonsui iš galvos, Laturas degdavo noru jį 
pasmaugti. Šukuodamas merginoms riebaluotus plaukus ir pud- 
ruodamas dvokiančius perukus, jis įsivaizduodavo, kad skuta jas 
plikai. 

Jis negalėjo užmigti. Atsikėlė. Lauke — debesuota naktis. Miestas, nie- 
kad nesudedantis bluosto. Viduje — vingiuoti koridoriai. Iš kambarių sklin- 
dantys garsai. Ta pati mechaniška gleivinių daina. Neplauto penio ir alie- 
jaus, kuriuo merginos ištepa melsvai raudonus savo plyšius, kvapas. Savo 
suvytusias darbines lūpas. Įsitempęs jis perėjo vingiuotu koridoriumi. Ati- 
darė Valeri kambario duris ir atsigulė ant jos. Visas įsitempęs. Jo varpa 
įsirėmė jai į bambą. Jos minkštas pilvas sudrėko nuo sėklos akimirką prieš 
jai pabundant. Ak! Jis gėdingai pabėgo. Užmigo jausdamas antausį. Nie- 


ko nesapnavo. 

Kitą rytą dar prieš aušrą Laturas išėjo iš viešnamio. Kai atsidū- 
rė Grevo aikštėje ir „Išganinga vietelė“ liko už nugaros, jis pama- 
nė niekuomet nebegrįšiąs čia. Susirado giraitę, kurioje buvo už- 
kasęs savąją Gupilio brangenybių dalį, ir prisigrūdo jų į kišenes. 
Brangenybes pardavė vienam žydui, turėjusiam krautuvėlę už Pa- 
lė Rojal. Besikalbėdamas su juo, Laturas staiga sunerimo, kad gali 
būti atpažintas, net pakinkliai ėmė drebėti. Paimdamas pinigus, 
jis pasirašė Gupilio vardu. Delnas buvo drėgnas nuo prakaito. 

Gatvėje pamanė: jei teisingasis Dievas egzistuoja, jis turėtų mane 
parklupdyti. 

Laturas sustojo. Ramiai stovėjo ir laukė. 

Dieve, ateik. Parklupdyk mane. 

Nieko neįvyko. Laturas pakėlė akis į dangų. Paryžiuje jis ki- 
toks. Jo veidas metė iššūkį. 

Laturas ėjo turtingųjų gatvėmis. Kūnas aprimo, drebulys pra- 
ėjo, nors rankos dar neklausė. Jis laikė jas sukryžiavęs ant krūti- 
nės. Dabar niekas nebepastebėtų jo nerimo. 

Ką reiškia žudyti? — svarstė Laturas. Argi romėnai nesakė, kad 
viskas nuolatos kinta? Mirtis tėra tik menkas postūmis toje beri- 
bėje tarpusavio sąveikoje. Žmogžudystė yra ne kas kita, kaip pa- 
slauga gamtai. Paslauga, kurią stiprūs žmonės daro Motinai Gam- 
tai vien todėl, kad yra stiprūs. Stipriems žmonėms žudyti — malo- 
numas. Svetima mirtis suteikia gyvenimui prasmės. Taip jau yra. 

Jis ėjo toliau. 

Juodo šilko kelnės iki kelių. Taftos apsiaustas su klostytomis 
rankovėmis. Kurpės su sagtelėmis. Perukas. Trikampė skrybėlė. 
Jis apsilankė vyrų salone Sent Onorė gatvėje ir įtikėjo, kad visas 
pasaulis jam po kojomis. 

Jis aristokratas. Turi pilį Provanse ir meilužę Faryžiuje. Jie susitikinėja 
Liuksemburgo sode. Gulbės. Raudona saulė. Jis parsiveda ją į kambarį, 
kur iš marmuro fontanų į kriauklės formos indus trykšta levandų vanduo. 
Ji išsitiesia priešais jį ant sofos. Jis užriša jai akis baltu šalikėliu ir braižo 
demoną jos tarpukojyje. 

Apsuptas veidrodžių ir paslaugių pardavėjų, Laturas pasijuto 
didiku, žmogumi, turinčiu valdžią, kokiu troško tapti dar vaikys- 
tėje. Šaltas kelnių šilkas glostė kūną, jis jas apsimovė ir vėl pažvel- 

gė į save veidrodyje. Laturas užsimetė apsiaustą, sukaustytais ju- 
desiais susimokėjo už drabužius. Ir didingai išėjo pro duris. Me- 
tas apsilankyti geresniuose miesto viešnamiuose. 


— Esu grafas Laturas, — prisistatė jis. 

Viešnamio savininkė jį akylai nužvelgė ir nusijuokė. Laturas ne- 
buvo įsitikinęs, kad tas juokas nuskambėjo paniekinamai, tačiau 
ir pagarbos jis neišgirdo. Laturas apžiūrinėjo jos kaklą, krūtinę, 
rausvą subrendusios moters odą. Jam suvirpo širdis. 

— Merginos jūsų paslaugoms... grafe. Mums didžiulė garbė, kad 
pagaliau apsilankėte pas mus. Tikiuosi, jums čia patiks. 

Jis užlipo laiptais aukštyn, perėjo muskatu kvepiančiu korido- 
riumi, nekantraudamas puolė prie pravirų durų. Kambaryje lau- 
kė trys moterys. 

Laturas pasijuto dievuku. Jis paprašė jas atsigulti ant lovos ir 
nejudėti. Jos taip ir padarė. Laturas glamonėjo jas, pliaukšėjo per 
užpakalius, čiupinėjo raumenis ir sąnarius, aštria plunksna braižė 
jų kūnus. Jos spiegė. Jis įsakė joms gulėti ramiai plačioje lovoje, o 
pats lėtai žnaibė moterims užpakalius. Smulkios raudonos žyme- 
lės ant apvalių sėdmenų. Žnaibė kuo smarkiau: ar skauda, o šitaip 
irgi skauda, o štai šitaip? 

Galiausiai jis užgulė apkūniausią merginą ir paėmė ją iš užpa- 
kalio. Jam tai buvo pirmas kartas ir truko neilgai. Jis gulėjo įsi- 
kniaubęs jai į sprandą, prisispaudęs prie raminančios šilumos, prie 
minkšto kūno. Ji kvepia žmogumi, mąstė Laturas, kvepia baime ir 
pasitenkinimu, tačiau jis suvokė, kad ji kvepia ir svetima aistra. Jo 
aistra. Jis pakėlė galvą šlapias nuo prakaito. 

Žiuli, su Laturu gulėjusi dvidešimt penkerių mergina, buvo gudri 
ir smarki. Ji pažvelgė į išplėstas jaunuolio akis ir pamanė: jis toks 
pat naivus kaip ir Peteris iš Hanoverio, jaunuolis, kurį jie rado 
nuogą gūdžiame miške, nebylį, niekad neregėjusį žmogaus... Gal 
šitas bus toks naivus ir palydės mane vakare pas Erkiulį? Žiuli, tau 
tik būti valstybės iždininke, gyrė pati save ir švelniai pažvelgė į 
Laturą. 

Po valandos Žiuli ir Laturas žingsniavo De Venis gatve. Laturas 
buvo patenkintas. Apsvaigęs nuo kūniškų malonumų, taikiai nu- 

siteikęs, nenujautė jokio pavojaus, kai staiga pastebėjo, kad gatvės 
gale kapinės. Žiuli iškart paleido jo ranką. Ji švilptelėjo į tamsą. 
Laturas pažvelgė į ją. Nuo jos veido tarsi kaukė būtų nukritusi. 
Nebeliko šypsnio ir koketiško žvilgsnio. Jis stovėjo ramiai ir laukė 
šypsodamasis jai. Prie jų artinosi žmogus su lazda rankoje. Latu- 
ras nė nekrustelėjo. 

Kai lazda dusliai trinktelėjo jam per galvą, prarasdamas sąmo- 
nę jis dar spėjo pagalvoti: „Nenusipelnei gyventi“. 


* 


Laturas atsipeikėjo po Naujuoju tiltu, nuo jo krintančiame tam- 
siame šešėlyje. Gulėjo ant smėlio ir žemių tarp elgetų. Atsargiai 
prasimerkė, pažvelgė į dienos šviesą. Neturėjo nė menkiausio no- 
ro išsiaiškinti, kur esąs arba kas visi tie, besislepiantys po purvi- 
nais skudurais. Vėl užsimerkė. Regėjo dykumą. Išdegintą svili- 
nančios kaitros. Toje galvos vietoje, kur buvo trenkta, juto keistą 
lengvumą. Vėją galvoje. Vos vėl neprarado sąmonės, jį nemaloniai 
pykino. Galiausiai jis atsisėdo ir ėmė linguoti norėdamas atsikra- 
tyti svaigulio ir nuvyti smėlio vaizdus. Jis pagalvojo: „Esu Latu- 
ras“. Ir jam atėjo į galvą, kad niekas net nepastebėtų, jei jis dingtų 
nuo žemės paviršiaus. Niekam nesvarbu, ar jis vardu Laturas, Fi- 
lipas ar Armanas, nes vis tiek niekas nežino, kas jis toks. Jis tėra 
kūnas ir šešėlis. 

Laturas, tas Niekas, klaidžiojo Paryžiaus gatvėmis. Nesidairė 
nei aukštyn, nei žemyn, ėjo nosies tiesumu tolyn į neįžiūrimą 
tašką. Mito vaisiais ir daržovėmis, kurių likdavo užsidarius tur- 
gui, gėrė lietaus vandenį, miegojo po tiltais ir nuo lietaus sau- 
gančiose nišose. Su niekuo nesilabindavo ir nesišnekėdavo, jei 
kas mėgindavo kalbinti. Jis niekad dviejų naktų iš eilės nenak- 
vojo toje pačioje vietoje ir retai suvokdavo, kokioje gatvėje esąs. 
Matė kažin kokias eisenas. Negyvą arklį. Išradingai ant sienos 
žaidžiančius šešėlius. Matė išblyškusią moterį, nešamą palanki- 
nu. Matė saulę, besileidžiančią Senon. Jis eidavo. Eidavo. Eida- 
vo. Rytais gatvės būdavo slidžios po nakties lietaus. Dieną jose 
tvyrodavo žmonių kvapas. 

Vieną vakarą jis pasekė dvi dailias aristokrates. Jos įsėdo į atvirą 
karietą, o Laturas, pasislėpęs šešėlyje, bėgo joms iš paskos. Blyš- 
kūs, tarsi netikri jų veidai jį žavėjo. Jos išlipo prie didžiulio pasta- 
to. Keletas šimtų pasipuošusių žmonių rinkosi į šią vietą. Laturas 
stovėjo ir klausėsi balsų jūros, juoko, ore tvyrojo laukimas. Po 
akimirkos visa nuščiuvo. Laturas priėjo arčiau. Iš pastato sklido 
dainavimas. Moteriškas balsas dainavo taip, kad jis nė neįsivaiz- 
davo, jog žmogus gali šitaip dainuoti. Tas balsas beveik žeidė, toks 
buvo gražus. Laturas stovėjo ir mąstė apie dainuojančią moterį. 
Opera. Operos dainininkė. Jis galvojo apie tuos jausmus, kuriuos 
gali išreikšti jos veidas. 

Jis vaizdavosi miestą nelyginant perskrostą kūną: su kaulais, są- 
nariais, kraujagyslėmis — moterišką kūną, o pats vaikštinėjo šio 
kūno viduje. Iš pradžių ši mintis patiko, suteikė jėgų, tačiau vaiz- 
das greitai išbluko, nuplaukė, lyg išslydo pro pirštus, ir kūnas iš- 
tirpo gatvėse. 

Miesto vaizdas tarsi praskydo. Viskas liejosi. Kartais prabusda- 
vo naktimis ir pagalvodavo, kaip ir pirmą naktį po Naujuoju tiltu, 
kad jis Laturas. Tačiau dabar sunkiai beprisiminė savo vardą. 


* 


Dez Ekiu gatvėje jis išgirdo jos balsą. Kai praslinko pro vartus 
ir perėjo tamsiu vešliu sodu, iš apšviesto kambario viršuje sklin- 
danti daina priminė nežinomo žvėries skleidžiamus garsus. 

Nebuvo sudėtinga susirasti dainininkę einant takeliu, vedančiu 
jos balso link. Buvo šalta, mintys aiškios. Stovėjo prie vaismedžių 
gyvatvorės ir pro lapiją žvelgė į kambarį. Nieko negalėjo įžiūrėti, 
tačiau juto, kad ji šalia. Į veidą plūstelėjęs vėjo gūsis atnešė artišo- 
kų ir braškių kvapus. Jis klausėsi dainavimo pratimų, garsų, susi- 
liejančių ir muzikiniais vaizdais kylančių į orą. Gražus balsas jį 
sustabdė. Ir išgąsdino. Jis atsiplėšė nuo sienos ir lėtai žengė namo 
link. Pamatė šešėlį. Dainininkė pasirodė lange, stovėjo nekrutė- 
dama, įsmeigusi akis į tamsų sodą. La Bulė. Vilkėjo šilko ir musli- 
no suknelę žirniukais. Blizgančią. Laturas grįžtelėjo nustebęs, kad 
staiga ji atsirado tiesiai virš jo ir atrodė visiškai kitaip, nei buvo 

įsivaizdavęs. Jis apsisuko ir kiek įkabindamas pasileido per sodą 
vartų link. Dar išgirdo jos balsą: 

— Eduardai? 

Kitą naktį jis sugrįžo į sodą. Scena pasikartojo. Jis stovėjo prie 
gyvatvorių, ji dainavo viršuj kambaryje, tačiau jis jos nematė. Su 
ja kažkas buvo, tačiau po valandos Laturas pamatė išeinantį vyriš- 
kį. Dabar ji viena. Jis galvojo apie jos veidą, peruką, apie blizgan- 
čią suknelę. Galvojo apie jos ilgą kaklą ir balsą, išaugantį iš jo, 
galvojo ir apie gerklas, grimasą, kuri ją perkreips, kai jis jas išims. 
Pagaliau baigusi dainuoti atsisėdo prie klavesino ir paskambino 
keletą šokių melodijų, Laturą ėmė krėsti drugys. Jis priėjo prie 
atviro lango. 

Įsiropštė į balkoną. Kai basomis kojomis atsistojo ant akmeni- 
nių grindų, pajuto, koks galingas pianino skambesys, lyg banga, 
srūvanti per kambarį ir jį patį. Jam netgi norėjosi pašokti pagal tą 
muziką. Tačiau šokti nemokėjo. Laturas atsargiai pasilenkė ir pa- 
žvelgė į šviesų kambarį. Užsimerkusi ji sėdėjo ir skambino. Šyp- 
sena nuslinko kairiu skruostu. Raukšlelė lūpų kamputyje. Šviesiai 
rausva pudra. Ji atsimerkė tik pajutusi jo ranką ant savo kaklo. 
Štai tuomet jis ir pamatė pirmąją jos grimasą. 


Skalpelį jis nuplovė vandens statinėje, kurią rado už kelių kvar- 
talų. Rankomis užkasė savo kruvinus marškinius. Tuomet iš ap- 
siausto kišenės išsitraukė kremzlės gabalėlį, panašų į abrikoso kau- 
liuką, ir taip pat nuplovė statinėje. Tada jos gerklos vėl įslydo į jo 
kišenę. 

Jis jautėsi karaliumi. 

Išėjęs iš skersgatvio ir pasukęs Naujojo tilto pusėn, Laturas pa- 
stebėjo du policininkus. Jiedu ėjo ir šnekėjosi pertraukinėdami 
kits kitą. Pirma jų kėblino susikūprinęs ispanas, nešinas lazda. 
Laturas pasuko į priešingą pusę, ramiai nuėjo ir tuojau pat išgirdo 
ispano šūksnį. Susijaudinusį. 

— Tai jis. Jis! Vyras ilgu apsiaustu! 

Laturas leidosi bėgti. Gatvės gale smuko į skersgatvį, po žemo- 
mis medžių šakomis. Užpakalyje girdėjo policininkų balsus, ir- 

zlius šūksnius, batų kaukšėjimą. Jis bėgo palei žemą mūrinę tvo- 
rą, kol pamatė didelės gatvės šviesas. Stabtelėjo. Atsisuko ir pa- 
žvelgė į policininkus, bėgančius jo link. Pamatę, kad Laturas su- 
stojo, jie sulėtino žingsnius. Laturas pakėlė akis į dangų. Tamsiai 
mėlyną. Į lengvus, panašius į vėduoklę gelsvus debesis. Laturas 
įsiklausė į policininkų žingsnius, atrodė, tarytum girdi ir jų šno- 
pavimą. Kažkas viduje vertė nejudėti ir laukti smūgių. Ispano bal- 
sas išjudino Laturą. 

— Griebkit jį! 

Jis liuoktelėjo per tvorą ir zigzagais nubėgo tarp dekoratyvinių 
krūmų į sodo gilumą. Peršoko kitą tvorelę ir dar vieną. Pravėręs 
vartus atsidūrė bulvare. Balsų už nugaros beveik nesigirdėjo. 

Laturas mitriai užlindo už karietos, kurioje snūduriavo vežikas. 
Jis prisispaudė prie didžiulio šlapio rato, o kai balsai priartėjo, 
palindo po karieta ir apsikabino ašį. Netikėtai karietos durelės 
užsitrenkė ir pliaukšint botagui ji nuriedėjo gatve. Laturas dar 
tvirčiau įsikibo ašies, karieta dardėjo gatvelėmis ir kratėsi per ak- 
menimis grįstas aikštes. Girdėjo du vyrus karietoje šnekant apie 
ką tik nužudytą operos dainininkę. Vienas buvo kartą girdėjęs La 
Bulė dainuojant, ir Laturas staiga susigraudino klausydamasis, kaip 
vyriškis giria jos balsą. 

Posūkyje karieta slystelėjo per drėgną molį. Arklys sužvengė. 
Vežimo ašis lūžo. Ratai ir toliau sukosi. Laturas buvo nublokštas 


ant žemės. 


Otel Djė ligoninė viena seniausių Europoje. 660 m. įkurta Pa- 
ryžiaus vyskupo, iš išorės dar gana padoriai atrodė. Abipus grai- 
kiškų kolonų ėjo aukštų langų eilės. Tačiau ligoninės viduje sani- 
tarinės sąlygos buvo prastos, stigo vietų bei būtiniausių priemo- 
nių. Otel Djė tvyrojo smarvė. Ligoninėje buvo 1200 lovų. Didelis 
mirtingumas. Dažnai keturiems tekdavo dalytis viena lova, o ar- 
tėjančios mirties kvapą galėjai užuosti jau gretimose gatvėse. Zy- 
mus chirurgas Tenonas vėliau pavadins Otel Djė „nesveikiausia ir 
nepatogiausia ligonine iš visų esamų“. 

Jaunas studentas Šarlis Kantenas susimąstęs ėjo perpildytais 
ligoninės koridoriais. Jis nekreipė dėmesio į ligonius aplinkui, ne- 
begirdėjo balsų. Šarlis prieš tris mėnesius atvyko iš Šerburo stu- 
dijuoti anatomijos ir chirurgijos pas vieną tėvui gerai pažįstamą 
chirurgą. Tačiau dabar jį graužė sąžinė. Mat jam darėsi bloga nuo 
Otel Djė ligoninės. Jį erzino kvapai, prastos sąlygos. Jis keliavo į 
Paryžių studijuoti anatomijos ir tapti garsiu anatomu, o ne užsiu- 
vinėti lavonų į laidojimui skirtus maišus. Jis suko galvą, ar paklus- 
ti tėvo valiai ir tęsti studijas pas nuobodų chirurgą, ar mėginti 
tapti atstumtojo chirurgo Rušfuko studentu. Koridoriuje Šarlis 
susidūrė su dar vienu jaunuoliu, savo draugu Žanu Žoržu. Kartu 
ir išėjo. Iš aukštų koridorių atsidūrė rausvai saulės nušviestame 
kieme. Atsisėdo ant tvorelės priešais ligoninę ir ėmė kalbėtis apie 
Šarlio ateitį. Žanas Žoržas buvo įsitikinęs, kad Rušfuko apgavikas. 

— Jis išmestas iš Karališkojo koledžo. Užsiiminėja tamsiais da- 
lykėliais. Dirbdamas pas jį susigadinsi vardą. 

— Jis geriausias anatomas visame mieste. 

— Dar nežinia. 

— Pats mačiau, kaip daro skrodimus prozektoriume. Jis geriau- 
sias iš geriausių. 

— Bet tavo tėvas nori, kad būtum čia. 

— O kas, jei mano tėvo norai man ne į gera? 

Jiedu taip įsijautė į moralinius ginčo niuansus, jog nepastebėjo 
netoliese patvory susitraukusios žmogystos, kuri, jų pokalbiui vis 
labiau kaistant, pamažu tiesėsi. 

Buvo jau sutemę, kai Šarlis išėjo iš ligoninės ir nepaisydamas 
Žano Žako įspėjimų nutarė traukti pas profesorių Rušfuko ir pra- 
šytis priimamas studentu. Už nugaros pasiliko baltas ligoninės 
pastatas. Jis buvo taip susirūpinęs dėl savo apsisprendimo, jog 
nepastebėjo iš paskos einančios figūros, kuri pirma kiurksojo pa- 
tvory. Ant tilto į Sitė salą jam kilo nemalonus įtarimas, kad yra 
sekamas. Įsukęs į skersgatvį, vedantį link Matureno gatvės, pir- 
mąkart pastebėjo liesą žmogystą ir stabtelėjo. 

— Atleiskite, pone, ieškau šito adreso. 

Vyriškio balsas drebėjo. Jis nervinosi. Sarlis žvilgtelėjo į lapelį 
jo rankoje ir suabejojo. Raukšlėtas veidas ir apiplyšęs apsiaustas 

sukėlė nemalonius jausmus. Priminė Otel Djė skurdą, visa tai, ką 
troško kuo greičiau užmiršti. 

— Negaliu rasti kelio, — gargtelėjo žmogus. 

Šarliui pasirodė, jog tai bejėgė, apgailėtina būtybė. Ir nepavo- 
jinga. Šyptelėjęs iš savo baimės žengė prie žmogystos. Pasakė, kad 
dar nepakankamai pažįsta miestą. 

— Paryžiuje gyvenu tik tris mėnesius. 

Pasilenkęs perskaityti užrašo lapelyje, Šarlis pajuto nuo vy- 
riškio sklindant druskos kvapą. Ir prisiminė Šerburą, motiną ir 
tėvą, seserį, laivus, žuvis ir druskos sandėlių kvapą. Pasižiūrėjo į 
lapelį vyro rankoje. Jis buvo tuščias. Jau buvo besakąs apie tai. 
Bet pamatė akmenį vyriškio rankoje, artėjantį prie jo veido, ir 
po akimirkos pajuto stiprų smūgį į smilkinį. Spėjo pagalvoti, 
jog ką nors sakyti dabar būtų kvaila. Jis susverdėjo priešais ne- 
pažįstamąjį. Nustebęs pažvelgė į mėlynas jo akis. Ir susmuko. 
Paskutinis dalykas, ką jautė — kaip iš jo drabužių kišenės vyriškis 
"ištraukia dokumentus. 

Kai virš miesto užslinkusi naktis apgaubė tamsa Mažąjį tiltą ir 
Sitė salą, Laturas nutempė nuogą studento kūną prie upės ir įstū- 
mė vandenin. 

Rytą jis pasibeldė į Rušfuko duris. Kaip jis čia atsidūrė? Juk 
bastėsi po miestą ir elgetavo. Po to užmušė žmogų, pasivogė jo 
drabužius bei dokumentus. Šitai jis prisiminė. Atminė kiekvieną 
šio įvykio detalę, dar ir dabar užuodžia lengvus studento kvepa- 
lus. Tačiau tie veiksmai buvo mechaniški, nesąmoningi, tarytum 
kažkieno įteigti. Ne. Netgi ne tai. Ne kažkieno. Greičiausiai pra- 
budo jo antrasis „aš“. Prislėgtąjį vargetą pakeitė į ekstazę linkęs 
veikėjas. Laturas džiaugėsi savo jėga ir ryžtu. Jis susigūžė, tarsi 
jam būtų šalta, ir sukikeno. Vėl pabeldė į duris. 

Anatomas buvo palinkęs prie lavono, kai tarnas pranešė jam 
apie nelauktą svečią. Rušfuko piktai suniurnėjo. Jis nepakentė, 
kad jam trukdytų. Nemėgo visko, kas nelaukta, vyksta netinkamu 
metu, taip pat staigmenų. Jis žinojo, kad žmonės nemalonius su- 
tapimus apskritai priskiria savo kasdienybei ir kad pakantumas 


tapo įpročiu. Tačiau jis tam neturėjo laiko. Buvo pernelyg užsiė- 

męs. Jo gyvenimas buvo surikiuotas iki smulkmenų: darbo laikas, 
laikas valgyti, skaityti, piešti, pastaboms rašyti ir skrosti. Jis nu- 
stojo skaityti paskaitas, nes jų metu nuolatos nutikdavo koks nors 
netikėtas, taigi ir nemalonus dalykas. Rušfuko patikėjo kolegai 
Hofmanui skleisti žinias apie savojo darbo vaisius. Hofmanas bu- 
vo danas, apsimetinėjantis prancūzu. Švelnus charakteris bei jautri 
siela leido jam, kaip pasakytų jensenistai, pleventi erdvėje. Hof- 
manui patiko visa, kas nenuspėjama. Rušfuko vis labiau ir labiau 
jautė dėkingumą Hofmanui už tai, kad jis perėmė iš jo šią dalį 
darbų. Taigi dabar jis atsisuko ir atšiauriai nužvelgė įsibrovėlį. Prie- 
šais jį stovintis jaunas vyras drebėjo iš jaudulio ar nervingumo. 
Rankos, visas kūnas tirtėte tirtėjo. Virpėjo ir raukšlėtas tartum 
senio veidas. 

— Esu Šarlis Kantenas, — sušnibždėjo jis. 

— Ko jums reikia? — nekantriai paklausė Rušfuko. 

— Aš... aš... aš... noriu tapti jūsų mokiniu. 

— Ar jūs parašėte man laišką? — burbtelėjo Rušfuko. 

— Taip, pone. 

— Studijavote Otel Djė? 

— Anatomiją ir chirurgiją, pone. Aš... 

— Ar turite nors menkiausią supratimą, ką aš veikiu? — rankos 
mostu Rušfuko pertraukė Laturą. 

— Mačiau jus skrodžiant prozektoriume. Jūs — geriausias ana- 
tomas šalyje. | 

— Netaukškite niekų! 

Rušfuko veidas trūktelėjo. Laturas žiūrėjo žemyn. Į studentui 
priklausiusias kelnes iki kelių ir tviskančius Laturui didokus ba- 
tus, į klostuotas rankoves ir pamanė, kad jos primena šalčio raš- 
tus. Akimirką atrodė, jog laikas sustojo. Virpulys perbėgo Laturo 
kūnu, jis pasitempė ir pažvelgė anatomui į akis. 

— Iš anatomijos klauskite bet ko, pone. Išbandykite mane. Aš 
žinau viską. 

Rušfuko nusijuokė, piktai dėbtelėjo ir jau norėjo išvaryti vaiki- 
ną. Tačiau jame prabudo kipšiukas ir anatomas nusprendė pa- 
laužti vaikino išdidumą, jį pažeminti, tada išgrūsti lauk. Dabar 
tereikėjo sugalvoti kuo sudėtingesnį klausimą. Rušfuko sukryžia- 

vo rankas ant krūtinės ir paniekinamai kreipėsi į virpančią prie- 
šais save būtybę. 

— Kas yra tarp šoninio pusrutulio paviršiaus ir smilkinkaulio? — 
paklausė jis ir pirmąkart tą dieną nusišypsojo. Klastingas klausi- 
mas. Mat tenai nieko nebuvo. 

— Silvijaus vaga, — tarytum spjaute išspjovė Laturas. Rušfuko 
kiečiau prispaudė rankas prie krūtinės. Vaikis kur kas nuovokes- 
nis, nei galėjo atrodyti iš pirmo žvilgsnio. Ir neapsiriko — silvijaus 
vaga ėjo įstrižai aukštyn nuo smilkinkaulio. Nutarė smulkiau pa- 
egzaminuoti vaikiną, norėjo jį sugėdyti nepasirodydamas šališkas. 

— Iš ko sudaryta baltoji smegenų medžiaga? 

Laturas susimąstė, suraukė kaktą. Rušfuko mėgavosi sutriku- 
siu studento veidu. Laturas sugavo jo žvilgsnį. 

— Anksčiau manyta, kad joje tūno žvėries dvasia, tačiau Vjesa- 
nas įrodė, kad baltoji medžiaga sudaryta iš nesuskaičiuojamos gau- 
sybės suraišiotų į mazgus skaidulų. Tai aiškiai matyti šią medžiagą 
užvirinus aliejuje... 

Rušfuko atsikosėjo ir pažvelgė į šį išverstakį. Jo mėlynų akių 
žvilgsnis buvo skvarbus. Šitas Šarlis Kantenas iš tiesų skaitęs ir 
Vezalijų, ir Raimoną de Vjesaną, o tai nebūdinga jauniems anato- 
mijos studentams. 

— Kaip geriausia preparuoti smegenis? 

Rušfuko šyptelėjo. Jis žinojo, kad anatomų mokyklose iki šiol 
vartojamas pasenęs Vezalijaus aprašytas būdas operaciją pradėti 
nuo viršugalvio. Jam norėjosi dar sykį pasišaipyti iš šio senoviško 
neteisingo mokymo ir tada jau paprasčiausiai išvaryti šį studen- 
tą — gyvą netikusios visuotinai priimtos medicinos pavyzdį. 

— Anksčiau pradėdavo nuo viršugalvio, tačiau Vjesanas pradėjo 
preparuoti nuo pagrindo. 

Rušfuko nustojo klausinėjęs. Pasižiūrėjo žemyn, į savo rankas, 
tarsi ieškodamas jose atsakymo. Jis nesugebėjo priremti vaikino 
prie sienos, be to, jam šovė į galvą, kad jis netgi prieštarauja pats 
sau. Juk ilgą laiką ieškojo gerai išmanančio anatomiją pagalbinin- 
ko. Jaunuolis priešais jį buvo nemalonios išvaizdos, spinduliavo 


kažkokią nenusakomą energiją, tačiau daugiau niekuo netrikdė. 

Net atsakė į keletą sudėtingų klausimų. Rušfuko vėl pažvelgė į 
Laturą. Labiausiai anatomą domino jo išsprogusios akys. 

— Ateikite rytoj, — pasakė mėgindamas nusišypsoti. 

Suvokęs, kad tas šypsnys tebuvo priverstinė grimasa, jis skubiai 
apsisuko ir netaręs daugiau nė žodžio nuėjo į anatomijos kabinetą. 
Laturas žengė keletą neryžtingų žingsnių norėdamas anatomui pa- 
dėkoti. Tačiau nespėjus Laturui išsižioti, Rušfuko pradingo. 

Laturas stabtelėjo, jo žvilgsnis nuslydo aukštomis šviesiomis lu- 
bomis, tapetais, išmargintais kinų raštais, arka, vedančia į darbo 
kambarius. Laturui atrodė, kad iš operacinės sklinda silpnas spi- 
rito kvapas. Jam lyg akmuo nusirito nuo širdies, užsimerkęs jis 
pamanė: dabar aš esu Šarlis Kantenas, anatomo mokinys. Lūpos 
kartojo naująjį vardą. Šarlis. Šarlis Kantenas. Gražiai skamba. 

Ankstų vasaros rytą Laturas pradėjo dirbti pas anatomą. Tik 
po šešių mėnesių jis vėl ėmė vaikštinėti po Paryžių. Rušfuko dar- 
bą pradėdavo saulei tekant ir be pertraukos darbuodavosi iki vi- 
durdienio. Po dviejų valandų atokvėpio vėl kibdavo į darbus ir 
retai kada juos užbaigdavo anksčiau nei vidurnaktį. Ir dieną, ir 
vakare Laturas neatsitraukdavo nuo anatomo nė per žingsnį. Jis 
miegodavo tarnaitės kambaryje už Rušfuko miegamojo ir girdė- 
davo jį knarkiant. Laturas žinojo, kaip anatomas vertina tikslumą, 
nemėgsta svetimų žmonių, žinojo mėgstamus jo valgius. Jis per- 
prato, kas anatomą erzina ir kas jam praskaidrina nuotaiką. Latu- 
ras suvokė, kad Rušfuko yra prietaringas ir kad esama tam tikrų 
dalykų, kurių jokiu būdu nevalia neštis į anatomijos kabinetą. 

Rušfuko įnoriai buvo žinomi visai Paryžiaus medikų bendruo- 
menei, tačiau Laturui atrodė, kad jis užsispyręs iki panagių. Įdė- 
mus žvilgsnis, nepavargstančios akys. Rušfuko buvo nepailstantis 
ir nuoseklus anatomas. Jo teorijos turėjo kažko fantastiško, nors 
pats buvo nepaprastai atsargus, baikštus ir uždaras žmogus. Ruš- 
fuko tikėjo, kad jo teorijos apie smegenų sandarą teisingos ir re- 
voliucingos. Negailėdamas savo brangaus laiko, Laturui aiškinda- 
vo nepaprastąją kaukolės teoriją. Smulkutė jo figūra palinkdavo prie 
Laturo santūriai gestikuliuodama. 

Nuo graikų antikos laikų smegenys buvo laikomos sielos bu- 
veine. Galenas tiksliai apibūdino smegenų skilvelių funkcijas, 

užsiminė apie jų ryšį su tokiais intelekto reiškiniais kaip vaiz- 
duotė, protas bei atmintis. Senieji Bažnyčios tėvai šias savybes 
priskirdavo tam tikroms smegenų dalims ir išplėtojo vadinamą- 
ją ląstelės doktriną. Po kurio laiko šios teorijos buvo atmestos. 
Rušfuko vos neapako beskaitydamas viduramžių raštus ir studi- 
juodamas senovinius anatomijos piešinius, kol akyse aptemda- 
vo. Jo sensacingoji kaukolės teorija buvo grindžiama tuo, kad žmo- 
gaus dvasinės savybės atsispindi kaukolės paviršiuje. Kaukolės 
topografija su iškilumais ir įdubomis — tai lyg smegenų viduje 
žemėlapis. Rušfuko galėjo labai daug pasakyti apie žmogų vien 
tik iš jo galvos formos. Apčiupinėjęs kaukolę ir specialiai pasi- 
gamintais instrumentais ją išmatavęs, jis lengvai išvardydavo as- 
mens savybes ir ypatumus. 

— Buvau dešimties, kai supratau, kad žmonės, kurių akys kiek 
išsprogusios, dažniausiai turi labai gerą atmintį, — pasakė su- 
nerdamas rankas. — Vėliau išsiaiškinau, kad priekiniai vidurinių 
smegenų vingiai susiję su užpakalinėmis šoninėmis akiduobių 
dalimis. 

Jis griebė Laturui už sprando ir prisitraukė išsigandusį stu- 
dentą. 

— Štai Čia galima tai jausti. 

Rušfuko spustelėjo pirštais jo kaktikaulį. 

— Kai šie smegenų vingiai gerai išsivystę, pleištakaulio dalis, 
kuri yra išorinė užpakalinio akiduobės trečdalio sienelė, išsišauna 
į priekį. Todėl akiduobės būna ne tokios gilios, akys labiau iš- 
sprogsta. Tokie žmonės puikiai įsimena žodžius, jiems ypač sekasi 
kalbos ir literatūra. Jie renka informaciją, užrašinėja visokias is- 
torijas ir nepranokstami darbui bibliotekose. 

Rušfuko paleido Laturo sprandą. Laturas pasitrynė akis. Mo- 
kykloje berniukai šaipydavosi iš jo išsprogusių akių. Dabar Ruš- 
fuko paėmė jam už rankos ir nuvedė prie sienos, ant kurios kabė- 
jo piešiniai. Žmogaus smegenų anatominės schemos, kuriose bu- 
vo pažymėtos įvairios asmens savybės. Rušfuko akimirką gėrėjosi 
savo kūriniais. Kai jis vėl prašneko, jo balse skambėjo kone meilė. 

— Pagalvojau: gal ir kitos žmogaus savybės turi panašias išorines 
charakteristikas? Per dešimt metų ištyriau penkis šimtus kauko- 

lių, Šarli, ir smegenų paviršiuje nustačiau devyniolika centrų, ati- 
tinkančių įvairias asmenybės savybes. 

Jis parodė į piešinius. 

— 1. Meilė palikuonims. 2. Savigyna ir drąsa. 3. Klasta, gudru- 
mas. 4. Turto troškimas, godumas, polinkis vagystėms. 5. Išdidu- 
mas, puikybė, savo jėgų pervertinimas, autoritetų garbinimas. 6. 
Tuštybė, ambicingumas, garbėtroška. 7. Atsargumas. 8. Prisimi- 
nimai. 9. Atmintis ir gabumai kalboms. 10. Spalvos, garso, muzi- 
kos jausmas. 11. Protas, polinkis į metafiziką. 12. Pašaipumas, 
sąmojingumas. 13. Poetinis jausmas. 14. Skausmo pojūtis. 15. 
Geraširdiškumas, užuojauta. 16. Gebėjimai pamėgdžioti. 17. Re- 
ligingumas. 18. Ryžtingumas, tikslo siekimas. 19. Moralumas. 

Laturas nustebęs žiūrėjo į smegenų žemėlapį. 

— Iš šių savybių aš išskyriau devynias, atitinkančias tam tikrus 
smegenų centrus. Taigi, jaunuoli, dabar turėsime užbaigti šį sąra- 
šą, ir tuomet mano teorija bus pripažinta ir užkariaus pasaulį. 
Pradėkime. 


Užsimerkęs Laturas sėdėjo prie atviro lango, anatomas mie- 
gojo savo kambaryje. Kartu su kitais iš miesto sklindančiais gar- 
sais jis girdėjo ir anatomo knarkimą. Laturas galvojo apie tai, 
kas per pastarąsias dienas vyko anatomijos kabinete. Apie pre- 
paruojamas smegenis. Atveriamas nelyginant paslaptingas vai- 
sius. Apie minkštą pilką masę. Panašią į graikinio riešuto bran- 
duolį. Vingių voratinklį. Keisčiausias raukšles. Vingių ir vagelių 
sudėtingą raizginį. Silvijaus vagą. Pilkąją ir baltąją medžiagą. Ner- 
vines skaidulas. Laturas vėl pasijuto vaiku, kai Rušftuko nuplėšė 
nuo lavono veido odą ir atidengė smegenų žievę. O kai atvėrė 
smegenis Vjesano metodu — nuo pagrindo, Laturas suvokė, kad 
Rušfuko galia beribė. 

Laturas juo žavėjosi. Viskas, ką darė anatomas, buvo nuostabu. 
Laturas perrašinėdavo į švarraštį skrodimo pastabas kartais taip 
stipriai spustelėdamas plunksną, kad ji lūždavo. Rušfuko savo ty- 
rinėjimams nenaudojo jokių ypatingų instrumentų. Veikiau jis di- 

džiavosi tuo, kad naudojasi vien įprastais įrankiais: žirklėmis, pin- 
cetais, įvairiais skalpeliais, kirviu, pjūklu kaukolei atverti, aštrio- 
mis žnyplėmis. Vadovaujantis anatomo metodu, reikia ne pjauti 
audinį, o eiti nervinėmis skaidulomis. Rušfuko skindavosi kelią 
per medžiagą nepažeisdamas skaidulų. Jo žvilgsnis buvo nepaprastai 
aštrus, jis plika akimi įžiūrėdavo nervų siūlelius. 

Rušfuko manė suradęs gudrumo ir klastos centrą šalia smege- 
nėlių, ir buvo tvirtai įsitikinęs, kad centras, reguliuojantis gebėji- 
mą pamėgdžioti, ir skausmo centras turėtų būti kažkur šalimais. 
Tačiau šioje vietoje skrosti smegenis labai sudėtinga. Laturas bu- 
vo sužavėtas. Ir puikiai nusiteikęs. Rušftuko — genijus. Tačiau La- 
turas niekuomet nerodydavo savo susižavėjimo. Jis nebuvo kal- 
bus, vien sekiodavo anatomą žvilgsniu, tartum veriančiu kiaurai 
per šviesų drabužį. Laturas dirbdavo greitai ir palengva išmoko 
atspėti, ko Rušfuko paprašys. Dažnai jis jau atkišdavo instrumen- 
tą anatomui dar nė nespėjus ištarti pavadinimo. 

Žiūrėdamas į lavonus ant stalo, Laturas jausdavo keistą jaudulį. 
Visa galia dabar jųdviejų su anatomu rankose. Jis palinkdavo prie 
negyvų galvų. Greitai bus nuimtas skalpas ir veido bruožai išnyks. 
Ant šio stalo visi buvo vienodai bjaurūs. Lavonų smegenys su- 
pjaustytos į gabalėlius, nuo veidų nusmaukta oda. Skausmas šia- 
me kambaryje buvo panašus į nutapytą drobėje. Jo niekas nejaus- 
davo. Čia viešpatavo tyla, išskyrus instrumentų skimbčiojimą. La- 
turui tai buvo palaima. Jis nemanė, kad Rušfuko jaučia tą patį. 
Anatomas lavonams buvo abejingas — negyviems, vien tik tyrimui 
reikalingiems audiniams. Tačiau Laturui jie buvo lyg slaptos vie- 
nybės skleidėjai. 

Rušfuko gyveno tik anatomija. Nuo trylikos metų jis skrosda- 
vo gyvūnėlius, todėl ir iš Laturo itin daug reikalavo. Tačiau per 
visą tą laiką, kol Laturas dirbo asistentu, anatomas nė sykio juo 
nepasiskundė. Tas pakumpęs jaunuolis pasirodė esąs naudingiau- 
sias ir protingiausias iš visų kada nors turėtų. 

Tačiau Laturas spėjo, kad ši idilė neilgai truks, o jos galą nulė- 
mė Hofmano smalsumas. Hofmanas, vėl ėmęs dirbti su Rušfuko 
ir ruošti paskaitų apie naujus atradimus ciklą, taip susižavėjo La- 
turu, jog nusprendė išsiaiškinti šito Šarlio Kanteno praeitį. 

Laturas plovė anatomijos kabinetą, kai tarnas pranešė, kad at- 
ėjo inspektorius iš Otel Djė. Rušfuko piktai suniurnėjo, metė skal- 
pelį bei žnyples į dubenį su vandeniu ir nuėjo jo pasitikti. Laturas 
stovėjo ir klausėsi balsų prieškambaryje. Seniai suprato, kad kada 
nors tai turėjo nutikti, ir netgi įsivaizdavo, kaip viskas bus: nepa- 
tiklūs klausimai, kuo vardu studentas, įtarumas, šiurkštūs Rušfu- 
ko atsakymai, inspektoriaus atkaklumas, trumpas ginčas ir... jie 
eina į anatomijos kabinetą. Laturas nepastebėtas smuko į virtuvę, 
per užpakalinį kiemą išėjo į gatvę ir dingo žmonių minioje. 

Jis bėgo kuo toliau nuo Rušfuko namų. Ėjo gatvėmis palei se- 
nąją miesto sieną. Mėgino negalvoti apie tai, ką apie jį sužinojo 
Rušfuko. Kad jis apgavikas. Nusikaltėlis! Mintis apie nusivylimą 
anatomo veide buvo nepakeliama. Nelyginant vagis jis sėlino pa- 
sieniais galvą užsigaubęs gobtuvu. Naktimis miegodavo krūmuose 
neturėdamas kuo užsikloti. Pabusdavo pamėlusiomis nuo šalčio 
rankomis. Troško tik užsimerkti ir eiti eiti, kol įgrius į Seną. Taip 
ir padarė. Jis ėjo tolyn paslėpęs veidą po gobtuvu, atsitrenkdamas 
į vežimus, žmones, namų sienas, su kraujuojančia žaizda kaktoje, 
nekreipdamas į ją dėmesio; žmonės šaukė jam pavymui, jį stum- 
dė, tačiau jis vis vien ėjo. Senos link. 

Grevo aikštėje atsitrenkė į moterį. Pažįstamas balsas. Valeri jį 
supurtė. Sudavė jam per veidą, tačiau jis nieko nepajuto. Tik vėl 
užsimerkė. Ji sušnibždėjo jo vardą, tuomet jis sukniubo priešais ją 
ant kelių ir sumikčiojo: 

— Atleisk... atleisk. 

Ji parsivedė Laturą atgal į viešnamį ir jį slaugė. Laturas atsipei- 
kėjo didžiulėje raudonoje lovoje. Pakėlė akis į motiniškai juo be- 
sirūpinančią figūrą ir pajuto švelnumą, panašų į tą, kurį kadaise 
jai jautė Honflere. 


Laturas toliau dirbo viešnamyje, tarsi nieko nebūtų atsitikę. Jis 
niekam neprasitarė, kad mokėsi pas garsų anatomą. Vis dėlto vai- 
kinas dažnai prisimindavo Rušfuko ir jo anatomijos kabinetą. Gu- 
lėdamas apmąstydavo teorijas, tarsi iki šiol tebebūtų anatomo asis- 

tentu. Sapnuodavo lavonus. Galvodavo apie dar neišsiaiškintas 
smegenų sritis, apie skausmo centrą. 

Laturas vėl prisiminė Bu-Bu sąrašą ir nepažįstamųjų kūnus. 
Šios mintys galėdavo pertraukti bet kokią jo veiklą, žvilgsnis nu- 
krypdavo į tolį, pasauliui jis tapdavo kurčias ir aklas. Ir apie ką iš 
tiesų galvodavo? Apie ką nuolatos sukosi jo mintys ir ko nemokė- 
jo išreikšti žodžiais? Gal apie aukų skausmą? O gal apie tai, ką 
pats jautė regėdamas jų skausmą? Apie vidinį virpulį ir paslaptin- 
gą ekstazę? "Tai jį gąsdino, nes jis juto, kad gali nueiti per toli, 
prarasti pats save. Jis įsivaizdavo, kad mato tuos nepažįstamuo- 
sius su perukais ir apsiaustais, su muslino ir net karnavalui skir- 
tais drabužiais. Regėdavo jų anatomijos ypatybes. Įsivaizdavo, kad 
mato skausmą jų veiduose prisilietus skalpeliui. Smulkiai vaizda- 
vosi, kaip jis preparuoja jų smegenis. 

Iš prekiautojo medicinos literatūra Monmartre Laturas įsigijo 
Hofmano traktatą. Kaukolės teorija, skirta plačiajam skaitytojų 
ratui. Laturas atsisėdo Liuksemburgo sode ir perskaitė ją nuo pra- 
džios iki galo. Pakilo pažaliavęs iš pykčio. Hofmanas pristatė te- 
oriją taip, tarytum ji būtų jo ir Rušfuko bendro darbo vaisius. 
Teorija buvo išdėstyta prastai. Anatomo tikslumo ir skrupulingu- 
mo parodija. Laturas nutrenkė brošiūrą. Išėjo iš parko ir skubiu 
žingsniu perėjo keletą kvartalų, kol susivokė einąs į Rušfuko na- 
mus. Jis nuraudo, įtraukė galvą į apykaklę ir leidosi atgal. 

Laturas mėgo šnipinėti merginas. Dažnai sėdėdavo Valeri spin- 
toje įsispraudęs tarp sunkių suknelių ir prispaudęs veidą prie du- 
rų plyšio. Tačiau iš ten mažai ką tematydavo, vien baltą sieną už 
jos lovos ir figūrų šešėlius lovoje. Matydavo tų šešėlių judesius, 
klausydavosi apsimestinių Valeri pasitenkinimo dejonių. Vyriškio 
šnopavimo. Juoko. Inkštimo. Įsakymų, maldavimų. Įdomu, kas 
turėtų įvykti, kad šešėliai ant sienos, jų garsai ir judesiai įgautų 
jam kokią nors prasmę? Neaišku, bet kai tik galėdavo, vėl lįsdavo 
į Valeri spintą šnipinėti šešėlių. 

Vieną dieną Laturui taisant sulūžusią laiptų pakopą, prie jo pri- 
ėjo kažkoks ponas. Nedidukas aukštakaktis vyriškis skvarbiu žvilgs- 
niu. Jis kilstelėjo skrybėlę, plačiai nusišypsojo ir sustojo priešais 
Laturą netardamas nė žodžio. Laturas pamatė mėlynas akis. Žvilg- 

telėjo į veidą plačiais skruostikauliais ir puikų apsiaustą, užmestą 
ant pečių. Vyriškis buvo nepažįstamas. Pro juos praėjo mergina, 
peršoko laiptelį, tačiau nepažįstamasis neatkreipė į ją dėmesio, 
vien pašaipiai šyptelėjo. Laturą apėmė jausmas, jog vyriškis tuoj 
pratrūks kvatoti arba keiktis. 

— Noriu pasiūlyti tau darbą, — staiga tarė. Balsas buvo malo- 
nus, išsilavinusio žmogaus. 

Laturas nesuprasdamas spoksojo į jį. 

— Man reikia liokajaus. 

— Ką? 

— Aš galiu tave išmokyti protingai gyventi. 

— Nesuprantu. 

— Libertinizmas. 

— Pone, manau, jums verčiau pasikalbėti su madam, — tarė La- 
turas ir nusisuko nuo jo į vinį, plaktuką ir laiptelį. Tačiau nepažįs- 
tamasis tebestovėjo. 

— Laturai! 

Balsas rėžė ausį. Laturas sunkiai nuslėpė susierzinimą. 

— Mane pažįstat? 

— Keletą savaičių tave stebėjau. 

— Pone, nenoriu pasirodyti nemandagus, tačiau tunu atlikti dau- 
gybę darbo, todėl jeigu jau baigėte juokauti, norėčiau sutaisyti šį 
laiptelį. 

Ponas atlaidžiai linktelėjo. 

— Atvykai čia kartu su Valeri. Ir esi labai akylas. 

Pasilenkęs prie Laturo pašaipiai sušnibždėjo: 

— Galiu tave išmokyti visų gyvenimo malonumų. 

Laturas apstulbęs pažvelgė į vyriškį. Turbūt tikimasi, kad jis 
užkibs. 

— Kodėl atėjote pas mane, pone? 

— Esi pats atgrasiausias iš mano kada nors sutiktų žmonių. Tai 
man patinka. Man patinka tavo įžūlumas. Esu matęs tave šmiri- 
nėjantį koridoriais. Nemanyk, kad aš nežinau, jog esi akiplėša. 
Tave jos vadina Papūga. Tu gali man padėti. 

Laturas nežinojo, ką sakyti. Jis atsistojo ir ėmė atbulas lipti 
laiptais į viršų. Ponas juokėsi, jo šypsena priminė grimasą. 

— Aš greitai grįšiu ir pasiimsiu tave, vaikine. 
Laturas girdėjo jo juoką sau už nugaros. Merginos svetainėje 
atsisukusios spoksojo į juodu. 


Prabėgo du mėnesiai, tačiau kilmingasis ponas nesirodė. 

Laturas nuobodžiavo. Jis imdavo raustis Valeri kambaryje, kai 
jos nebūdavo. Stumdavo laiką knaisiodamasis tarp korsetų ir ero- 
tinių priemonių. Sykį rytą viename stalčiuje surado užrašus. Są- 
siuvinio puslapiai buvo smulkiai prirašyti, tačiau ne Valeri ranka. 
Laturas atsisėdo ant lovos ir ėmė skaityti. 

Jauna ir skaisti mergina pasiklydo tankiame miške. Ji buvo už- 
pulta plėšikų. Kitą rytą ją surado keliaujantys vienuoliai. Ji mal- 
davo dvasiškus tėvus pasiimti ją į vienuolyną. Jie sutiko. Mergina 
dėkojo jiems, verkė ir vėl dėkojo. Tačiau vienuolyne ji tapo nenu- 
maldomo vienuolių geismo auka. Jie ją surišo ir kankino. Vie- 
nuoliai čaižė jai krūtis rimbu, prievartavo taip, kad ji neprarastų 
nekaltybės. Ir nors mergina matė tik žiaurumą, iškrypimą ir abe- 
jingumą, nenustojo tikėti dora. 

Paryžius buvo užtvindytas erotiniais pasakojimais, susidomėji- 
mas jais jau buvo atslūgęs. Tačiau Laturas neturėjo ko veikti, to- 
dėl skaitė šią istoriją. Ji buvo parašyta įtaigiai, rašytojas sklandžiai 
reiškė mintis. Jau nuo pirmų puslapių istorija taip patraukė Latu- 
rą, kad jis tik po kelių valandų susigriebė sėdįs Valeri kambaryje ir 
skaitąs. Jau temo, jis girdėjo, kaip daržovių prekiautojai traukia 
gatve savo vežimus, girdėjo merginų balsus svetainėje — rinkosi 
pirmieji klientai. 


Gavau žiauriausią pamoką: vadinasi, yra žmonių, kurie dėl neapykan- 
tos ar gašlumo gali džiaugtis kitų skausmu, tačiau yra ir tokių, kurie taip 
pat primityviai šituo džiaugiasi, tačiau to džiaugsmo priežastis — jų pačių 


puikybė ir nepasotinamas smalsumas. 


Istorija buvo neužbaigta, ir tai jį suerzino. Jis apieškojo visur, 
bet daugiau puslapių nerado. Kas gi įdėjo šį pasakojimą į Valeri 
komodą? Klientas? Kodėl? Gal tai žaidimas, erotinis žaidimas? 
Laturas padėjo sąsiuvinį ir nutarė pamiršti jį. Tačiau po keleto 

dienų jis vėl prisiminė istoriją ir merginos baimę. Jis sugrįžo į 
Valeri kambarį norėdamas dar kartą perskaityti, tačiau sąsiuvinio 
nebebuvo. Jis iškrėtė visą kambarį, deja, veltui. Akyse iškilo mo- 
ters paveikslas, ir jam pasidarė neramu. Dainininkė. Ji guli kam- 
baryje ant grindų prie jo kojų, o jis stovi virš jos su skalpeliu ran- 
koje. Paveikslas buvo toks ryškus, kad iškart sugrįžo valdžios ir 
galios jausmas. Jis mėgino išmesti tą vaizdą iš galvos, bet vos tik 
pamanydavo jo atsikratęs ir nusiraminęs, vos pradėdavo galvoti 
apie tos istorijos merginą, dainininkės paveikslas sugrįždavo. Ke- 
letą dienų jis buvo kaip nesavas. 

Norėdamas prasiblaškyti įsiropštė į Valeri spintą, stebėjo šešė- 
lius ir klausėsi balsų. 


— Panele, sušerkite man savo pirštine. Štai čia. Smarkiau. Ši- 
taip. Dar smarkiau. Žemiau, žemiau... 

Vieną naktį jis išgirdo aukštą vyrišką balsą. 

— Pasisuk, mieloji. Kokie nuostabūs sėdmenys! Dabar aš šitą 
baltutėlį obuoliuką padarysiu rausvesnį ir dar patrauklesnį. 

Rimbo kirtis. Rimbo kirtis. Laturas beveik girdėjo, kaip rausta 
sėdmenys. 

Vyriškis pradėjo tiradą: 

— Kokia žavinga skylutė, mano katyte. Leisk ją pabučiuoti. Leisk 
įkasti... Kai kurios moterys į makštį kiša grybus... Venecijos odą... 
prezervatyvus... sulaikyti sėklai... Ir... užkirsti kelią giminės pratę- 
simui... pagirtinas apdairumas... Tačiau iš visų apsaugos priemo- 
nių... be abejonės, pirmenybę teikiu... išangei... Atsiduokime šiam 
pikantiškam malonumui... Ach! Dieviška, tai bent siaurumėlis! 

Ir toliau: 

— Būkite žiauri man. 

Rimbo kirtis. Rimbo kirtis. 

Laturas pamėgino atsistoti spintoje. Tačiau keldamasis prara- 
do pusiausvyrą, nejučia įsirėmė į duris, išgriuvo iš spintos ir atsi- 
dūrė ant kelių tiesiai priešais porą, įsitaisiusią ant lovos krašto. 
Vyriškis, kuris šnekėjo ir plakamas rimbu gulėjo ant lovos su lū- 
šies mova ant pečių. Valeri stovėjo virš jo su devyniauodegiu rim- 
bu rankoje. Jie jo nepastebėjo. Atrodė, tarytum jiedu nieko ne- 

girdėtų ir nematytų aplinkui, tiktai vienas kitą. Laturas nekrutė- 
damas sėdėjo ant grindų. Jis jautėsi kūdikis. Pašalinis, nereikalin- 
gas. Kadangi ritualas tęsėsi ir vyriškis toliau tenkino savo absur- 
diškus įgeidžius, Laturas pasislėpė po lova. Naujos komandos, pa- 
sitenkinimo šūksniai. Jis matė rimbą krintant ant Valeri kūno, 
girdėjo vyriškį giriant bjaurų jos veidą. Laturas girdėjo susijaudi- 
nusios Valeri kvėpavimą it katės šnypštimą tamsiame kambaryje. 
Kai viskas baigėsi, jiedu tebestovėjo apsikabinę. Ji glostė jam vei- 
dą, bučiavo skruostus. Vyriškis tarė: 

— Neturiu pinigų. Teks pasiskolinti, paprašysiu dėdės. 

Valeri nieko nesakė. 

— Ryt grįšiu. 

Kai vyras ėjo prie durų, Laturas pamatė jo veidą. Tai buvo anas 
neaukštas ponas, kuris siūlė jam darbą. 

Po to karto, kiekvienąsyk sutikęs Valeri žvilgsnį, Laturas jaus- 
davosi nejaukiai: atrodė, lyg ji žinotų, kad jis įsibrovė į jam nepri- 
klausantį artumą. 

Kitą vakarą jis ir vėl įsitaisė Valeri spintoje. Buvo sunku išsėdėti 
ramiai. Kambaryje apsilankė keli vyrai, tačiau kilmingasis ponas 
nepasirodė. Keletą savaičių Laturas kasnakt sėdėdavo spintoje, 
kol sulaukė didiko. Vyko nauji ritualai. Didikas rėkė iš pasitenki- 
nimo taip, tarsi tuoj mirtų. Ir vėl kurį laiką jiedu stovėjo apsikabi- 
nę. Po to vyriškis susiruošė eiti ir vėl sakėsi neturįs pinigų, o Vale- 
ri supratingai sušnibždėjo. Ir ištarė jo vardą. 

Donatjenas Alfonsas Fransua de Sadas. 

Laturas nejučia išslinko iš kambario ir nusekė paskui didiką. 

Aristokratiška kilmė. Giminystė su Somano abatu. Karinė karjera. Jo 
santuoka palaiminta karaliaus ir karalienės. Dabar apie jį šneka visas 
Paryžius. Gandai gandeliai. Apie piktžodžiavimus prieš Dievą. Apie iškry- 
pėliškus potraukius ir žiaurumą. Inspektorius Marė prašė Paryžiaus vieš- 
namiuose nepriiminėti de Sado. Sena Žanos Testar byla. Gražuolė Žana iš 
madam diu Ramo viešnamio Sent Onorė gatvėje. Ilgas kelias tamsiomis 
gatvėmis Sen Marso priemiestyje. Jis nusiviliojo ją į kažkokį namą, uždarė 
rūsyje, klausinėjo apie jos tikėjimą ir rėkte išrėkė savo panieką Dievui. Ant 
sienų kabojo erotiniai paveikslai, kryžius, rimbai su metaliniais antgaliais. 


Paskalos atskleidė smulkmenas. Jis paklausęs, ar ji mėgstanti tokius bai- 

sius dalykus kaip išplovimą, plakimą, sodomiją. Ji maldavo palikti ją gyvą. 
Tą patį rudenį jis buvo uždarytas į Venseno kalėjimą. Tačiau jau pavasarį 
vėl grįžo į viešnamius ir niekas nepasikeitė: gyveno iš skolintų pinigų, kėlė 
skandalus viešnamiuose piktindamas policiją ir moralės sergėtojus. 

Laturas bėgo gatvėmis paskui jo karietą. Visas šlapias nuo pra- 
kaito, jis pasiekė namą Naujojoje Liuksemburgo gatvėje tarp Tiu- 
ilri sodų ir Šv. Magdalenos bažnyčios. Ir sekdamas paskui lipantį 
laiptais žmogų pats sau niurnėjo: 

— Markize de Sadai, atėjau jūsų pribaigti. 

Laturas atvėrė duris ir staiga atsidūrė ilgame ir tamsiame kori- 
doriuje, tačiau pametė iš akių žmogų, kurį sekė. Apsižvalgė, atsar- 
giai žengė keletą žingsnių į šalį, įsiklausė, tačiau neišgirdo nė gar- 
so. Paėjėjo pirmyn ir staiga pajuto, kaip kažkas sugriebė jam už 
kaklo ir pritraukė prie savęs. Išsilaisvinti buvo neįmanoma. Iš še- 
šėlio pasirodė markizas. Laturas gaudė kvapą. 

— Pone... Tai aš, Laturas. Apsvarsčiau pasiūlymą... Jei jums iš 
tiesų reikalingas geras pagalbininkas, pone... Aš bet kokiomis są- 
lygomis pasiruošęs jums tarnauti... 

Markizas neatsakė, tik dar stipriau suspaudė jam kaklą. Laturas 
stengėsi nekrutėti. Akyse aptemo. Kai jau pamanė, kad galas, di- 
dikas atgniaužė rankas. 


Po dviejų dienų markizas pasiėmė Laturą iš viešnamio. Jis sė- 
dėjo priešais markizą Paryžiaus gatvėmis riedančioje karietoje. Žiū- 
rėjo į žydras pono akis, nuolat judančias siauras lūpas, kartais taip 
įtraukiamas, kad jos tarsi dingdavo iš veido. Laturui nebebuvo 
gėda, kad taip apsikvailino. Jis juto tam tikrą jųdviejų dvasinį ryšį. 
Įsivaizdavo, kad yra panašus į markizą ir kad ne markizas, o jis, 
Laturas, dabar sėdi pasilenkęs ir vis šneka, šneka savimi paten- 
kintas ir kandus, apie abatus ir teisėjus. Jis klausėsi markizo kal- 
bėsenos. Stebėjo, kaip juda jo kresnas kūnas, ir mintyse kartojo 
markizo judesius tarsi ruošdamasis vaidmeniui aktorius, besimo- 


kantis iš gyvo modelio. 


Laturo katalogas 


ės palinkęs virš akmeninio turėklo ir žvelgiu į dvaro že- 
mes. Dangus raudonas. Saulė jau nusileidusi, tačiau dangus virš 
Ešofuro purpurinis. Greitai atsigulsiu į lovą ir svajosiu. Apie gra- 
žią jaunos moters galvos formą, jos smegenų raštus. 

Sugrįžau į Normandiją. Iki Honflero vienos dienos kelionė. 
Keliaudami per tankius miškus, su markizu tylomis stebėjome 
kelią. Už Eglio keletą mylių važiavome į šiaurę, Šerburo pusiasa- 
lio kryptimi. Atpažinau senus kvapus. Lamanšo kanalo kvapą - 
surstelėjusj ir salsvą. Gėriau miško aromatą. Obelų žiedus. Pu- 
vėsių dvokas man priminė, kad po šiuo akiai maloniu paviršiu- 
mi tūno tūkstančiai jūros gyvūnų. 

Markizui įsakyta laikytis toliau nuo Paryžiaus. Jis bijo Vense- 
no kalėjimo, bijo būti uždarytas. Viešnagė pas uošvius jau pa- 
kankama bausmė, kalba jis. Aš mąstau apie teisėją Montrioj, 
ponią Montrioj ir jų dukterį Aną Prosper (apie ją markizas visuo- 
met kalba šiltai), jie man lyg pasakų herojai. Suvokiu, kad su 
viešnage sieju vaikišką smalsumą ir baimę. Tai puikūs Žmonės. 
Jų moralė, padorumas ir subtilumas - ne tik aukštos kilmės iš- 
dava. Ponia de Sad išvykusi pirma mūsų visko paruošti iki vyrui 
atvažiuojant ir įspėti šeimos apie nelengvą jo būdą. Turbūt per 
daug tikiuosi iš tos viešnagės. 

Montrioj dvaras su baltu paprastų akmenų namu dunkso ant 
kalvos pamiškėje. Iš čia atsiveria vaizdas į laukus ir miestelį. Kai 
gyvatvorė. Pirmą naktį neturėjau kuo kvėpuoti. Labai nemalo- 
nu. Išlipau iš lovos, atsistojau prie lango, žvelgiau į mišką ir lau- 
kus. Akimirką jaučiausi taip, tarytum būčiau grįžęs į Hontlerą, 

stovėčiau Bu-Bu namelyje ir žvelgčiau į mišką, kur tarp medžių 
kamienų retsykiais sušmėžuoja elnias. 

Aš stropiai atlieku savo pareigas. Šio dvaro ponia labai griež- 
ta. Jos balsas irgi griežtas. Ponia de Montrioj - mažutė užsi- 
sklendusi moteris, jos veidas neišduoda jausmų. Tačiau aš ją 
permatau kiaurai. Ji abejinga kitų kančioms, tačiau reikalauja 
užuojautos sau. Nugara, klubai. Galvos skausmas. Kas savaitę 
jai nauja liga. Manau, kad ji kiek įsimylėjusi žentelį - „kavaleris- 
tą“. Taip ir skraido aplink jį. Kvatoja. Jis irgi labai dėmesingas 
poniai, žarsto komplimentus, flirtuoja. Deja, nemanau, kad tai 
vien tik žaidimas. Markizas jos geidžia. 

Šioji dama pernelyg rūpinasi savo šeima, valdžia, pinigais ir 
dukterų garbe. Tačiau ji atskirta nuo pasaulio. Ji nepakenčia 
spengiančios tylos savo galvoje. Jos balse justi nusivylimas, taip 
pat pirštuose, keliančiuose prie lūpų vyno taurę. Ir akyse, se- 
kančiose saulės kelią virš miestelio. Jai norisi daugiau valdžios. 
Miegodama ji panaši į mumiją. Jos žvilgsnis toks skvarbus, kad 
kartkartėmis aš baiminuosi, jog ji žino, ką apie ją manau. 

Naktimis piešiu ponios de Montrioj galvą. 


— Per daug pataikauji tiems žmonėms! 

— Ar neturi savigarbos? 

— Galėtum bent jau labiau pasipuošti. 

Mano ponas - tironas. Jis engia žmoną. Tačiau ponia de Sad 
nesiskundžia. Renė - gera moteris, tačiau kuo ji geresnė, tuo jis 
niekšingesnis. Ak, kokį malonumą jis jaučia ją skaudindamas, 
tik truputį, ne itin stipriai. Ir ji priima tai taip, kaip kiti priima 
globą. Kas akimirką ji nusiteikusi skausmui, menkiems piktava- 
liškiems dūriams, kurie, jos manymu, tik patvirtina jo meilę. Ji 
tokia liūdna. Taip myli savo liūdesį. Markizas gabus liūdinti. Pa- 
niekintame jos kūne jis mato save patį. Tačiau aš žinau, ką ji 
galvoja. Viskas, ko ji trokšta, - tai gulėti šalia vyro padėjus galvą 
jam ant krūtinės ir manyti, kad jų meilė - paslaptis. Man taip ir 
norisi apkabinti ponią Renė, paglostyti jai skruostą, tačiau ne- 
įmanoma. Kai atrodo, kad ji nebeištvers, kad jos apvalus veide- 
lis apsipils ašaromis, markizas priglaudžia ją prie savęs, glamo- 
nėja jos kūną ir šnabžda meilės prisipažinimus: 

— Dieviškoji katyte, esi man brangiausia. 

Dabar jis atkreipė dėmesį į jaunėlę ponios Renė seserį, Aną 
Prosper, ir Renė dūzgia aplink galimą neištikimybę, kaip bitė 
apie medų. Ana Prosper išlepinta ir pasipūtusi kaip motina. Ta- 
čiau graži. Šalia vyresnėlės sesers atrodo dar dailesnė. Nuspren- 
džiu, kad ji man nepatinka, tačiau negaliu susilaikyti vogčiomis 
netyrinėjęs jos kūno ir galvos formos. Stoviu ir stebiu ją tarytum 
iš tolo, apsivilkęs senu markizo surdutu, apsiavęs sunešiotais 
batais, Ir spoksau. 

Naktimis sėdžiu ir piešiu Anos Prosper galvą. 

Markizui malonumų čia nedaug: flirtuoti su uošve, erzinti 
vargšą teisėją, kankinti Renė. Be to, jam, kaip ir visiems kitiems, 
privalu laikytis žaidimo taisyklių. Ponia Montrioj nepakenčia, kai 
jų nesilaikoma. Todėl markizas persirengia vakarienei. Sėdi pa- 
sipuošęs ir valgo. Jis giria uošvės protą, jos puikų skonį ir taip 
toliau, ir taip toliau. Lydi damas į bažnyčią. Nepiktžodžiauja prieš 
Dievą. Neburnoja prieš religiją. Jis žavingas. Viskas labai pado- 
ru. Kaip ir dera garbingai šeimai. 

Jie turi viską: puošnias sales, buduarus ir komodas, kiniškų 
vazų, vonios kambarius, kvepiančius pakalnutėmis. 

O kurgi džiaugsmas? 

Džiaugsmas priklauso man. 


Padedu markizui išpakuoti knygas, kurias jis atsivežė. Dvi pil- 
nas dėžes. Tiksliai abėcėlės tvarka mums dėliojant knygas į len- 
tynas, jis kažką mąsto. Ankstus rytas, lauke smarkiai lyja. Lie- 
taus teškenimas migdo, visa aplinkui prityla. Menkoje šviesoje 
markizo veidas atrodo melsvas. Mums baigus kraustyti knygas, 
jis sėdasi į krėslą. Žiūri į mane ir klausia, ar mėgstu skaityti. Ką 
skaityti? Ar suvokiu ką perskaitęs? 

Dabar jis mano draugas. Apsikabina mane. Meiliai žvelgia. 
Sako, kad nėra ko nerimauti. 

Sėdime krėsluose ir skaitome. Markizas moko mane mąstyti, 
pasakoja apie filosofiją, poetus ir dramaturgus. Mudu skaito- 
me Lametri „Žmogų mašiną“. Pasak markizo, tai svarbi knyga. 
Lametri teigia, kad gamta gyvena pagal savo dėsnius. Visatoje 

visa apibrėžta ir reikalinga, o gėris ir blogis tėra tik būtini ele- 
mentai. 

— Neegzistuoja nei blogio, nei gėrio. Blogis toks pat būtinas 
kaip ir gėris. Gamtai nesvarbu. 

Aš išdrįstu paprieštarauti. 

— Vis dėlto nejaugi nesvarbu, kad vaikai mokytųsi siekti gėrio 
ir atmesti blogį ? 

Markizas nebesiklauso. Staiga jis susierzina, pakyla nuo krės- 
lo ir įgrūda knygą atgal į lentyną. Netaręs nė žodžio išeina iš 
bibliotekos. 

Neabejoju, jog tai mūsų paskutinis pokalbis apie knygas. Ta- 
čiau po kelių dienų jis ateina į mano kambarį ir padeda ant 
lovos keletą kūrinių. 

Tą pačią dieną prie vakarienės stalo jis susiginčija su ponia 
Montrioj. Tvirtina, kad Žmogus apibūdinamas tik remiantis moks- 
liniais stebėjimais ir bandymais. Ponia kalba apie Dievo valią. Jie 
nesiklauso vienas kito. Kiekvienas varo savo monologą. Marki- 
zo balsas šį vakarą skamba garsiau nei ponios. Jis sako, kad 
žmogus - tai geismų ir impulsų valdoma mašina. Neprotinga 
šiuos impulsus neigti. Žmogus turi tenkinti savo poreikius, ki- 
taip jis negali, šaukia markizas ir spokso į ponią Montrioj. Pas- 
kui pasišaukia mane ir prašo patvirtinti Lametri teiginius. Vėliau 
jaučiuosi ir išdidus, ir susigėdęs. 

Ana Prosper pradėjo lankytis pas mane naktimis. Puikiu bro- 
kato drabužiu. Mėnesienoje. Jos veidas aukso spalvos. Guliu 
stengdamasis į ją nežiūrėti ir leidžiu jai išsiplepėti. Užsimerkęs 
išklausau klausimų apie mano poną. Sakau: 

— Nenorėčiau atsakyti. 

— Apie tai nieko nežinau. 

— Jei tik ponia žinotų, ko jūs klausinėjate. 

Jos galvos forma iš tiesų graži. Pati man nepatinka. Tačiau 
galvos forma graži. Aukšta kakta, puikūs smilkiniai. Platus pa- 
kaušis. Tobula kaukolės forma. 

Už lango mėnesiena. 

Mėnulis neturi jokių paslapčių. Kalbama, kad jis įkvepiąs mums 
draugiškumo ir meilės jausmus. Tačiau aš žinau, kad įsimylėti 
yra ne kas kita, kaip užmaskuotas geidulys, gleivinės troškulys, 

amžinas poreikis būti tironu savo artimui. Jei žmonės bendrom 
jėgom nukabintų mėnulį, pasitarnautų pasauliui. 

Aš guodžiuosi šveicarės kambarinės Goton draugija. Ji per 
daug kvaila, kad suvoktų, koks aš negražus. Ji sako, kad esu 
geras. Jai atrodo, kad esu rūpestingas ir užjaučiantis tik todėl, 
kad sakausi ją mylįs. Mano ponas perspėja, kad pavojinga ne- 
skirti kitų Žmonių interesų nuo savųjų. „Kitaip netrukus tapsi 
vergu to, kuris sakosi tave mylįs labiau nei save patį“. Tačiau 
Goton kūnas karštas, įkypos akys gražios. Ji kvepia imbieru ir 
karamele. Aš nenoriu jos skriausti. Tai manęs nejaudina. 

Vietoj jos fantazuoju apie sodininko dukterį. Ar ji truputį ne- 
panaši į Aną Prosper? Tokia pat aukšta kakta. Ir dailiai išlenktas 
pakaušis. 

Naktį sėdžiu ir piešiu mergaitės galvą. 


k 


Man dingtelėjo viena mintis. Nuėjau pas poną ir papasako- 
jau, kad naktį į mano kambarį buvo atėjusi Ana Prosper ir teira- 
vosi apie jj. Argi ne puiki proga sugundyti? — klausiu. Suvilioti 
nekaltą merginą, nuvesti ją klystkeliais - argi gali kas labiau 
jaudinti? Jis iš karto ėmė regzti planą. 

Eidamas parku pamačiau žiburį sodininko namelyje. Maža 
mergytė stovėjo prie lango ir iškišusi galvą į vidų šaukė ant ša- 
kos tupintį katiną. Atsitūpęs ėmiau ją stebėti. Daviau valią vaiz- 
duotei. Nejučia atsidūriau prie lango. Taip arti, kad įžiūrėjau gys- 
las ant jos kaklo. Užuodžiau jos kvapą. Jai nuėjus nuo lango, aš 
dar ilgai sėdėjau ten užsimerkęs. Jos oda balta kaip šalna. Ji 
tokia jaunutė. Ir kažko liūdna. 

Vaiko galvos kaulai per minkšti, kad būtų galima perkirsti, ir 
per ploni pjauti. Tokie kauleliai karpomi didelėmis žirklėmis. 

— Žiemą jai sueis dešimt, - pasakė sodininko žmona, kai vie- 
ną rytą ėmiau klausinėti apie dukrelę. Stebėjau, kaip moterį už- 
lieja išdidumo banga: smilkinius išmuša raudonos dėmelės, ji 
džiugiai atsidūsta, tik vėliau įsitikinau, kad sodininko pačiai la- 
biau rūpi rožės nei mergaitė. 

Koks vis dėlto esu pašlemėkas! Šiąnakt fantazuosiu. Maty- 
damas tai, ką matau, visad jaučiuosi lyg pakylėtas. Rytą neran- 
du sau vietos. 

Anai Prosper perdaviau laišką nuo markizo. Keletą saldžių 
eilučių apie jų pirmą pasimatymą. Ji nuraudo ir apsisukusi nuė- 
jo. Kitą dieną įbruko man atsakymą. Ana Prosper rašo nelygi- 
nant kambarinė. 

„Jūsų žodžiai tokie galantiški, mielas svaini, tačiau ar galiu 
jumis pasitikėti? Nežinau, ką turėčiau apie jus manyti, tačiau 
mano širdis reikli ir aš esu pernelyg jautri tokiems žodžiams..." 

Prasidėjo susirašinėjimas. 

Džiaugiausi tik aš. 


Jiedviem jau sunku slėpti jausmus. Paskutinis Anos Pros- 
per laiškas buvo jaudinantis. Laikas nelaukė. Rytą nugirdau 
ponios ir teisėjo pokalbį. Ji žūtbūt norinti išsiųsti Aną Prosper 
pas tetą. Baiminasi dėl dukters moralinių nuostatų. Išmušė 
valanda. 

Sudeginau Anos Prosper laišką, dar ir dabar, sėdėdamas su 
markizo plunksna rankoje, užuodžiu pelenų kvapą. Ką jis jai 
būtų atrašęs? Kokie jausmai jam sukilę? Galingas geismas, visa 
aplinkui paverčiąs tuštuma? Ar tik savigyra? Parašau keletą ei- 
lučių apie žavią Anos Prosper eiseną. Apie jos alsavimą, tyresnį 
nei obelų žiedai. Markizo vardu siūlau susitikti arklidėse, naktį 
prieš jai išvykstant, atsiprašinėju už akiplėšiškumą, parašau dar 
keletą eilučių apie širdžių plakimą. Užbaigiu „su viltimi išvys- 
ta 

Viską apsvarsčiau. Po operacijos paguldysiu jos kūną į mėšlo 
vežimą ir kuo nors uždengsiu. Sodininkui rytoj laisvadienis, aš 
dirbsiu už jj. Manau, lavono nepreparuosiu. Tik išdžiovinsiu gal- 
vą, ją išsaugosiu ir kartkartėmis tyrinėsiu formą. Nekantriai lau- 
kiu pasimatymo. 

Vidurnaktis. Iš spintos išsitraukiu markizo apsiaustą ir skry- 
bėlę. Išmokau pamėgdžioti jo eiseną. Tūnau kampe už arklių ir 
laukiu jos. Ilgiuosi. Išgirsiu lengvus jos žingsnius. Susirūpinusi ji 
apsižvalgys. Gražios akys spindės. Skubiais žingsneliais ji pripuls 
prie manęs. Visu kūnu priglus. 

Veidą prisidengiu markizo apsiaustu. 

Ilgiuosi jos odos. Priglusti lūpomis prie jos kaklo. Tokio švel- 
naus. Ar moteris, kurios vyriškis geidžia, kvepia ne taip kaip 
visos kitos? Ar meilė turi savo kvapą? 

Laukiu. 

Nieko. Nei lengvų žingsnelių. Nei įsimylėjusiosios nerimo. Jo- 
kio tramdomo geismo. Nei niekšiško pasitenkinimo, kurį jaustų 
kutenti botagu. Nei drovaus raudonio. Nei katės šnypštimo. Nei 
nešvankių dejonių. Netgi jokio demaskavimo - ji tiesiog neat- 
ėjo. Aš įžeistas. Markizo vardu. 


* 


Viskas, apie ką rašau, pavaldu didžiajam karaliui. Smegenims. 
Kalbos gabumų centras pasislėpęs tarp smegenų skilvelių. Kra- 
bai ir kiti vėžiagyviai neturi smegenų. Organas, valdąs jų pojū- 
čius bei judesius, yra krūtinės ląstoje. Anksčiau manyta, kad 
žmogus mąsto širdimi. Tačiau žmogaus smegenys - sudėtinga 
mašina. Labirintas, kuris nesutilptų širdyje. 

Sodininko dukrelės taip ir nesurado. Supjausčiau ją mMėnesie- 
noje. Kūno dalis išslapsčiau dvaro apylinkėse. Kaukolę atvėriau 

Turiu pasakyti, kad tokiame nesubrendusiame vaisiuje buvo 
sunku nustatyti Rušfuko įvardytuosius centrus. Vingiai tokie men- 
ki ir susipynę. Be to, šviesa mano kambaryje per silpna. Ir dar- 
buotis tegaliu naktį. Išties apmaudu. Nejaugi tokioje šviesoje 
galima rimtai užsiimti moksliniu darbu? 


* 


Paryžius. Mane stebina tai, kaip gerai šiame mieste viskas or- 
ganizuota. Bet man gėda. Paryžius primena užduotį, kurią turiu 
atlikti. Aš leidau sau atsitraukti nuo jos, pasirinkti ką kita. Tai, kas 
įvyko Ešofure, neturėjo įvykti. Daugiau nebenukrypsiu nuo pla- 
no. Laikysiuosi chronologiškos sąraše esančių vardų sekos. 

Nevalia susigundyti kuo nors kitu. Mano valdžia tiems ma- 
nęs nepažįstantiems žmonėms, tik akimirksnį mMatysiantiems ma- 
no veidą, pernelyg gležna. Valdžios nepasidovanosi. Ją gali tik- 

tai susikurti. O susikūrus galima lengvai netekti. Reikia būti at- 
sargiam. 

Turiu darbuotis moksliškiau. Tiksliai. Ramiai. Ir kantriai. 

Vieną rytą savo lovą randu pilną juodų plaukų. Pasižiūriu į 
veidrodį. Plaukai slenka iš kairės pusės. Nejaugi pradedu plikti? 
Kodėl tik iš vienos pusės? Surankioju plaukus iš lovos po vieną 
ir sudeginu. Purtau antklodę, kol pakerta rankas. Atsargiai per- 
braukiu savo plaukus. Atrodo išretėję, keisti. 

Journal de Paris perskaitau, kad grafui Rošetui jo namuose 
Savojoje reikalingas tarnas. Grafo pavardė dažnai linksniuoja- 
ma laikraščių skandalų skiltyse. Jis donžuanas, girtuoklis, triukš- 
madarys. Taip pat turi vieną įdomų bruožą. Atrodo, mėgsta tam 
tikrus eksperimentus. Jam patinka griežtos viešnamių damos. 
Rimbo kirčiai. Grafas - ketvirtas mano sąraše. Jis įdomus tyri- 
mams. Iškyla keletas klausimų. Iš kur grafas gavo tiek pinigų 
kelionei, kai dar visai neseniai buvo taip giliai įklimpęs, kad tu- 
rėjo juos skolintis iš provincialės palūkininkės? Kaip aš nusigau- 
siu į Savoją? 


Mirė markizo tėvas, grafas de Sadas. Le grand seigneur. Da- 
bar markizas paveldės tėvo titulą. Dabar JIS - grafas de Sadas. 
Tačiau markizas liūdi. Jis geria, geria, murmėdamas vaikšto po 
namus, priekaištauja sau ir vis šneka apie tėvą, kurio dorai nie- 
kada nepažinojo. Namuose suirutė. Aš guliu ir svajoju. Vieną 
rytą jis ateina pas mane. Sustoja prie durų. 

— Ko ponas pageidautų - arbatos ar šokolado? 

Atsikeliu iš lovos. Pro langines sklindančios šviesos ruoželiai 
krinta ant jo. Jis apsirengęs mano drabužiais, vaidina liokajų. 
Keletą dienų žaidžiame šį žaidimą apsikeitę vaidmenimis, tarsi 
pati gamta juos mums būtų pakeitusi. Bet aš nesijaučiu ponu. 
Nesijaučiu patogiai. Man rodos, jis mane permato, ir todėl nirš- 
tu. Baru jj. Vieną rytą, užtikęs miegantį ant kušetės, trenkiu jam 
lazda. Per nugarą, galvą. Jis verkia kaip vaikas, ir aš turiu jį ap- 
kabinti. 

Kai žaidimas baigiasi ir aš atsiimu savo drabužius, mąstau jau 
kitaip. Kaskart pamatęs markizą tarpduryje krūpteliu tarsi pa- 
matęs iškreiptą savo paties atvaizdą. 

Sėdžiu markizo bibliotekoje ir skaitau Dekartą. Kūnas - tai 
mašina. Skaitau knygos antrąjį skyrių - „Žmogus“. „Kaip juda 
žmogiškoji mašina?“ - šešioliktas skyrius. „Nervus žmogiškaja- 
me aparate galima palyginti su fontano vamzdžiais, - perskai- 
tau. - Jie valdomi variklių ir driekiasi visu kūnu. Ši mašina turi 
sielą, glūdinčią širdyje. Ji valdo mašiną nelyginant fontano pri- 
žiūrėtojas.“ 

Antras Bu-Bu sąraše - tekstilės fabriko savininkas, gyvenan- 
tis priešais Šv. Magdalenos bažnyčią. Kas rytą stoviu lange ir 
matau jį šlubčiojant iš namų. Jis eina pasiramsčiuodamas lazde- 
Ie su sidabriniu galvos formos buožulu. Lėtai išeina pro sodo 
vartelius ir sėdasi į laukiančią karietą. Jo veidas perkreiptas skaus- 
mo. Pilnas susierzinimo ir nekantrumo. 

Kenčiančiųjų skausmo centras turėtų būti stipresnis nei kitų. 
Logiška. 

Visos mintys sukasi apie tekstilės fabrikantą poną Žaką. Ap- 
sisprendžiau paimti jo smegenis. Turiu nuostabų planą. Imu juok- 
tis, tačiau pamanau, kad juokiuosi per garsiai ir kad neturėčiau 
taip vienas juoktis. Tai netinka šių namų tarnui. Reikia būti at- 
sargesniam. 


Ponas Žakas gyvena vienas. Pasiturintis žmogus, bet gyvena 
kukliai. Vienišas. Tačiau laimingas, nes turi šunį. Jo fabrikas Fo- 
bur Sent Antuane vidutinis. Jis nesilabina su darbininkais. Ko- 
dėl jam prireikė skolintis pinigų iš Bu-Bu? Niekuomet to nesuži- 
nosiu, tačiau nesvarbu. Tūnau nuo sienos krintančiame šešėlyje 
tiesiai priešais jo namą apsivilkęs kaip valkata ir mąstau, kad 
jis— gyvenimu nepatenkintas ir iškankintas žmogus. Ponas Ža- 
kas žemaūgis ir liesas. Jo rankos panašios į vaiko. Manau, kad 
jis jas susižeidė per nelaimingą atsitikimą, nes rankos nusėtos 
tamsių randų. Gal nudegimai nuo gaisro? Akys didžiulės, o bė- 
ginėjantis žvilgsnis bailus. 

Tą naktį lietui lyjant pro palėpės langą įsibraunu į jo namą. 
Visas sušlapęs atidarau miegamojo duris. Giliu skersiniu pjūviu, 
nukertančiu iškart ir kaklo arteriją, ir kvėpavimo takus, papjau- 
nu šunį. Ponas Žakas pašoksta iš lovos. Persigandęs. Šaukia ant 

manęs. Šlubčioja prie savo lazdos. Ramiai pasakau, kad atėjau 
jo nužudyti, aiškinu, kaip tai padarysiu. Prašau elgtis ramiai, nes 
jis negali apsiginti. Tačiau jis nenusiramina. Ponas Žakas blaško- 
si po kambarį. Jo balsas graudus. Jis išsigandęs. Sakau, kad jam 
beveik neskaudės ir kad jau niekad jo nebekankins skausmas. 
Tačiau jis blaškosi ir manęs nesiklauso. Kai artinuosi prie jo su 
skalpeliu, jis man trenkia, tačiau susipjausto rankas. Jis kelia per 
daug triukšmo, ir aš privalau veikti skubiai, kol jis dar nesugadi- 
no mano planų. 

Aš nepaprastai miklus. Man visiškai nesunku supjaustyti žmo- 
gų, kad ir kaip jis besigintų. Tereikia prieiti arčiau. Ponas Žakas 
mane prisileidžia, nes mano, kad sugebės sustabdyti mane sa- 
vo mažomis rankutėmis. Tačiau jų netenka nesuspėjęs nė mirk- 
telėti. Aš valdau peilį kaip menininkas, ir ponas Žakas nutyla. 

Daugiau nebejaučia skausmo. 

Turiu savąjį modus operandi, veikimo būdą. Mano tikslas — 
Žmogaus smegenys. Padegu miegamąjį. Ropšdamasis laukan 
pro palėpės langą suvokiu per daug rizikavęs. 

Ko gero, patogiausia naudotis plaktuku. Plaktuko viršūnę at- 
mušiau taip, kad ji tapo plokštesnė ir platesnė. Lengvai trenk- 
damas išvengsiu sukrėtimo, galinčio pažeisti smegenis. Supran- 
tama, skrosti geriausia pradėti nuo apačios. Menkesnė tikimy- 
bė suklysti. 

Disekcija - kūno skrodimo technika. Mirusios medžiagos ty- 
rimas. Atkeliu momenkaulį. Žiūriu į smegenis. Smegenų vingiai 
įvairiomis kryptimis. Jie raitosi, kryžiuojasi, o kai kurie, atrodo, 
visai neturi aiškios krypties. Dar kiti susiformavę lyg piramidės, 
susisukę į spirales. Vis dėlto atrodo, kad daugelio žmonių sme- 
genų vingiai yra šitokios chaotiškos formos. 

Kai prisimerkiu, jie man primena kalnagūbrius gražiame sve- 
timame krašte. 

Suradau atminties ir kalbinių gebėjimų centrus. Išdidumo, 
pamėgdžiojimo, ryžtingumo centrus. Išsiaiškinau, kur slypi ir re- 
liginių jausmų centras. Tačiau dar daugelio trūksta. Paruošiu 
išsamų katalogą apie visas Žmogaus smegenų dalis. Tapsiu di- 
džiu anatomu. 

Nerandu skausmo centro. 

Ir tada suvokiu - nerasiu skausmo centro tol, kol nepadarysiu 
smegenų atlaso ir nesusisteminsiu medžiagos apie smegenis. 

Tik po trijų mėnesių nužudau trečią numerį Bu-Bu sąraše. 
Deni Filipą Moetą. Gamtininką ir enciklopedininką. Labai moks- 
lingą Žmogų. 

Įdomios Moeto smegenys. Kiek didesnės nei įprasta. Aiškes- 
niais vingiais. Su tokiomis lengviau dirbti. Plušau dešimt valan- 
dų. Tarp šoninio ir trečiojo skilvelių glūdi talamas, gumburas. Ši 
smegenų dalis forma primena sėdmenų apvalumus. Šalia jų su- 
randu kažkokią rausvą substanciją. Panašią į kirminą. Mondi- 
nas dei Lučis rašo, kad ji veikia mąstymą. Kai Žmogus nori nu- 
stoti galvojęs, tas „kirminas“ užblokuoja sielos tėkmę tarp skil- 
velių. Aš išimu gumburą ir paišau įj. 

Didžiausias anatomo priešas yra nuovargis ir kantrybės sto- 
ka. Ruštuko baigdavo darbuotis tada, kai imdavo stigti kantry- 
bės. Bet aš trokštu dirbti. Per pusvalandį galima tiek sugadinti, 
O juk pažeisti šią puikią simetriją labai nesunku. Reikia būti at- 
sargiam. 

Aš tyrinėju, vadinasi, esu. (Ėmiau cituoti!) Veikti mane skati- 
na troškimai ir smalsumas. Nebijau bausmės. Bausmė - pasku- 
tinis atlygis. Mano kraujas, aplaistysiantis egzekucijos vietą, taps 
įrodymu, kad pranokau save patį. 


* 


Vidurvasarį su markizu išvykome į Marselį išsireikalauti vienos 
senos skolos. Buvome puikiai nusiteikę, tad markizas nusprendė, 
kad turime apsistoti viešbutyje „Trylika kantonų“, gerai pavaka- 
rieniauti ir po to kiek pasivaikščioti po miestą, apžiūrėti įžŽymy- 
bes. „Auksinės gerklės“ užeigoje markizui buvo užsiminta apie 
merginą, vardu Žana Niko, ir jis nuskubėjo į jos kambarį. Aš grį- 
Žau į viešbutį, atsiguliau pailsėti ir laukiau markizo. 

Klausiausi iš kiemo sklindančio žiogų čirpimo. Jų gerklelių 
išgaunami garsai skambėjo gražiai, tačiau man norėjosi, kad jie 
nutiltų. Tai, kas dingo ar turi pradingti, gražiau už visa kita. 
Panorau atsikelti, atidaryti langą ir užrikti ant tų šešiakojų rėks- 
nių. Kai jų daina savaime nutilo, užsimerkiau ir vėl ėmiau fanta- 
zuoti. Man patiko manyti, jog Dievas išgirdo mano maldelę, 

kuria prašiau tylos. Šioje prieblandoje leidau sau šiek tiek didy- 
bės manijos. Save laikiau kenčiančiųjų išlaisvintoju. Pasaulį va- 
duojančiu nuo skausmo. Mokslininku. 

Auštant ėmiau rengtis būsimai orgijai. Vaikščiojau uosto kran- 
tine ir nesuskaičiuojamose užeigose bei smuklėse ieškojau jau- 
nučių merginų. Buvau apimtas puikybės polėkio. Bet kritiškas. 
Nukarusios krūtys, ilgos kojos, kvepalai. Niekas netiko. Viskas 
buvo tik pusėtina. Sutemus rankose teturėjau vienintelę korte- 
lę, tačiau sužinojęs, kad mergina išvykusi paplaukioti laivu ir 
kad mus priims tik kitą rytą, prisipažinau esąs nugalėtas ir jau 
girdėjau markizo priekaištus. 

Rytą stovėjome šalia vienas kito priešais veidrodį. Buvome 
vienodai apsirengę, vienodais perukais, kelnėmis iki kelių ir ba- 
tais. Rankoje po lazdelę. Markizas sugalvojo, kad būtume kuo 
panašesni. 

— Tai tik įžanga, - tarė jis. 

Mes ketinome apsilankyti kambariuose Kapucinų gatvėje ir 
susitikti su keletu žaismingų panelių. Stovėjome ir žiūrėjome į 
kits kitą veidrodyje. Markizas nusišypsojo: | 

— Noriu, kad turėtume pravardes. Norėčiau, kad vadintum 
mane La Fleur, gėle. 

Nustebęs pažvelgiau į jj. 

— O kaip vadinsite mane? 

— Prezidentu. 

Nejudėdamas žiūrėjau į markizą veidrodyje. Ir ėmiau juoktis. 

Užsidegęs kaip vaikas, markizas visą kelią kalbėjo apie viską 
ir apie nieką, ' mums braunantis per moteriškes su pintinėmis 
prekių, per prekijus su pilnais vežimaičiais žuvų. Žmonės spok- 
sojo į mane kaip į didiką. „Prezidentas“ . Kapucinų gatvėje atsi- 
vėrė namo durys, ir mes ėmėm lipti stačiais laiptais. Aš - kilmin- 
gas ponas. 

— Aš esu La Fleur. O čia mano ponas, Prezidentas, - pristatė 
mus markizas. 

Žvelgiau į blyškius merginų veidus, aukštas krūtines. Jos šyp- 
sojosi, darė reveransus. Tačiau negirdėjau, ką sakė. Aš - kilmin- 
gas ponas. 

Kambaryje markizas čaižė baltus merginų užpakaliukus. Ak, 
kaip jis plakė ir leidosi plakamas. Jo užpakalyje liko plačios rau- 

donos juostos. Jis pavaišino Merginas anyžių žirneliais su ispa- 
ninėmis muselėmis viduje, dar vadinamais „Rišeljė pastilėmis“. 
Šie namuose pagaminti saldainiukai turėjo merginas jaudrinti. 
Aš žiūrėjau į pusnuogius kūnus, šypsojausi ir mąsčiau apie savo 
naująjį vardą. Stovėjau kitoje kambario pusėje ir buvau labiau 
susijaudinęs dėl savo drabužių nei dėl drėgnų merginų ertmių 
ar raudonuojančių užpakalių. Markizo goslus riksmas buvo ne- 
lyginant žvėries kauksmas. Žvelgiau į markizo veidą, į rankas, 
gniaužančias merginoms užpakalius ir pliaukšinčias per juos. 
Keisčiausi dalykai jaudrina Žmones, pamaniau. Markizas davė 
merginoms dar pastilių. Kaišiojo nosj joms tarp sėdmenų tikė- 
damasis, kad jos pabezdės. Tačiau nuo ledinukų joms prasidėjo 
spazmai. Markizą apėmė nepaprastas jaudulys. 

— Prezidente! - sušuko jis. - Ledinukai veikia prastai, esu nie- 
kam tikes mokslininkas. 

Aš linktelėjau ir ėmiau jį čaižyti devyniauodegiu rimbu, o jis 
vytine plakė gražią rausvaplaukę. Kita gražuolė stovėjo prie lango 
susiėmusi už pilvo, verkšleno, kad jos tėvas toks dievobaimin- 
gas, nė musės nėra nuskriaudęs. Merginos rėkė, markizas rėkė, 
o aš jaučiausi, tarsi sklandyčiau virš šių bepročių namų ir iš vir- 
šaus žvelgčiau į tuos kūnus, į išsižiojusias burnas, raudonus už- 
pakalius, monetas ir pastiles, riedančias grindimis... 

Šitaip baigėsi ispaninių muselių rytas. Sugrįžome į viešbutį, 
man teko prilaikyti markizą. Jam sunkiai sekėsi eiti. 

Naktį jis kalbėjo per miegus. Susirūpinusiu balsu. Mėginau 
suprasti, ką jis sako. Tačiau paskui užmigau. Kai prabudau, kam- 
barys buvo nutviekstas saulės; pirmiausia pasisukau į markizą ir 
ėmiau tyrinėti jo miegantį veidą. La Fleur, pagalvojau, atsisėdau 
lovoje ir nusišypsojau. Lauke girdėjau berniukus mėtant akme- 
nis į tvorą. 

Rytą markizas ėmė skubėti. Norėjo kuo skubiau išvykti, todėl 
liepė man sukrauti daiktus. Netrukus jau tempiau lagaminus 
žemyn. Viešbučio savininkas buvo mažiukas, plonais pirštais ir 
per ilgais nagais. Nužvelgiau jo keistai mažą kaukolę. Markizas 
nervinosi. Keiksnojo vežiką, niekaip neparuošiantį karietos. Tuo- 
met kreipėsi į viešbučio savininką. 

— Jei kas teirautųsi apie La Fleur ir prezidentą de Kiurvalį, 
pasakykite, kad išvykome į Lioną. Ar supratote? 

Savininkas linktelėjo tramdydamas žiovulį. 

Aš palikau lagaminus. 

— Prezidentas de Kiurvalis? 

Kūnu perbėgo šaltukas. 

— Imk lagaminus, idiote, privažiuoja karieta. 

Aš tebespoksojau į markizą. 

— Lagaminus! 

Paėmiau juos ir žengiau prie durų. Gatvėje jis man kumštelė- 
jo į šoną. 

— Kas tau pasidarė? 

Stabtelėjau ir išlemenau: 

— Prezidentas de Kiurvalis? 

— Neprarask amo, Laturai. Tai tik vardas. 

Priešais save išvydau šio vardo raides. 

— Tai tik vardas, juo kurį laiką vadinausi, ir nieko daugiau. 

Pamėginau linktelėti. 

Man įkėlus lagaminus į karietą, prieš akis vėl iškilo vardas. Rai- 
dė į raidę. „Prezidentas de Kiurvalis“. Aštuntas Bu-Bu sąraše. 

Mudu įsėdome į karietą, markizas labai nervinosi, tačiau ne- 
galėjau suprasti kodėl. Kalbėjo nedaug, o jei ką ir pasakydavo, 
buvo labai svetima. 

Staiga pajutau, kad visiškai nepažįstu markizo. 

Važiavome gražiomis Eks an Provanso gatvėmis, aukšto Liu- 
berono kalno papėde Apto ir Lakosto link. 

Pasakiau sau, jog privalau pamiršti šią dieną, turiu sugalvoti, 
kaip ištrinti ją Iš atminties. Prisiminiau kiekvieną menkiausią tos 
dienos įvykį ir nusprendžiau, kad jie nebeegzistuoja. 

Į Lakostą atvykome sutemus. Aukštai virš miesto dunksojo 
pilis, apsupta alyvmedžių ir riešutmedžių, tačiau tamsoje tejžiū- 
rėjau vien statų kelią, šlaitą ir uolas virš bokštų. Žinojau, kad net 
ir viską pamiršęs ten, viršuje, jausiuosi neramus. 

Tuo pat metu viena iš Marselio merginų nusprendė mudu 
įskysti dėl tų nelemtų pastilių. Kai mūsų karieta įvažiavo į La- 
kostą, arešto orderis jau buvo išrašytas. 


Markizas niršo ir verkšleno nežinodamas, kur dingti. Naujie- 
na apie skundą jj pasiekė, todėl jis neketino kelti kojos iš miega- 
mojo. Ir vis dėlto skundėsi, kad jaučiasi tartum įkalintas. Jis kei- 

kė Marselio policiją. Plūdosi, maišė su žemėmis Prancūzijos ad- 
vokatus ir visą prakeiktą teisinę sistemą. Nejaugi vyriškis negali 
ramiai pasismaginti su prostitute? Ar įstatymas draudžia geis- 
mus? Akimoju jis stryktelėjo ant kėdės ir žvelgdamas į lubas 
ėmė plyšauti lyg įsivaizduodamas, kad tai dangus, apgyvendin- 
tas teisingumo ieškančių dievų. Tuomet nugriuvo ant grindų ir 
raudodamas prisiėmė viso pasaulio nuodėmes. Renė bandė įj 
raminti, tačiau jis negalėjo pakęsti jos motiniško tono ir išvijo ją 
iš kambario. Tačiau mūsų brangiai svainei Anai Prosper, užsu- 
kusiai čia, pasisekė taip nuraminti markizą, jog jis net išdrįso 
išeiti iš Miegamojo. 

Aš genialus. Kai kiek aprimęs markizas sėdėjo kambaryje ir 
valgė šparagų sriubą, užsigerdamas neapolietišku raudonuoju 
vynu, priėjau aš, pasilenkiau ir šį tą pašnibždėjau. Pasiūliau vyk- 
ti į Savoją. Policija bus Lakoste po keleto dienų, pasakiau. Savo- 
joje niekas mūsų nesuras. Markizas sirgo klaustrofobija, todėl 
jis su viskuo sutiko, kad tik išvengtų kalėjimo. Ir tuojau pat pa- 
skelbė mane genijumi. Jo akys lakstė. 

Jis nusprendė pasiimti Aną Prosper. Valgomajame stojo tyla. 
Suktybė nebūdinga Lakostui. Madam Renė veide lyg veidrodyje 
atsispindi ateitis. Paskalos, laikraščių antraštės, gėda ir Anos Pros- 
per žlugusios galimybės sėkmingai ištekėti, nenumaldomas mo- 
tinos įniršis — visa tai aiškiai matei išblyškusiame ponios Renė 
veide. Ir kai Ana Prosper neatmetė siūlymo, o vien gosliai žvel- 
gė į markizą, ponia Renė, nurijusi apmaudą, nukreipė žvilgsnį 
vidun, į savo gyvenimo griuvėsius, kuriuose jai teks kentėti savo 
skausmą. 

Ėmiau krauti daiktus. 

Netrukus mes jau važiavome iš Lakosto į Savoją, į Sardinijos 
karaliaus tėvoniją. Ten Prancūzijos įstatymams būsime nepa- 
valdūs. 


Sėdžiu karietoje Ir mintyse matau ponią Montrioj. Užsimer- 
kiu. Jos veidas šmėkščioja priešais mane lyg šešėlis. Karietoje 
ankšta. Drėgna ir karšta. 

Aš užsisvajoju. 

Ji vaikšto po mišką netoli Ešofuro, tranko kumščiais medžių 
kamienus ir rauda. 

— Dieve, pasigailėk moters, visuomet tave garbinusios. Pa- 
siųsk raupus ir greitą mirtį tam pasiutusiam ištvirkėliui, kuris 
man užtraukė tokią nešlovę ir apsuko mano dukterims galvas. 
Gerasis Dieve, mažiausia, ką gali padaryti - tai pasiųsti jam ligą, 
nuo kurios nukristų jo švytuoklė; taip, Dieve, kalbu apie vietą, 
susijusią su intymiu šeimyniniu gyvenimu, tačiau šitas šuo mo- 
suoja ja bet kokiu oru, kaišioja kur įmanydamas... 

Ponia de Montrioj žvilgsniu maldauja dangų atleidimo. 

— Atleisk man, Viešpatie, kad išvis apie tai kalbu. Tu išmintin- 
gas ir suprasi, kad šitas pasiutęs šuva neturi ilgiau gyventi. 

Tačiau Dievas jai neatsakė. Ji spyrė į medžio šaknis. Ir suriko 
iš skausmo. Viskas prieš ją! Šlubčiodama namų link prisiminė 
visas vadinamąsias filosofijas, šalį apėmusias abejones Dievu, 
karalyste ir Bažnyčia. 

— Jeigu būtų Dievas, - garsiai tarė pati sau, - argi jis leistų 
mano žentui gyventi? 

Ji stabtelėjo. Sukando dantis. Tėra vienintelė išeitis. Dangiš- 
kajam teisingumui įvykti prireiks laiko. Ponia Montrioj neturi 
kada laukti. Ji privalo paimti vadžias į savo rankas. Gerasis mar- 
kizas nė nesužinos, kas jį nubaudė. 

Sėdžiu karietoje ir šitaip kuriu. Kad ir kaip juokingai įsivaiz- 
duoju ponią Montrioj, ji vis tiek kelia siaubą. 

1772-ųjų liepos 11-ąją vienas Apto Karališkojo teismo at- 
stovas su penkiais gvardiečiais atvyko areštuoti Donasteno Al- 
fonso Fransua grafo de Sado ir jo liokajaus. Šio atstovo nuo- 
stabai, liokajus prisistatinėdavo keturiais vardais: Karteronu, 
La Ženesu, markizu ir Laturu. Buvome įtariami sodomija ir nuo- 
dijimu. Trys prostitutės jau liudijo prieš mus, joms buvo pa- 
skirta medicininė apžiūra. Dar dvi taip pat bus apklausiamos. 
Ponia Renė jiems papasakojo, kad jos vyras ir liokajus išvyko 
iš rūmų prieš savaitę kartu su jos seserimi Ana Prosper. Trys 
arešto orderiai buvo išduoti, kratos orderis pasirašytas, mūsų 
turtas konfiskuotas ir pareikalauta, kad prisistatytume per 14 
dienų. 

Po to štai kas nutiko: ponia de Sad nuvyko į Marselį pasikal- 
bėti apie markizo bylą ir pareiškė, kad visi yra „baisiai nusistatę 

prieš“. Lakoste ir jo apylinkėse išplatintas oficialus raginimas, 
kuriame buvo reikalaujama, kad mes pasiduotume. Įsikišo ka- 
rališkasis prokuroras - pareikalavo imtis ypatingų teisinių prie- 
monių, ir greitai buvo paskelbtas teismo nuosprendis: markizas 
de Sadas pripažintas kaltu dėl nuodijimo ir sodomijos. Aš bu- 
vau pripažintas kaltu dėl sodomijos. 

Nuosprendis skambėjo taip: 

De Sadas ir jo liokajus turi būti pristatyti į Marselio katedrą su 
kalinių drapanomis ir priebažnytyje melsti pasigailėjimo. Po to 
jie turi būti nuvesti į Šv. Liudviko aikštę, ant ešafoto, kur grafui 
de Sadui bus nukirsta galva. Laturas turės būti pakartas, jų abiejų 
palaikai sudeginti, o pelenai išbarstyti pavėjui. 

1772-ųjų rugsėjo 11-ąją Provanso parlamentas nuosprendį 
pripažino teisėtu, o rugsėjo 12-ąją dvi šiaudinės iškamšos, vaiz- 
duojančios markizą ir mane, buvo sudegintos Ekse Išpažinėjų 
aikštėje. Buvome nuteisti už akių. 


* 


Kas yra baimė? Ar vien žodis, kurį mes ištariame, kai nežino- 
me kito? 

Man baisu. Ilgiuosi pavojaus, skausmo, savo paties žūties. 

Mes niekuomet nesikalbame apie teismo nuosprendį ar apie 
iškamšų egzekuciją, tačiau kartkartėmis pagalvoju, kad marki- 
zas po tos bausmės gerokai pasilpo, ėmė niekinti save. 

Ar aš pajusiu skausmą mirties akimirką? 


Jaučiu Anos Prosper kvapą. Ji sėdi linguojančioje karietoje ir 
su šypsena lūpose skaito Ruso „Išpažintį“. Jos kaklas išraižytas 
plonyčių raukšlelių. Ji kvepia kažkuo, ką esu užmiršęs. Kažkuo, 
ko negaliu įvardyti, tačiau tas kvapas toks pat aštrus ir aiškus 
kaip pipirmėtės. Ji pasiekė savo ir dabar slepia nervingumą: ji 
myli sesers vyrą ir ketina dėtis jo žmona. Man gėda, kad ja susi- 
žavėjau. Tai pono išdavystė. 

Kertame Savojos sieną ir važiuojame į Florenciją. Florencijoje 
žavimės Ticiano „Venera“. Vienas šeimos draugas, daktaras Me- 
ni, parodo mums savo gamtos istorijos eksponatų kolekciją. Fo- 
silijų, antikos monetų. Ir vaškinę jaunos moters figūrą. Ji atsida- 

ro kaip spintelė ir ja galima naudotis anatomijos pamokose. 
Markizas klausinėja knaisiodamasis po jaunos „moters“ vidų. 
Daktaras aiškina. Aš tyliai stebiu smalsų markizo veidą. 

Vykstame į Romą. Ponas prisistatinėja grafu de Mezanu, o 
Aną Prosper vadina savo žmona. Aš - Karteronas, d'Armanas ir 
senjoras Kirosas. Ana Prosper sako man: 

— Mes grįšime į Savoją, Laturai. Ir ten įsikursime. Dabar esu jo 
žmona. Mes mylime vienas kitą. Esi mums reikalingas. 

Meilikaudama ji persistengia. Iš jos balso aišku, kad jie jau 
pabodo vienas kitam. Juos sieja vien geismas. Todėl ji apimta 
nevilties. 


Savoja yra vakarinėje Alpių dalyje. Ji ribojasi su Italija rytuose, 
Izero ir Eno žemėmis vakaruose. Ją valdo Sardinijos karalius. 
Riedame keliukais, kylančiais į kalnus, kol privažiuojame sostinę 
Šamberi. Niekad nemaniau, kad oras gali būti toks tyras. Naktį 
prieš užmiegant man į galvą šauna mintis, kad nevalia užmigti, 
nes stipriai išretėjes oras gali sukelti smegenims pavojingą de- 
guonies stygių. 

Nuomojamės namą iš vieno aristokrato. Už miesto sienos. Iš 
tekstilininko Ansaro perku baldus, užuolaidas, patalynę. Iš jo 
sužinau, kur gyvena grafas Rošetas, kiek jis turi tarnų ir kokie 
žmonės jį supa. Sužinau, kad grafas - jauniausias labai turtin- 
gos šeimos sūnus ir, pasak gandų, jau pralošęs didžiąją savo 
turtų dalį. 


Markizo ir Anos Prosper negirdėti. Aistra bloškė juodu vienas 
kitam į glėbį ir taip įtraukė į sūkurį, kad jie pritilo. Ta tyla neža- 
dėjo nieko gera. Jie niekad neišeidavo iš namų. Vengė ben- 
drauti su visais, išskyrus plepųjį gamtininką, gyvenantį miesto 
viešbutyje, ir tarnus. Maisto užsisakydavo iš netoliese esančios 
užeigos, valgydavo nepratardami vienas kitam nė žodžio. Vi- 
siems jie buvo grafas Mezanas su žmona. Jie gyveno taip nepa- 
stebimai, kad kartais pasirodydavo, jog jų iš viso nėra. Naktimis 
jie mylėdavosi, girdėdavau saldaus skausmo aimanas. 

Tarsi iš tolo pajutau, kad prasidėjo nesutarimai. Greitai tylos 
nebeliko. 

Dar po keleto savaičių Ana Prosper išvažiavo. Markizas užsi- 
darė kambaryje. Aš nuėjau į viešnamį ir išsiverkiau kekšės glė- 
byje. 

Naktį atsliūkinau prie grafo Rošeto namų. Ketvirto numerio. 
Keletą valandų stovėjau ir stebėjau neapšviestą jo namą. Rytą 
išėjo tarnai. Stovėjau ir laukiau, kol pamatysiu grafą. Jis buvo 
aukštas ir liesas. Aikštėje susitiko su Šamberi advokatu. Grafas 
žvelgė į advokatą nuolankiai, su kiek meilikaujama šypsena, tarsi 
ilgai laukęs kažko, kas, jis jautė, jam ir taip priklauso. Aukštau- 
gis grafas judėjo taip, tarytum paties kūnas jam būtų per dide- 
lis. Kai jis dingo už durų, aš jau žinojau, kaip su juo pasieląsiu. 
Dabar galėjau eiti sau. 

Tačiau dar ne kartą ten grįžau, visą savaitę aiškinausi grafo 
Įpročius. Grafas buvo didelis botanikos mėgėjas. Jis jodavo į 
Alpes ieškoti retų gėlių rūšių. Arba ilgai vaikštinėdavo vienas 
žaliais slėniais. 

Visą pyktį dėl to, kad išvyko Ana Prosper, markizas išgiežia 
ant manęs. Barasi dėl smulkmenų. Moko. Duoda beprasmiškas 
užduotis. Baudžia, jei nesugebu jų atlikti taip, kaip jam norisi. 
Man net kilo įtarimas, kad jis mane seka ir netgi nujaučia, jog 
sumaniau kažką, ko jis nesupranta. 

Dabar liko atsiskaityti su grafu. 


Brėkštant pėsčiomis išseku paskui grafą. Jis joja lėtai. Sustoja 
ir markstosi prieš saulę. 

Jo smegenėlės kietos, o didieji pusrutuliai - daug minkštesni. 
(Pasak Rušfuko, gyvuliški instinktai glūdi aplink smegenėles, gi- 
liai po pusrutuliais. Skausmo centras turi būti taip pat maždaug 
toje vietoje.) Kruopščiai darbuojuosi. Surandu nervus. 

Pincetais praskiriu smegenų dangalus. Skalpeliu braunuosi 
gilyn palei nervus. Dirbu labai atsargiai, kad nesužaločiau au- 
dinių. 

Nervai - smegenų pagalbininkai ir pasiuntiniai. Nelengva juos 
įžiūrėti, tačiau be jų smegenys taptų mašina, kuria neįmanoma 
naudotis. 

Smegenis preparuoju slėnyje. Tikiuosi, jog aptikau nervą, ve- 
dantį į skausmo centrą. Ypač atsargiai dirbu skalpeliu, rėžiu lė- 
tai, stebiu vos įžiūrimus nervus. Seku jais. Pasižymiu. Vos nepa- 
metu iš akių. Dabar jau visiškai nebetoli centro. 

Greitai sutems. Nesinori apie tai galvoti. Tačiau per valandą 
taip sutemo, jog aš imu daryti klaidas. Negalima skubėti. Priva- 
lau dirbti tiksliai. Delnus traukia mėšlungis. 

Nervas - tai takelis. Kantriai juo einu. Širdis daužosi. 

Saulė jau užlindo už debesies. Skalpelis perrėžia audinį apie 
nervą ir jį pažeidžia, kraujagysles taip pat. 

Guliu ant nugaros pelkėtoje lygumoje. Drėgmė smelkiasi per 
marškinius. Žiūriu į tamsų debesį. Tuoj lis. Guliu ramiai. Pajuntu 
lietaus lašus ant veido. 

Išvargęs einu mišku į pono namus. 

Nemanau, jog kas nors galėtų suprasti, ką aš palikau. Me- 
džiotojas ar botanikas mėgėjas, užėjęs įsmeigtus keturis stul- 
pus, spėlios, kas gi čia vyko. Greičiausiai pamanys, jog tai spąs- 
tai dideliam žvėriui. Ir tik užsimanęs pakasinėti toje pelkėtoje 
vietoje atras žmogaus palaikus. Surastų ir krūvą pelenų, likusių 
sudeginus grafo drabužius. Galbūt net susigaudytų, kad kaž- 
kas šioje vietoje kentėjo baisų skausmą. Galbūt, nors vargu bau. 
Mano manymu, nėra daugiau apie ką kalbėti. Aš atsiskaitęs. 
Tačiau patenkintas nesu. 


Markizas elgiasi keistai. Ilgai jodinėja, jo dažnai nėra namuo- 
se. Atsargumo, kurį iš būtinybės jis pavertė dorybe, nebelikę. 
Nustojo mane koneveikti, mokyti. Tačiau vis žiūri, Žiūri, Žiūri, 
tokiu žvilgsniu, kokio dar nebuvau matęs. Naktį sėdi ir rašo. 
Manęs vengia. Galbūt įsikalė į galvą, kad aš kaltas, jog išvyko 
Ana Prosper? 

Vieną rytą surandu jj lovoje šlaputėlį nuo prakaito. Jį kankina 
skausmai, ir aš netrukus įsitikinu, jog jam ant pilvo iškilęs pūli- 
nys. Važiuoju į viešbutį „Auksinis obuolys“ ir susižinau, kad ne- 
toliese gyvena puikus chirurgas. Įkalbu poną Toniną važiuoti 
iškart. Jis nuleidžia markizui kraujo. 

Slaugau jį dešimt dienų. Jis kliedi. Jo žodžiai mane gąsdina. 
Kalba tai, ko neturėtų žinoti. Jis mini mane, ir aš imu įtarti, kad 
buvau sekamas. Jis neišleido manęs iš akių. 

Karštligė prasideda ir man. Sėdžiu prie markizo lovos, muša 
prakaitas, grimztu į miegą. Abu kliedime. Kai jis pasijunta ge- 
riau, Man karštligė irgi pradeda atslūgti. 


Tarp medžių išvydau arklius. Stovėjau virtuvėje, pakvipusioje 
virtu liežuviu ir cukruotais riešutais, žiūrėjau į mišką tarytum jų 
laukdamas. Virėja skundėsi, kad nebeturime pipirų ir muskatų 
padažui, taip pat duonos, tačiau jos balsas buvo kažkur labai 
toli. Trys raiteliai prijojo prie mūsų namo. Žvilgančiais auliniais 
majoras nušoko nuo žirgo ir skubiai priėjo prie durų. Nulėkiau į 
markizo kambarį norėdamas jį perspėti. Tačiau markizas tik mos- 
telėjo eiti šalin. Bėgti jis neturėjo jėgų. 

Majoras de Šavanas ir du jo adjutantai budriai mus stebėjo. 
Majoras paaiškino, kad grafas de Mezanas areštuojamas. Po- 
nios de Montrioj prašymu karaliaus užsienio reikalų ministras, 
hercogas d'Egijonas pareikalavo iš Sardinijos ambasadoriaus Pa- 
ryžiuje grafą areštuoti ir įkalinti neribotam laikui. Markizas kei- 
kiasi. Jo veidas suakmenėjęs. Kresnas kūnas priminė tvirtovę. 
Sieną nuo viso pasaulio. 

Kitą rytą mus nuvežė į Miolano tvirtovę. 

— Esu areštuotas už nusikaltimą, kurio nepadariau! - rėkė 
markizas ant adjutantų. 

— Ar bus bent jau teismas? 

— Kas čia per kraštas, kad niekuo nekalti gyventojai areštuo- 
jami neišklausius nė menkiausio pasiaiškinimo? Kokios dar pik- 
tadarystės slegia Sardinijos valdžios sąžinę? 

Tačiau šie žodžiai buvo it šauksmas tyruose, o man jis tarė: 

— Blogiau nebegali būti. 

Miolano tvirtovė stovėjo plynėje ant skardingo kalno už aš- 
tuoniolikos kilometrų nuo Šamberi. Trijų šimtų metrų gilumoje 
driekėsi Izero slėnis. Kalėjimą juosė trys sienos ir du grioviai. 
Markizo kamera buvo pilies viduryje stovinčiame bokšte. Tame 
pat bokšte buvo ir komendanto butas. Pro kameros langus pie- 
tinėje bokšto pusėje buvo matyti slėnis ir snieguotos Alpės. 

Ant tamsių akmeninių grindų krenta grotų šešėlis. Tamsios 
akmeninės sienos. Atviras židinys. Tai mūsų privilegija. Sardini- 
jos valdžios pagarbos ženklas markizui ir jo aristokratiškos kil- 
mės pripažinimas. Po keleto dienų mums parodoma malonė: 

gaunu leidimą patarnauti ponui kalėjime, įeiti ir išeiti sargybi- 
niams leidus ir parūpinti, ko markizas pageidauja. 


Aišku, aš nusipelniau bausmės ir turėčiau atkentėti už poną. 
Tačiau taip nėra. Aš čia esu dėl jo vadinamųjų nusikaltimų, o ne 
dėl savų. Dabar suprantu, kad nusikaltimo nėra tol, kol jo ne- 
nustato teismas. 

Lavonus, kurie pasitarnavo kaip medžiaga mano moksliniam 
darbui, aš vadinu savo kūnais. Ar yra koks visiems Žmonėms 
privalus nerašytas įstatymas? Jei toks yra, tuomet aš jį tikrai 
pažeidžiau. Ir kokia bausmė laukia įj sulaužiusiųjų ? 

Man neduoda ramybės grafo skrodimas. Moksliniu požiū- 
riu jam buvo blogai pasirengta. Peikiu savo techniką, mąstau, 
kaip ją patobulinti. Tačiau man neduoda ramybės ir kitkas. Tik 
nežinau kas. Toji diena neina man iš galvos. Slėnis, grafas, 
arklys, sutemos. Kaskart apie tai pagalvojus ima nemaloniai 
mausti pakaušį. 

Ponas siautėja ir niršta, tūžta dėl menkiausio nieko. Nuolat 
skundžiasi komendantu de Lonė. Sardinijos valdžiai rašinėja II- 
linį kvailumą“. Aš bandau kurti įvairiausius pabėgimo planus, 
tačiau markizo jie neguodžia. 

Vaikščiojant aplink Sen Pjero bokštą palei tvirtovės sieną su 
šaudymo angomis, pro požeminę kamerą, iš kur sklinda išpro- 
tėjusio kalinio staugimas, tolėliau keliuku į sodą ir pro koplyčią 
Žemutiniame bokšte, paskui per aikštę grįžtant atgal į kamerą 
visą laiką markizas keikia „idiotiškus nusikaltėlius, kurie jį laiko 
čia uždarytą". 

Jis krenkščia ir spjaudosi. 

— Jie šlykštesni už pašvinkusių tunų prekeivius Ekse. Jie tar- 
nauja budeliams. Ponios prezidentienės neapykanta pasiekė ma- 
ne netir čia, Laturai, esu užpiltas nesuvokiamo bukaprotiškumo 
ir pagiežos kupinais laiškais, lyg man nerūpėtų vaikai ir Renė, 
tarsi nemylėčiau savo tėvų. Ar aš koks pabaisa vien tik todėl, 
kad truputį pasismaginau su gatvės merginomis? Nejaugi ne- 
nusipelnau gyventi? 

Uždedu ranką markizui ant peties — čia, tvirtovėje, esame 
lygūs, tiksliau — vienodai menki - ir sakau: 


DVIDEŠIMTO AMŽIAUS AUKSO FONDAS 121 


— Jūs esate geriausia, ką turėjo ir turi Prancūzija. 

Du kartus per savaitę vykstu į Šamberi parūpinti markizui rei- 
kalingų daiktų: odekolono, apelsinų žiedų vandens, vanilinių 
pastilių, rašalo ir popieriaus, brendžio ir žvakių, vaistų. Nemėgstu 
Šių išvykų į laisve. Stengiuosi nespoksoti į nepažįstamųjų kūnus. 
Kuo mažiau šnekuosi su žmonėmis. Norisi būti tvirtovėje. Man 
patinka gyventi kalėjime. 

Nesvarbu, kiek ko beatvežčiau, ponas vis tiek nepatenkintas. 
Stebiu jį, ieškau bent ženklo optimizmo jo veide, tačiau neran- 
du. Tebeverkšlena. Jį kankina galvos ir krūtinės skausmai, vo- 
tys, todėl jam nuolat reikia vis naujų vaistų. 

Jis šneka be perstojo. Susierzinęs pratrūksta pykčiu nuo men- 
kiausio pasiaiškinimo, anekdoto ar teiginio. Koneveikia Dievo 
rūstybę, gamtos „piktavališkąsias molekules“ bei savo paties 
ištvirkimą, tarytum nulemtą jam nuo gimimo. Markizas bando 
pasiteisinti protingais samprotavimais - jis nepadaręs nusikalti- 
mo. Manau, kad gyvena apie jį sklandančių gandų nelaisvėje. 

Guliu ir svajoju šiame akmeniniame pasaulyje. Apie tai, kas 
manęs laukia Paryžiuje. Penktas, šeštas ir septintas kūnai. Aš- 
tuntasis kūnas guli ir kvėpuoja čia, šalia manęs. Tačiau nenoriu 
apie tai galvoti. 

Jo veidas perkreiptas skausmo. Suvaidinto ar tikro? Marki- 
zas visuomet žaidė skausmu. Naktimis šnekamės apie viešna- 
mius ir Merginas. Jis kalba apie moterų žiaurumą, sako, kad 
visuomenė išloštų, jei moterys dažniau plaktų savo vyrus. Jo 
manymu, tuomet mes būtume apsaugoti nuo kitokiais būdais 
moterų skleidžiamų nuodų. Jis kalba ir apie skausmą; šis pa- 
paikęs didikas ant kalėjimo gulto dedasi despotu ir kalba apie 
malonumus, kuriuos jaučia matydamas kančią. Man bloga nuo 
jo šnekų. 

Nuo jo balso užmiegu. 

Guliu ir sapnuoju šiame akmeniniame pasaulyje. 

Vieną rytą pabundu nuo jo dejonių. Pasisuku ant šono. Pla- 
tus jo veidas tiesiai prieš mane. Jam skauda. Net tamsoje įžiūriu 
skausmo grimasas. Tai tarsi savita kalba, kurią moku tik aš. 


Vieną rytą bandė pabėgti kažkoks italas. Sargybiniai jį sučiu- 
po, kai jis jau buvo įveikęs pusę antrosios sienos. Kaliniai stovė- 

jo prie langų ir girdėjo jo riksmą, kai jis buvo tempiamas atgal. 
Nuščiuvo visa Miolano tvirtovė. 

Po keleto savaičių mes jau kurpiame pabėgimo planus kartu 
su baronu |'Alė de Songi. Tai pagarsėjęs sukčius, ne kartą mėgji- 
nęs pabėgti. 

Markizas paprašė komendanto leisti jam valgyti kambarėlyje 
Žemutiniame bokšte, prie pat virtuvės. Maistas mus dažniausiai 
pasiekdavo jau atšalęs, ir markizas pareiškė, kad jam nepriimti- 
na valgyti atvėsusį maistą. Komendantui buvo įsakyta padaryti 
markizui šiokių tokių nuolaidų, ir jis sutiko. Šalia to kambario, 
kuriame mes prašėme leisti valgyti, buvo patalpa, virėjo pavers- 
ta podėliu. Baronas jj apžiūrėjo — jo langas, vienintelis visoje 
Miolano tvirtovėje, buvo be grotų. Pasak barono, pakankamai 
didelis, kad būtų galima pro jį išlįsti. Už penkių metrų apačioje - 
laisvė. 

Kambarėlis būdavo užrakintas, tačiau raktą turėjo virėjas. 

Aš nuėjau į virtuvę parnešti valgyt baronui ir markizui. Pilda- 
mas sriubą į gilius dubenis, į lėkštes kraudamas keptą vištą, 
apdėliodamas ją marinuotais artišokais ir pildamas į grafiną vy- 
ną, Mąsčiau apie Paryžių ir apie tai, kas manęs laukia - apie 
penktą, šeštą ir septintą numerius. Ir apie aštuntą taip pat. Nuo 
tokių Minčių man darėsi bloga. 

Virėjas, storas, nerangus žmogus, buvo ką tik išėjęs į valgyk- 
lą, ir aš žinojau, kad jis sugrįš po poros minučių. Koja atsidarys 
duris ir jeis. Tyliai laukiau už durų laikydamas padėklą ant išties- 
tos rankos. Klausiausi, ar neišgirsiu atšlepsint virėjo. Ateina. Niū- 
niuodamas kažkokią dainelę spyrė į duris, vištiena ir artišokai 
nuskrido ant grindų, vynas apliejo man surdutą. Virėjas pasly- 
des nusikeikė ir atsiklaupęs ėmė rankioti valgį, o aš pasilenkęs 
iš jo kišenės ištraukiau raktą nuo sandėliuko. Virėjas staigiai pa- 
sisuko ir užsimojo: 

— Ką čia darai? 

Aš jam pamerkiau. Jis nustūmė mane. Nepastebėjo, kad pra- 
puolę raktai. Grjžau į markizo kamerą. Uždegiau tris žvakes ir 
palikau ant stalo markizo laišką. Jame jis įspėjo komendantą, 
kad nemėgintų mūsų gaudyti. Markizo kariauna jau laukia mū- 
sų, rašė jis tame laiške. Tuomet grįžau į Žemutinį bokštą. Padė- 
jau ant stalo valgį, mes sukimšome vištą, užpylėme ją sriuba bei 

vynu ir užsirakinome sandėliuke. Barono virve nusileidome ant 
vandens pilno griovio krašto. Jį perplaukę pasileidome mišku 
Prancūzijos sienos pusėn. 

Bėgome keletą valandų. Kirtę sieną bėgome dar apie valan- 
dą, tada sustojome. Markizas ir baronas pasislėpė krūmuose ir 
užmigo, o aš juos sergėjau. Pro šakas mačiau markizo galvą. 
Baronas knarkė. Sėdėjau parietęs kojas, tirtėdamas nuo šalčio 
ir nuovargio. Veidą sutraukė džiūvantis prakaitas. Dėbsojau į 
markizo galvą. Kai tik norėdavau atsistoti ir eiti prie jo, apimda- 
vo šleikštulys. Labai keista. Išsėdėjau visą naktį negalėdamas 
pasijudinti. Kai prašvito, pamaniau, jog šitaip nulemta iš aukš- 
čiau. Niekuomet negalėsiu nužudyti markizo. 


*k 


Paryžius. Pavasaris. Jo šviesa atsispindi Senoje ir mirga ant 
visko aplinkui. Medžiai it apšviesti iš vidaus, toks įspūdis, tarsi 
lapeliai švytėtų auksu. Vaikštinėju po miestą, mėgaujuosi kva- 
pais, žmonių išvaizda. Tačiau labai greit aštri saulės šviesa ima 
erzinti. Apima nemalonus jausmas, jog kažkas mane seka, kad 
saulė - tai didžiulė kažkieno akis. 

Anatomijos instrumentai liko Savojoje, reikėjo naujus įsigyti. 
Nešiojuosi juos kišenėje. 

Benediktinų vienuolis tėvas Nuarkiuilis - penktas sąraše. 

Mano žvilgsnis skrodė vingių chaosą. Visą valandą spoksojau 
į tą myslingą mazgą. Jame slypėjo vienuolio žinios ir būdo ypa- 
tybės - koks nepaprastas tikslumas ir sudėtingumas. Tarp ner- 
vinių skaidulų ir kraujagyslių pasislėpęs skausmas. 

Nemanau, kad blogis gimsta smegenyse, veikiau silvijaus va- 
goje, ruoželyje iš nieko, skiriančiame abu pusrutulius. 

Nebeturiu tiek kantrybės kaip anksčiau. 

Kažkas pasikeitė. 

Nesuprantu. Nuo to laiko, kai atvykau iš Savojos, mane ka- 
muoja šleikštulys ir verčia vemti. Tai ne skausmas. Tiesiog verčia 
vemti. Kas tai? Gal kuo nors užsikrėčiau? Nesuprantu. 


* 

Gyvenau Lakoste. Kaži kiek metų nebuvo tokios šaltos Žie- 
mos. Laukai nubaltinti plačiomis šerkšno juostomis. Langus iš- 
rašė šaltis, gamta pritilo. Mane kankino nerimas. Dar niekad 
nebuvau jautęs tokio nerimo. Kažkas mane slėgė, tačiau kas - 
nesupratau. Žinojau tiek, kad mane kažkas slegia. Negalėjau 
dirbti. Nedariau skrodimų, nerašiau užrašų, neskaičiau. Išvis nieko 
neveikiau. 

Tą žiemą mačiau daugybę keistų dalykų, patyriau keistų ma- 
lonumų. Sąvadautoja Nanon. Jos rusvi plaukai buvo it stygos, 
ištemptos iki lubų. Diu Planas, Marselio komedijos teatro šo- 
kėjas, papuošęs savo kambarį kažkokio mirusio barono kau- 
lais. Rosetei iš Monpeljė patinka devyniauodegis rimbas ir ma- 
lonus sąstingis po skausmo. Nuogas Goton užpakalis ant sta- 
lo krašto. Mano degantys delnai. Nepažįstamas spindesys Renė 
akyse. Penketo mergaičių, jos „siuvėjų“, suguldytų ant siuvi- 
mui skirtų stalų, klyksmas. Ir pats markizas. Tapau nesiliaujan- 
čių tr baisių orgijų liudininku. Kas tai buvo: pomėgis ar paguo- 
da? Lyg mėnesiai, praleisti Miolano tvirtovėje, iš mūsų būtų 
atėmę džiaugsmą. Naktimis sunkiai sekasi užmigti. Per daug 
mąstau. Viskuo abejoju. Kodėl mes taip elgiamės? Kodėl įsi- 
audriname nuo tokių keistų dalykų? Kas čia mane laiko? Toks 
įspūdis, jog pasaulis griūva. Mane kažin kur neša. Nejau pra- 
radau tikslą? 

Nebedirbau. Galbūt dėl to, pamaniau. Gal tai ir yra nerimo 
priežastis. 

Keistas impulsas privertė mane apsirengti ir vaikščioti po šerkš- 
nu padengtus laukus. Šalia sukiužusių ūkinių pastatų galulau- 
kėje stovėjo Belialas, Moraksas ir Fokaloras... Pamėklės keistos 
spalvos akimis... nuskurę, tačiau dar guvūs demonai, kurių vei- 
duose viskas ne ten, kur turi būti... Mėnesienoje jie kūreno lau- 
žus, sėdėjo ir šnekučiavosi apie laikų pabaigą... Nežinau, kaip 
sugrįžau į pilį. Gulėjau lovoje įbedęs akis į lubas, išpiltas prakai- 
to ir bandžiau suvokti, ar iš tiesų visa tai mačiau. 

Netikėtai viskas - krušimasis, plakimai rimbu, ištaigingos puo- 
tos, papirkinėjimai, siautėjimai ir ekstazė - baigiasi. Galas atei- 
na su žinia iš Paryžiaus. Pono motina miršta. Jis sustingo gniauž- 
damas laišką rankoje. Pašnibždomis, nepakeldamas akių nuo 
popieriaus lapo, davė man nurodymus. Liepė išsiųsti namo vi- 

sus tarnus, visas merginas, visus, išskyrus Goton ir mane. Norė- 
jo nedelsdamas vykti į Paryžių. 


Sėdžiu karietoje kartu su ponu. Išvykome iš užeigos dar neiš- 
aušus, palikę kitą karietą su Renė ir Goton. Karietoje taip pat 
tamsu kaip ir lauke. Kalnagūbrių kontūrai šmėžuoja lyg per mig- 
Ią, horizonte žydras ruoželis. Karieta lekia. Per akmenis, purvy- 
nę, po nusvirusiomis medžių šakomis. Aš kratausi ant medinės 
sėdynės. Markizas miega. Staiga jo kampe pasigirsta kostelėji- 
mas ir aš išvystu šviesias akis. O maniau, kad miega. Tamsoje 
išgirstu jo balsą. Pirmąsyk jis kalba apie motiną, kurios iš tiesų 
niekada nepažinojo. Apie Kondė rūmus. 

— Tūkstantis durų buvo tuose rūmuose. Lakstydavau korido- 
riais ir šaukdavau pro kiekvienas praviras duris tikėdamasis, kad 
viduje kas nors yra. Buvau padūkęs. Motinos rankos buvo per- 
nelyg silpnos man sutramdyti. Buvau išlepintas mažas despo- 
tas. Visad pasiekdavau savo. Keisdavau užgaidas ir vėl siekda- 
vau savo. Paskui atvyko princas, ketveriais metais už mane vy- 
resnis, jį mano motina turėjo globoti. Princas Luji Žozefas de 
Burbonas. Pusbrolis. Turėjau vadinti jį broliu, tačiau atsisakiau. 
Princas gedėjo mirusių savo tėvų. Ak, kaip visi jį guodė. Jis apsi- 
mesdavo sergąs. Hercogo sūnus, jo kraujas buvo mėlynesnis už 
mūsų, todėl įsivaizdavo, jog visas pasaulis priklauso jam. Kartą 
pamačiau jį motinos miegamajame. Stovėjo įsikniaubęs jai į pil- 
vą. Aš apsivėmiau. Pykino dar tris dienas. Žaisdavome aikštėje 
tarp kolonų, sode. Lošdavome kortomis bibliotekoje. Princas 
imdavo keisti taisykles. Sukčiauti mokėjo geriau už mane. Įtū- 
žęs puoliau jj. Žliumbdamas jis pasislėpė po laiptais. Motina ap- 
siverkė pamačiusi kruviną jo veidą. Ji pasakė, kad princas atro- 
do taip, lyg būtų primuštas suaugusiojo. Ji manęs nenubaudė. 
Norėjau, kad nubaustų, kaip reikiant pamokytų, tačiau ji to ne- 
padarė. Tik atsikratė Išsiųsdama iš namų. Pirmiausia pas tetą į 
Avinjoną. Vėliau - į pilį pas abatą. Ir taip toliau. Būdamas de- 
šimties, sugrįžau į Paryžių mokytis jėzuitų mokykloje. Ir vėl ne- 
pažinau motinos. 

Markizas užsimerkia. Akimirką pasirodė, lyg jis visiškai nieko 
nebūtų man pasakojęs. Tačiau išgirstu jį sunkiai kvėpuojant, ta- 
rytum bandant sutramdyti verksmą. 

Na, ir kas? Greitai ji mirs. Bus mirusi kaip ir Bu-Bu. Na, ir kas? 
Jis jos visai nepažinojo. Ir nepažįsta. Tai ko jis ilgėsis? Nieko. To, 
ko niekada nebuvo. Gailės to, ko niekada neįvyko. Ar šitaip 
būna? Ar tai ilgesys, ar neapykanta? Kas jam liko? Niekas. Už- 
marštis. Vynas. Mergšės. Kas gi vis dėlto jam liko? Falas. Bota- 
gas. Akys. Ir pikta svaja, kuri niekuomet nevirs tikrove. Svajonė 
sunaikinti žmoniją ir saulę. 

Karieta sustoja Žakobo gatvėje priešais „Danijos“ viešbutį. 
Viešbutyje markizui palikta žinutė. Motina jau mirė. Laidotuvės 
vyks po keleto dienų. Žinią markizas išklauso nusukęs veidą. 
Palydžiu jį į kambarį. Ponas netaria nė žodžio. Gulasi į lovą. 
Kvėpuoja sunkiai, drybso patale lyg nejudri mėsos masė. 

— Vis tiek nebūčiau jos pažinęs, - sumurma jis. Ir nutyla, tary- 
tum niekada nebeketintų ištarti nė žodžio. Prieinu prie lovos. 
Iškankintas pono veidas mane erzina. Pasilenkiu ir klausiu, ar 
nevertėtų apsilankyti viešnamyje ir kiek prasiblaškyti, gal pasi- 
taisytų nuotaika. Jis abejingai žvelgia į mane. Patyli, užsimerkia. 

Pasilenkiu dar arčiau. Tačiau kai jau traukiu iš kišenės skalpe- 
Iį, vėl ima pykinti, todėl apsisuku ir išeinu. 

Uždarau duris. Pro mane koridoriumi nušlubčioja liokajus. Pri- 
einu prie laiptų, užsiremiu ant turėklų. Man silpna, burnoje šleikš- 
tu. Stengiuosi kvėpuoti ramiai. 

Vestibiulyje prie portjė nugara į mane stovi inspektorius Ma- 
rė su auliniais batais ir surdutu auksinėmis sagomis. Senas poli- 
cininkas atidžiai apžiūrinėja priimamąjį. Jam jau spėjo pranešti, 
kad markizas atvykęs. Valandėlę stoviu ir spoksau į didingą ins- 
pektoriaus figūrą. Nejaugi galas? Mane apima panika. 

Atsitraukiu nuo laiptų. Nusispiriu batus tr basas skuodžiu ko- 
ridoriais. Pro atvirą langą išlendu ant stogo. Slystu šlapiomis 
čerpėmis, tačiau užsikabinu už kažkokio palėpės langelio. Su- 
rietęs kelius per petį Žžvilgteliu į gatvę. Ji labai žemai. Apačioje 
girdžiu balsus. Vienas Marė vyrų lipa iš karietos. Bandau atplėš- 
ti stoglangj. Jis laikosi tvirtai. Dar kartą per petį nužvelgiu gat- 
vę. Plėšiu stoglangj. Apačioje pamatau inspektorių Marė, jis ve- 
dasi suimtąjį, tai markizas, jiedu lėtai eina gatve, kitas policinin- 
kas laiko atidaręs karietos dureles. Mėginu atplėšti langą, bet 
jis laikosi. Marė įstumia markizą į karietą ir sėdasi pats. Plėšiu 


DVIDEŠIMTO AMŽIAUS AUKSO FONDAS 127 


langą, jis tebesilaiko. Karieta ima riedėti gatve... Trankau kumš- 
čiais langą ir slystu čerpėmis. Karieta rieda gatve, o aš čiuožiu 
stačiu stogo šlaitu, bandau apsisukti, apačioje matau gatvę ne- 
lyginant tamsius nasrus. Jie praryja karietą. Mėginu kabintis už 
stogo čerpių, tačiau tik susižeidžiu rankas, riedu kūliais ir paga- 
liau skrendu ore. 


Inspektoriaus Ramono troškimas 


Arpažinti benediktinų vienuolį tėvą Nuarkiuilį buvo neįma- 
noma. 

— Jo buvo toks geras veidas, — kažkas sušnibždėjo už nugaros, o 
tas balsas ir upės čiurlenimas tarytum susiliejo į viena. 

Inspektorius Ramonas nenorėjo klausytis nieko kito, tik savo 
vidinio balso, nuolat kartojančio tą patį klausimą: „Kas jis? Kaip 
jis čia atsidūrė?“ Atsiklaupęs smėlyje, inspektorius ėmė apžiū- 
rinėti begalvį vienuolį. Ryte jo kūnas buvo išplautas į kairįjį Se- 
nos krantą. Jį aptiko vienas elgeta, kuris miegojo po valtimi. 
Šitai labiausiai ir supykdė inspektorių, nes generolas leitenan- 
tas, vadovaujantis Paryžiaus policijos departamentui, įsakė su- 
imti visus karalystės elgetas. „Jų vieta kalėjime“, — skelbė įsa- 
kas. Ir nors Ramonui atrodė, jog vaikytis valkatas — tik kvailas 
policijos laiko gaišinimas, tačiau, būdamas pareigingas polici- 
ninkas, ir pats tučtuojau sukaustė vargetą grandinėmis. Per de- 
šimt armijoje praleistų metų jis įsitikino, kad pareigingumas — 
patogiausia egzistavimo forma. Po to, kai buvo perkeltas į Kri- 
minalinės policijos skyrių, Ramonas atsidūrė neįprastoje padė- 
tyje. Jis tapo burna, duodančia nurodymus. Pirštu, rodančiu tei- 
singą kryptį. Jo logika turėjo būti neklaidinga. Pirmus mėne- 
sius jį buvo apėmusi panika. Savas balsas atrodydavo lyg aidas, o 
savo žodžius apmąstydavo, lyg tebebūtų pavaldinys, su visiems 
pavaldiniams būdingu kritišku požiūriu į vyresnybę. Policinin- 
kų akyse matydavo savo atspindį, o vergiškai nuolanki jų išraiš- 


ka slėpė panieką. Štai kur baisiausia griaunamoji jėga, galvojo 

jis. Galiausiai suvokė, kad vienintelis būdas apsisaugoti — tai lai- 
kytis taisyklių papunkčiui. Pareigos jausmas. Tikslumas. 

Ramonas atsitiesė. Pastūmė auką bato nosimi, kūnas apsiver- 
tė ant šono. Inspektorius pritūpė ir ėmė apžiūrinėti lavoną. Ant 
peties įdrėskimai, apsiaustas perplėštas. Vienuolis grūmėsi su 
žudiku. Smėlyje ties vienuolio petimi Ramonas pirštu nupaišė 
kryželį. Apžiūrėjo pjautinę žaizdą. Ir vėl tas pats: aišku, žudikas 
išmano apie skrodimus. Galva buvo „amputuota“ labai tiksliai, 
taigi žudiko žinios apie nugarkaulio smegenis ir kraujagysles iš- 
samios. Ramonas buvo įsakęs savo vyrams ieškoti galvos, tačiau 
per ketvertą paieškos valandų jie nesurado nė plaukelio. Ne- 
kreipdamas dėmesio į graudžius vilties netekusių policininkų 
veidus, Ramonas liepė jiems ieškoti toliau. Pats ėmėsi apžiūri- 
nėti pjūvio vietą, kur galva buvo atskirta nuo kaklo. Pjūvis buvo 
neįtikėtinai lygus. 

Staiga vienas vyriškių riktelėjo, Ramonas pakėlė galvą ir metė 
rūstų žvilgsnį į krūvon susispietusius tris jaunus policininkus, sto- 
vinčius nugaromis į jį. Nenoromis jis pakilo ir nuėjo prie jų. Vei- 
kiausiai bus radę kokią nors nesąmonę. Jį erzindavo panašūs niek- 
niekiai, trukdantys susikaupti. Ramonas pečiais pastūmė polici- 
ninkus. Piktai pažvelgė į jį kvietusį jauną vaikiną. 

— Kas yra? 

— Pone, štai ką radau. 

Policininkas atkišo pusmėnulio formos danties gabalėlį. 

Apžiūrėdamas vienuolio rankas, ant kairės rankos krumplio Ra- 
monas rado žaizdelę. Matyt, taikusis vienuolis bus puolęs žudiką 
ir jam kaip reikiant užvažiavęs. 

Grįžęs į policijos nuovadą, Ramonas viršininkams parašė ra- 
portą. Jame paminėjo, kad žmogus miręs nuo pjūvių skalpeliu, 
kad galva buvusi atskirta nuo kūno, tačiau nesurasta. Jis bendrais 
bruožais apibūdino lavoną ir užbaigė taip: „Žiūrėti bylas 1-5, 
„Anatomo“ aplankas“. Ramonas neabejojo, kad ši žmogžudystė 
susijusi su kitomis penkiomis paslaptingomis mirtimis Paryžiuje 
per pastaruosius porą metų. Žudiko braižas pernelyg ypatingas, 
kad būtų galima jį kopijuoti. Prieraše inspektorius brūkštelėjo: 

„Viliuosi, kad 1656 metų ediktas, kurio 9-asis paragrafas drau- 
džia elgetauti mieste, šį kartą pasitarnaus sučiumpant niekingiau- 
sią nusikaltėlį. Pareigūnai, tirdami šią bylą, turės apklausti visus 
suimtuosius elgetas“. Ramonas buvo patenkintas šiuo trumpu 
prierašu. Jis buvo įsitikinęs, kad generolas leitenantas įvertins puikų 
paragrafų išmanymą. 

Namuose Ramonas susimąstė. Nėra neišsprendžiamų dalykų. 
Viskas yra išsprendžiama. Senutė motina palinkėjo jam labos nak- 
ties ir paprašė nunešti ją į lovą, ir jis, nunešęs ją į lovą, atitraukė 
užuolaidas, o ji, kaip visuomet, paprašė atitraukti jas dar daugiau, 
ir jis atitraukė, užklojo ją antklode ir pasilenkęs prie jos veido, 
dvelkiančio rūgščiu sūriu, pabučiavo į šiurkštų žandą ir visa tai 
tiksliai atlikęs, kaip ir kiekvieną vakarą, išėjo iš namų, ko niekuo- 
met nedarydavo, — ne, tiesą sakant, ir prieš metus kartą buvo 
išėjęs iš namų jau sutemus. Jis perėjo keletą gatvių ir grįžo. Gry- 
nas oras atgaivino. 

Sugrįžęs į namus atsisėdo į mėgstamą krėslą ir susimąstė. „Ši- 
taip sėdėsiu ir mėginsiu prisiminti visas bylas, kurias tyriau pasta- 
raisiais metais, kiekvieną reikia aiškiai, blaiviai apmąstyti, neda- 
ryti skubotų išvadų, ir jei pasiseks, jei eisiu teisinga linkme, vis 
tiek pavyks surasti, ką išleidau iš akių. Slaptą prasmę.“ 

Šitaip prasėdėjo valandą galvodamas maždaug taip, kaip ir ke- 
tino, tačiau be rezultatų. Galiausiai pats sau tarė: „Jei kas vakarą 
skirsiu po valandą ir atkakliai apie tai mąstysiu, be jokios abejo- 
nės, galų gale išaiškinsiu bylą“. 

Patenkintas tokiu apsisprendimu, jis atsikėlė ir nuėjo į miega- 
mąjį. Ten atliko išmoningą ritualą, kurio esmė — visus kambaryje 
esančius daiktus perstatyti taip, kad sudarytų vieną iš septynių 
schemų. Šio perstatymo, atliekamo labai stropiai, tikslas — kad 
kiekvieną savaitės dieną būtų vis kitokia tvarka. Jam norėjosi rytą 
pabudus savo kambaryje apsidairyti ir suvokti, kad išaušo visai 
kita diena ir kad niekas, net daiktų išsidėstymas miegamajame, 
jam nebeprimins vakarykštės dienos. 

Tai prasidėjo prieš septynerius metus, ir nuo tada jis kuo tiks- 


liausiai laikėsi šios taisyklės. Galima sakyti, jį paskatino laikas, ku- 

rį jis pavadino „nesuprantamais metais“. Prieš septynetą metų 
jį netikėtai ėmė kamuoti mintis, kad niekas neturi prasmės. Va- 
dovaujamas d'Emeri, jis ieškojo įtartinų rašytojų, juos registra- 
vo ir aiškinosi, ar jų kūriniuose nėra Dievą niekinančių ar nepa- 
geidaujamo politinio turinio minčių. Užsimaskavęs eidavo į ka- 
vines, kur renkasi menininkai. Klausydavosi leidėjų ir literatų 
ugningų šnekų. Per tą laiką Ramonas perskaitė tūkstančius kny- 
gų ir pamfletų, tačiau tik vienas kitas autorius, jo nuomone, 
buvo vertas kalėjimo. Tačiau vieną rytą atsiverčia knygą ir per- 
skaito istoriją, kuri jam padaro tokį didžiulį įspūdį, kad jis net 
ima svarstyti, ar nemetus darbo policijoje. Joje pasakojama apie 
poelgius, priskiriamus senajam Akemui, kažkokios Malaizijos 
karalystės karaliui. Tekstas buvo paprastas, gerokai piktas, bet 
visiškai neįdomus policijai. Tačiau įvykiai, kuriuose dalyvavo.ka- 
ralius Akemas, ėmė vakarais trikdyti jo sapnus. Kai tik padėda- 
vo galvą ant pagalvės ir užsimerkdavo mėgindamas užsnūsti, užuot 
nugrimzdęs į ramų sapną atsidurdavo košmare. Tai paaiškinti 
darėsi vis sunkiau ir sunkiau. Tie košmarai neturėjo jokios pras- 
mės, iš jų nebuvo ko pasimokyti. Įvykiai, aprašyti knygoje, ne- 
turėjo su juo nieko bendra, ir nei knyga, nei rašytojas policijos 
nesudomino. To košmaro vaizdai — iš knygos, su tavimi tai ne- 
turi nieko bendra, mąstė jis. Tačiau svetimų kraštų svetimų pa- 
'pročių svetimi aprašymai įkyriai maišėsi jo sapnuose ir elgėsi 
taip, tarytum būtų pradėję žygį dėl teisybės. Jie priminė sunkiai 
suvokiamas mintis, apnikusias jį prieš daugelį metų po tėvo mir- 
ties. Tuomet jis pats sau kalbėjo: „Tai tavyje tūnančio demono, 
norinčio sugriauti visą gėrį, kuriuo tu tiki, mintys“. 

Dabar tos pačios mintys sugrįžo. Keletą savaičių vis neišsimie- 
gojęs, Ramonas jautėsi nuvargęs. Jam skaudėjo nugarą, net pasi- 
keitė eisena, kalbėjo kažkaip kapotai ir niršo ant visko, kas susiję 
su knygomis bei rašytojais. Tačiau kartą pabudęs ryte turėjo sau 
prisipažinti, jog yra visiškai susipainiojęs, todėl filosofiškai nuta- 
rė: „Viskas yra išsprendžiama“. Jau vien tai, kad negalėjo nueiti 
nuo lovos iki durų neperstatęs keleto daiktų, Ramonui padėjo 


rasti sprendimą. 

Ramonas peržvelgė visų per penkerius metus Paryžiuje neiš- 
aiškintų žmogžudysčių protokolus, skaitė, kol apraibo akys, ta- 
čiau neišaiškintose bylose taip ir nerado nusikaltimų motyvo. Ne- 
buvo ir liudininkų. Policijos šnipai taip pat nieko nežinojo. Ra- 
monas žudiko veiksmuose neįžvelgė jokios sistemos. Aukos nebuvo 
nei apiplėštos, nei išprievartautos, Ramonui nesisekė rasti ir keršto 
motyvo. Žudikas atskirdavo galvą nuo kūno. Galvų nerasta. Ra- 
monui būdavo gėda stovėti prie mirusiojo be galvos. Tarytum žu- 
dikas būtų norėjęs palikti jam žinutę: „Jūs nesurasite manęs“. 
Nejaugi suteiksim jam dvigubą džiaugsmą ir leisim iš mūsų šaipy- 
tis? — vis klausdavo save Ramonas. Ką vis dėlto žudikas turėjo 
omeny? 

Ramoną, šiaip jau racionalų ir praktišką žmogų, pastaroji by- 
la baisiai erzino. Atėmė miegą. Laisvadieniais Ramonas ramino 
save skaitydamas politinius straipsnius laikraščiuose ir pamfle- 
tus, klausydamasis jaunų žmonių, kalbančių apie sgmoningesnę 
ir lygiateisiškesnę Prancūziją. Argumentai, remiantys reformas, 
buvo nuosekliai pagrįsti. Kalba blaivi, oratoriai santūrūs. Dar 
visiškai neseniai jis klausėsi vieno jauno teisininko pasisakymo 
Šatlė aikštėje ir buvo pritrenktas jo įsitikinimo ir teisingumo 
jausmo. Sujaudinta publika sunkiai išliko rami, pats Ramonas 
keletą kartų irgi pajuto, kaip jį užplūsta visuotinio nepasitenki- 
nimo banga. Jis nebuvo nusiteikęs prieš permainas, juolab jei 
jos protingai pagrindžiamos. Inspektorius pripažino trečiojo luo- 
mo reikalavimus, pritarė mintims dėl naujosios konstitucinės 
tvarkos. Kai skaitydavo, kad dvarininkija ir dvasininkija pavertė 
liaudį vergais, jam būdavo apmaudu dėl savo luomo. Matyti fe- 
odalus, atimančius paskutinį su iš vargingų šeimų, bandančių 
pramisti kaštainių koše, regėti naujagimius, susuktus į skarma- 
lus ir kas rytą paliekamus prie bažnyčių tikintis, kad jie bus pa- 
krikštyti, — visa tai piktino Ramoną. Tačiau jam pakako nuovo- 
kos laikyti liežuvį už dantų ir daryti tai, ko iš jo laukiama. Pa- 
kanka rūpesčių vien dėl tos bylos. 

Jis liepė padėjėjams dar kartą perskaityti visus protokolus, ėmė 


spausti šnipus iš visuomenės padugnių ir išsikvietė senus liudi- 

ninkus apklausti iš naujo. Net žvėris nežudo be priežasties, mąstė 
Ramonas. Sužinojęs priežastį, surasiu žudiką. 

Viskas paaiškinama. 

Po keleto dienų šnekučiuojantis su knygų prekeiviu prie Nau- 
jojo tilto, akys užkliuvo už medicinos brošiūros, gulinčios vienoje 
iš dėžių. Viršelyje buvo kaukolė, sužymėta skaičiais nuo vieno iki 


devyniolikos. Ramonas ištraukė brošiūrą. 


Jofmanas ir Rušfuko 
XAUKOLĖS TEORIJA 


Ramonas susidomėjęs sklaidė puslapius. Kaukolės piešiniai. Su- 
žymėti įvairūs centrai. Savybių sąrašas. Paaiškinimai. Jis nustebęs 
atsisuko į prekeivį ir parodė traktatą. 

— Naujausias mokslo žodis, — tarė gerai nusiteikęs prekeivis. — 
Šiais laikais viskas remiasi eksperimentais. Žmogaus galvos for- 
mą — ir tą specialistai tyrinėja bei vertina. Užtenka tiems geni- 
jams žvilgtelėti į tavo kaukolę, ir jau žino, kas tu. 

Ramonas parėjo namo ir ėmė skaityti traktatą. Su įkvėpimu 
parašytoje knygelėje buvo aiškinama Rušfuko teorija. „ Šimtai skro- 
dimų atvedė didį anatomą prie išvadų. Kaukolės teorija — tai išskirtinio 
meistriškumo ir genialaus analitinio mąstymo rezultatas. Rušfuko at- 
skleidė žmogaus smegenų paslaptį.“ Užpakalinėje smegenų dalyje 
slypi instinktai bei gabumai, skaitė Ramonas, o subtilesni jaus- 
mai glūdi arčiau momens. Pažinimo centrai išsidėstę priekinėje 
smegenų dalyje. Kuo daugiau Ramonas skaitė apie anatomą ir 
jo teoriją, tuo jam darėsi aiškiau, kad tai didžiulis atradimas ir 
mokslo pergalė. Viskas buvo taip akivaizdu: be abejonės, kiek- 
viena žmogaus savybė, pavyzdžiui, nuovoka ar godumas, turi sa- 
vo centrą smegenyse, o širdžiai ir plaučiams skirtos visiškai ki- 
tokios funkcijos. Logiška. Ramoną pritrenkė įkarštis, su kuriuo 
teorija buvo išdėstyta. 

Kai jis pagaliau traktatą perskaitė ir atsilošė krėsle, jam pasida- 


rė liūdna. Nejaugi žudikas yra daktaras ar anatomas, apsėstas ma- 

nijos ir medžiojantis šviežius lavonus? — stebėjosi Ramonas. Juk 
beprotystė mokslo vardan tiesiogiai prieštarauja tam, ką jis per- 
skaitė. Ramonas neįsivaizdavo, ką daryti? Gal ieškoti žudiko pro- 
zektoriumuose. Nuojauta kuždėjo, kad taip. Sveikas protas prieš- 
taravo, kad vyresnybė vargiai sutiks, jog būtų ieškoma nusikaltėlio 


tarp anatomų ir medicinos profesorių. Ramonas nutarė luktelėti. 


* 


Laturas iki šiol prabunda vidurnaktį tebejausdamas, kad kren- 
ta iš aukštybės. Beveik junta žemės trauką. Orą, spaudžiantį vei- 
dą. Sudrėkstančias akis. Gatvę, kuri jį priglaudžia. 

Keletą mėnesių Laturo kūnas buvo tarsi nenaudingas lukštas. 
Jam pavyko nušliaužti nuo gatvės, nusigauti į užeigą ir į lovą. Jis 
pragulėjo joje visą vasarą. Svajodamas apie skausmą, žvelgė į savo 
sulaužytą kūną, kuris kažkokiu stebuklu pats išsigydė. 

Keista, tačiau jausmas, kad jis krenta, nepraėjo. Lėkė, bet že- 
mės niekaip nepasiekė. Visa atrodė labai toli. Iš pradžių tas jaus- 
mas buvo malonus, kūnui norėjosi nukristi. Ir išlikti sveikam. Ta- 
čiau vėliau jis suvokė, kad tas poreikis kristi tampa tamsia aistra, 
svaja apie mirtį. 

Daugiau Laturas nebegalvojo apie markizą. Kažkas jame paliko 
tuštumą. Laturas nežinojo, ar dėl to, jog nukrito nuo stogo, ar 
markizo ilgesys jį persmelkė, išmušė iš pusiausvyros ir visus ap- 


linkinius daiktus pavertė svetimais. 


* 


Šeštas numeris. 

Laturas stovėjo ir spoksojo į senutę siuvėją. Ji sėdėjo ant žemo 
suolelio prie savo dirbtuvėlės durų. Aplink ją ant grindų mėtėsi 
siuvimo reikmenys, audinio skiautės. Kai paliko užeigą, kurioje 
gyveno, nuotaika pasitaisė. Nuojauta kuždėjo, kad šiandien nusi- 
šypsos laimė. Šiandien jis turi ją surasti. Šeštą numerį. Tačiau pri- 


ėjęs prie dirbtuvėlės taip susijaudino, jog turėjo sustoti. Stovėjo 

ties gatvės kampu giliai kvėpuodamas, stengdamasis nuraminti ne- 
malonų kirbesį krūtinėje. Ir vėl tas pats: tarytum kažkas jį stebi. 
Niekur negali pasislėpti nuo to prašalaičio žvilgsnio. Prieš nužu- 
dydamas benediktinų vienuolį jis jautė tą patį. Pagaliau pajudėjo, 
tačiau sėkmės nuojauta, kurią juto prabudęs, dingo. Jis užsimaukš- 
lino ant akių skrybėlę ir žengė prie siuvėjos. Atsitūpė ir prabilo 
kuo įtikinamiau: 

— Ponia... ponia... Ieškau ponios Arno. 

Senė pakėlė į jį blausias akis. Nieko neatsakė. Laturas pasilen- 
kė arčiau. Jo balse pasigirdo nerimas. 

— Ponia Arno)! 

Dabar senutė jį išgirdo. 

— Ponia Arno... Ponia Arno... 

Plonos raukšlėtos jos lūpos suvirpėjo. 

— Taip, pone. Jūs neapsirikote. Ponia Arno... 

Moteris patenkinta sumirksėjo. 

— Dėl ko neapsirikau? 

— Ponia Arno. Ji turi aklą dukterį. Argi netiesa? Tikrai. Juk 
taip, pone? 

Laturas žiūrėjo į audeklo skiautes. Jos priminė jam kelnes su 
viena klešne ir jis niekaip negalėjo suprasti, kaip jas susiūti, kad 
taptų reikalingu drabužiu. 

— Ką jūs siuvate, ponia? 

Moteris nustebo. 

— Kelnes, pone. Kelnes iki kelių. Paprasčiausias kelnes, kokias 
ir jūs mūvite. 

I aturas išsitraukė monetą. 

— Leiskite pas jus užsisakyti. Norėčiau naujų kelnių. 

Moteris išsišiepė. 

— Ar galėtumėt pasakyti, kur toji madam Arno gyvena? 

Monetai atsidūrus raukšlėtame jos delne, moteris linktelėjo. 

— Kiek man žinoma, ji glaudžiasi kambarėlyje siena į sieną su 
pensionu Fobur Sent Antuano gatvėje, dar vadinamu „kilmingųjų 
namais“. Kokio dydžio, pone? Kokio dydžio kelnių? 

Už likusius pinigus jis kukliai pavakarieniavo netoliese esan- 
čioje užeigoje, o kai į miestą atėjo naktis, ėmė sliūkinti į Fobur 
Sent Antuano gatvę. Jį kaitino mintis, kad ponia Arno turi aklą 
dukterį. Jam atrodė, kad būtų labai smagu, jeigu pavyktų nužudy- 
ti ponią Arno prie dukters, bet taip, kad ji nesuprastų, kas vyksta. 
Malonumas būtų didesnis, jei jis galėtų, darbuodamasis prie se- 
nės, matyti aklą mergaitę, jausti jos baimę. Tačiau staiga jis ir vėl 
ėmė nervintis — tas žvilgsnis! 

Kažkas į jį žiūrėjo, stebėjo, nenuleido akių. Jis prisivertė eiti 
tolyn nesustodamas. Žinojo, kad nervindamasis gali sužlugdyti 
savo planą. Jo sąraše dar trys asmenys, tik išbraukęs visus galės 
nusiraminti. O jei jį sučiuptų dabar, viskas žlugtų. 

Jis mąstė apie skrodimą, kurį darytų naktį ir paryčiais. Apgal- 
vojo kiekvieną smulkmeną, numatė pjūvius, instrumentus, ku- 
riais naudosis. Pasidarė ramiau. 

Naktį pro palėpės langą jis įsibrovė į ponios Arno kambarį. 
Atėjo tiesiai į „kilmingųjų namus“, niūrią landynę, nepastebėtas 
prasmuko prieškambariu ir pro praviras verandos duris užsiropš- 
tė ant stogo. Keletą valandų nekrutėdamas išgulėjo ant stogo kal- 
bėdamasis pats su savimi ir fantazuodamas. Kai pagaliau atidarė 
palėpės langą ir įlipo į kambarį, jautėsi lyg devintame danguje. 
Basas perėjo šaltomis grindimis. Susirado, kur miega akla mer- 
gaitė, keletą minučių stovėjo ir žvelgė į ją, po to priėjo prie moti- 


nos ir ją nužudė senai jos gerklei nespėjus nė gargtelėti. 


* 


Ramonas sėdėjo savo kabinete susierzinęs; dabar dažnai toks 
būdavo likęs vienas. Paryžiaus gatvėse tik ir girdėjai kalbant, kad 
policija seka žudiko, liaudies praminto Anatomu, pėdsakais. 'Ia- 
čiau tos kalbos buvo smarkiai perdėtos. Gandai ir prasimanymai 
siutino Ramoną. Tą rytą jis kaip tik sulaukė naujų paskalų iš vi- 
suomenės dugno. Pasak šnipų, žudikas — asmuo, susijęs su rū- 
mais, vienas iš karaliaus vasalų, kurį policija vargiai norės pričiup- 


ti. Ramonas ūmiai pašoko nuo kėdės ir priėjo prie lango. „Nu- 

rimk!“ — subarė jis save, stengdamasis atpalaiduoti kaklo raume- 
nis. Gatve ėjo raudonplaukis vaikinas, už virvutės vedantis gaidį. 
Ramonas prisivertė nusišypsoti. 

Dar po keleto valandų jam buvo pranešta apie siuvėjos nu- 
žudymą Fobur Sent Antuano gatvėje. Paliko savo kabinetą su- 
nerimęs. 

Ramonas nušoko nuo žirgo jausdamasis taip, tarsi visa tai jau 
ne kartą patyrė. Ir Nusikaltimas, ir Auka, ir būsima Bausmė pri- 
minė jam žinomą teoriją apie išsvajotą tvarką pasaulyje. Ramonas 
buvo rimtai apmąstęs kiekvieną šią sąvoką. Ar jis teisus kaustyda- 
mas grandinėmis valkatą arba areštuodamas elgetą, pavogusį dar- 
žovių iš kunigo daržo? Nusikaltimas. Auka. Bausmė. Ar teisingu- 
mas vienodas visiems? O gal teisingumas — privati sąvoka? Tačiau 
policininko uždavinys — ne analizuoti sudėtingas sąvokas, o vado- 
vautis instrukcijomis. Daugiau dėl to nebekvaršinsiu sau galvos, 
optimistiškai pamanė jis. 

Apklausęs aklą siuvėjos dukterį, šio purvino pensiono darbuo- 
tojus bei svečius, kurių kambariai ribojosi su siuvėjos, ir neišgir- 
dęs nieko, į ką būtų verta atkreipti dėmesį, Ramonas nusprendė 
apsilankyti visose šiame Senos krante įsikūrusiose siuvyklėlėse vien 
dėl to, kad išsklaidytų jį apnikusį nerimą. Tuo pat metu liepė trims 
policininkams apieškoti ponios Arno kambarį. 

— Apžiūrėkite viską: nuo krosnies iki susmirdusių jos korse- 
tų! — sušuko jiems įkandin. 

Ir kai vakarop jis grįžo į nuovadą, tarp jos dokumentų pareigū- 
nai buvo suradę vieną skolos raštą. Grįžęs į kontorą, Ramonas 
pastebėjo, kad skolos raštas lygiai toks pat, kokį pats buvo radęs 
tarp benediktinų vienuolio daiktų. Kadangi tai buvo vienintelis 
pėdsakas, Ramonas pamanė, kad į jį reikia pasižiūrėti rimtai. 

Kitą rytą jis nusprendė keliauti į Honflerą ir apklausti palūki- 
ninkę — kažkokią Bu-Bu Kiros, parašiusią šį skolos raštą. 


Honflere buvo pavasaris. Visi kalnų šlaitai pasipuošę baltais obe- 
lų žiedais. Prieš kildamas kreivomis gatvelėmis gražiosios Šv. Kot- 


rynos bažnyčios link, smuklėje Ramonas išlenkė stiklą vietos kal- 

vadoso. Jaunas dvasininkas trumpai pasakė, kad moteris mirė dar 
gerokai prieš jam atvykstant į miestą. Ramonas vėl sugrįžo į trak- 
tierių. Senas laivadirbys pašnibždėjo apie advokatą Gupilį, vie- 
nintelį pažinojusį šią moterį, o kai Ramonas ir jam nupirko stiklą 
kalvadoso, ant stalo atsirado adresas. 

Advokato Gupilio kontora bylojo apie nesveiką šeimininko tau- 
pumą. Nors vilkėjo drabužiu iš labai brangios medžiagos, kontora 
buvo skurdi. Ramonas keletą minučių sėdėjo ant medinio suole- 
lio kambaryje palei sieną, pagaliau raukšlėtasis advokatas aukštu 
peruku pakėlė galvą nuo sąskaitų knygų ir teikėsi jį pastebėti. Iš- 
aiškino, kad Bu-Bu mirė sava mirtimi. Jis nieko nežinojo apie jos 
reikalus Paryžiuje, bet pasakojo apie savo verslo ryšius su pasi- 
tenkinimu, būdingu žmonėms, praturtėjusiems iš varguolių bė- 
dų. Viskas labai įprasta ir įtikinama. Vis dėlto Ramonui dingojosi, 
kad vyriškis kažką slepia. 

— Ar ji turėjo šeimą? 

— Ne. 

Irumpa pauzė. 

— Tik sūnų. 

— Sūnų? 

— Laturą. 

— Galbūt jis apie tai ką nors žino? 

— Abejoju. Be to, jis nepatikimas. 

Gupilis staiga sutriko ir pakilo nuo rašomojo stalo. Pasitaisė 
peruką ir į molinę pypkę ėmė kimšti tabaką. Žvelgė į savo pirštus 
ir į tabaką. 

Ramonas kostelėjo. 

— Kur dabar jos sūnus? 

Advokatas užsidegė pypkę, krūtinėje kažkas kliunktelėjo, jis vos 
susilaikė neužsikosėjęs. 

— O, jis vargiai bebus gyvas, — sugergždė advokatas. — Išvyko 
Paryžiun su viena Honflero paukštyte. Nustebčiau, jei būtų ištvė- 
ręs kelionę. 

Gupilis mostelėjo tarsi norėdamas parodyti, kad laikas grįžti 


prie darbo. Tačiau Ramonas tebesėdėjo. 

— Tas vaikinas... Ar jis padėdavo motinai versle? 

— Ji net neprileisdavo jo prie sąskaitų. Toks graibštukas. 

— Ar jis turėjo čia pažįstamų? 

Advokatas nekantriai krenkštelėjo. 

— Inspektoriau... Nesuprantu, kam tie klausimai. 

Gupilis nuo inspektoriaus atkaklaus žvilgsnio staiga suglebo. 
Vėl atsisėdo. Ramonas nenuleido akių nuo senojo advokato vei- 
do; juo perbėgo prisiminimų šešėlis, ir kai jis vėl prakalbo, balse 
skambėjo nuostaba ir šiluma. 

— Suprantate, pone, vaikinas buvo motinai našta. Ji daugybę 
kartų man sakė, kad norėtų jo atsikratyti. 

— Savo sūnaus? 

— Laturas buvo pernelyg vienišas. Kaip tuščias kambarys. Vie- 
nintelę Bu-Bu teturėjo. Perdėm ją mylėjo. Jo meilė buvo kažkuo 
perdėta, pone. 

Gupilis šyptelėjo sau. Staigiai pasisuko į Ramoną, tarytum jam 
būtų šovusi svarbi mintis. 

— Nors buvo nepaprastai bjauraus veido, taip ir neprisimenu, 
kaip jis atrodo. Negalėčiau jums nupasakoti jo išvaizdos. Kai žiū- 
rėdavo į motiną, galvodavau, kad jo meilė gali ją pražudyti. Aš 
manau, dėl to Bu-Bu jo ir bijojo. Taip, tikriausiai dėl to. 

— Ar kas nors žino, kur jis galėjo pasidėti? 

— Vieninteliai žmonės, su kuriais jis šnekėdavosi, buvo Bu-Bu 
ir senas iškamšų meistras, gyvenantis trobelėje miško glūdumoje. 


Daugiau niekam nė žodžio nepratardavo. 


Ramonas stovėjo prie tvenkinio Honflere markstydamasis nuo 
sūraus vėjo. Šitaip prastovėjo keletą minučių, tarsi leisdamas vė- 
jui švariai nuprausti veidą, po to apsisuko ir patraukė prie karie- 
tos. Jei jau įveikiau tokį kelią, reikia negailėti laiko ir padirbėti 
kaip reikiant, pamanė sau. Įlipo į karietą ir paprašė vežiko nuvežti 
ji pas iškamšų meistrą Leopoldą. 

Karieta nuvežė jį tik iki valdytojo Renjo namų. Iš čia Ramo- 
nas turėjo pats skintis kelią per tankius brūzgynus, kol pasiekė 
trobelę. 

Tokio seno veido kaip iškamšų meistro jis dar niekuomet ne- 
buvo matęs. Jame buvo sustingusi, suledėjusi nuostabos grimasa. 
Susivėlęs, baltas lyg drobė. Sėdėdamas ant krėslo priešais senolį, 
Ramonas pajuto jam pagarbą. Suakmenėjęs veidas buvo oriai pa- 
keltas. Skvarbiu žvilgsniu iškamšų meistras nužvelgė Ramoną. Jo 
balsas buvo duslus. Žodžius tarė sunkiai. 

— Gerai prisimenu berniuką. 

Senukas užsimerkė. Ramonas jau pamanė nieko daugiau ne- 
pešiąs. Tačiau meistras kostelėjęs kalbėjo toliau: 

— Keletą metų jis man padėjo. Keistas vaikis. Labai sumanus, 
nepaprastai miklių rankų. Manau, save laikė išsigimėliu, tačiau iš 
tiesų jo tik buvo raukšlėta oda. Padėjo jis man čia keletą metų. 
Labai paslaugus. Beveik pataikūnas. O tai mane kartais erzinda- 
vo. Tačiau turėjo auksines rankas. 

Leopoldas sušnarpštė ir nutilo. Ramonas nenorėjo skubinti se- 
nuko. Dar patylėjęs paklausė: 

— Kas gi buvo toliau? 

— Greičiausiai buvau jam per griežtas. Kartais mane labai suer- 
zindavo. Šypsodavosi, kai jį plūsdavau. Iš pradžių maniau, kad jis 
akiplėša. Vėliau pajutau, kad jam norėjosi, jog jį barčiau. Tačiau 
rankas turėjo auksines. 

Senukas pakėlė akis į lubas ir pažvelgė į žvėrių galvas. Ramonas 
pasekė jo žvilgsnį, įsmigusį į tigro galvą. Tigro akys spindėjo. 

— Vieną dieną jis dingo. Ir tik vėliau pamačiau, ką jis padarė. 

— Ką gi jis padarė, pone? 

— Jis užėjo į mano biblioteką. Pavogė knygas. Vezalijų, Vjesaną, 
anatomijos vadovėlius. Karaliaus gydytojo dovaną. 

Iškamšų meistras liūdnai žvelgė į Ramoną, tarsi jį iki šiol tebe- 
kankintų nusivylimas. 


Grįžęs į Paryžių, Ramonas prisiminė prieš kelias savaites per- 
skaitytą medicinos traktatą. Jis apsilankė Otel Djė ligoninėje, me- 
dicinos fakultete de la Bušri gatvėje, pasikalbėjo su studentais. 

Tačiau niekas nebuvo girdėjęs apie Laturą Martiną Kirosą, ir Ra- 
monas jau buvo viską beužmirštąs, bet netoli medicinos fakulteto 
pastebėjo Rušfuko namus. 

Tarnas nenoromis nuvedė jį į biblioteką. Rušfuko privertė jį 
pusvalandį palaukti ir įėjęs neatsiprašė, tik suniurnėjo: 

— Ko jums reikia? 

Dėstydamas savo apsilankymo priežastį, Ramonas pasistengė 
neparodyti susierzinimo. Profesorius užsiplieskė: 

— Jaunuolis. Kur jis? Tučtuojau pasakykite, kur jis? 

Ramonas nustebęs gūžtelėjo. 

— Ir aš norėčiau žinoti, profesoriau. 

Rušfuko nepatenkintas vėl suniurnėjo: 

— Tuomet pasakykite, ko jūs atėjote, ko norite, kodėl trukdote 
man dirbti? 

Ramonas kiek įmanydamas kantriau paaiškino, kad tai susiję 
su policijos tyrimu ir kad jis pats norėtų pasikalbėti su tuo Kirosu 
dėl kai kurių sunkių nusikaltimų. 

Tačiau Rušfuko net nesiklausė apie Ramono įtarimus ir kėlė į 
padanges savo padėjėją. Ramonas ėmė jaustis nesmagiai ir net 
abejoti profesoriaus reputacija. Gal jis ir genialus mokslininkas, 
tačiau apie žmones, matyt, menkai tenusimano. 

— Profesoriau, ar galite man nupasakoti, kaip atrodo tas „Šarlis 
Kantenas“? 

Ir Rušfuko paaiškino. Kad asistento akys kiek išsprogusios. 
Kad jo kaukolė keistos formos, kuri rodo gerą atmintį, išdidu- 
mą, meilę autoritetams, gebėjimą pamėgdžioti, atkaklumą ir do- 
rą. Jis buvo nepaprastai gabus medicinai, turėjo gerą atmintį, 
miklias rankas, buvo nepaprastai kruopštus ir darbštus. Dau- 
giau apie jį profesorius beveik neturėjo ko pridurti. Asistentas 
darbuodavosi dieną naktį, beveik neišeidamas iš namų. Kiek pro- 
fesoriui žinoma, šeimos nei draugų ar pažįstamų neturėjo, nie- 
kuomet nekalbėdavo apie asmeninius dalykus, ne — išties buvo 
nepaprastai uždaro būdo jaunuolis. Profesorius nutilo. Lūpos 


beveik pranyko. 

— Yra tik vienas dalykas. Labai keistas. 

Rušfuko žvilgsnyje pasirodė kažkas vaikiška. Pirmąsyk nuo po- 
kalbio pradžios Rušfuko su nuostaba pažvelgė į Ramoną. 

— Jis nemiegodavo. 

— Visiškai? 

— Dažnai atsibundu naktį, keliuosi ir pasižymiu kokią mintį. 
Užsivelku marškinius, einu į virtuvę užvalgyti sriubos ar išgerti 
vyno. Kaskart praeidamas pro jo duris matydavau kambaryje de- 
gant šviesą. Jis sėdėdavo ant palangės. Nekrutėdamas. 

Ramonas klausiamai pažvelgė į jį. 

— Vieną naktį išgirdau, kaip kas trinktelėjo kieme. Išėjęs radau 
jį ant žemės. Jis iškrito pro langą ir gulėjo sukniubęs ant akmenų. 
Buvo smarkiai susitrenkęs, iš prakirstos kaktos bėgo kraujas. Iki 
šiol atsimenu, kaip pasilenkęs paklausiau, ar jis gali judėti. Jis nu- 
sišypsojo. Tai buvo be galo vienišo žmogaus šypsena, tokios nebu- 
vau matęs. Pasakė, kad nieko nejaučia. Atrodė, tartum būtų ne- 
patenkintas, kad taip menkai susižeidė. 


Ramonas išėjo iš Rušfuko namų prislėgtas. 


k 


Laturas gulėjo užeigoje savo lovoje. Šiame kambaryje jis nie- 
kaip negalėjo nusiraminti. Po atlikto paskutinio kaukolės skrodi- 
mo čia tebetvyrojo stiprus alkoholio kvapas, kuris vis primindavo 
apie nenusisekusią operaciją. Jis visada manė, kad skausmo cen- 
tras glūdi kažkur prie smegenėlių. Ruštuko skyrė jam vietą tarp 
troškimo griauti, paslaptingumo bei agresyvumo centrų. Tačiau 
skrodimas nepavyko. Ponia Arno jį iškankino. Tuo metu, kai jis 
preparavo jos smegenis apytamsiame užeigos kambarėlyje, ran- 
kos taip drebėjo, jog galų gale iš smegenų liko vien košė. Jis vėl 
pasijuto esąs sekamas. Akis įdėmiai stebėjo net menkiausią jo ju- 
desį. Nuo to žvilgsnio jam darėsi bloga. 

Ilgiau nebeapsikentė šiame kambarėlyje. Suvokė, kad tėra vie- 


nintelė vieta, kur dar galėtų nueiti. 

Ankstų pavasario rytą jis atėjo prie ponios de Sad namo. Visiš- 
kas bejėgis. Vos įstengė pasibelsti. 

Jį pasitiko dvi liūdinčios moterys. Ponia Renė sielvartavo dėl 
markizo. Goton liūdėjo dėl to, kad liūdi ponia. Namas buvo už- 
statytas. Ponia turėjo atsisakyti keleto tarnų, pardavinėjo paveiks- 
lus ir baldus. Nenusakomas liūdesys apgaubė šiuos kadaise pra- 
bangius namus. 

Moteris jį apsikabino: 

— Laturai! O mes girdėjome gandus, kad numirei nuo šiltinės. 

Laturas atsitraukė. Jis nemėgo tokio perdėto meilumo. 

— Neturiu jums ko pasiūlyti, — pasakė Renė, jiems įėjus į sve- 
tainę. Ji nudelbė akis raukšlėtą kaklą muturiuodama šaliku. Latu- 
ras sumurmėjo, kad tarnausiąs jai, net jeigu ji ir negalėsianti jam 
mokėti. 

— Aš jūsų, — burbtelėjo. 

Ponia padėkojo taip stipriai suspausdama jam rankas, kad jis 
jas vos ištraukė. Jiems einant apdulkėjusiu koridoriumi į buvusį 
jo kambarį, ponia Renė papasakojo Laturui apie kivirčą tarp jos 
ir motinos, apie karaliaus įsaką, išleistą ponios Montrioj reika- 
lavimu ir kuriuo remiantis markizas gali būti laikomas kalėjime 
iki gyvos galvos. Renė nebuvo leista jo aplankyti nuo tada, kai jį 
areštavo. Ji sustojo prie jo kambario durų ir perskaitė Laturui 
markizo laišką. Tas laiškas jai buvo lyg skęstančiajam šiaudas, 


žodžius ji tarė taip, tarsi kiekviename jų slypėtų slapta prasmė. 


„Aš įkalintas bokšte už devyniolikos geležinių durų, šviesa patenka 
tik pro du tankiai grotuotus langelius. Per šiuos du mėnesius man tik 
penkis kartus buvo leista pasivaikščioti gryname ore. Sėdžiu tamsioje 
kameroje, nelyginant savotiškame dvylikos metrų pločio kape, tarp ak- 


meninių sienų, aukštesnių nei penkiolika metrų...“ 


Ji apsiverkė. 
— Jo laiškai tikrinami. Jis turi naudoti šifrą. Prižiūrėtojai jį bau- 
džia atimdami plunksną ir popierių. Juk žinote, Laturai, koks jis 


nervingas. Jis ten susirgs. Patarkite, ką man daryti? 

Kai Laturas nuėjo į savo kambarį ir užsidarė, jam pasirodė, jog 
duryse iš išorės brakštelėjo raktas. Ištisas dienas jis tysojo lovoje. 
Jautėsi kaip koks senis. Mąstė, kad gyventi nebėr dėl ko. 

Ir jis pasidavė sielvartui. Blaškėsi po savo kambarį. Tebesijuto 
taip, lyg kažkas jį sektų. „Žvilgsnis“ persekiojo jį visą laiką. Užsi- 
dengė galvą rankomis, pasislėpė po lova. Nebežinojo, kur dingti. 
Kieno tas žvilgsnis? Dievo? Kas, po velnių, čia darosi? 

— Atstok nuo manęs! — sušuko luboms. 

Ieškodama paguodos, Goton ateidavo pas Laturą, tačiau tas ją 
išvarydavo. Jam būdavo nemalonu, kai kas nors įkeldavo koją į jo 
kambarį, todėl įsikalbėjo, kad niekam nevalia peržengti jo slenks- 
čio. Nerimas vertė jį šalintis žmonių. 

Goton grįžo ir papasakojo jam apie Paryžiaus žudiką, tebesantį 
laisvėje. Ji atsisėdo ant jo lovos krašto; jai pasakojant drebėjo ran- 
kos. Rasta moteris be galvos. Laturą suerzino nerišli Goton kalba 
ir jis ją išvijo. Norėjo pabūti vienas. 

Po keleto mėnesių ponia Renė jam perdavė markizo rankraštį. 
Laiške markizas prašė Laturo įį perrašyti į švarraštį. Laturui vi- 
suomet patiko markizo raštai, todėl jis tai priėmė kaip dovaną. 
Sėdo prie rašomojo stalo ir pamėgino užgniaužti nerimą kruopš- 
čiai perrašinėdamas tekstą. Jis perrašė kelionių aprašymus, ko- 
medijas, romano apmatus, memuarus, laiškus ir anekdotus. Mar- 
kizas rašė padrikai. Nuolat kartojosi. Ironizavo. Pamokslavo. Vis- 
ką apvertė. Laturas perrašinėjo žodį po žodžio, sakinį po sakinio, 
kiekvieną puslapį su tokiu pasitenkinimu, kokį jaučia žmogus, pa- 
galiau turįs galimybę atlyginti skriaudą. 


* 


Ramonas sėdėjo užsimerkęs ir mėgino negalvoti apie pokalbį 
su generolu leitenantu, piktus priekaištus, išrėžtus įtūžus, ir pa- 
ties Ramono argumentus, dėl kurių jis galų gale atsirado čia, šioje 
karietoje, ir vyksta į beprasmišką tarnybinę kelionę. Jam buvo 
apmaudu. Reikia išmesti viską iš galvos. Tačiau nesiseka. Tarsi jo 


mintims patiktų grįžti prie skausmingų epizodų ir it siurbėlėms 

traukti iš jų peną. Bet ką toks penas duoda? Ramonui nepatiko 
tokia minčių eiga. Tačiau jam neužteko valios joms sustabdyti. 
Jautėsi lyg sukaustytas iš vidaus. Po naujojo teismo proceso Ekse 
inspektorius Marė ir keli pareigūnai nakvojo užeigoje kartu su 
kaliniu. Marė pasitikėjo markizu de Sadu. Suteikė jam tam tikrą 
laisvę. Pasinaudojęs tokiu pasitikėjimu, de Sadas pabėgo. Marė 
įsiuto. Visi buvo pasipiktinę. 

— Noriu, kad vyktumėt į Lakostą, Ramonai, ir surastumėt de 
Sadą. Jei pilyje jo ir nerasite, konfiskuokite visą šio prakeikto pro- 
vokatoriaus rašliavą. Noriu, kad viską perskaitytumėt, praneštu- 
mėt man apie turinį, o vėliau sunaikintumėt viską iki paskutinio 
žodžio. Ar supratote? 

Generolo leitenanto lūpų kampučiai pabalo. Dabar Ramonas 
karieta važiavo į Provansą ir keiksnojo save, kad kažkada dirbo pas 
d'Emeri. Plūdo save, kam domėjosi literatūra. Nervinosi ir tūžo 
ant rašytojo, dėl kurio dabar teko atsitraukti nuo bylos tyrimo ir 
domėtis jo asmeniu bei juokinga rašliava, užuot ieškojus žudiko. 

Jis mėgino įtikinti save, kad tai tik trumpa išvyka, menkutė 
pertrauka, greitai viskas grįš į savo vėžes ir jis galės toliau narplioti 
nusikaltimą. Tačiau kažkodėl buvo neramu, ir jis nusprendė atlik- 
ti šią menką užduotį ypač kruopščiai. Jeigu Ramonas puikiai at- 
liks tą darbą, galbūt pajus, kad jis ne toks ir beprasmiškas, kartu 
nudžiugins ir vyresnybę, ir tą neteisingą priekabiautoją Marė. 'Iy- 
rimo rezultatai, su kuriais supažindino generolą leitenantą sakv- 
damas, kad yra pasiruošęs sučiupti žudiką, laisvai vaikštinėjantį 
Paryžiuje, buvo sutikti šiurkščiai. 

— Kiekgi laiko jau ieškote žudiko? — kandžiai paklausė genero- 
las leitenantas. 

Ramonas guodėsi šią nedidelę užduotį gavęs todėl, kad policiją 
įžeidė de Sado pabėgimas, ir jam, Ramonui, netgi garbė, jog jis 
siunčiamas į Lakostą. Tačiau visą kelią jis tegalvojo, kaip norėtų 
būti Paryžiuje. 

Kelyje netikėtai užklupo lietus. Liūtis. Ji teškeno į medžių la- 
pus. Grioviai buvo užtvindyti, keliai lyg susiliejo su laukais. Ra- 


monas niršo ant vežiko. Tačiau greitai suvokė, kad tęsdamas ke- 

lionę tik veltui gaiš laiką ir švaistys jėgas. Jie apsistojo užeigoje. 
Ramonas gulėjo visą naktį klausydamasis, kaip medžių šakose ošia 
lietus. 

Atvykę į senąją pilį, markizo jau neberado. Jo darbo kambaryje 
aptiko šūsnį rankraščių. Romanų. Istorijų. Pjesių. Straipsnių. Ra- 
monas liepė dviem pareigūnams viską sukrauti į karietą. Pats apė- 
jo visą pilį ir savo užrašuose brūkštelėjo apie tuščias menes bei 
netvarką virtuvėje — tarsi norėdamas pabrėžti, kad markizo ieško- 
damas apšniukštinėjo kiekvieną kampelį. 

Viename kambarių jis surado nukryžiuotąjį ir jam pasidarė ne- 
malonu. Spintelėje buvo kankinimo įrankiai, botagai, žnyplės, ant- 
rankiai. Ramonas taip įsispoksojo į tą skausmo atributiką, jog net 
užmiršo savo užrašus. Kuo gi patrauklus skausmas? Kodėl gi toks 
žmogus kaip de Sadas visą gyvenimą paskyrė skausmui garbinti? 
Ir tuomet jam šovė į galvą mintis, kad vienintelis dalykas, galėjęs 
paskatinti žmogų tokiems absurdiškiems veiksmams, — meilė. Jis 
išskubėjo iš kambario nieko neužsirašęs, išplūdo pavaldinius ir 
liepė darbuotis sparčiau. 

Sugrįžęs į Paryžių nutarė kuo greičiau perskaityti visus markizo 
raštus. Kuo greičiau visa tai užbaigti, kad galėtų toliau narplioti 
paslaptingas žmogžudystes. Ramonas vertė puslapį po puslapio 
skaitydamas nuobodžius aprašymus. Kartkartėmis pakildavo nuo 
rašomojo stalo, neramiai apsukdavo kambaryje keletą ratų, tarsi 
norėdamas nusikratyti kokio užkrato. Kai vėl atsisėsdavo prie sta- 
lo, mėgindavo save įtikinėti, kad priešais gulintys rankraščiai tėra 
Dievo jam skirtas išbandymas. Jeigu Ramonas neperžiūrės tų ke- 
leto šimtų puslapių, išmargintų įmantriu raštu ir ne mažiau įman- 
triu stiliumi, jam nepavyks atskleisti nusikaltimo. Jis sukando 
plunksnos galiuką. Pašoko nuo kėdės ir spjovė pro langą. 

„Sudie, padorume! Sudie, garbe! Ruso, Volterai, jūs turėtu- 
mėte kai ko iš manęs pasimokyti! Klystate aukštindami dorybę, 
aukštindami protą ir gėrio idealus, teigdami, kad gėris — vienin- 
telis kelias į sėkmę. Turėjote įrodyti, kad žiaurumas stipresnis 
už dorą. Tik taip galima sužadinti skaitytojo susidomėjimą. Tai- 


gi vaizduokite moterį, kuri prievartauja savo sūnų. Jį nužudo. 

Savo tikrą motiną pasiunčia į kartuves, o pati išteka už tėvo. 
Tačiau nesiryžtate taip rašyti. Negalite. Nes jums trūksta talen- 
to pastebėti, kad gamta — žiauri mašina. Ne, jūsų menkaver- 
čiuose darbuose nerasime nieko apie šias vertybes. Jūsų jautru- 
mas bei padorumas jus klaidina. Jūs jau atsidūrėte pono Sado 
šešėlyje. Sudiev!“ 

Ramonas skaitė, tačiau pats nesuvokė, ką skaitąs. Net nebūtų 
sugebėjęs atpasakoti ką tik perskaitytos trumputės istorijos. Jo 
mintys jau skriejo tolyn ir vedė jį prie visiškai kito pasakojimo. 
Jis nepraleido nė vieno žodžio, tačiau veikiausiai skaitydamas 
kūrė ir kažką sava, nes de Sado istorija negalėjo pasakoti to, ką 
jis sau perskaitė. Ramonas padėjo tekstą šalin. Užsimerkė. Šis 
darbas tėra išmėginimas, jis greitai baigsis. Kvaila eiti iš galvos 
dėl kažkokio rašytojo. Jis atsitiesė krėsle ir ėmė lėtai versti pus- 
lapius atgal. Susikaupė ir vėl pamėgino skaityti. Ir vėl tas pats, 
tačiau pamažu Ramonas suvokė, kad jam visiškai nepasimaišė 
galvoje, o tik priešais akis tekstas, kuris padės įminti žudiko as- 
menybės mįslę. 

Jis skaitė toliau: 


„Nesulaukiau atsakymo į nesuskaičiuojamus klausimus. Mat minist- 
ro patiriamas malonumas buvo per stiprus. 

— Panele ! — šūktelėjo ministras, mano meilužis, ir prisitraukė mane. 
Jis glostė vyskupo sėdmenis ir tuo pat metu plakė senyvą moterį, paka- 
bintą diržais prie lubų. Vyskupas bedė savo organą į jaunosios Rozarijos 
išangę. Ministras atkišo man botagą. 

— Pradėkite, brangioji. Ir negailėkit jėgų. Galvokite tik apie malonu- 
mą, mat nieko už jį šventesnio nėra. 

Plakiau jį. Žeminau ir skaudinau šypsodamasi. O vėliau leidau vyriš- 
kiams išdarinėti ką norėjo, kad tik elgtųsi su manimi kaip su prostitute. 
Kuo giliau grimzdau į purvą ir gėdą, tuo didesnis buvo pasitenkinimas 
ir džiaugsmas. 

Kitą rytą ėjau mišku svetimame krašte leisdama kalnų vėjui vėsinti 
peršinčius organus. Priėjusi laukymę pamačiau tai, kas mane labai su- 


krėtė. Mielas skaitytojau, tikriausiai supratai, kad man nesvetimas žiaurus 

ištvirkavimas ir malonumai, kurių galima atrasti net bjauriausiuose da- 
lykuose. Tačiau vaizdas, kurį netikėtai išvydau, mane sukrėtė iki širdies 
gelmių. 

Žemaūgė žmogysta trikampe skrybėle stovėjo palinkusi prie kūno, pri- 
rišto prie keturių kuolų. Aukos liežuvis buvo išpjautas ir gulėjo šalimais. 
Auka vien gargaliavo. Žema žmogysta skalpeliu ramiai pjovė žmogui 
galvą. 

Mačiau, kaip kūnas raitėsi trokšdamas mirties. Mirties troškimas bu- 
vo ir budelio veide. Stovėjau it prikalta tarp svyrančių medžių šakų. Ne- 
drįsau pajudėti. Apie valandą žmogysta neleido savo aukai numirti. Ir 
pats išliko neįtikėtinai ramus. Atrodė patenkintas. Retsykiais negarsiai 
riktelėdavo. Buvo labai susidomėjęs tuo, ką daro. Paniręs į žiaurų malo- 
numą. Galiausiai grakščiu judesiu perrėžė aukai gerklę. Įpjovęs nuo au- 
sies iki ausies, jis atsmaukė nuo veido odą dar gyvam žmogui. Tuomet 
ėmė preparuoti smegenis... 

Parėjau namo ir tylutėliai susikroviau daiktus. Palikau svetimą šalį ir 
ministrą suvokdama, kad privalau užmiršti visa, ką mačiau ar girdėjau, 


€ 


ir žengti doros keliu.“ 


Aprašymas per daug panėšėjo į žudiko modus operandi, kad būtų 
galima tokį panašumą laikyti atsitiktinumu. Ramonas staigiai pa- 
šoko nuo kėdės. Jis pagalvojo: jei tik nepridarysiu klaidų, rasiu jį, 
o sugavęs galėsiu atsipūsti. 


Po mėnesio laisvėje markizas buvo suimtas Lakoste. Šeštoje 
Venseno kalėjimo kameroje Ramonas lūkuriavo, kol sargybi- 
niai įves markizą. Pro kalėjimo langą jis grožėjosi gamtovaiz- 
džiu, baltas kalėjimo sienas juosiančiu grioviu ir medžiais. Tik 
įėjęs markizas iškart ėmė plūsti Ramoną. Šūkavo mostaguoda- 
mas rankomis. 

— Ekse buvau išteisintas. Tačiau ir vėl mane čia sugrąžina. Ko- 
dėl? Ogi dėl tos išprotėjusios kvaišos. Ponios prezidentienės. Ir 


tokio pat idiotiško įsako. Apie šią gaują pasakysiu tai, ką Pironas 

pasakė apie Prancūzijos akademiją: „Čia jūsų keturiasdešimt, ta- 
čiau proto užtenka tik ketvertui“. 

Markizas gestikuliavo, raukėsi. Tačiau Ramonas nusiteikė nesi- 
nervinti. 

— Gėdingiausia ir blogiausia, inspektoriau, jog aš nesiruošiu 
jiems atleisti už tai, kad laiko mane uždarytą čia be jokios prie- 
žasties ir teisės. Man netgi nesako, kada būsiu laisvas ir ar iš viso 
kada nors būsiu. "Tai ir nehumaniška, ir neprotinga. Žiauru. Vel- 
nio kankintojai! 

Ramonas linktelėjo. Kai markizas vis dėlto apsiramino ir už- 
dusęs atsisėdo prie stalo, Ramonas įsitaisė priešais. Iš kišenės iš- 
sitraukė rankraštį su ta trumpute istorija ir padėjo ant stalo. 

— Žinote šį pasakojimą? 

Markizas užmetė akį į tekstą. Su panieka pažvelgė į Ramoną. 

— Be abejo, žinau. Pats jį ir parašiau. Pavogėt mano rašinį, po- 
ne, o dabar grąžinate. Labai mandagu. Galite eiti ir džiaugtis, kad 
kur kas sunkesnis nusikaltimas už manąjį vertinamas gerokai hu- 
maniškiau. Bet aš jūsų nepaskųsiu. Sudie! 

Ramonas vyptelėjo. 

— Susitarkime štai kaip. Jei papasakosit tiesą apie šią istoriją, 
padarysiu viską, kad tik jus iš čia ištraukčiau. 

Markizas nusispjovė. 

— Kai pirmą kartą čia pakliuvau, visi sakė: „Ne ilgiau nei trims 
mėnesiams“. Jie žadėjo padaryti viską, kad tik mane išlaisvintų. 
Po dvejų metų jau kalbėjo: „Ne ilgiau nei trejiems metams“. Da- 
bar jie tyli. Tik tyli. Tai pasakykit man, ko jie siekia slėpdami ma- 
no išlaisvinimo datą? Argi nežino, kad tai neteisinga, kad jie ma- 
nęs nepataisys laikydami uždarytą? Nejaugi nesupranta, kad aš 
neištversiu tokio elgesio? 

Ramonui norėjosi išvengti jo deginančio žvilgsnio. Jis apsidai- 
rė po kamerą, nužvelgė knygas, popieriaus lapus, vaistus. 

— Pone de Sadai... Perskaičiau jūsų kūrinius. Pjeses, apsaky- 
mus, romanus. Nieko bjauresnio nesu skaitęs. Jeigu jau esate taip 
pasipiktinęs nežmoniškumu ir neteisybe, kaip sakote, kodėl pats 


taip amoraliai rašote? 

Markizas pakreipė galvą ir pamėgdžiojo Ramoną, vos prisiver- 
tusį būti draugišką. 

— Mielas inspektoriau! Nejaugi kalėjimas, kasdieniai pažemi- 
nimai, drabstymas purvu, idiotizmas, nežmoniškumas, vvraujan- 
tis visoje mūsų šalies teisinėje sistemoje, neįrodo, kad aš teisus? 
Man rodos, jog tai tikslus mūsų gyvenimo paveikslas. 

— Jūs skatinate žiaurumą. 

— Tai tik lengvabūdiškos mintys, gyvenime taip nesielgiau, kaip 
galvojau. Jei nori kurti, inspektoriau, turi skirti išmonę nuo tik- 
rovės. Nebuvau angelas. Tačiau mano nusikaltimai juokingai menki 
palyginti su tais, kuriuos kas valandą daro šios šalies valdytojai ir 
prižiūrėtojai. 

— Vis atsikalbinėjimai. 

— Aš ir nesitikėjau, kad suprasite. 

— Jei esate toks neteisybės priešininkas, sakykite, kas tas žudi- 
kas jūsų aprašytoje istorijoje? Kas jis, atėmęs nekaltam žmogui 
gyvybę? 

Ramonas sugavo markizo žvilgsnį, ir jam pasirodė, kad marki- 
zas lyg ir suminkštėjo. 

— Tai išgalvotas personažas. 

— Neišgalvotas! Žmogžudys žudo ypatingai, žino, kaip atlikti 
skrodimą, išmano anatomiją. Tyriau penkias žmogžudystes Pary- 
žiuje. Už šių nusikaltimų ir jūsų aprašytos istorijos slepiasi tas 
pats asmuo. Tai tikras įvykis. 

Markizas nieko neatsakė, tačiau Ramonas staiga suprato, kad 
rmarkizas žino, apie ką kalbama. 

— Pasakykit man, kas žudikas. 

— Ne. 

— Verčiate mane įtarti jus. 

— Juk žinote, kad ne aš. 

Ramonas atsitiesė. 

— Kaip galite pateisinti tai, kad vienas žmogus žudo kitą? 

— Man nereikia nieko teisinti. 


Inspektorius užsikvempė ant stalo. 

— Padėkite man, markize. Ir kartu padėkite sau. Pasakykite, 
kaip man surasti tą žmogų. Pasirūpinkit, kad jis būtų nubaustas ir 
daugiau nebežudytų. Supraskite, juk darote klaidą, nepataisomą 
klaidą, atsisakydamas man padėti. 

— Paaiškinkite, kodėl turėčiau tikėti Prancūzijos teisėsauga? Iš- 
leiskite mane iš čia, suteikite nors menkiausią pagrindą patikėti, 
kad esate teisingi, tuomet padėsiu. Tačiau laikote uždarytą lyg 
žvėrį, lyg pasiutusį šunį, kiekvieną dieną skaudindami ir kankin- 
dami savo tylėjimu, todėl ir aš jums atsakysiu tyla. 

Ramonas taip staigiai kėlėsi nuo stalo, kad kėdė apvirto ir tren- 
kėsi į akmenines grindis. 

Kalėjimo vartai atsivėrė, ir Ramonas išėjo į tamsą. Per pievelę 
jis patraukė prie karietos, tačiau dar stabtelėjo tarp tamsių me- 
džių kamienų. Grįžtelėjo atgal ir pažvelgė į didingą Venseno pilį, 
baltą bokštą, besistiebiantį virš kamerų. Pamėgino surasti marki- 
zo šeštąją kamerą. Aš su tavimi susitvarkysiu, įniršęs mąstė jis. Tu 
man pasakysi tiesą, net jei reikės pritaikyti tau senąjį metodą — 
1539-ųjų 164 straipsnį. Bus kaip aš noriu. Būsi pririštas prie kan- 
kinimų suolo ir laižomas ugnies liežuvių, kol prakalbėsi. 

Bet sėdėdamas savo kambaryje, žvelgdamas į tamsą ir klausy- 
damasis triukšmo, sklindančio iš aplinkinių kvartalų, Ramonas 
pajuto vėl užsikrėtęs svetimomis mintimis. Pyktis, kurį juto pali- 
kęs Venseno pilį, buvęs ne jo — žudiko pyktis. 

Anksti rytą jis atėjo pas ponią de Sad. Ilgai su ja šnekėjosi, 
tačiau ji beveik nieko nepasakė. Kai jis paklausė, ar girdėjusi La- 
turo Martino Kiroso vardą, ji papurtė galvą. Kai jis paklausė, ar 
jos vyras kada pažinojo tokį asmenį, ji atsakė niekados negirdėjusi 
apie žmogų tokiu vardu. Ramonas aiškino jai, kokia tai svarbi by- 
la, o pabaigoje dar parodė Sado parašytą novelę. Jis tikėjosi, kad 
ponia bus priblokšta ir sujaudinta, tačiau ji kuo ramiausiai vertė 
puslapį po puslapio. Padėjusi rankraštį tepasakė keletą literatūri- 
nių pastabų ir nurodė stiliaus netikslumus. Ramonas tvirtino, kad, 
jo manymu, Sadas buvęs tos žmogžudystės liudininku, tačiau ji 


tik gūžtelėjo. 

Ramonas kreipėsi į Sado advokatą Gofridį, ir šis kur kas mie- 
liau kalbėjo apie markizo pažintis. Tačiau ir jis nepažinojo nė vie- 
no tokiu vardu. Tik pabrėžė, kad tai galėjęs būti vienas iš daugelio 
Sado tarnų arba parankinių. 

Ponia Montrioj Ramonui patvirtino, kad markizas turėjo lio- 
kajų, vardu Laturas. Tačiau šioji ori dama pasakė, kad jis mirė nuo 
šiltinės. 

Apimtas prieštaringų jausmų, inspektorius Ramonas pasakė sa- 


vojo skyriaus vyresnybei norįs bylą baigti. 


Elektrinis žmogus 


(irdėjau kiekvieną inspektoriaus žodį. Pro podėlio duris ma- 
čiau įsitempusį ponios veidą, policininko rankas, vartančias ran- 
kraštį. 

Kaip apibūdinti tai, ką išgirdau? 

Tarsi vėl būčiau kritęs nuo stogo. Plevenęs ore. Mačiau polici- 
ninko lūpas, dėliojančias žodžius iš markizo novelės. 


„-..vaizdas, kurį netikėtai išvydau, mane sukrėtė iki širdies gelmių“. 
Gerkle kilo šleikštulys. 
„Žema žmogysta skalpeliu ramiai pjovė žmogui galvą“. 


Sėdėjau susigūžęs podėlyje ir vėmiau. 

Gulėdamas lovoje mąsčiau apie tai, jog reikia išvykti iš Pran- 
cūzijos. Galbūt galėčiau pratęsti darbą Italijoje? Tačiau neturė- 
jau jėgų net išeiti iš kambario. Apsičiupinėjau. Rankos ir kojos 
sustingusios. Ėmiau save gnaibyti. Pilvas paraudo nuo gnaiby- 
mo žymių. 

Užsimerkiau. Tačiau neužmigau. Mačiau gratą Rošetą ir jo 
bėrą žirgą. Bėgau paskui jį mišku. Prisivijau laukymėje. Mąsčiau 
apie kuolus. Apie skalpelį. Apie nervines skaidulas. Apie užge- 
susią saulės šviesą. Ir markizą, pasislėpusį tarp šakų. Jo akis tarp 
lapų. Žvilgsnį. Paslaptingąjį žvilgsnį, nuo to laiko mane perse- 
kiojantį ir varantį iš proto. 

Laukymė netoli Šamberi - aukojimams skirta vieta. Ten kai 
ką praradau. Vien tik nuo minties apie markizo žvilgsnį kūnas 
nueina pagaugais. 

Jau ketvirta para neužmiegu. Vaizdai vis grįžta ir grįžta. Gra- 
fas. Grafo žirgas. Skalpelis. Nervinės skaidulos. Kuolas. Lauky- 
mę supantys lapuočiai. Žvilgsnis. Penktą dieną išeinu iš kamba- 
rio. Einu į malkinę. Susirandu kirvį. Padedu delną ant trinkos. 
Žvelgiu į blyškią, nevyrišką plaštaką. Mano rankos visuomet bu- 
vo tokios miklios. Kairys delnas guli ant trinkos. Iškeliu kirvį. Ar 
dabar pajusiu skausmą? Žvilgsnis krypsta nuo kirvio prie delno. 
Užsimoju. 

Kraujas užlieja trinką, aptaško kelnes. Plaštaka nukrenta prie 
kojų. Pirštai dar sujudėjo. Aš svaigstu. Kairė ranka visiškai ne- 
jautri, mataruoja į visas puses. Aš sustingęs, tačiau skausmo 
nejaučiu. Žemė išslysta iš po kojų. Ir aš griūvu. 

Atsipeikėju daktaro jau apžiūrėtas. Riešas kietai aptvarstytas. 
Šalia manęs stovi Renė ir Goton. Jų figūros atrodo ištįsusios ir 
gremėzdiškos. Moterys nežino, ką sakyti, ir kartoja daktaro žo- 
džius. Jų klausausi šypsodamas. Jos kalba apie gangrenos pa- 
vojų. Apie tai, kad tvarsčius reikės keisti du kartus per dieną. Ir 
kad skaudės. Nusišypsau joms. Tą naktį užmigau nė karto ne- 
beprisiminęs laukymės. 

Rytą pas mane atėjo Goton. Tokia susigraudinusi. Atsisėdo 
ant lovos krašto. Nervinosi. Pliauškė nežinia ką. Pagaliau pa- 
klausė apie ranką, kaip tai atsitiko. Pasakiau, jog nelaimingas 
atsitikimas. Ji tylėjo. 

— Nelaimingas atsitikimas? 

Nusišypsojau jai. 


Laiškai nuo markizo ateidavo dažniau. Kartais ponia garsiai 
juos man paskaitydavo, tarytum norėdama sumažinti ilgesį. 

Jis ją įtikinėjo esąs nekaltas. Prisipažino pernelyg mylėjęs mo- 
teris, kad kaltas dėl gundymų ir lengvabūdiškų ištvirkavimų, ir 
rašė: „Aš libertinas, tačiau nesu nei nusikaltėlis, nei žudikas". 

Ką galėjau sakyti? Vien jo žodžius ir teturėjau. 

Kurį laiką išbuvęs kalėjime, jis prarado nuovoką, ėmė daryti 
keistas užuominas į skaičius 8, 15, 23. Ar tai ką nors reiškia? 
Gal tai atbulinis skaičiavimas, turįs nurodyti dieną, kada marki- 
zas bus išlaisvintas? O gal jis užsimena apie įvykius Savojoje? 
Dažnai apie tai galvojau. Tačiau atsakymo gauti nenorėjau. Nie- 

kad nebūčiau išdrįsęs jo paklausti, ką jis iš tiesų matė, tačiau 
paaiškinimų galėjau ieškoti jo laiškuose. 

Teko įsigilinti į jo man siunčiamus užrašus. Tiesiog pasken- 
dau žodžių jūroje. 

Perrašinėdamas rankraščius nebegalvodavau apie tą žvilgsnį. 
Perrašinėjimas man buvo lyg savotiškas kaltės išpirkimas. Rašy- 
davau jo žodžius, ir atrodydavo, lyg jis manęs nebemato. Mąs- 
čiau, kad mudu susimokę. 

Aš visiškai pražilau. Per keletą savaičių juodų plaukų nebeli- 
ko. Ar man gaila juodos spalvos? Visiškai ne. Taip netgi geriau. 
Man patinka žili plaukai. 

Kiauras dienas sėdėdavau prie markizo užrašų. Valandų va- 
landas skrebendavau. Eiti iš namų nesinorėjo. Palinkus prie ra- 
šomojo stalo mintys tapdavo aiškios, tikslios, ir aš gerai Žinojau, 
ką turiu daryti. Ponia ir Goton moterišku gudrumu bandydavo 
atitraukti mane nuo to užsiėmimo, tačiau perrašinėjimas tapo 
manuoju celibatu. Savanorišku kalėjimu. 

Markizas siųsdavo laiškus, kuriuose jis nurodydavo, ką pa- 
taisyti arba perrašyti iš naujo. Kaskart atplėšiant naują laišką 
dingtelėdavo, kad jame gali būti įdėta ir Savojos istorija. Ta- 
čiau nuojauta man kuždėjo, kad jis apie tai neparašys. 

Kartkartėmis kalėjimo vadovybė uždrausdavo markizui rašy- 
ti, tuomet rankraščius atsiųsdavo slapta, plonais numeruotais 
rulonėliais. Kartais būdavo sunku susigaudyti, kas po ko eina. 
Tačiau niekuomet jam nerašiau ir nesiteiravau. Taisydavau taip, 
kaip man atrodė, jausdamas, kad markizo raštai ir yra jo tikrasis 
kalėjimas - su mūro sienas primenančiais sakiniais, juose įkalin- 
tais būdvardžiais ir pastraipomis lyg vandens pilnais grioviais, 
juosiančiais veiksmą, todėl tekste atverdavau langelius ir įleis- 
davau gryno oro. Tai buvo mano būdas šnekėtis su markizu. 

Nesijaučiau nelaimingas savo paties pasirinktame kalėjime. 
Veikiau netgi patenkintas. Markizo atsiųsto romano apmatai 
jaugo į mane. Tai buvo fragmentai, dialogų nuotrupos, neuž- 
baigtos scenos. Patyčios ir pyktis. Iškrypėliškas gašlumas. Troš- 
kimas griauti. Viskas buvo apversta. Tarp žodžių tarytum šešėlis 
juodavo baisi tamsa. Ji mane rijo. Bet aš jai nesipriešinau. Juk 
markizas - didis mąstytojas. 


162 NIKOLAJ FROBENIUS 


Nuėjau į Goton kambarį ir paprašiau užmiršti, kad buvau ją 
išvaręs. Tačiau Goton neturėjo humoro jausmo, todėl atsuko 
man nugarą. Galiausiai ji mane įsileido, ir praleidome naktį kar- 
tu. Miela kambarinė su šveicariškais apvalumais ir nusklembta 
kakta —- užsispyrimo ženklu. Ji tebebuvo gan vaikiška, nors ir 
išvarginta gyvenimo, pražilusi ir raukšlėta. Uždėjau galvą ant 
storo jos pilvo. Klausydamasis padriko jos sapaliojimo užmigau. 
Niekada nesupratau jos. 

Goton ėmus glostyti sužalotą ranką atsibudau. 

— Tu daug kuo man primeni poną, - pasakė ji. - Tokie pana- 
šūs balsai... 

Mūsų balsai buvo visiškai nepanašūs. 

— Girdėjau, kad Lakoste praūžė uraganas, Laturai. Gal su- 
griovė pilį... Vargšas ponas... Laturai... Apie jį žmonės kalba keis- 
čiausius dalykus... Jūs... jūs kartais būdavot tokie panašūs... 

Užspaudžiau delnu jai burną ir prispaudžiau prie lovos. Ji nu- 
SIšypsojo. 

— Aš tavo. 

— Ne apie tai kalba, - atšoviau. 

Tačiau kitą naktį vėl atėjau pas ją ir plunksna paišiau ant jos 
kūno. Ji inkštė iš pasitenkinimo. Tačiau aš jaučiausi silpnas ir 
negalėjau su ja mylėtis. 

Retsykiais išsitraukdavau senuosius anatomijos vadovėlius. Ve- 
zalijų ir Vjesaną. Paskaitinėdavau. Užmesdavau akį į savo užra- 
šus, darytus pas Rušfuko, ir savo paties atradimų aprašymus. 
Visi buvo neužbaigti. Trūko dar labai daug. 

Markizas atsiuntė naujų romano ištraukų. Orgijos aprašy- 
tos taip bjauriai, kad man darėsi bloga. Vargau su kiekvienu 
sakiniu. Tačiau po kiekvieno begėdiško šūksnio, kiekvieno Dievą 
niekinančio keiksmo, kiekvienos piktadarystės, nuo kurių ken- 
tėjo vargšės aukos, jaučiausi vis geriau. Žiaurumai buvo netik- 
roviški, ir aš suvokiau, kad ponas mėgino rašyti visiškai ne apie 
malonumą. Apie vienatvę. Apie vienatvės dykumą. Kalėjimo 
tuštumą. Jo raštuose kalbama apie skausmą. Tik kūniškas 
skausmas byloja, kad vienatvė įveikiama. Gal dėl to aš ir nesi- 
jaučiu vienišas? 

Ar yra kokia prasmė tame, kad man nelemta patirti skaus- 
mo? Ar galėčiau turėti iš to kokios naudos? 

Stoviu ponios kambario tarpduryje. Ant naktinio stalelio ša- 
lia vazos su slyvomis tvinkčioja stearino žvakės liepsna. Jos suk- 
nelės nugara atsegta, nuogas petys atsuktas į mane. Ji pasisu- 
ka, ir mudu žvelgiame viens į kitą. 

— Šaukėte, ponia? 

— Ne. 

— Girdėjau jūsų balsą. 

— Matyt, kieno nors kito. 

— Namie daugiau nieko nėra, ponia. 

— Šiaip ar taip, aš nieko nenorėjau. 

— Tačiau šaukėte. 

— Ne. 

— Juk man neatsakysite tokio menkniekio, ponia? 

— Eikit į savo kambarį, Laturai. Gal jūs išgėręs? 

— Mes vienas kitą pavaduodavome. 

— Ką jūs turite galvoje? 

— Jei markizas negalėdavo atlikti savo pareigų, jas už jį atlik- 
davau aš. Dažnai jis būdavo manimi, o aš - juo. 

— Jums nevalia manęs liesti, Laturai. 

— Mano minčių kiaulyte, mano angelėli, mano dangiškoji ka- 
tele. Žinau visus švelnius žodelius, kuriais jis jus vadino. Mano 
lėlyte. Nusirenkite suknelę, Renė. Atsigulkite, ir įsisprausiu į siau- 
riausią jūsų plyšelį. Truputį skaudės. 

Aš tik stovėjau ir žvelgiau į ją. Tai, ką pasakiau, tėra vien 
tuščios pagyros ir bejėgė išmonė. Žengiu keletą žingsnių prie 
jos. Dabar jos žvilgsnis nustebęs. Apkabinu jai pečius ir noriu 
parversti ją ant lovos, tačiau prarandu vyriškumą ir susmunku 
ant kelių. 

— Atleiskite, ponia. 

Čiumpu jos kulkšnį, raukšlėtą pėdą keliu prie lūpų ir bučiuo- 
ju. Ponia šypsosi ir glosto man galvą. Glamonėja ją. Pirštais at- 
sargiai kilsteliu pasijonį Ir bučiuodamas kylu jos plaukuotomis 
blauzdomis aukštyn. Iš drėgnų pakinklių dvelkteli salsvai rūgė- 
čiu prakaitu. Atsargiai kandžioju smailias girneles ir vis sunkiau 
kvėpuodamas imu bučiuoti šlaunų vidų. Oda riebi ir švelni, tamsių 
plaukelių takučiai bėga aukštyn lyties organų link. Ponia atsi- 

stoja ir nusirengia. Aptukusi, nevienodo didumo krūtimis ir išsi- 
šovusiais dubens kaulais, ji dunkso virš manęs. Jos bamba pri- 
mena tamsią akį. Lyčiu ją liežuviu, ponia atsidūsta, tačiau tai 
panašiau į dejonę viduriams užkietėjus nei į pasitenkinimo gar- 
są. Atsikėlęs kandžioju jai krūtis, tarsi jos būtų obuoliai. Kan- 
džioju jas glostinėdamas nugarą. Ji atsiduoda prakaitu, tačiau 
tas kvapas mane audrina. Man sunku susivaldyti. Ji vėl glosto 
man galvą, o aš lūpomis įsisiurbiu į jos rūgštelėjusią lytį. 

Vėliau ji įsako man daryti tai, ką mėgdavo daryti markizas ir 
ką aš iš pat pradžių siūliau. Ji gulasi į lovą ant pilvo. Mano 
penis slankioja aukštyn žemyn tarp sėdmenų apvalumų. Seilė- 
mis suvilgau išangę. Mano kvėpavimas panašus į dainą. Ga- 
liausiai įsiskverbiu į ją. Šaukiu. Ponia šaukia. Mes dainuojame. 
Virš bjaurių mūsų kūnų ir nepaslankių judesių skamba netikra 
melodija, ji veržiasi pro langą į gatves, parkus, pasklinda po 
visą Miestą, plaukia balto kalėjimo ir šeštosios kameros link, 
kur vienišas Žmogus sėdi prietemoje palinkęs prie prirašyto 
pergamento. 


Pirmą kartą po daugelio mėnesių išėjau iš namų. Suku ratais. 
Einu kur akys veda. Jeinu į užeigą prie miesto sienos. Miegu 
nesapnuodamas. Rytą pradedu ieškoti. Susirandu odų dirb- 
tuvės savininką Žaną Fuberą. Septintą numerį. Su dviem sam- 
diniais jis išeina iš dirbtuvės. Stambus vyras. Kakta žema, akys 
gilios. Kaklas storas, stiprus. Seku paskui jo karietą. Ji susto- 
ja prie mažo raudono namelio. Vyriškis jeina į vidų. Jis gyve- 
na vienas. Tačiau neišdrįstu eiti paskui jį. Įlipu į medį ir laukiu. 
Sėdžiu ir mąstau. Kai sutemsta, nusileidžiu žemyn ir grįžtu | 
ponios de Sad namus. Įeinu į savo kambarį ir galvoju, kad tik- 
riausiai niekuomet nebeteks skrosti. 

Triūsiu prie markizo rankraščių. Vieną rytą ponia atneša man 
laišką. Ji vengia mano žvilgsnio. Taria plonu balsu: 

— Laiškas Martinui Kirosui. Iš Venseno kalėjimo. 

Ir tučtuojau dingsta už durų. Drebančiom rankom nuimu ant- 
spaudą. Skaitau smulkų markizo raštą. Laiškas linksmas. 


„Martinai Kirosai... esi tikras netikša! Būčiau šalia, išmoky- 
čiau tave manierų... Nuplėščiau tau dirbtinius gaurus, kuriuos 

kasmet atnaujini kuino uodegos ašutais iš Kurtezon Pari vieto- 
vės. Ką tada darytum? 

Pone Kirosai... manųjų vargų ir nelaimių sumažėjo didžios glo- 
bėjos ponios prezidentienės de Montrioj dėka, aš tikiuosi, Marti- 
nai Kirosai, jog dar gyvas būdamas galėsiu išreikšti jai savo padė- 
ką - rytoj ar po penkerių metų. Jei likimas būtų mane susiejęs su 
kita šeima, greičiausiai sėdėčiau čia per amžius. Mat, kaip Žinai, 
mano drauge Kirosai, nepagarba prostitutėms nelieka nenubaus- 
ta. Ką nori, tą kalbėk apie vyriausybę, karalių, religiją, nieko ne- 
bus. Tačiau prostitutė... būk atsargus, nejžeisk jos, nes kaipmat 
prisistatys policija, teisėjai, Montriojai ir visi viešnamiams prijau- 
čiantieji karingai stos jos ginti. Ir nesidrovėdami uždarys aristok- 
ratą dvylikai ar penkiolikai metų. Ir vien dėl kekšės. Prancūzijos 
policija - tikra pažiba! Jei turi seserį, pusseserę ar dukterį, Marti- 
nai Kirosai, patark jai tapti prostitute, nes gerbtinesnės profesijos 
niekur nerasi... 

Sulaukiu čia ir truputį džiaugsmo, nors ne tokio jaudinan- 
čio kaip tavasis, tačiau ne mažiau subtilaus. Vaikštau pirmyn ir 
atgal; manęs prie stalo palinksminti ateina vienas vyrukas, ku- 
ris - aš neperdedu - ima dešimt žiupsnelių uostomojo tabako, 
šešis kartus nusičiaudi, trina nosį, seilėjasi ir nusikosti mažiau- 
siai keturiolika kartų, ir taip pusę valandos. Ar manai, kad svei- 
ka? Taigi, Kirosai, manieji malonumai ne blogesni už tavo, be 
to, tavieji žemina, o manieji veda prie dorybingumo. Paklausk 
ponios Montrioj, ar atsiras pasaulyje kas nors patikimiau už 
spyną su raktu norint atvesti žmogų į doros kelią. Gerai Žinau, 
kad yra pabaisų kaip tu (man už tai atleisk), kurie teigia, kad 
vyras bent sykį turėtų pasėdėti kalėjime, tačiau jeigu tai vieną- 
syk nepadėjo, bandyti vėl būtų pavojinga. Klaidinga nuomo- 
nė, senjore Kirosai. Sakyčiau šitaip: kalėjimas yra vienintelė 
Prancūzijoje žinoma priemonė, todėl jis tikrai negali būti ki- 
toks, tik naudingas, o jei kalėjimas naudingas, vadinasi, turi 
būti taikomas bet kokiais atvejais. Ir jei pirmą kartą nepasise- 
kė, bandyk dar ir dar kartą... Kraują nuleisti sveika norint su- 
mažinti karščiavimą, nieko geriau pasiūlyti negalime. Kraujo 
nuleidimas - išskirtinė priemonė. Tačiau, Kirosai, pakrikusių 
nervų ar turinčiam itin skystą kraują ligoniui tai nepagelbės, 
jam reikia rasti kitą gydymo būdą. „Vargu bau, - prunkščia 

daktaras. - Kraujo nuleidimas — puiki priemonė. Tai visiems 
žinoma. Ponas Kirosas karščiuoja, taigi jam turi būti nuleistas 
kraujas.“ Štai koks visiems priimtinas mąstymas. 

Ak, mano sūnau Kirosai, visi mes, gyvenantys šiame šimtme- 
tyje, per daug protingi.“ 


Visas markizo laiškas persmelktas piktos ironijos. Markizas 
įkalintas už savitą meilės būdą, nors po Paryžių laisvai slankioja 
šimtai bjauriausių tipų, padariusių daug didesnius nusikaltimus. 
Markizas nelaimingas ir blogai jaučiasi. Norisi verkti. 

Turėčiau eiti į policiją ir prisipažinti. Prieš egzekuciją atsigrę- 
šiu į Dievą ir melsiu pasiųsti man tokią bausmę, kad pajusčiau 
skausmą. Pragare skausmas išlaisvins mane nuo asmenybės, var- 
du Laturas, visų jos minčių ir prisiminimų. Bus puiku užsimiršti. 
Visos mintys kryps į skausmą. Vis dėlto pamaniau, kad manęs 
laukia kur kas sunkesnė Dievo bausmė. Aš pakliūsiu į rojų ir 
drauge su kitais angelais sėdėsiu ant minkštų pagalvių negalė- 
damas justi skausmo. Trokšiu jo kiekvieną mielą minutę, tačiau 
niekuomet nepajusiu. 

Goton sugrįžo iš Orleano, kur viešėjo pas pusseserę, ir aš 
praleidau keletą naktų jos globojamas. Kai ji išgirdo apie laišką, 
kurį gavau iš markizo jai nesant, jos akys nuliūdo. Supratau, 
kad Goton atsidavimu markizui užsikrėčiau ir aš ir kad ji myli 
markizo glamones. Tačiau dėl to nesijaudinau. Mėgdavau ste- 
bėti, kaip ji grimzta lovoje, žvelgia į mane žvilgsniu, jau apsi- 
blaususiu nuo menkučio skausmo, kurį tuoj tuoj pajus. Manęs 
nebekankino nerimas bei košmarai. 


Rudenį nerimas grįžo.Viskas klostėsi blogai. Duonos kainos. 
Karo su Anglija sunkumai. Markizo laiškas buvo kupinas sar- 
kazmo ir liguistos skaičių manijos. Renė nesutarė su ponia Mon- 
trioj labiau nei bet kada. Karaliaus įsakas dėl markizo įkalinimo 
tebegaliojo. Ponia jautėsi nelaiminga. Ir Goton nebebuvo vien 
gerasis angelas. Ji tapo irzli ir užsispyrusi, ėmė melstis kartu su 
ponia, lydėti ją į bažnyčią. Man darėsi bloga nuo tokio tariamo 
gyvenimo; jaučiausi, lyg keliaučiau nugyvento laiko šešėlyje. Pa- 
sidariau irzlus. Kažko laukiau. Tik nežinojau ko. 


DVIDEŠIMTO AMŽIAUS AUKSO FONDAS 167 


Skaitau savo anatomijos užrašus. Greičiausiai kažkur būsiu 
padaręs didelę klaidą... tačiau jos nerandu. 

Viename laikraštyje perskaičiau, kad jaunas keliautojas Pilat- 
ras de Rozjė oro balionu pakilo iš Bulonės ketindamas perskristi 
Lamanšą. Didžiulė žmonių minia stovėjo pakrantėje ir stebėjo, 
kaip jo balionas, pakilęs į pusantro tūkstančio metrų aukštį, spro- 
go su nesuvokiamu trenksmu, blykstelėjus violetinei liepsnai. 
Rozjė ir jo palydovas žuvo, jų kūnų liekanos išlakstė į visas pu- 
ses; žmonės kalbėjo, kad Rozjė buvusi nutraukta galva. Prane- 
šime Rozjė pavadintas „mokslo kankiniu“ . Buvau labai prislėg- 
tas. Domėjausi pasakiškais jo atradimais. Rozjė buvo naujųjų 
laikų Žmogus, ir ši nelaimė nubloškė atgal visą tautą. 


k 


Kai po ketverių metų Renė galiausiai buvo leista aplankyti 
markizą Venseno kalėjime, vyras vargšelę išplūdo už neištikimy- 
be. Markizas buvo taip įsiutęs, kad policijos viršininkas turėjo 
nedelsiant nutraukti Renė apsilankymą. Ponia taip nusiminė dėl 
jai mestų kaltinimų, jog nusprendė palikti namus ir užsidaryti 
Sen Oro vienuolyne, kad įrodytų savo ištikimybę. Dabar mudu 
su Goton esame vieni šiame dideliame apgriuvusiame name. 

Toliau perrašinėju rankraščius, tačiau dirbti darosi vis sunkiau. 

Markizas atrado savitą būdą elgtis su manimi kaip tironas. 
Net ir būdamas kalėjime jis gali mane valdyti. Jis nori mano 
mintis paversti savosiomis, savo raštus - manaisiais. Jis kanki- 
nasi kalėjime, bet nori gyventi mano gyvenimą. Tačiau aš to 
nenoriu. 

Nusprendžiau atidėti rankraščius. Nuėjau pas Goton, įlindau 
Į jos lovą ir, kaip visuomet, prisiglaudžiau prie jos šilto kūno. 
Tačiau ji nė nesujudėjo. Ji paprasčiausiai miega. Goton sensta. 
Mes gimę tais pačiais metais. Pražilę plaukai, susiraukšlėjęs pil- 
vas verčia mane prisiminti ir savo amžių. Gnybteliu jai. (Ji mėg- 
davo, kai pažadindavau sukeldamas nedidelį skausmą.) Ji tik 
apsivertė ant kito šono. 

Ir staiga suvokiau tai, ką seniai įtariau. Goton serga. Apsi- 
blausęs žvilgsnis ir nuolatinis raugėjimas tai rodo. Ji serga, ta- 
čiau nuo manęs stengiasi nuslėpti. Ką bloga jai padariau? 

— Prastai jautiesi? - paklausiau. Ji tik užvertė akis, bet nieko 
neatsakė. Lūpų kampučiuose susimetė skausmo raukšlelės. Ty- 
la. Aš supykau. 

Nuėjau į Sen Oro vienuolyną ir pasiteiravau apie tai ponią. 

— Goton nepakenčia rūpesčio ir užuojautos, - tarė ji. - Ma- 
nau, jog ji nori kentėti viena. Atminkite, kad kone visą gyveni- 
mą ji paleistuvavo su vyriškiais. Todėl dabar jai norisi vienatvės. 

Ėjau gatvėmis lyg sapnuodamas. Kodėl ji man nieko nepa- 
sakojo? 

Ji miršta, visi aiškiausiai žino, net markizas už storų mūro 
sienų, tik aš vienintelis nė velnio nežinau. Ji guli ir kankinasi, 
tačiau man negalima to žinoti. Atidariau Goton kambario du- 
ris. Ji gulėjo lovoje ir prasimerkusi dirstelėjo į mane. Kodėl taip 
keistai pažiūrėjo? Nenorėjau pykti, bet užviriau pykčiu. 

— Sergi? 

Ji pasižiūrėjo į mane ir papurtė galvą. Stengiausi nesupykti. 

— Meluoji. 

Goton atsisėdo. 

— Ką noriu, tą ir sakau. 

— Kodėl apsimeti, kad manęs nematai? 

— Noriu ramybės. 

— Ar jau manai, kad numirei? Ar todėl nieko man nebesakai? 
Ar liežuvis jau virto žemėmis? O smegenys - dulkėmis? 

Ji pasikeitė. Nebeliko ankstesnės Goton. Kodėl ji taip elgiasi? 
Juk jai visada buvau geras? Priėjau prie lovos ir sudaviau jai. 
Lūpų kamputyje pasirodė kraujas. Tačiau ji nepalenkė galvos. 
Neatsiprašė. Nepasakė to, ko tikėjausi. Neuždėjo savo šiltos ran- 
kos man ant kaktos. Ji sugniaužė kumštį ir trenkė man atgal. 

— Dabar niekada tau nieko nebesakysiu. 

— Matyt, esi labai laiminga. 

— Atstok. Niekad man nepatikai, Laturai. Man bloga nuo ta- 
vęs. Duok man ramybę! 

Išėjau iš namų. 

Paryžius — nesvetingas miestas. Šaltas. Nešvarus. Žmonės 
čia išblyškę ir suvargę. Fobur Sen Marselio gatvėje iš prekiau- 
tojo vynu išsinuomojau kambarį. Kambarys ketvirtame aukšte 
buvo pigus ir, žinoma, apgailėtinos būklės. Gulėjau šlykščioje 
lovoje ir sapnavau šlykščius sapnus. Kambaryje šalimais gyve- 

no šeima, per sienas į mano kambarį nuolat plūsdavo keiks- 
mai. Virš manęs kambarį nuomojo dvi sudžiūvusios prostitutės. 
Dieną naktį jos bėginėjo laiptais. Spoksodavau į jas pro pravi- 
ras duris, o jos dėbčiodavo į mane paniekos kupinais žvilgs- 
niais. Užsimerkiau ir mėginau svajoti. Pabudau nuo šalto vėjo, 
pučiančio pro langą. 

Odininko namas skendėjo tamsoje. Jaučiausi puikiai. Nešiau- 
si instrumentus, todėl užčiaupti sarginį šunį nebuvo sunku. | 
namą patekau laiptais iš kiemo pusės. Viduje buvo tamsu, kve- 
pėjo rūgštoku sūriu ir vynu. Nusiaviau ir apgraibomis nusigavau 
į miegamąjį. Odininkas garsiai knarkė. Pasilenkiau prie galingo 
jo kūno; iš burnos jam dvokė. Gilios šnervės virpėjo. Išsitraukęs 
skalpelį, užsimovęs pirštinę ir susiplanavęs kiekvieną pasikėsini- 
mo detalę pajutau silpnumą. Kvaila, tačiau skalpelis pasirodė 
per sunkus. Mane išmušė prakaitas. Nesuvokiamas sunkumas 
tempė ranką žemyn. Suklupau, paskui net atsisėdau ant grindų 
ir mėginau įveikti tą sunkumą. Vyriškis lovoje sumurmėjo per 
miegus, ir tai nuskambėjo lyg pajuoka. 

Jis mirė nuo menko dūrio į kaklą. Nors esu mokslininkas, vis 
dėlto man nesvetima patetika. 

Išėjau iš apšiurusio kambarėlio. Sėdžiu parke. Spaudžia šal- 
tis. Aš šąlu, sėdžiu ant kieto suolelio ir linguoju. Iš burnos eina 
garas. Mėginu užgniaužti nešvarias fantazijas. Bandau galvoti 
apie Goton. Jos šiltas rankas ir švelnią burną. Pats sau tariu, jog 
reikia keltis ir eiti parku pas ponią, jei dar noriu pamatyti ją 
gyvą. Tačiau tebesėdžiu, man taip šalta, aš mieguistas, akys lim- 
pa, prasideda vizijos, priešais mane iškyla kruvinas miestas, ma- 
no rankose peilis, namų durys virto žmonių kūnais ir aš turiu 
juos pjaustyti norėdamas, kad durys atsivertų ir patekčiau į vidų 
sušilt. Prabundu jau brėkštant. Mėnulio pilnatis. Jokio vėjo. Ke- 
liuosi ir einu į ponios namus. Ten nieko nėra. Kaimynas sako, 
kad Goton vienuolyne kartu su ponia. Į Sen Oro vienuolyną at- 
einu per vėlai. 

Pro durų plyšį įžiūriu Goton veidą. Ji guli lovoje, antklodė 
užtraukta iki pat raukšlėto kaklo. Akys užmerktos, burna prasi- 
žiojusi. Atrėmusi galvą į akmeninę sieną sėdi Renė ir meldžiasi. 
Tarp jų ant naktinio stalelio dega vaškinė žvakė. Renė pasisuka 
ir Žiūri į mane. Romiu, nuskaidrėjusiu žvilgsniu. Aš verkiu. 

Visą naktį prasėdėjau Renė kambaryje. Spoksodamas į sieną. 
Apie nieką negalvodamas. Užsnūdau prieš aušrą. Pabudau karš- 
čiuodamas ir negalėdamas pajudėti. Kojų nejaučiau. Atėjo vie- 
nuolė ir mane apžiūrėjo. Pakvietė į svečių kambarį. Pamėginau 
atsikelti, tačiau kojos neklausė, eiti negalėjau. Vyresnioji nusi- 
minė. Ji baiminosi, kad man prasidėjo rankos strampo uždegi- 
mas. Moterys girdė mane žolelių nuovirais. 

Visas kambarys pakvipo vienuolyno sodu. 


* 


Pamažu kojos vėl pasidarė jautrios. Ponia įkalbėjo vienuoly- 
no vyresniąją leisti man pagyventi tuščiame sodininko namelyje 
šalia vienuolyno. Neilgai. Kol pasveiksiu. Tas trumpas laikas po- 
nios Renė atkaklumo dėka nusitęsė iki kelerių metų. Vienuolės 
man buvo malonios. 

Snūduriavau gulėdamas akmeniniame namelyje, kuriame te- 
buvo vien nedidelė lova su rašomuoju stalu, stearino žvakė, kry- 
žius ir Biblija. Prabudęs tik gurkštelėdavau vandens ar suvalgy- 
davau kąsnelį duonos ir vėl užmigdavau. Nieko nesapnuoda- 
vau, nuo ilgo Miego buvau apsvaigęs ir mieguistas. Vos 
pagalvojus apie savo anatomijos eksperimentus suimdavo mie- 
gas. Gyvenau pusiausnūda. 

Kai kojos atsigavo, ėmiausi sodininko darbų. 5u didžiausiu 
įkarščiu. Po paralyžiaus vaikščiojau lėtai, tačiau darbui tai ne- 
kliudė. 

Vienuolės man buvo malonios. 

Mėgau sodininko darbą, vertinau vienuolių draugiškumą. 
Laikraščiuose, kurie retsykiais pasiekdavo vienuolyną, perskai- 
čiau apie neramumus krašte. Apie Anatomą nebuvo nė žodžio. 
Vadinasi, viskas susiklostė, kaip buvo sumanyta. Tačiau tuo ne- 
sidžiaugiau. Nesinorėjo apie tai galvoti. Viskas liko tolimoje pra- 
eityje. Nejaugi senstu ? 

Vienuolyne taip tylu. Niekada nejutau tokios tylos. Čia visiš- 
kai nusiraminau. Manęs nekankino jokios mintys, joks Žvilgsnis. 

Šioje maldų ir susitaikymo buveinėje vieną dieną gavau pir- 
mąją markizo rankraščio „Šimtas dvidešimt Sodomos dienų“ 
dalį. 

Veikėjų sąraše perskaitau prezidento de Kiurvalio vardą. 

Šis išgalvotas personažas persekioja mane visą gyvenimą. Ran- 
kraštį atidedu į šalį. Nejaugi visa tai dar nesibaigė? Neliko praei- 
ty? Argi nepradėjau naujo gyvenimo? Sėdžiu prie lango ir žiūriu 
į prieskonių lysves. Kmynus, petražoles. Tikiuosi, greitai ims lyti. 
Žemei to reikia. 

Vėl pasiimu rankraštį ir godžiai skaitau. 

Prezidentas de Kiurvalis buvo visuomenės ramstis. Dabar jam 
šešiasdešimt, jį slegia palaidas jo gyvenimas. Jis aukštas, sudžiū- 
vęs ir liesas, liūdnų mėlynų akių. Plaukuotas lyg satyras. Nukarę 
sėdmenys primena kabančius purvinus skudurus. Nuo nesuskai- 
čiuojamų botago kirčių oda sukietėjo ir prarado jautrumą, gali 
ją minkyti kaip tešlą, jis nė nejaustų. O tarp sėdmenų - nereikia 
jų nė praskirti - žioji didžiulė skylė, kurios diametras, dvokas ir 
spalva panašesni į išvietės angą nei išangę... 

Vėl užverčiu rankraštį. 

Einu į mišką, prie upės. Ten nusirengiu ir žvelgiu į savo atvaiz- 
dą vandenyje. 

Visas mano kūnas raukšlėtas. 


„Šimtas dvidešimt Sodomos dienų“. Tarp šventų vienuolyno 
sienų kiekvienas žodis tampa dar šventvagiškesnis. Erotinės sce- 
nos siaubingos ir vis kartojasi. Rašoma vis apie tą patį. Vaikai ir 
nėščios moterys kankinami tol, kol miršta, laisvamaniai valgo 
išmatas ir linksmina vieni kitus istorijomis apie kraujomaišą ir 
tėvažudystę. Pamaniau, kad visa tai, kas vyksta negyvenamoje 
pilyje, galima pavadinti nesveikų laikų protokolu. Vertybių ne- 
bėra. Moterys virto vyrais, vyrai - moterimis, blogis tapo gėriu, 
gėris - blogiu, o Dievas - didžiausiu nusidėjėliu. Vienintelė va- 
romoji jėga yra geidulys, visad vedantis į mirtį. 

Stengiausi negalvoti apie prezidentą de Kiurvalį, neperskai- 
čiau iki galo nė vieno pasakojimo apie jį. Maždaug ties ran- 
kraščio viduriu man toptelėjo, kad toliau dirbti negaliu. Nesu- 
vokiau, ką perrašau. Norėjosi keisti sakinius, kad jie būtų 
prasmingesni. 

Vieną rytą nuėjau pas vienuolyno vyresniąją ir pasakiau norįs 
pasikalbėti. Ji priėmė mane savo asketiškame kabinete. Pradė- 
jau kalbėti ir jau nebegalėjau sustoti. Pasakiau, kad jaučiu pa- 

reigą tarnauti markizui, papasakojau apie savo šiltus jausmus 
jam. Painiojausi. Per daug prišnekėjau. Pasakiau, ko net neno- 
rėjau, melavau ir teisinausi, tačiau viskas buvo tiesa. Vyresnioji 
supratingai žvelgė į mane. Ji nepertraukė manęs, kai prisipaži- 
nau padaręs sunkių nuodėmių arba kai pasakiau, kad tik dabar 
suvokiu pasinaudojęs didžių žmonių mintimis savo niekšingiems 
poelgiams pateisinti. Kai baigiau kalbėti, ši išblyškusi moteris 
atsistojo ir žvelgdama į mane tarė: 

— Jums nereikia mano patarimo, vaike. 

Visą tą dieną ir visą naktį prasėdėjau prie upės mąstydamas. 
Rušfuko. De Sadas. Mano eksperimentai. Skausmas, skausmo 
centras. „Šimtas dvidešimt Sodomos dienų“. Goton. Ponia de 
Sad. Ir vienuolyno vyresnioji. 

Kitą rytą parėjau namo ir ėmiausi rašyti. Savo išpažintį. 

Rašiau apie tris didžius vyrus, iš kurių mokiausi. Apie Leopol- 
dą, Rušfuko ir de Sadą. Tris savojo amato - anatomijos, mokslo 
ir literatūros Žinovus. Prisipažinau piktnaudžiavęs šių meistrų 
žiniomis ir pasitikėjimu. Po trumputės pauzės ėmiau vėl vedžio- 
ti plunksną, bet labai lėtai, tarytum ranka būtų visiškai bejėgė, 
apie tai, jog mėgau kitų skausmą. Nustojau rašyti, suplėšiau 
visus puslapius į skutelius, nuėjęs į laukus juos sudeginau, o 
pelenus užkasiau. Tuomet sugrįžau prie rašomojo stalo ir vėl 
pradėjau viską nuo pradžių. Vėl parašiau tiksliai tą patį. Žiūrė- 
jau į parašytus žodžius ir galvojau, kad jie daug baisesni už ma- 
ne. Tai, ką skaičiau apie save, buvo lyg kito Žmogaus parašyta. 
Vis dėlto koks niekingas žmogus tas Laturas Martinas Kirosas, 
galvojau, koks beširdis. Tačiau greitai tas pats niekšingumas ir 
beširdiškumas ėmė atrodyti kaip kažkas didinga, galbūt todėl, 
kad parašytas žodis įgauna didesnę vertę nei tikrovė? Galiausiai 
papasakojau, kaip mano susidomėjimas skausmu lemtingai su- 
sisiejo su mokslu. 

Užbaigęs įžangą rūpestingai sukroviau markizo rankraštį ir 
kartu su perrašytąja dalimi išsiunčiau atgal į kalėjimą. Tačiau 
man nepalengvėjo. Visa atrodė nerealu, o vėlesnėmis dienomis 
mane kankino nerimas. 

Kartkartėmis pamąstydavau, kad turėčiau visam laikui palikti 
Paryžių. Ir įsikurti kokiame kaimelyje, kur beveik nėra žmonių. 
Ten norėjau pabaigt rašyti savo išpažintį. 

Dažnai pasiimdavau užrašus į laukus ir šiltomis pavasario nak- 
timis atsisėdęs rašydavau. Didysis viso mano gyvenimo darbas 
neteko ankstesnės prasmės, tačiau aš neliūdėjau. Tai buvo išsi- 
laisvinimas ir galimybė pažvelgti į save iš šalies. Tarsi pripažin- 
čiau sau: taip, esu pabaisa. Laikiau tai privilegija. Rašydamas 
tarytum nebebūdavau savimi. Tik įspėdamas kitus nesekti ma- 
no pėdomis galėjau suteikti savo gyvenimui šiokios tokios pras- 
mės. Rašiau apie motiną, Hontlerą, apie Leopoldą ir tigrą, kurio 
iškamšą mudu darėme, pasakojau apie tai, kaip aš, bjaurus ir 
pavydus vaikas, norėjau nužudyti motinos meilužį. Iki prašvin- 
tant sudeginau tris vaško žvakes. Rytą išsitiesiau upėje ir leidau 
vandeniui prausti mano kūną. 

Kaip tik toje upėje teko patirti didžiausią laimę gyvenime. 
Žinojau, kad upėje yra žuvų. Kartkartėmis pastebėdavau van- 
denyje jas žybčiojant. Tą rytą, vandeniui vėsinant mano kūną, 
užmigau. Kiek laiko miegojau? Nežinia. Sapnavau vaikystės mies- 
tą Hontflerą. Sugrįžau čia jau senis. Vaikščiojau gatvėmis susi- 
kūprinęs kaip visados, nusukęs veidą į šalį. Moterys spoksojo į 
mane. Visa liko kaip ir buvę. Aš buvau senutėlis, o turgaus pre- 
keivės - visiškai nepasikeitusios. Neskubėdamas ėjau tvenkinio 
link. Bu-Bu, mano motina, stovėjo prie žuvų prekystalio nugara 
į mane. Lėtai priėjau prie jos. Sušnabždėjau jos vardą, tačiau ji 
manęs neišgirdo. Man nespėjus prisiartinti, ji atsisuko Ir pasi- 
žiūrėjo. Abejingai. Tikriausiai nepažino. Dar pastovėjusi nuėjo. 

Pabudau supurtytas skausmo. Mane užliejo ledinė banga. 
Sunkiai gaudžiau orą. Šaukiau. Tarp kojų šmurkštelėjo žuvelė. 
Aleliuja, kokia laimė! Aš pajutau skausmą! 

Buvau skaitęs apie elektrines žuvis. Tik užmiršau kur. Staiga 
man toptelėjo, kad padariau sensacingą atradimą. Sėdžiu sodi- 
ninko namelyje ir žiūriu į savo užrašus. Ar gali būti, kad nervų 
skaidulomis teka elektra? Gal skausmas prasideda tuomet, kai 
elektros srovė nutraukiama ar susiduria su kita elektros srove? 
Galbūt manoji elektros srovė silpnesnė nei kitų, todėl niekada 
iki tol nejutau skausmo? 

Tą naktį prieš užmiegant kūnu perbėgo šiurpuliukas. Vos jun- 
tamas skausmas. Kaip meilus prisilietimas. Nejau smegenys - 
elektros mašina? Ar tas menkas šiurpulėlis reiškia, kad mašina 
išsijungė nakčiai? 

Vėl guliu upėje ir laukiu žuvies. Kas rytą guliu ir laukiu. Čia 
gulint labai gera galvoti. Po trijų mėnesių vėl gaunu elektros 
smūgį. 

Skausmas - tai elektra! 


1788 metų vasarą kone per visą šalį praūžė viesulas su kruša. 
Kumščio didumo ledai užmušė daugybę kačių ir kiškių, išlaužė 
vaismedžių šakas. Kruša sunaikino vynuogynus, suniokojo javų 
pasėlius, kalbėta, kad Kalvadose išdaužė obuolius, o Midi alyvuo- 
gės bei apelsinai tiesiog susiraukšlėjo. Viesulą lydėjo sausra. Po 
jos buvo sunkiausia žiema per aštuoniasdešimt metų. Duonos kai- 
nos pašoko iki dvylikos su už kepalą, duona tapo prabangos pre- 
ke. Kepėjų laukė baudos, jei parduodavo kepalą brangiau nei po 
keturiolika su puse su. 

Liaudis keitė marškinius į duoną, o kažkokia moteris nusisegė 
korsetą ir atidavė kepėjui už batoną. Gatvės virė nuo pykčio ir 
alkio. Prasidėjo neramumai. 


Vieną sekmadienio rytą vienuolyno vyresniosios karietą, va- 
žiuojančią į Paryžių, užpuolė vargingų valstiečių būrys. Gandai 
apie neramumus ir mėnesį trunkantis badas pripildė juos neapy- 
kantos; tuo metu, kai saulė, prasiskverbusi pro nejudrų debesį, 
nušvietė vienuolyno vyresniosios kaktą, jie iššoko iš pakelės grio- 
vių. Nuplėšė karietos dureles, spardė arklius. Sudraskę vienuolei 
drabužius, čiupo dėžutę su pinigais, skirtais naujoms Biblijoms 
pirkti. Kai ji pasipriešino, švelniai ir motiniškai, tačiau kiek iš aukš- 
to, viena moteris spyrė jai į pilvą. Vežikui buvo nutraukta nauja 
plunksnomis puošta skrybėlė, ir dėl to jis labai susikrimto. Ar- 
kliai buvo taip išsigandę, jog visą kelią atgal į vienuolyną juos rei- 
kėjo vesti už pavadžių. 

Kitą rytą inspektorius Ramonas anksti atvyko į vienuolyną. Da- 
bar jis buvo vyriausiasis policijos skyriaus inspektorius, bet pui- 
kiai žinojo, kad visi jį laiko keistuoliu. Tačiau dėl to visiškai nesi- 
jaudino. Prieš daugelį metų Ramonas nustojo sukti sau galvą dėl 

to, ką mano kiti. Jis žingsniavo keliuku, vingiuojančiu tarp vie- 
nuolyno gėlynų ir gražiai nupjautos pievelės, kurioje anglišku bū- 
du buvo prisodinta piliarožių. Juodai apsirengusi žmogysta klū- 
pomis ravėjo. Kaip buvo įpratęs, Ramonas pamanė, kad reikėtų 
stabtelėti ir išsiaiškinti, kas tas žmogus. Jis sustojo, nors pasta- 
ruoju metu vyresnybė vis priekaištaudavo, kad tik veltui švaisto 
laiką. Tikslumas buvo nebemadingas. Ramonas draugiškai užkal- 
bino senuką. Žmogus grįžtelėjo, ir saulės šviesa nutvieskė jį. Kup- 
rota baidyklė. Jo išraiška privertė Ramoną sunerimti. Regis, jis 
atpažino inspektorių? Žmogus pasilenkė prie žemės. Ramonas 
priėjo arčiau. 

— Atsiprašau... 

Žmogus nenoromis pažvelgė į Ramoną. Smulkus raukšlėtas jo 
veidas vėl persikreipė. Aiškiai matėsi, kad jis norėtų išvengti po- 
kalbio su inspektoriumi. Ramonui pasidarė smalsu. Senis lėtai 
atsistojo. Aštriu žvilgsniu nužvelgė Ramoną. 

— Ko norėjote, pone? — sušvebeldavo. 

Ramonui pasirodė, kad šį balsą jau yra girdėjęs. Mėgino prisi- 
minti, kur yra matęs šį grasų veidą. Ranka prisidengęs nuo saulės, 
inspektorius įdėmiai žvelgė į senuką. Ir pasirinko draugišką toną. 

— Prisimenu jus iš vienos bylos, — tarė. — Tai buvo prieš daugelį 
metų, todėl tiksliai neatsimenu. Apmaudu. Atmintis nebe ta. 

Senukas plačiai išsišiepė. 

— Turbūt nesusipratimas. Niekada neturėjau reikalų su po- 
licija. 

Ramonas sukluso. Jam nepatiko, kad senis ginasi. Žvilgsnis už- 
kliuvo už burnos ir dantų. Priekinis kairėje. Nuskilęs pusmėnulio 
formos kamputis. 

— Ką? 

Minčių chaosas. Akimirksniu išniro senoji byla. Jis neabejo- 
jo, kad gabalėlis danties, kurį prieš daugelį metų rado prie be- 
nediktinų vienuolio tėvo Nuarkiuilio kūno, tiksliai tiktų šio žmo- 
gaus burnoje. Jis jau žinojo, kad po šitiek metų pagaliau surado 
žudiką. Gandai apie jo mirtį buvo klaidingi. Tai Laturas Marti- 
nas Kirosas. 

— Paprastai aš neklystu. Kuo jūs vardu? 

Akimirkos dvejonė. 

— Karteronas. 

Ramonas pažvelgė į vienuolyną tarytum norėdamas baigti po- 
kalbį. Kažką sumurmėjo pritardamas seniui. Vėl ranka prisidengė 
nuo saulės. Jį suėmė baimė, baisi baimė. Reikėjo pargriauti senį 
ant žemės, uždėti antrankius, trinktelti, kad apsvaigtų. Tačiau ne- 
siryžo. 

Kodėl? 

Ramoną sulaikė praeitis. Pusę gyvenimo Ramonas spėliojo, 
kas tas Anatomas. O jį pamatęs nusivylė. Palyginti su jo padary- 
tais nusikaltimais, vyriškis atrodė apgailėtinai. Ramonas išsigan- 
do, nes tai reiškė, kad visus tuos metus jis klydo, kad reikėjo 
tirti bylą kitaip. 

— Ar galėtumėte palydėti mane į vienuolyną? — galiausiai pa- 
klausė. — Noriu pasiaiškinti apie vienuolyno vyresniosios užpuo- 
limą... praėjusią savaitę. Turbūt girdėjote? 

Žmogus linktelėjo. Ramonui pasirodė, kad vyriškis šyptelėjo 
tarsi numanydamas, kas dedasi inspektoriaus širdyje, ir trium- 
fuodamas prieš jo baimę. 

— Mane domina viena detalė, — kalbėjo Ramonas. Pro gėly- 
nus jiedu lėtai ėjo vienuolyno link. Senukas raišavo. Ramonas 
kostelėjo. — Ar galėčiau kai ko paklausti? 

Senukas nustebęs linktelėjo. 

— Tai, žinoma, nelogiška, — neryžtingai tarė Ramonas, — tačiau 
pasitaiko, kad... kopūstuose randi akmenuką. Prieš keletą savai- 
čių nusilaužiau pusę danties valgydamas kopūstą... Gal tai susiję 
su tuo, kaip kopūstai nuimami rudenį, o gal klystu... Ar jums 
nėra taip buvę? 

Senukas šaltai dėbtelėjo į Ramoną ir papurtė galvą. Po to, pa- 
aiškinęs, kaip nueiti pas vienuolyno vyresniąją, apsisuko ir nusi- 
skubino į sodininko namelį. 

Ramonas užlipo laiptais ir įėjo į vestibiulį. Jį apkurtino jo pa- 
ties žingsnių aidas. Jis įbedė akis į tašką koridoriaus gale ir pama- 
nė, kad jokia jėga nesutrukdys jam jo pasiekti. Ir net jei būtų 
nusprendęs sustoti, kojos tebebūtų ėjusios, nešusios jį į tą vietą, 


prie vienuolyno vyresniosios durų, taigi leidusios žudikui pabėgti. 

Ramonas mėgino save pateisinti. Dabar jis negali sulaikyti to žmo- 
gaus. Pirma reiktų grįžti į policijos nuovadą ir suieškoti tą danties 
gabalėlį... Kojos lyg prisuktos nešė pirmyn. Ramonas ėjo užsi- 
merkęs. Girdėjo, kaip plaka širdis. Bijau, pagalvojo jis ir stabtelė- 
jo. Tuomet apsisuko ir neatsimerkdamas ėmė eiti atgal. 

Ejo sugniaužęs kumščius, jausdamas burnoje pykčio skonį. Prie- 
angyje atsimerkė. Nubėgo nelygiais laipteliais žemyn ir nuskubė- 
jo pro gėlynus į sodininko namelį. 

Vienu stumtelėjimu atidarė duris. Apsižvalgė. Širdis daužėsi. 
Namas tuščias. Akimis naršė visas kertes lyg tikėdamas, kad kaž- 
kas tūno šešėliuose. Tačiau nieko nebuvo. Ramonas atsisėdo ant 
slenksčio, nuleido galvą. Senis dingo. Ramonas nebegalvojo apie 
nieką. Nors kartą galvoje buvo visiška tyla. Jis pakilo ir lėtai nuėjo 
prie paprasto stalo kambario vidury. Ten ant medinės lentelės 
stovėjo kiras ir susirūpinęs žvelgė į tolį. Ramonas nebuvo matęs 
paukščio iškamšos, todėl akimirką grožėjosi tarsi gyvu kiru. Jis 
pasilenkė, pasižiūrėjo į šaltas paukščio akis, iškėlė jį. Senas kiras 
buvo pakėlęs sparnus tarsi skristi. 


* 


Einu Senos pakrante pro akmens statulas, tiltus, per akmeni- 
nį pasaulį nudelbęs akis į žemę, tačiau aplinkui girdžiu žmonių 
balsus. Dirsteliu per petį. Minia įsiaudrinusi. Šūviai, riksmai. Per- 
sekiotojų nematau. Tačiau žinau, kad jie čia. Jų rankose žirklės, 
plaktukai, jie žino, kas aš toks. Juos matau ties posūkiu į Senos 
gatvę. Įsiutusi minia. Iškėlusi vėliavą ir kirvį. Ant kuolo pamauta 
galva. Gatvėse kraujas. Miestas padalytas. Kas atsitiko? Iš kur 
toks pyktis? Kur jis veda? Kur patrauks įsiutusi minia? 

Aš nesuprantu. 

Jie lekia gatve, prabėga pro mane tarytum nepastebėdami. 
Molynėje paliekama gulėti moteris. Apsirengusi kaip kilmingo- 
ji, tačiau drabužiai perplėšti. Pjautinė žaizda nuo ausies iki pat 
krūtinkaulio. Apykaklės nėriniai raudoni nuo kraujo. Stoviu ir 
žiūriu į ją. Ar negyva? Bet ji sudejuoja. Trūksta oro. Kas gi atsi- 
tiko Paryžiaus orui? Man norisi apsisukti ir eiti iš čia. Tačiau mirš- 
tančios moters aimanos sustabdo. Žinau, kad prieisiu prie jos. 

Man baisu. Pasilenkiu. Jos akys žalios. Pilnos ašarų. Glostau jai 
skruostą ir žinau, kad darydamas tą beviltišką judesį jos nenu- 
skriausiu, tačiau giliai krūtinėje pajuntu jos skausmą ir imu verkti. 
O ji nurimsta. 

Apsidairau. Visur languose žmonės. Į ką jie žiūri? Ar į mane? 
Kažkur toli išgirstu patrankų šūvius. Danguje dūmai. Gatvėse 
mėtosi išplėšti knygų lapai ir sudraskytos vėliavos. Keliuosi ir 
einu kaip galėdamas greičiau, kol pamatau valtis, plaukiančias 
Grevo aikštės link. Pasislepiu po apversta valtimi. Užsimerkiu, 
guliu ir klausausi, ar neišgirsiu persekiotojų balsų. Laukiu riks- 
mų „tai jis“ ir rankų, mane griebiančių. 

Tačiau nieko neįvyko. Triukšmas nesiliauja. Ir niekad nesiliaus. 

Tik naktį išdrįstu išlįsti iš po valties. Einu palei rūsčius fasadus 
ir nežinau, kur dingti. 

Stoviu ir žiūriu į savo kojas. Artėja patrankų ir šautuvų šūviai. 
Galvoju, kad man reikia bėgti. Imu bėgti. Bėgu palei Seną. Žiū- 
riu sau į kojas. Dar niekada gyvenime nesu bėgęs taip greitai. 
Neliesdamas kojomis žemės. Aš pakylu. Skrendu tarp namų sto- 
gų. Palieku dūmuose skendintį miestą. Jaučiu malonumą ir 
skausmą. Aš - Laturas, niekas manęs nesugaus. 


Epilogas 


Sarantonas 


| 8 04. jų žiemą į Šarantono psichiatrijos ligoninę atėjo lie- 

sas senis ir padavė prižiūrėtojui raštelį. Jame buvo prašoma leisti 
pasikalbėti su klinikos direktoriumi Kulmjė. Laturas ilgai sėdė- 
jo prie direktoriaus kabineto durų. Prižiūrėtoją nustebino be- 
viltiškas jo žvilgsnis. Kai pagaliau jam buvo leista užeiti į kabine- 
tą, jis padavė dar vieną raštelį Kulmjė. Jame paaiškinta, kad jis 
mokslininkas, norįs atsiriboti nuo pasaulietiškų rūpesčių ir pa- 
rašyti savo išpažintį. Toliau buvo išvardyti mokslininko pasie- 
kimai. Kulmjė užmetė akį į priešais stovinčią sukumpusią fi- 
gūrą. Jis neatrodė išdidus, greičiau prislėgtas, ir jam aiškiai 
nerūpėjo, kaip direktorius įvertins jo curriculum vitae. Smege- 
nų anatomija. Žmogaus elektros atradimas. Jis taip pat nusta- 
tęs ir vadinamąjį „skausmo centrą“. Kulmjė iškart pamanė, 
kad vyriškiui sunkus psichikos sutrikimas. Laturas nepratarė 
nė žodžio, todėl susidarė įspūdis, jog jis nebylys. Kai Kulmjė 
pasakė, kad mokslininkams vietų jie tikrai neturį, tačiau jis 
pagalvosiąs, Laturas nusišypsojo. Parašė, kad jis pasiruošęs mo- 
kėti už gyvenimą klinikoje. 

Gydytojai jį apžiūrėjo ir nustatė, kad jam įgimtas idiotizmas, 
todėl jo gebėjimas bendrauti su aplinka sutrikęs, nors kalbos or- 
ganai ir išsivystę. Jis išsekęs, linkęs į manijas ir melancholiją. Kulmjė 
vėl pasikvietė žmogelį ir pasakė, kad naujajame skyriuje galįs pa- 
siūlyti jam vietą. Jis tapsiąs keturi šimtai dvidešimt trečiu ligoniu, 
pabrėžė patenkintas. Pasižiūrėjęs į suvargusį šypsantį vyriškio vei- 
dą, dar paaiškino, kad ligoninėje jam nebus leista daryti moksli- 


nių eksperimentų. Ramiai iki tol sėdėjęs ir klausęsis direktoriaus, 

Laturas staiga pasilenkė prie stalo, pagriebė plunksną, popierių ir 
brūkštelėjo: „Aš čia tam, kad parašyčiau išpažintį“. Kulmjė per- 
skaitė sakinį. Direktorius ir vėl turėjo paaiškinti jam, kad moksli- 
nio darbo Šarantone jis dirbti negalės. Pažvelgęs į dangaus žydru- 
mo akis, direktorius suvokė, kad žmogus žino kažką įdomaus ir 
kad jokios taisyklės nesukliudys daryti naujų atradimų. Keistasis 
žmogus jį sudomino, ir Kulmjė nusprendė skatinti jo darbą. O 
pats jį stebėsiąs. Dar pamėgino sužinoti, kuo jis vardu. Tačiau 
atrodė, lyg žmogus neatsimintų. „Nežinau“, — parašė popieriuje. 
Šarantone jis gavo Mokslininko pravardę. 

Dar prieš keletą metų psichiatrijos ligoninė buvo apgailėtinos 
būklės. Pastatai apgriuvę, medžiai sode išrauti su šaknimis, kasoje 
tebuvo likę 264 frankai. Klinika teturėjo šešiolika lovų. Naujasis 
direktorius padarė remontą, pastatė moterų skyrių, ir dabar ligo- 
ninė jau galėjo priimti keletą šimtų ligonių. 

Kulmjė vadovavosi didžiojo filantropo Pinelio teorija. Ligoniai 
būdavo apgyvendinami pagal diagnozę. Hipochondrija, melan- 
cholija, beprotystė, manijos ir idiotizmas. Agresyvūs ir pavojingi 
ligoniai būdavo atskiruose skyriuose. „Stiprias aistras geriausiai 
gydo kantrybė ir laikas“, — mėgdavo sakyti Kulmjė. Tiems, kurie 
pažinojo direktorių, šis sakinys skambėjo kaip savigydos receptas. 
Jis buvo nepaprastai energingas žmogus, jo mintys tiesiog šuoliais 
lėkdavo. Ligoninė buvo atvira visiems psichikos ligoniams. Iš tam- 
sių kalėjimo požemių jiems atsivėrė keliai į laisvės sodą. Kulmjė 
nepripažino gydymo grandinėmis ir rykštėmis. Jis buvo įsitikinęs, 
kad po pamišėlio siautuliu slypi įžeista ir nelaiminga siela ir kad 
dažnai geriausia ligonius išklausyti atrenkant protingus žodžius jų 
kalbose, aiškius vaizdus — sapnuose. Psichiškai nesveikas žmogus 
turi pajusti beprotystės nenaudingumą, pykčiu ir priekaištais save 
nuteisti ir taip įgauti sveiko proto. Ligoniai turi nusisukti nuo 
beprotystės chaoso, kad ateityje galėtų laikytis visuomenės įstaty- 
mų bei moralės. 

„Beprotystė — tai tik beprotystė“. 

Buvo daug kalbama apie Kulmjė „moralinius metodus“, nors 


niekas tiksliai nežinojo, kas tai yra. 

Greitai Kulmjė krito į akis keistas Mokslininko elgesys. Jis vaikš- 
tinėdavo po ligoninę tarsi atsiskyręs nuo pasaulio neįveikiamu at- 
stumu. Ir sykiu, regis, visą laiką kankinamai ieškojo savo vienat- 
vės. Stovėdamas šešėlyje įsiklausydavo. Slėpdavosi. Sėlindavo. Ta- 
čiau niekada neprieidavo prie kitų. 

Prieš metus, 1803-iųjų balandį, iš Bisetro kalėjimo į Šaranto- 
no psichiatrijos ligoninę buvo perkeltas rašytojas ir buvęs revo- 
liucionierius D. A. E de Sadas. Prieš revoliuciją ir po jos Sadas 
patraukė visų dėmesį kaip laisvai savo valią reiškiantis žmogus, 
niekinamas rašytojas — jis buvo garbinamas kaip didvyris, kol, pa- 
skirtas revoliucinio tribunolo prisiekusiuoju, pradėjo pasisakyti 
prieš mirties bausmę, taip pat uošvių byloje. Padori visuomenė jį 
atstūmė, jis vargingai gyveno su moterimi, kurią vadino Sensibl, 
bet 1801-aisiais buvo įtartas parašęs prieš imperatorių pasisa- 
kantį pamfletą „Zoloė“. 

Kulmjė iškart pastebėjo, kad Mokslininkas ypač domisi de Sa- 
du, nors jiedu vienas su kitu nepersimetė nė žodeliu ir, atrodo, 
buvo nepažįstami. Nebylio akys žibėjo, kai policija kratė de Sado 
palatą ieškodama rankraščių ir kokių nors masturbavimosi prie- 
monių. Jis dažnai tūnodavo šešėlyje, kai Sadas išdidžiai vaikščio- 
davo po ligoninę apimtas niūraus liūdesio, plūsdavo personalą, 
apsikabindavo ligonius arba prikišęs lūpas direktoriui prie ausies 
meiliai šnibždėdavo keiksmažodžius. 

Kulmjė ir Sadas rėmėsi kūniškumo teorija — libertinizmu. Dau- 
geliui abiejų mąstymas buvo vienodai nepriimtinas. Kulmjė pikti- 
nosi ir sakė, jog ligoninei ir pačiam direktoriui yra našta tokie 
asmenys kaip poetas Dezorgas ir markizas de Sadas, atvežti į Ša- 
rantoną įtarus, kad jų kūriniai įžeidžia Napoleoną. Jie tapo „poli- 
tiniais pacientais“, o šitai Kulmjė ir nepatiko. Valdžios logika bu- 
vo paprasta: „Žmogus yra beprotis, jeigujis nesižavi imperatoriu- 
mi“. Tačiau Sadas daug prisidėjo formuojant ligoninės gydymo 
metodiką, nors direktorius taip ir neįvertino jo nuopelnų. Sado 
siūlymu netoli moterų skyriaus Kulmjė pastatydino daugiau nei 


dviejų šimtų vietų teatrą. Teatro vaidinimai tapo Kulmjė „morali- 

nio gydymo“ dalimi, o Sadas buvo dramaturgas, režisierius, orga- 
nizatorius, aktorius bei sumanus šeimininkas. 

Vaidinimuose, kuriuos rengdavo Sadas, dalyvaudavo ligoniai ir 
net aktorės iš Operos. Žinomi personažai būdavo pristatomi la- 
bai originaliai. Vieną kartą, didžiai publikos ir ligonių nuostabai, į 
sceną Sadas išvedė šimpanzę. Pasirodymai tapo neregėtai popu- 
liarūs, kultūringa publika plūsdavo į Šarantoną pasižiūrėti „be- 
pročio“ Sado spektaklių. Kulmjė buvo įsitikinęs, kad vaidinimai 
džiugina pacientus ir veja šalin liūdesį. 

Laturas nė karto nedalyvavo tokiuose vaidinimuose. Kai iš 
Paryžiaus atkakdavo snobai pasižiūrėti į pabaisą de Sadą ir jo 
apaštalus, jis slėpdavosi kuo toliau nuo viso to šurmulio. Kulm- 
jė nuojauta kuždėjo, kad Sadas ir Mokslininkas pažįstami, nors 
šie du vyriškiai niekuomet nesisveikindavo, nebuvo pastebėti 
kartu. Tačiau direktorius jautė, kad kažkas nebylio elgesyje, tai, 
kaip jis sekioja paskui de Sadą, byloja apie artimą, tačiau ne itin 
malonią jųdviejų pažintį. Apie patirtį, neleidžiančią nebyliui ra- 
miai gyventi. 

Kulmjė nusprendė išsiaiškinti. Jis ragino Mokslininką rašyti savo 
išpažintį. Būsią labai įdomu ateities kartoms, kalbėjo jis. Taip pat 
pasirūpino, kad Mokslininko kambarys būtų nuolat apieškomas. 
Jis išsiaiškino, kad nebylys turi vardą, ir labai kruopščiai perskaitė 
Laturo užrašus. Pamažu atkūrė įvykių vaizdą. 

Direktorius sužinojo, kad jis buvo Ruštuko mokinys ir Sado 
liokajus. Užrašuose buvo pilna eksperimentų ir lavonų aprašymų. 
Minima kažkokia sutartis ar sąrašas, kuriuo jis jautė turįs vado- 
vautis. Laturas, be abejo, mėgino suvokti prasmę to, ką jam teko 
išgyventi, tačiau Kulmjė buvo įsitikinęs: prievarta beprasmė. Aki- 
vaizdu, jog vienas epizodas ypač sukrėtė Laturą. Atrodo, tai Sadą 
susiejo su Laturu ir kartu atitolino. Savojoje, kur jie slapstėsi nuo 
teisingumo, Sadas tapo Laturo nusikaltimo liudininku. Apie tai 
rašydamas Laturas suteikė Sado žvilgsniui simbolinę reikšmę. Tai 
nebuvo vien tik pono žvilgsnis, o tapo žvilgsniu visų žmonių ir 
Dievo, ir netgi aukos. Tik senatvėje Laturas pirmą kartą patyrė 
skausmą ir tai jam tapo tiltu į kitų skausmą. Kulmjė manymu, La- 

turas susirgo ne nuo žiaurumo, o nuo gailesčio. Kuo daugiau La- 
turas rašė, tuo sudėtingiau aiškino tai, kas įvyko. Jis vis suko apie 
tuos pačius įvykius, nerasdamas kelio atgal. Greitai požiūris į mar- 
kizą jo tekstuose pasikeitė. Anksčiau apie jį pasakojo pagarbiai, 
gal netgi su meile, dabar jis tapo visų blogybių priežastimi. Latu- 
ras ėmė rašyti apie kažkokį katalogą, apie vardų sąrašą, ir visa tai 
ėmė gąsdinti. Kulmjė atrodė, kad Laturas įsikalė į galvą, jog turi 
būti kuo arčiau de Sado. Įsivaizdavo, kaip jį skros. 

Praėjo nemažai laiko, kol direktorius suvokė, kad Laturas iš 
tiesų kelia pavojų Sado gyvybei. Ir nors jis pastebėdavo užrašuose 
vis daugiau įtarimą patvirtinančių ženklų, Sado neperspėjo. Ir dėl 
to, kad buvo įsitikinęs Sadą žinant apie pavojų, ir dėl to, kad jį 
labiau domino Laturo veiksmai nei Sado sveikata. Laturo raši- 
niuose vis dažniau pasitaikydavo bloga pranašaujančių užuominų. 
Atrodė, tarsi Laturas žinotų, kad Kulmjė juos skaito, todėl netie- 
siogiai mėgino jam kažką pasakyti, dėl kažko perspėti. Kai Kulmjė 
apniko rimti įtarimai, kad Laturas galėjo būti nužudęs Paryžiuje 
keletą žmonių, paskyrė jauną sanitarą sekti jį dieną naktį ir smul- 
kiai pranešinėti apie Laturo elgesį. 

Labai susidomėjęs Kulmjė studijavo Laturo užrašus. Jis troško 
pasiekti žudiko sielos gelmes, perprasti žiauraus žudiko mentali- 
tetą, susiformavusį ne be dieviškojo markizo pagalbos. Šių vyrų 
charakteriai buvo išties įdomūs: polinkis apsimesti kitu, puikybė, 
sveiko proto ir beprotystės junginys, vieną padaręs žudiku, kitą — 
dramaturgu. Kulmjė jautė, kad mokslui tai bus įdomi medžiaga, 
tipiška jų laikams. Įspėjęs šią mįslę, jis parašysiąs trumpą trakta- 
tą. Vėliau grąžinsiąs užrašus policijai ir pasistengsiąs, kad autorius 
būtų nubaustas. 

Kai Laturas staiga nustojo rašyti, Kulmjė rimtai nutarė juo at- 
sikratyti. Jis nepasitikėjo Laturu ir baiminosi, kad tas gali ką nors 
iškrėsti. Mokslininkas aiškiai išgyveno krizę, jis sudegino savo už- 
rašus ir gulėdavo lovoje lyg snūduriuodamas. Iš smalsumo Kulm- 
jė jį dar kiek palaikė ligoninėje, ir po kurio laiko Laturas vėl pra- 
dėjo rašyti. Nauji užrašai buvo labai aiškūs, ir tai direktorių nu- 


stebino. Tvarką ligoninėje jis aprašinėjo taip smulkiai, jog 

direktorius vėl ėmė baimintis dėl Sado gyvybės. Antraip kodėl 
jam reikėtų užsirašinėti sanitarų keitimąsi de Sado skyriuje? 'Ta- 
čiau Kulmjė žinojo, kad viskas rašymu ir užsibaigs. Visuose jo prisi- 
pažinimuose nebuvo nė sakinio, kurį būtų galima panaudoti kaip 


įrodymą. 


Niekieno nepastebėtas, Laturas išlindo pro langą. Užsimetęs 
apsiaustą ir įsispyręs į lengvus batus. Buvo žiema, laukus dengė 
šerkšnas. Eidamas palei kairį ligoninės korpusą galvojo, kad jau 
visiškai paseno. Tipeno mažais žingsneliais. Keliai girgždėjo. Jis 
vos nesuklupo. Stabtelėjęs pažvelgė į rankoje sugniaužtą skalpe- 
lį. Įsikando jį ir laikydamasis už tvirtos gebenės užlipo iki Sado 
palatos lango. Nuo didelių pastangų įskaudo nugarą ir pečius. 
Langas buvo užkabintas, Laturas ilgai vargo, kol atidarė. Laturas 
įsliuogė į kambarį. Iš burnos išsiėmė skalpelį. Priėjo prie lovos 
ir pasilenkė. Susirietęs po antklode gulėjo žmogus. Laturui ding- 
telėjo žodis „laisvė“. Kai iškėlė skalpelį ketindamas perrėžti ant- 
klodę, išgirdo garsą. Staigiai atsisuko ir įsižiūrėjo į kambario 
tamsą. Kampe ant kėdės susidėjęs rankas sėdėjo markizas. 

Kitą rytą Sadas buvo pastebėtas įeinant į Laturo kambarį su 
popieriumi rankoje. Po valandėlės jis išėjo jau tuščiomis ranko- 
mis. Kulmjė liepė apieškoti Laturo kambarį, bet sanitarai nieko 
nerado. Po trijų izoliatoriuje praleistų savaičių Laturui buvo leista 
grįžti į palatą. Jis buvo daug ramesnis, gerokai pasyvesnis. Visos 
užuominos apie rengiamą žmogžudystę ir persekiojimo maniją 
dingo iš jo užrašų. Jis vėl užsisklendė, daugiausia sėdėdavo su- 
stingęs savo kambaryje. Visiškai nesišnekėjo su kitais ligoniais, 
vien draugiškai linksėdavo, o gydytojams buvo paslaugus. Kulmjė 
manymu, tai buvo neišgydomas atvejis. Nepasiekiama siela. 

1814-ųjų rudenį pablogėjo Sado sveikata. Jį kamavo stiprūs 
pilvo ir sėklidžių skausmai, buvo paskirta dieta. Uždrausta gerti 
vyną. Labai skaudėjo lyties organus, ypač kai prie jų prisiliesdavo, 
todėl galiausiai pasiprašė daktarą uždėti gaubtą. Lapkričio pabai- 
goje būklė taip pablogėjo, kad jis nebegalėjo paeiti. Prasidėjo gang- 


rena. Lapkričio 30-ąją savo dienoraštyje jis parašė: „Pagaliau man 

uždėtas išvaržos tvarstis“. Tai buvo paskutiniai markizo parašyti 
žodžiai. Gruodžio 2-ąją, penktadienį, sutrikus kvėpavimui sena- 
sis aristokratas mirė. 

Jis paliko išsamų testamentą, ypač tiksliai nurodydamas, kaip 
elgtis su palaikais. Sadas kuo griežčiausiai uždraudė skrosti jo kū- 
ną. Jis pageidavo būti nuvežtas paprasčiausiame mediniame kars- 
te į savo žemes Malmezone netoli Epernono miesto. Ten pirmoje 
giraitėje į dešinę nuo kelio jis norėjo būti palaidotas be jokių iš- 
kilmių. Tegul koks Malmezono valstietis, prekiautojo mišku po- 
no Le Normano prižiūrimas, iškasa duobę. Jei ponas Normanas 
panorės paskutinį kartą parodyti jam pagarbą, galės pakviesti ke- 
letą artimiausių Sado giminaičių, tačiau jokios pompastikos ir iš- 
taigingumo. Kai tik kapas būsiąs sulygintas su žeme, prikaišioti 
toje vietoje gilių, kad vėl išaugtų miškas, o kapo pėdsakai išnyktų 
nuo žemės paviršiaus „taip pat, kaip ir manosios mintys pradings 
iš žmonių atminties, išskyrus keletą tų žmonių, kurie mane visą 
laiką nuoširdžiai mylėjo ir meilius prisiminimus apie kuriuos nu- 
sinešiu į kapą“. 

Tačiau velionio valia nebuvo įvykdyta. Sado kapas buvo atkas- 
tas. Vienas jaunas Šarantono gydytojas susidomėjo Sado galva ir 
ją gavo. Jis leido ją ištirti vokiečių anatomui Špurcheimui, vadi- 
namosios frenologijos pradininkui. Daktaras Špurcheimas patei- 
kė savo tyrimų išvadas, jose nurodė, kad keistuoliškas šio žmo- 
gaus būdas priklausė nuo per daug išsivysčiusių tam tikrų smege- 
nų sričių. 

Po keleto savaičių susirgo ir Laturas. Kulmjė perkėlė jį į kitą 
palatą, o betvarkydama senąją valytoja surado eilėraštį, pakištą po 
čiužiniu. Kulmjė atpažino Sado raštą. Popieriaus lapas buvo su- 
glamžytas. Direktorius stovėjo laikydamas rankose eilėraštį ir gal- 
vojo, kad Laturui teko gerokai pasidarbuoti norint jį paslėpti. Buvo 
sunku įskaityti markizo rašyseną, tačiau Kulmjė jautė, kad tai tas 
pats lapas, kurį Sadas atnešė Laturui po pasikėsinimo. Tas pats 
lapas, kuris privertė Laturą atsisakyti užmačių nužudyti markizą. 


Direktorius perskaitė eilėraštį: 

Epitafija D. A. E Sadui, 
visų santvarkų kaliniui, 
sukurta jo paties 


Pro šalį einantys 

Priklaupkite ir pasimelskit 

Šalia nelaimingojo. 

Praėjusiam šimtmety gimusio, 
Pažeminimuos mirusio. 

Blogio tironija 

Jį sunaikint norėjo. 

Valdant absoliučiam monarchui, 
Pabaisos auka tapo. 

Teroro metais kančioms galo nebuvo, 
Sadas atsidūrė tikram pragare. 
Viskas pasikartojo Konsulato laikais, 


Ir vėl Sadas tapo auka. 


Nuliūdęs Kulmjė užsimerkė. Jis pasijuto apgautas. Pralaimė- 
jęs. Žudiko karjerą nutraukė trylikos eilučių posmas, o ne didysis 
Kulmjė. Jis įkišo raštelį ten, iš kur buvo paimtas, ir grįžo į kabine- 
tą. Tą naktį mąstė, kaip jam atsikratyti Laturo. Tačiau rytą gailė- 
josi dėl tokios minties, nes rytais jį visad grauždavo sąžinė. Jis 
nutarė leisti senajam Sado tarnui pasilikti Šarantone iki gyvos gal- 


vos, kaip ir jo ponui. 


Kaip atsidūriau čia, šiame kambaryje, kur visad šalta? 

Kodėl jie nenustoja į mane stebeilyti? Lyg būčiau be palio- 
vos tiriamas. Tiriamas, skrodžiamas. Kad tik aš, Laturas Mar- 
tinas Kirosas, neturėčiau ramybės. Ką jie apie mane galvoja? 
Kokiais žodžiais kalba apie mane? Ar tais pačiais, kuriuos 
visada sakydavo? 

Jaučiuosi nuogas. Esu per daug senas. Baisybę laiko su- 
gaištu mėgindamas užmigti. Snūduriuodamas galvoju apie 

save, kuo buvau. Tačiau mintys nesugaunamos. Niekas ne- 
beturi prasmės. Liko tik vaizduotė. Joje atveriu markizo kau- 
kolę, tačiau nerandu to, ko ieškau. Fantazija kartojasi ir kar- 
tojasi, kitų nebeturiu. Pabundu ir verkiu, kad senasis aristok- 
ratas Mirė. 

Mano svajonės tapti didžiu mokslininku buvo juokingos, 
tačiau aš nesijuokiu. Manyje per daug tuštumos. 

Jaučiuosi nuogas. Ir per daug senas. Mano amžius nepa- 
kenčiamas. Niekad netroškau taip ilgai gyventi. 

Kartkartėmis mane aplanko direktorius Kulmjė. Jo aiškus 
žvilgsnis mane žeidžia. Jis klausinėja, nors ir suvokia niekada 
nesulauksiąs atsakymų. Aš manau, kad jis Žino apie mane 
daugiau, nei turėtų, ir daug daugiau, nei man norėtųsi. Jis 
klausinėja apie Honflerą ir mano motiną. Apie Paryžių ir se- 
nąjį aristokratą. Aš tyliai žvelgiu į jį. Nekrutu. Tyla - vieninte- 
lė man likusi jėga. 

Nikolaj Frobenius (4. 1965) - populiarus norvegų | 
prozininkas, dramaturgas ir seėenaristas. ' 
1996 m. pasirodęs jo romanas „Laturo katalogas“ 3 
autorių žaibiškai išgarsino pasaulyje. Veiksmo laikas 1 
ir vieta (XVIII a. Prancūzija) he patys kaip ir P. Sūskindo 
„Kvepalų“. Ir tai, kritikos nuomone, ne vienintelis | 
panašumas į garsųjį bestselerį. 
Romano veikėjas Laturas gimsta neturėdamas skausmo pojūčio. 
Mintis apie skausmo prigimtį jam neduoda ramybės 
nuo mažų dienų. Paslaptingai mirus motinai, jis 
iškeliauja į Paryžių, ten tampa markizo de Sado tarnu 
bei ištikimu parankiniu. Jo gyvenimo tikslas - atkeršyti 
motinos mirties kaltininkams ir surasti žmogaus 
smegenyse skausmo centrą... 


prig p- ta r 


Šią knygą galima lyginti su Sūskindo „Kvepalais“, bet 
„Laturo katalogas“ - toks stiprus ir originalus romanas, jog bet koks 
lyginimas su kuo nors tampa beprasmiškas... Galima sakyti, 
jog Frobenius savo proza skaitytojui gyvam plėšia odą... 


Le Soir 


Frobenius - šiuolaikinė klasika... 
L'Hebdo Litteraire 


„Laturo katalogas“ - alegorija, istorinė bei filosofinė studija 
ir detektyvas. 


The Good Book Guide 


Tapkite „Alma littera“ knygų klubo“fiariu! 

- Naujausios knygos už mažiausią kainą — Greitas pristatymas namus, 
darbovietę ar pašto skyrių - Nemokamas knygų katalogas 
Informacijos teiraukitės nemokamu tel. 8800 20022 

www:Knyguklubas.lt 


ISBN 9955-08-622-x 


709955 R622 » 


